
EGY  BARÁTOM  AZ  IFJÚSÁG 

Egy  barátom  az  ifjúság, 

Maholnap  már  ez  is  itt  hagy, 

S  másra,  tudom,  helyébe  nem 

Akadok, 

Jaj  Istenem,  be  magamra 

Maradok. 

Attól  tartok,  hogy  ezután 
Nem  szeret  már  engem  leány, 
Vagy  ha  szeret,  én  nem  tudom 
Szeretni, 

Kacsintanak,  de  hiába, 
Szemei. 

Attól  tartok,  hogy  ezután 

Nem  gyűlölök  már  igazán, 

Tán  magam  nem  leszek  rossz,  de 

Mi  haszna  ? 

Ha  hidegen  vállat  rántok 

A  rosszra. 

Ha  már  ifjúságom  elmegy, 

Csak  e  kettő  maradjon  meg : 

Legyek  képes,  a  ki  hogyan 

Érdemli, 

Te'jes  szívből  szeretni  és 

Gyűlölni ! 

(Pest.) 

HA  FÉRFI  VAGY,  LÉGY  FÉRFI 

Ha  férfi  vagy,    légy   férfi, 
S  ne  hitvány  gyönge   báb, 
Mit  kény  és  kedv  szerint  lök 
A  sors    idébb-odább. 
Félénk  eb  a  sors,  csak  csahol  ; 
A  bátraktól  szalad, 
Kik  szembe  szállanak  vele  . .. 
Azért  ne  hagyd   magad! 

Ha  férfi  vagy,   légy  férfi, 
S  ne  szád  hirdesse  ezt, 
Minden  Demosthenesnél 
Szebben  beszél  a  tett. 
Építs  vagy  ronts,  mint  a  vihar, 
S  hallgass,  ha  műved  kész, 
Alint  a  vihar,  ha  megtéve 
Munkáját,  elenyész. 

Ha  férfi  v?gy,    légy   férfi, 
Legyen  elved,  hited, 
És  ezt  kimondd,  ha  mindjái-t 
Véreddel  fizeted. 
Százszorta  inkább  éltedet 
Tagadd  meg,  mint  magad  ; 
Hadd  veszszen  el  az  élet,  ha 
A  becsület  marad. 

Ha  férfi  vagy,  légy  férfi, 

Függetl  enségedet 

A  nagy  világ  kincséért 

Árúba  ne  ereszd. 

Vesd  meg,  kik  egy  jobb  falatért 

Eladják  magokat. 

((Koldusbot  és  függetlenség!)) 

Ez  légyen  jelszavad. 

Ha  férfi  vagy,  légy  férfi. 
Erős,  bátor,    szilárd, 
Akkor,  hidd,  hogy  sem  ember 
Sem  sors  könnyen  nem    árt. 
Légy  tölgyfa,  mit  a  fergeteg 
Ki  képes  dönteni, 
De  méltóságos  derekát 
Meg  nem  görbítheti. 
(Pest.) 


KUTYAKAPARÓ. 

Kívül-belül  szomorú  csárda  ez 

A  Kutyakaparó, 

Éhen-szomjan  szokott  itt  maradni 

A  jámbor  utazó, 

Mert  eledelt  nem  kap,  és  hogyha  csak 

Rá  pillant  borára, 

Megátkozza  Noét,  hogy  szőlőt  is 

Vett  be  a  bárkába. 

A  kis  szobán  hosszú  vékony    asztal 

Nyújtózkodik  végig, 

Feldöléstül  erőtlen  lábai 

Már  csak  alig  védik. 

A  mily  hosszú  az  asztal,  mellette 

Olyan  hosszú  a  pad, 

Közepe  nem  a  sok  ülés,  hanem 

Vénség  miatt  horpad. 

Átellenben  az  ágy.   Réges-régen 
Lehetett  megvetve  ; 
Lefekünni  beléje  nem  támad 
Senkinek  is  kedve. 
Fejét  egyik  vállára   bocsátá 
A  pufók  kemencze, 

Redők  gyanánt  tisztes  agg  homloka 
Meg  van  repedezve. 

Mogorva  vén  ember  itt  a  csaplár, 

Szavát  sem   hallani, 

Szájat  ő  csak  azért  tart,  hogy  legyen 

Mivel  ásítani. 

Ilyen  a  csaplár,  a  vén  Dömötör ; 

Hát  a  felesége  ? 

Ez  takaros  menyecske  lehetett 

Annak  idejébe', 

De  az  idő  a  szegény  jó  asszonyt 

Megviselte  rútul, 

Noha  ötven,  ötvenöt   esztendőn 

Még  nem  igen  van  túl. 

Boglyas  fakó  haja  beillenék 

Repcze-petrenczének, 

És  melléje  mindjárt  szörnyű   képe 

Madárijesztőnek. 

O  sem  igen  beszél ;  s  ha  szól,  száját 

Szidalomra  nyitja, 

Hogy  a  vármegye  a  betyárokat 

Már  mind  kipusztitja  ; 

Még  mikor  a  világ  ezeké  volt, 

Ha  nem  csordult,  cseppent, 

De  ezek  híjával  a  kereset 

Egészen    megcsökkent.  — 

Odabenn  a  Kutyakaparóban 

Így  forog  a  világ, 

Ily  szomorún,  s  az  ember  vidámabb 

Dolgot  kívül  se'  lát. 

Ablaka  csak  egy  van,  és  annak  is 

Üveg  csak  a  fele, 

Fele  pedig  ó  kalendáriom 

Kitépett  levele. 

Pendelyes  gyerek  voltam  még,  mikor 

Az  az  eső  esett, 

Mely  falának  két  harmadrészéről 

Levitte  a  meszet, 

S  a  mi  rajta  imitt-amott  maradt, 

Az  egészen  sárga, 

S  korommal  írt  furcsa  figurákkal 

Van  tele  firkálva. 

Pózna  végén  abroncs  a  czégére, 

Ha  véle  összevesz 

A  szellő,  mint  az  akasztott  ember, 

Oly  búsan  lengedez. 

Jószágból  a  csapiárnak  nem  jutott 

Egyéb  egy  kuvasznál, 

A  ház  végén  szundikál  naphosszat, 

Nem  árt,  nem  is  használ. 

És  a  milyen  maga  ez  a  csárda, 

Olyan  a  vidéke, 

Körülötte  a  homokbuezkáknak 

Se'  hossza  se'  vége. 

A  meztelen  homokban  alig  teng 

Egy-két  gyalogbodza, 

Mely  fekete  gyümölcsét  nyaranként 

Kedvetlenül  hozza. 

A  harangszó  a  távol  falukból 

Meghalni  jár  ide, 

S  az  eltévedt  madár  körülnéz  csak 

S  odább  megy  ízibe. 

Még  a  nap  sem  süt  itt  úgy,  mint  máshol  ; 

Bágyadtabb  sugara, 

Mintha  szánakozva  tekintene 

Ez  árva  csárdára. 

A  csárdától  vagy  száz  lépésnyire, 
Kopár  dombtetőn  fent, 

Senki  által  meg  nem  látogatva, 

Áll  egy  régi  kőszent; 

Ennek  is  valaki  egy  kopott  tarisznyát 

Akasztott  nyakába, 

Mintha  mondta  volna  :  menj  isten  hirével, 

Mit  állsz  itt  hiába  ? 

(Pest.) 


SZOMORÚ  ÉJ. 

Éjfél  lesz,  és  én  még  sem  alhatom, 
Mert  gondomat  el  nem  altathatom. 
Mi  fog  történni  vélem  s  a  hazával? 
E  kettős  kérdés  tépi  lelkemet. 
Ah,  nem  érem  be  a  magam  bajával, 
Még  te  is  gyötresz,  hazaszereteti 

Ez  hát  a  költő  sorsa,  mindig  ez, 

Hogy  örök  vészű  tengeren  evez  ? 

S  mit  ér,  ha  őt  a  haragos  habokból 

Mentő  sajkával  partra  is  tevék, 

Ha  itt  az  bántja,  hogy  mi  lesz   azokból, 

Kik  ott  maradtak  a  hajóba'  még  ? 

Apám,  apám,  mért  is  taníttatál, 
Miért  az  eke  mellett  nem  hagyál? 
A  könyvet  szép,  de  csalfa  tündér  lakja ; 
Ha  fölnyitod,  megkapja  szívedet, 
És  fölvisz  a  legragyogóbb  csillagra, 
De  le  nem  hoz ...  a  magasból  levet. 

Inkább  a  napba,  mint  a  könyvbe  nézz, 

A  napvilágtól  szemed  fénye  vész. 

Nem  így  a  könyvvel ;  oly  világ  van  ebben, 

Mely  erősíti  még  szemeidet, 

S  közel  hoz  mindent. . .  s  minden  vajmi  szebben 

Tűnik  föl,  hogyha  távol  nézheted. 

Miért  tanultam  ?  mért  nem  maradék 
Földmívelő,  a  minek  szánt  az  ég? 
Nem  töltenem  most  kínos  virrasztással 
A  végtelenbe  nyúló  éjszakát ; 
Lelkem  fölött  az  álom  víg  daliással 
Madár  módjára  ringatná  magát. 

Volnék  földmíves,  vagy  volnék  juhász  ! 
Ki  messze,  kint  a  pusztákon  tanyáz, 
S  mig  ellegelget  kolompolva  nyája, 
Ő  hűs  bokorba  vészi  bé  magát, 
S  nem  hallja  senki  sem,  ugy  fújdogálja 
Saját  kedvéért  a  kis  furulyát. 

Vasárnap  tisztát  venni   haza  jár, 
Hol  a  szerelmes  lyányka  várja  már. 
A  lyányka  jó,  fris,  szereti  a  dolgot, 
S  oly  szép,  mint  a  megszületett  tavasz  ; 
Csókot  kap  és  ád  a  juhász,  s  ő  boldog, 
Hiszi  tehát,  hogy  a  világ  is  az. 
(Pest.) 


PALOTA  ÉS  KUNYHÓ. 

Miért  vagy  oly  kevély,  te  palota  ? 
Uradnak  fényében  kevélykedel  ?  .  .  . 
Azért  van  rajta  gyémánt,  hogy  szive 
Mezítelenségét  takarja  el. 
Szakítsd  le  a  czafrangokat, 
Mit  rá  szolgája  aggatott, 
S  nem  ismersz  isten  munkájára, 
Oly  nyomorúság  marad  ott. 

S  hol  vette  gazdád  ama  kincseket, 
Mik  semmiből  őt  mindenné  teszik? 
Ott,  hol  a  héja  a  kis  madarat, 
Mit  szétszakít,  melynek  vérén  hizik. 

A  héja  vígan  lakomáz, 
A  szomszéd  bokornak  fészkiben 
Madárfiúk  zokognak,  várván 
Anyjokra,  mely  meg  nem  jelen. 

Fitogtasd  csak,  te  gőgös  palota, 

Az  orzott  kincsek  ragyogásait, 

Ragyogj  csak,  ugy  sem  ragyogsz  már  soká, 

Meg  vannak  már  számlálva  napjaid. 

S  kívánom,  hogy  minél  elébb 

Láthassam  omladékodat, 

S  hitvány  lakóid  összezúzott 

Csontját  az  omladék  alatt! 

S  te  kis  kunyhó  a  magas  palota 
Szomszédságában,   mért  szerénykedel  ? 
Miért  bújtál  a  lombos  fák  mögé, 
Azért-e,  hogy  ínséged  födjed  el? 
Fogadj   be,  kis  sötét  szoba  ; 
Nekem  nem  kell  szép  öltözet, 
De  szép  szív ...  a  sötét  szobákban 
Találni  fényes  szíveket. 

Szent  a  küszöb,  melyen  beléptem  én, 
Oh  szent  a  szalmakunyhók  küszöbe, 
Mert  itt  születnek  a  nagyok,  az  ég 
A  megváltókat  ide  küldi  be. 
Kunyhóból  jő  mind,  a  ki  a 
Világnak  szenteli  magát, 
S  a  nép  még  is  minden  felől  csak 
Megvetést  és  Ínséget  lát. 

Ne  féljetek,  szegény  jó  emberek, 
Jön  rátok  is  még  boldogabb  idő; 
Ha  múlt  s  jelen  nem  a  tiétek  is, 
Tiétek  lesz  a  végtelen  jövő.  — 
A  földre  hajtom  térdemet 
E  szűk,  de  szent  födél   alatt : 

Adjátok  rám  áldástokat,  s  én 
Rátok  adom  áldásomat  1 
(Pest.) 

A  KUTYÁK  DALA. 


Süvölt  a  zivatar 
A  felhős  ég  alatt; 
A  tél  iker  fia, 
Eső  és  hó  szakad. 


S  gondunk  ételre  sincs. 
Ha  gazdánk  jóllakék, 
Marad  még  asztalán, 
S  mienk  a  maradék. 


Mi  gondunk  rá?  mienk 
A  konyha  szöglete, 
Kegyelmes  jó  urunk 
H elyheztetett  ide. 


Az  ostor,  az  igaz, 
Hogy  pattog  némelykor, 
És  pattogása  fáj, 
No  de :  ebcsont  beforr. 


S  harag  multán  urunk 
Ismét  magához  int, 
S  mi  nyaljuk  boldogan 
Kegyelmes  lábait ! 

(Pest.) 


A  FARKASOK  DALA. 


Süvölt  a  zivatar 
A  felhős  ég  alatt ; 
A  tél  iker  fia, 
Eső  és  hó  szakad. 

Kietlen  pusztaság 
Ez,  a  melyben  lakunk ; 
Nincs  egy  bokor  se',  hol 
Meghúzhatnók  magunk. 


Itt  kívül  a  hideg, 
Az  éhség  ott  belül, 
E  kettős  üldözőnk 
Kínoz  kegyetlenül ; 

S  amott  a  harmadik  : 
A  töltött  fegyverek. 
A  fehér  hóra  le 
Piros  vérünk  csepeg. 


Fázunk  és  éhezünk 
S  átlőve  oldalunk, 

Részünk  minden  nyomor 
De  szabadok  vagyunk ! 

(Pest.) 


A  XIX.  SZAZAD  KOLTOJ. 

Ne  fogjon  senki  könnyelműen 
A  hurok  pengetésihez! 
Nagy  munkát  vállal  az  magára, 
Ki  most  kezébe  lantot  vesz. 
Ha  nem  tudsz  mást,  mint  eldalolni 
Saját  fájdalmad  s  örömed : 
Nincs  rád  szüksége  a  világnak, 
S  azért  a  szent  fát  félre  tedd. 

Pusztában  bujdosunk,  mint  hajdan 
Népével  Mózses  bujdosott, 
S  követte,  melyet  isten  külde 
Vezérül,  a  lángoszlopot. 
Ujabb  időkben  isten  ilyen 
Lángoszlopoknak  rendelé 
A  költőket,  hogy  ők  vezessék 
A  népet  Kánaán  felé. 

Előre  hát  mind,  a  ki  költő, 

A  néppel  tűzön-vízen  át! 

Átok  reá,  ki  elhajítja 

Kezéből  a  nép  zászlaját, 

Átok  reá,  ki  gyávaságból 

Vagy  lomhaságból  elmarad, 

Hogy,  míg  a  nép  küzd,  fárad,  izzad, 

Pihenjen  ő  árnyék  alatt! 

Vannak  hamis  próféták,  a  kik 
Azt  hirdetik  nagy  gonoszan, 
Hogy  már  megállhatunk,  mert  itten 
Az  ígéretnek  földe  van. 

Hazugság,  szemtelen  hazugság, 
Mit  milliók  czáfolnak  meg, 
Kik  nap  hevében,  éhen-szomjan, 
Kétségbeesve  tengenek. 

Ha  majd  a  bőség  kosarából 
Mindenki  egyaránt  vehet, 
Ha  majd  a  jognak  asztalánál 
Mind  egyaránt  foglal  helyet, 
Ha  majd  a  szellem  napvilága 
Ragyog  minden  ház  ablakán  : 
Akkor  mondhatjuk,  hogy  megálljunk, 
Mert  itt  van  már  a  Kánaán  I 

És  addig  ?  addig  nincs  megnyugvás, 
Addig  folyvást  küzködni  kell.  — 
Talán  az  élet,  munkáinkért, 
Nem  fog  fizetni  semmivel, 
De  a  halál  majd  szemeinket 
Szelíd,  lágy  csókkal  zárja  be, 
S  virágkötéllel,  selyempárnán 
Bocsát  le  a  föld  mélyibe. 
(Pest.) 


EGRESSY  ETELKE. 

Ez  a  te  lyányod,  Gábor?  én  nem  hihetem. 
Barátom,  ember  lyánya  ilyen  nem  lehet. 
Csupán  a  képzelet  s  az  is  ritkán  teremt 
Ily  kedves  kis  leányt,  ily  tündér  gyermeket. 

Shakspeare,  kit  ugy  szeretsz,  Shakspeare  képzelete 
Teremte  e  leányt  egy  boldog  percziben, 
S  megtestesíté  a  múzsa,  ki  téged  ugy 
Szeret,  s  ajándokúl  hagyá  ott  kebleden. 

Petőri  Sándor.  II.  1 

Gyönyörrel  nézem  én  e  szép  kis  alakot, 
De  őt  illetni  kézzel  szinte  nem  merem, 
Még  csak  melléje  is  aggódva  lépek  én, 
Félvén,  hogy  őt  elfúja  majd  lehelletem. 

Oly  szellemi  e  lyány,  oly  tisztán  szellemi ! 
Eszembe  is  jut  róla  a  mesés  világ ; 
Ily  lényekkel  lehettek  az  Olymp  körűi 
Megnépesítve  a  források   és  a  fák. 

S  ha  ő  reám  tekint.  . .  barátom,  mondd  neki, 
Mondd  meg  leányodnak  :  ne  nézzen  én  reám ! 
Ki  gondolná,  milyen  fájó  emlékezet 
Kél  bennem  e  szelíd  szemeknek  sugarán  ? 

Ha  ő  reám  tekint :  előttem  föltűnik 

Az  első,  gyermeki  ártatlanság  kora. 

A  mit  már  elveszték,  még  minden  megjöhet; 

Ez  egy,  mi  nem  jön  el  többé  soha,  sohal  — 

Boldog  vagy,  férfiú,  és  boldog  vagy  te,  nő, 
Kik  azt  mondjátok  e  lyánykának:  gyermekem, 
Hanem  ti  nálatok  még  boldogabb  lesz  az, 
Ki  ekkép  fogja  majd  szólítni  :  kedvesem  1 

ót  bírni,  mily  öröm,  mily  boldogság  leszen. 
Midőn  e  lyány  ka  a  világra  született, 
Az  isten  levevé  a  legszebb  csillagot 
Az  égről,  és  szívnek  tévé  keblébe  ezt. 
(Pest.) 


SZENT  SÍR. 

Messze,  messze,   messze,        Messze,  messze,   messze, 
Honnan  a  madár  jő  Hova  a  madár  megy 

Tavasz  kezdetével,  Hűvös,   ködös  őszszel, 

Messze  tengerparton 
AH  a  szent  sír,  a  zöld 
Tenger  sárga  partián  ; 
Vadbokor  fölötte, 
Rá  sötét  fátyolként 
Árnyékot  borítván. 

E  vadbokron  kívül 
Nem  gyászolja  senki 
A  dicső  halottat, 
Ki  a  zajos  élet 
Lejártával  itt  most 
Század  óta  hallgat. 

Végső  volt  honában, 
Ki  a  szabadságért 
Hősi  kardot  ránta. 
Hogy  lett  volna  híve 
A  sors,  ha  hazája 
Sem  volt  hű  iránta  ? 

Számüzé  magát,  hogy 
Gyáva  nemzetét  ne 
Lássa  ;  mert  ha  látná  : 
Megátkozná,  míg  a 
Messzeségből  néma 
Fájdalommal  néz  rá. 


Itten  nézte  a  hős 
A  szülőföldéről 
Ballagó  felhőket, 
Melyeken  az  estfény, 
(Vagy  talán  honának 
Szégyenpírja  ?)  égett. 

Itten  űlt  a  parton, 
S  hallgatá  a  csendes 
Tenger  mormogását, 
S  gondola,  hogy  hallja 
Fölriadt  népének 
Távoli  zúgását. 

S  várta,  várta,  várta, 
Mikor  jön  már  a  hír, 
Hogy  szabad  hazája? 
S  addig  várt,  addig  várt, 
Míg  a  halál  jött  e 
Hír  helyett  hozzája. 

S  otthonn  már  nevét  is 
Alig  ismerik;  csak 
Egy  emlékszik  rája, 
Egyedül  csak  egy ...  a 
Költő,  a  szabadság 
Ez  örök-lámpája. 
(Pest.) 


IDE,  KIS  LYÁNY... 

Ide,  kis  lyány,  ide  hozzám,  egy  szóra, 
Vagy  ha  tán  jobb  néven  veszed  :  egy  csókra, 
Azt  sem  bánom,  ha  kettő  lesz  belőle, 
De  még  ez  is,  ha  ugy  tetszik,   pengőbe'. 

or ide  már,  jer  ide  már,  ha  mondom, 
Ne  légy  olyan  akaratos,   galambom! 
Eszem  azt  a  képmutató  szivedet, 
Ugy  is  tudom,  hogy  a  csókot  szereted. 

Mit  beszélsz,  hogy  nem  értesz  te  hozzája  ? 
Kopasz  mentség !  megtanítlak  én  rája, 
Megtanítlak  amúgy   hirtelenében, 
Mert  nekem  ez  már  régi   mesterségem. 

Mestere  voltam  már  gyerek  koromba', 
Lesbe  álltam  amott  a  kis  ajtóba, 
Ha  jöttek  az  iskolából  a  lyányok, 
Kiugrottam,  csókkal  estem  utánok. 

Add  ide  hát  azt  a  piros  kis  szádat, 
Most  láttam  az  ólba  menni  anyádat, 
Tudod,  soká  szedi  össze  a  tojást, 
Addig  akár  agyon  csókoljuk  egymást. 

(Pest.) 


ARANY  JÁNOSHOZ. 

Toldi  Írójához  elküldöm  lelkemet 
Meleg  kézfogásra,  forró  ölelésre ! .  . . 
Olvastam,  költőtárs,  olvastam  művedet, 
S  nagy  az  én  szivemnek  ő  gyönyörűsége. 

Ha  hozzád  ér  lelkem,  s  meg  talál  égetni : 
Nem  tehetek  róla  ...  te  gyújtottad  ugy  fel ! 
Hol  is  tehettél  szert  ennyi  jóra,  ennyi 
Szépre,  mely  könyvedben  csillog  pazar  fénynyel  ? 

Ki  és  mi  vagy?  hogy  így  tűzokádó  gyanánt 
Tenger  mélységéből  egyszerre  bukkansz  ki. 
Más  csak  levelenként  kapja  a  borostyánt, 
S  neked  rögtön  egész  köszörűt  kell  adni. 


Ki  volt  tanítód  ?  hol  jártál  iskolába  ? 
Hogy  lantod  ily  mesterkezekkel  pengeted. 
Az  iskolákban  nem  tanulni,  hiába, 
Ilyet. . .  a  természet  tanított  tégedet. 

Dalod,  mint  a  puszták  harangja,  egyszerű, 
De  oly  tiszta  is,  mint  a  puszták  harangja, 
Melynek  csengése  a  rónákon  keresztül 
Vándorol,  s  a  világ  zaja  nem  zavarja. 

S  ez  az  igaz  költő,  ki  a  nép  ajkára 
Hullatja  keblének  mennyei  mannáját, 
A  szegény  nép !  olyan  felhős  láthatára, 
S  felhők  közt  kék  eget  csak  néhanapján  lát. 

Nagy  fáradalmait  ha  nem  enyhíti  más, 
Enyhítsük  mi  költők,  daloljunk  számára, 
Legyen  minden  dalunk  egy-egy  vigasztalás, 
Egy  édes  álom  a  kemény  nyoszolyára!  - — 

Ezen  gondolatok  elmém  környékezték, 
Midőn  a  költői  szent  hegyre  jövék  fel  ; 
Mit  én  nem  egészen  dicstelenül  kezdek, 
Folytasd  te,  barátom,  teljes  dicsőséggel  1 

(Pest.) 


HÁROM  FIÚ. 

Szólt  az  édes  apa  legelső  fiához, 
A  mint  ez  paripát  nyergel  és  kantároz  : 
dCsapd  vissza,  fiam,  a  gyepre  paripádat, 
Ne  űlj  rá;  ne  hagyd  itt  szegény  vén  apádat! 

De  felelt  a  fiú :  ((apám,  el  kell  mennem, 
Háború  zajában  hírt-nevet  szereznem!)) 
S  fölugrott  a  lóra,  kengyelben  két  lába, 
Sebes  vágtatva  ment  háború  zajába. 

Haza  jött  a  ló,  de  bczeg  üres  nyerge, 
Ott  áll  a  kapunál   kapálva,   nyerítve. 
Hova  lett  gazdája?  ellenség  leszúrta, 
Fejét  lenyiszálta  és  karóra  húzta.  — 

Szólt  az  édes  apa  középső  fiához, 

A  mint  ez  paripát  nyergel  és  kantároz: 

((Csapd  vissza,  fiam,  a  gyepre  paripádat, 

Ne  ülj  rá;  ne  hagyd  itt  szegény  vén  apádat  1» 

De  felelt  a  fiú :  ((apám,  el  kell  mennem, 
Minden  úton-módon  kincseket  szereznem  1» 
S  fölugrott  a  lóra,  kengyelben  két  lába, 
Sebes  vágtatva  ment  erdők  vadonába. 

Haza  jött  a  ló,  de  bezeg  üres  nyerge, 
Ott  áll  a  kapunál  kapálva,  nyerítve. 
Hova  lett  gazdája  ?  rabla,  fosztogata, 
A  nemes  vármegye  végre    megsokalta. 

Egyszer  borozgatott  fényes  jó  kedvébe', 
Elfogták,  s  bevitték  tömlöcz-sötétségbe. 
Nedves  tömlöcz-falról  sok  víz  csorga  rája, 
Kivitték  száradni  az  akasztófára.  — 

Szólt  az  édes  apa  legkisebb  fiához: 
«Eredj,  fiam,  te  is,  nyergelj  és  kantározz; 
Szerezz  hírt  és  kincset,  kövesd  két  bátyádat, 
Menj  te  is,  menj,  hagyd  el  szegény  vén  apádat  Íj 

De  felelt  a  fiú :  ((apám,  én  nem  megyek, 
Hírvágy,  kincsvágy  soha  nem  bántott  engemet. 
Gondolatom  sem  száll  falu  határán  tul ; 
Ásó-kapa  választ  el  minket  egy  mástul. d 

Állott  is  szavának,  szent  volt  fogadása. 
Nem  lett  híre,  kincse,  de  lett  boldogsága, 


S  apjával  fogadta  őt  be  egy  sírverem, 
Rajta  zöld  pázsit  és  tarka  virág  terem. 

(Pest.) 


MAGYAR  VAGYOK. 

Magyar  vagyok.  Legszebb  ország  hazám 
Az  öt  világrész  nagy  területén. 
Egy  kis  világ  maga.  Nincs  annyi  szám, 
A  hány  a  szépség  gazdag  kebelén. 
Van  rajta  bérez,  a  mely  tekintetet  vét 
A  kaszpi  tenger  habjain  is  túl, 
És  rónasága,  mintha  a  föld  végét 
Keresné,  olyan  messze,  messze  nyúl. 

Magyar  vagyok.  Természetem  komoly, 
Mint  hegedűink  első  hangjai  ; 
Ajkamra  fel-felröppen  a  mosoly, 
De  nevetésem  ritkán  hallani. 
Ha  az  öröm  legjobban  festi  képem  : 
Magas  kedvemben  sírva  fakadok ; 
De  arezom  víg  a  bánat  idejében, 
Mert  nem  akarom,  hogy  sajnáljatok. 

Magyar  vagyok.  Büszkén  tekintek  át 
A  múltnak  tengerén,  a  hol  szemem 
Egekbe  nyúló  kősziklákat  lát, 
Nagy  tetteidet,  bajnok  nemzetem. 
Európa  színpadán  mi  is  játszottunk, 
S  mienk  nem  volt  a  legkisebb  szerep ; 
Ugy  rettegé  a  föld  kirántott  kardunk, 
Mint  a  villámot  éjjel  a  gyerek. 

Magyar  vagyok.  Mi  mostan  a  magyar? 
Holt  dicsőség  halvány  kísértete  ; 
Föl-föltünik  s  lebúvik  nagy  hamar 
Ha  vert  az  óra  —    odva  mélyibe. 

Hogy'  hallgatunk!  a  második  szomszédig 
Alig  hogy  küldjük  életünk  neszét. 
S  saját  testvérink,  kik  reánk  készítik 
A  gyász  s  gyalázat  fekete  mezét. 

Magyar  vagyok.  S  arczom  szégyenben  ég, 
Szégyenlenem  kell,  hogy  magyar  vagyok! 
Itt  mi  nálunk  nem  is  hajnallik  még, 
Holott  máshol  már  a  nap  úgy  ragyog. 
De  semmi   kincsért  s  hírért  a  világon 
El  nem  hagynám  én  szülőföldemet, 
Mert  szeretem,  hőn  szeretem,  imádom 
Gyalázatában  is  nemzetemet! 
(Pest.) 


KESERŰ  ÉLET,  ÉDES  SZERELEM. 

Másnak  szívem  mindig  jót  kívánt, 
S  engem  még  is  minden  ember  bánt. 
Szétszaggatják  rajtam  takarómat 
S  tüskékkel  tömik  meg  vánkosom  ; 
Reggelenként  aztán  kinevetnek, 
A  miért  rémekkel  álmodom. 
Cseppenj  bé  keserű  életem 
Poharába,  édes  szerelem ! 

Meghasadt  lant  keblem  ;  húrjain 
Vad  kezekkel  nyargal  át  a  kín, 
S  olyan  a  dal,  melyet  rajta  penget, 
Mint  a  szélbe  zúgó  tűzharang. 
Néha  téved  a  harmóniátlan 
Hangzavarba  egy-két  tiszta  hang. 
Cseppenj  bé  keserű   életem 
Poharába,   édes  szerelem! 

Ez  az  egy,  mi  tépett  lelkemet 
Összeolvaszthatná  némileg  ; 


Ez  az  egy  fa,  mit  kétségb'esésem 
Vízözönje  még  el  nem  lepett, 
Melynek  ágán  bujdosó  reményem 
Még  lel  egy  kis  menedékhelyet. 
Cseppenj  bé  keserű  életem 
Poharába,  édes  szerelem ! 

Lyányka,  tőled  egy  tekintetet, 
Milyet  a  nap  őszi  tájra  vet, 
Melynek  nincs  már  éltető  erője, 
S  még  is  olyan  kedves,  olyan  szép! 
Mert  meghozza  boldogabb  napoknak, 
A  tavasznak,  emlékezetét. 
Cseppenj   bé  keserű  életem 
Poharába,  édes  szerelem ! 

(Pest.) 


A  TISZA. 

Nyári  napnak  alkonyúlatánál 
Megállék  a  kanyargó  Tiszánál, 
Ott,  hol  a  kis  Túr  siet  beléje, 
Mint  a  gyermek  anyja  kebelére. 

A  folyó  oly  simán,  oly  szelíden 
Ballagott  le  parttalan  medrében, 
Nem  akarta,  hogy  a  nap  sugara 
Megbotoljék  habjai  fodrába'. 

Sima  tükrén  a  piros  sugárok, 
(Mint  megannyi  tündér)  tánczot  jártak, 
Szinte  hallott  lépteik  csengése, 
Mint  parányi  sarkantyúk  pengése. 

A  hol  álltam,  sárga  fövény-szőnyeg 
Volt  terítve,  s  tartott  a  mezőnek, 

Melyen  a  levágott  sarju-rendek. 
Mint  a  könyvben  a  sorok,  hevertek. 

Túl  a  réten  néma  méltóságban 
Magas  erdő  ;  benne  már  homály  van, 
De  az  alkony  üszköt  vet  fejére, 
S  olyan,  mintha  égne  s  folyna  vére. 

Más  felől,  a  Tisza  túlsó  partján, 
Mogyoró-  s  rekettye-bokrok  tarkán, 
Köztök  egy  csak  a  nyilas,  azon  át 
Látni  távol  kis  falucska  tornyát. 

Boldog  órák  szép  emlékeképen 
Rózsafelhők  úsztak  át  az  égen. 
Legmesszebbről  rám  merengve  néztek 
Ködön  át  a  mármarosi  bérezek. 

Semmi  zaj.  Az  ünnepélyes  csendbe 
Egy  madár  csak  néha  füttyentett  be. 
Nagy  távolban  a  malom  zúgása 
Csak  olyan  volt,  mint  szúnyog  dongása. 

Túlnan,  vélem  átellenben  épen, 
Pór  menyecske  jött.  Korsó  kezében. 
Korsaját  mig  tele  merítette, 
Rám  nézett  át ;  aztán  ment  sietve. 

Ottan  némán,  mozdulatlan  álltam, 
Mintha  gyökeret  vert  volna  lábam. 
Lelkem  édes,  mély  mámorba  szédült 
A  természet  örök  szépségétül. 

Oh  természet,  oh  dicső  természet ! 
Mely  nyelv  merne  versenyezni  véled  ? 
Mily  nagy  vagy  tel  mentül  inkább  hallgatsz, 
Annál  többet,  annál  szebbet  mondasz.  — 


Késő  éjjel  értem  a  tanyára 
Fris  gyümölcsből  készült  vacsorára. 
Társaimmal  hosszan  beszélgettünk. 
Lobogott  a  rőzse-láng  mellettünk. 

Többek  között  szóltam  én  hozzájok : 
«Szegény  Tisza,  miért  is  bántjátok  ? 
Annyi  rosszat  kiabáltok  róla, 
S  ő  a  föld  legjámborabb  folyója  ». 

Pár  nap  múlva  fél  szendergésemből 
Félrevert  harang  zúgása  vert  föl. 
«Jön  az  árviz!  jön  az  árviz!»  hangzék, 
S  tengert  láttam,  a  hogy  kitekintek. 

Mint  az  őrült,  ki  letépte  lánczát, 
Vágtatott  a  Tisza  a  rónán  át, 
Zúgva,  bőgve  törte  át  a  gátot, 
El  akarta  nyelni  a  világot! 
(Pest.) 


A  FELHÓK. 

Ha  én  madár  volnék :  örökké 
A  felhők  közt  szállonganék. 
Ha  festő  volnék:  egyebet  sem, 
Csupán  felhőket  festenék. 

Ugy  kedvelem  én  a  felhőket ! 
Megüdvözlöm  mindegyiket 
Érkeztekor,  s  elmondom  néki 
Távoztakor :  isten  veled. 

Oh  nékem  olyan  jó  barátim 

E  tarka  égi  vándorok. 

Ugy  ismernek  már,  hogy  talán  még 

Azt  is  tudják,  mit  gondolok. 

Oly  sokszor  néztem  én  őket,  ha 
Szép  halkan  szenderegtenek 
A  hajnal  és  az  alkony  keblén, 
Mint  ártatlan  kis  gyermekek. 

És  néztem  őket,  hogyha  jöttek 
Mint  haragos  vad  férfiak, 
Hogy  a  viharral,  e  zsarnokkal, 
Élet-halálra  vívjanak. 

És  néztem,  hogyha  virasztott  a 
Beteg  ifjú,  a  holdvilág, 
S  ők  halvány  arczczal  ezt,  miként  hű 
Lyánytestvérek,  körűi  fogak. 

Láttam  már  minden  változásban, 
Melyen  csak  általmentenek ; 
S  akármikor  s  akárhogy  látom, 
Mindég  egyformán  tetszenek. 

Miért  vonzódom  úgy  hozzájok? 
Mert  ők  lelkemnek  rokoni, 
Mely  mindig  új  s  új  alakot  vált 
S  még  is  folyvást  az  egykori. 

Lehet  még  másban  szinte  hozzám 
A  felhőt  hasonlítani : 
Vannak  neki,  miként  szememnek, 
Könyűi  és  villámai. 

(Pest.) 


CSUKLYÁBAN  JÁR  A  BARÁT. . . 

Csuklyában  jár  a  barát,  Kabátban  jár  a  deák, 

Szentnek  kell  lennie,  Ha  mozog  is  szive, 

Menyecskéknél,  lyányoknál  Menyecskékhez,  lyányokhoz 

Nincs  ő  neki  helye.  Korán  még  mennie. 

Mentében  jár  a  huszár,  Subában  jár  a  juhász, 

Trombita  megharsan,  Kutya  baja  néki, 

Menyecskéktől,  lyányoktól     Menyecskékkel,  lyányokkal 
Káplárhoz  fut  gyorsan.  Szép  világát  éli  1 

(Pest.) 


A  MAGYAR  IFJAKHOZ. 

Lesz-e  gyümölcs  a  fán,  melynek  nincs  virága  ? 
Avagy  virág  vagy  te,  hazám  ifjúsága?... 
Jaj  az  olyan  kertnek, 

Jaj  még  annak  is,  mert  megverte  az  isten, 
A  hol,  mint  ti  vagytok,  magyar  ifjak,  ilyen 
Virágok  teremnek  1 

Felhő  alakjába  lelkem  átöltözik, 

Ugy  száll  a  hon  fölött  nyugattól  keletig 

Sötéten,  csendesen  ; 

Ha  volna  mennyköve,   mint  van  a  felhőnek, 

Csapásitól,  ifjak,  sokan  hevernétek 

A  port,  élettelen. 

Mert  ti  az  életet  meg  nem  érdemiitek. 
Egész  nagy  csillagok  voltak  őseitek, 
Cs  ti  ?  csak  parányok  ! 
Ne  adja  a  balsors,  hogy  e  szegény  haza 
Bajában  reátok  szoruljon  valaha  . . . 
Ti  meg  nem  ónátok. 

Szivetek  mindig  nyilt-ajtajú  palota, 

Tódulnak,  tódulnak  seregestül  oda 

Víg,  zajos  vendégek ; 

Garázda  népséggel  telik  meg  a  terem, 

S  ezek  között  helye  nincs  az  örömtelen 

Honfiérzeménynek. 

Sziveteknek  alig  marad  egy  szöglete, 

A  hol  titkon  magát  pók  gyanánt  szövi    be 

A  hazaszeretet, 

S  ez  is  csak  addig  van,  míg  jön  az  önérdek, 

És  azt  javasolja,  hogy  lesöpörjétek, 

Mint  hitvány  szemetet. 

Oh  mily  gyöngék  vagytok  1  kiknél  a  hazának 
Fénye  nem  ér  annyit,  mint  a  hiúságnak 
Mulandó  csilláma. 

Oh  mily  gyöngék  vagytok  1  nap  süthetne  rátok 
S  e  helyett  kis  lámpa,  melyet  körülálltok, 
Nyomorú  kis  lámpa. 

Szent  hazaszeretet,  mibe  mártsam  tollam? 
Hogy  dicső  képedet  híven  lerajzoljam, 
Oly  híven,  oly  szépen, 

Hogy  megbűvöld,  ki  rád  szemét  fogja  vetni, 
Hogy  örök  tanyára  tégy  szert  valamennyi 
Magyar  kebelében. 

Ti  bálványimádók,  hiúság  rabjai  1 

Jertek,  gyilkot  fogok  szivembe  mártani, 

Hadd  feccsenjen  vére 

Szét  fejeitekre . . .  tán  sikere  leszen, 

Tán  megtértek  tőle .  . .  jertek  hozzám  ezen 

Uj  keresztel  ésre  1 

(Pest.) 


A  SZEL. 

Ma  lágyan  suttogó,  szelíd  szellő  vagyok, 
Zöldelő  mezőkön  föl  s  alá  sétálok, 
Csókot  lehelek  a  bimbók  ajakára, 
Édes  meleg  csókom  hű  szerelmi  zálog, 
« Nyíljatok,  nyíljatok,  tavasz  szép  leányi, » 
Ezt  súgom  fülökbe,  « nyíljatok,  nyíljatok !» 

És  ők  szemérmesen  levetik  leplöket, 
S  én  szép  keblökön  a  kéjtől  elájulok. 

Holnap  süvöltő  hang,  vad  fuvalom  leszek, 
Reszket  előttem  a  bokor,  mert  fél  tőlem, 
Látja,  hogy  kezemben  kés  van,  köszörült  kés, 
S  tudja,  hogy  lombjait  azzal  lemetélem. 
A  virágoknak  ezt  sziszegem  fülébe : 
«Balga,  könnyenhivő  lyányok,  hervadjatok!)) 
ök  hervadtán  hullnak  az  ősz  kebelére, 
S  én  rajtok  hidegen,  gúnyosan  kaczagok. 

Ma  lágy  szellő  vagyok,  csendes  folyó  gyanánt 
Úszom  át  a  léget  néma  nyugalomban, 
Létezésemet  csak  a  kis  méhe  tudja. 
Mely  haza  felé  tart  a  rétről  fáradtan ; 
Ha  fáradtan  száll  a  kis  méh  a  tehertől, 
Melyet  oldalán  visz,  melyből  mézet  készít, 
Tenyeremre  veszem  a  kicsiny  bogarat, 
llgy  segítem  elő  lankadt  röpülésit. 

Holnap  vihar  leszek,   zúgó  bőgő  vihar, 
Szilaj  paripámon  a  tengert  bejárom, 
S  mint  a  tanító  a  csintalan  gyermeknek, 
Sötétzöld  üstökét  haragosan  rázom. 
Bejárom  a  tengert,  s  ha  hajót  találok . 
Szárnyát,  a  lobogó  vitorlát  kitépem, 
S  árboczával  írom  a  habokba  sorsát, 
Hogy  nem  fog  pihenni  többé  kikötőben  1 
(Pest.) 


ÉDES  ÖRÖM,  ITTALAK  MÁR... 

Édes  öröm,  ittalak  már,  Keserű  bú,  ittalak  már, 

És  hova  lett  az  a  pohár,  És  hova  lett  az  a  pohár, 

A  melyből  ittalak  téged  ?  A  melyből  ittalak  téged  ? 

Összetörött,  cseréppé  lett.  Összetörött,  cseréppé  lett. 

Fényes  nap  a  szív  öröme, 
Sötét  feJhő  takarja  be. 
Sötét  felhő  a  szív  búja, 
Szellő  jön  és  odább  fúja. 

Olyan  vagyok,  mint  az  árnyék, 
Mintha  temetőben  járnék. 
Elmúlt  idő,  elmúlt  idő, 
Te  vagy,  te  vagy  a  temető. 

A  temető  éjjelében 
Bolygótűz  az  én  vezérem. 
Múlt  napjaim  sírja  felett 
Bolygótűz  az  emlékezet. 

Mozdulni   kezd  a  levegő, 
Halk,  de  hűvös  fuvalom  jő, 
És  tőlem  suttogva  kérdi  : 
Nem  legjobb-e  soh'sem  élni  ? 
(Pest.) 


ÚJONNAN  VISSZAJÖTT  A  RÉGI  BAJ 

Újonnan  visszajött  a  régi  baj, 
A  mely  a  más  világnak  követe, 
S  hozzám  így  szól :  szedd  össze  magadat, 
El  fogsz  utazni,  a  föld  mélyibe.  — 
Erőm  fut,  mint  a  gyáva  hadsereg, 
Itt  hagy  magamra,  gyöngén,   egyedül, 
És  vérem,  a  vég-búcsuzásra  tán, 
Elhagyván  arczomat,  szivembe  gyűl. 

Mit  tétovázol  úgy,  halál,  miért 
Meg  nem  halok  vagy  mért  vagyok  beteg? 
Félsz  hozzám  nyúlni,  te  hatalmas  úr? 
Vagy  csak  ijesztesz?  .. .  meg  nem  ijedek. 

Ki  az  élettel,  mint  én,  szembeszállt, 
Az  bátorán  néz  a  halál  szemébe ! 
Az  élet  rövid  béke  s  hosszú  harcz, 
És  a  halál  rövid  harcz  s  hosszú  béke. 

De  még  kár  lenne  érettem  talán. 

Oh  keblemben  még  annyi  dal  szunyád, 

Egész  egy  erdő  magva,  mely  ha  felnő, 

Sok  fáradt  utasnak  hüs  árnyat  ad. 

S  eddig  csak  írtam,  hol  van  még  a  tett? 

Piros  betűk  az  ünnep  napjai, 

S  így  életemnek  nincs  még  ünnepe, 

Hogy  az  legyen,  vérem  kell  ontani ! 

Megérem-é  ezt  én  ?  vagy  mielőtt 

Rivalgó  zaj  közt  harczi  paripára 

Pattanhatnék  föl  :  tán  szép  csendesen 

Rá  fektetnek  majd  szent  Mihály  lovára? 

Ha  meg  kell  halnom,  hogyha  most  halok  meg, 

Jőj  el  sietve,  kedves  kikelet, 

Jőj  el  hamar,  hogy  láss  még  egyszer  engem, 

Hogy  lássalak  még  egyszer  tégedet. 

Kettőztesd  meg  lépési d,  szép  tavasz, 
A  déli  tájról  gyorsan  jőj  elő  : 
Ha  már  az  élet  oly  borús  vala, 
Legyen  halálom  napján  jó  idő. 
Jőj,  drága  vendég,  s  hozz  virágokat, 
—  A  föld  most  olyan  rideg  puszta  rom  — 
Ha  már  virágtalan  volt  életem, 
Legyen  virágos  legalább  sírom  1 
(Pest.) 


A  NÉP  NEVÉBEN. 

Még  kér  a  nép,  most  adjatok  neki  1 
Vagy  nem  tudjátok,  mily  szörnyű  a  nép, 

Petőfi  Sándor.  11. 

Ha  fölkel  és  nem  kér,  de  vesz,  ragad  ? 
Nem  hallottátok  Dózsa  György  hirét  ? 
Izzó  vas  trónon  őt  elégetétek, 
De  szellemét  a  tűz  nem  égeté  meg, 
Mert  az  maga  tűz;  ugy  vigyázzatok  : 
Ismét  pusztíthat  e  láng  rajtatok! 

S  a  nép  hajdan  csak  eledelt  kívánt, 
Mivelhogy  akkor  még  állat  vala ; 
De  az  állatból  végre  ember  lett, 
S  emberhez  illik,  hogy  legyen  joga. 
Jogot  tehát,  emberjogot  a  népnek  1 
Mert  jogtalanság  a  legrútabb  bélyeg 
Isten  teremtményén,  s  ki  rá  süti  : 
Isten  kezét  el  nem  kerülheti. 

S  miért  vagytok  ti  kiváltságosok? 

Miért  a  jog  csupán  ti  nálatok? 

Apáitok  megszerzek  a  hazát, 

De  rája  a  nép-izzadás  csorog. 

Mit  ér,  csak  ekkép  szólni  :  itt  a  bányai 

Kéz  is  kell  még,  mely  a  földet  kihányja, 

A  míg  föltűnik  az  arany  ere. . . 

S  e  kéznek  nincsen  semmi  érdeme? 

S  ti,  kik  valljátok  olyan  gőgösen  : 
Mienk  a  haza  és  mienk  a  jog! 
Hazátokkal  mit  tennétek  vajon, 
Ha  az  ellenség  ütne  rajtatok?. . . 
De  ezt  kérdeznem!  engedelmet  kérek, 
Majd  elfeledtem  győri  vitézségtek. 
Mikor  emeltek  már  emlékszobort 
A  sok  hős  lábnak,  mely  ott  úgy  futott  ? 

Jogot  a  népnek,  az  emberiség 
Nagy  szent  nevében,  adjatok  jogot, 
S  a  hon  nevében  egyszersmind,  a  mely 
Eldől,  ha  nem  nyer  új  védoszlopot. 

Az  alkotmány  rózsája  a  tiétek, 
Töviseit  a  nép  közé  vetetek ; 
Ide  a  rózsa  néhány  levelét 
S  vegyétek  vissza  a  tövis  felét! 

Még  kér  a  nép,  most  adjatok  neki ; 
Vagy  nem  tudjátok  :  mily  szörnyű  a  nép. 
Ha  fölkel  és  nem  kér,  de  vesz,  ragad? 
Nem  hallottátok  Dózsa  György  hirét? 
Izzó  vas  trónon  őt  elégetétek, 
De  szellemét  a  tűz  nem  égeté  meg, 
Mert  az  maga  tűz  . . .  ugy  vigyázzatok  : 
Ismét  pusztíthat  e  láng  rajtatoki 
(Pest.) 


HÁBORÚ  VOLT... 

Háború  volt  mindig  éltem 
Legszebb  gondolatja, 
Háború,  hol  vérét  a  szív 
Szabadságért  ontja  1 

Egy  szentség  van  a  világon, 
Melyért  fegyverünkkel 
Sírunkat  megásni  méltó, 
Melyért  vérzenünk  kell ; 

Ez  a  szentség  a  szabadsági 
Örültek  valának 
Mindazok,  kik  más  egyébért 
Éltet  áldozának. 

Békét,  békét  a  világnak, 
De  ne  zsarnokkénytől, 
Békét  csupán  a  szabadság 
Fölszentelt  kezéből. 

Majd  ha  így  lesz  a  világon 
Altalános  béke, 
Vessük  akkor  fegyverünket 
Tenger  fenekére. 

De  mig  így  nincs  :  addig  fegyvert, 
Fegyvert  mind  halálig  1 
Tartson  bár  a  háború  az 
Ítélet  napjáig  1 

(Pest.) 


DE  MÉRT  IS  GONDOLOK  RÁ? 

De  mért  is  gondolok  rá  ? 
Mért  gyötrődöm  ? .  . .  hiszen 
Még  csak  hirét  sem  hallom, 
Még  csak  nem  is  izén. 

Hát  ily  hamar  felejt,  ily 
Hamar  felejthetett? 
Az  még  valószínűbb,  hogy 
Soha  sem  szeretett. 

Azt  tartják :  nem  a  nyelv,  de 
A  szem  mond  igazat. 
Én  hittem  ezt,  s  hitemnek 
Gyümölcse  kárhozat. 

Hittem  szemének,  a  mely 
Azt  monda,  hogy  szeret.  .. 
Szegyeid  magad,  szegyeid,  te 
Könnyenhivő  gyerek  1 

Most  már  egyéb  nincs  hátra, 
Mint  őt  felejteni. 
Ki  innen,  ki  szivemből, 
Emlékem  kincsei ! 

Hajós  vagyok,  ki  vészkor 
Mindent  tengerbe  vét, 
Hogy  az  üres  hajóban 
Megmentse  életét. 
(Pest.) 


AZ  ÁRVA  LYÁNY. 

1. 

Csak  egy  lénynyel  van  kevesebb, 
Mint  tennap  volt, 
S  nekem  ugy  tetszik  :  az  egész 
Világ  Iciholt. 

Meghalt  anyám,  le  is  tevék 
A  sírba  őt ; 

Lelkemből  varrtam  én  reá 
A  szemfedőt. 

Anyám,  miért  nem  vitted  el 

Életemet, 

Ha  már  belőle  elvi  véd 

Az  örömet? 

Te  nap  valál,  én  sugarad. 
Itt  mért  hagyál  ? 
Hisz  sugarát  elviszi  a 
Nap,  ha  leszáll. 

Beszélek  hozzád  ;  hallod-e 
A  bús  panaszt? 
Hiába  van  szóm,  te,  anyám, 
Nem  hallod  azt. 

Itt  állok,  a  hol  rajtad  a 
Sír  halma  kél, 

S  messzebb  vagy  még  is  a  világ 
Legvéginél. 

Midőn  koporsód  szögezek, 
Ezt  rebegem ; 

«  Ébredj  föl,  kedves  jó  anyám, 
Édes  szülém!)) 

Fölkelt-e  a  föltámadás 
Majd  tégedet, 
Kit  gyermeked  siralma  sem 
Ébreszthetett  ?  1 


]]. 

Virasztánk  kínosan  Anyácskám,    édesem, 

Anyám,  te  s  én ;  Jó  szívedet 

Kis  mécsünk  reszketett,  Keze  megérinté, 

Haldokló  éltedet  S  verése  szűnt  belé 

Jelképezvén.  S  hidegedért. 

Magam  valék  anyám  Midőn  közel  vala 

Fájdalminál ;  A  szörnyű  vég, 

De  nem  soká'  közénk  Mint  hervadt  fára  le 

Egy  vendég  érkezek .  .  .  Az  ősz  esős  köde, 

Jött  a  halál.  Rád  borulék. 

Beléd  akartam  én 

Én   éltemet 

Csókolni . . .  s  oh  szülém, 

Te  csókolád  belém 

A  tiédet! 

111. 

Virágot  ültettem  Még  holta  után  is 

Anyám  sírhalmára,  Kedvét  keresem  én, 

Harmat  nem  is  kell,  mert  Ezen  virágokat 

Könnyem  csorog  rája.  Csak  azért  ültetem. 

Kedvelője  volt  a 
Virágoknak  anyám, 
Szép  intését  mintha 
Még  most  is  hallanám  : 

«  Szeresd  a  virágot 
És  ne  féltsd  szívedet, 
Mert,  ki  ezt  szereti, 
Rossz  ember  nem  lehet ; 

A  virág  s  az  erény 
Két  atyafi-gyermek, 
Egy  szívben  egymással 
Nem  ellenkezhetnek. 


Tudod,  mi  a  virág? 
A  földnek  jósága ; 
Tudod,  mi  a  jóság? 
A  lélek  virága. »  — 

Virágot  ültettem 
Anyám  sírhalmára. 
Le  az  égből,  anyám, 
Tekintesz-e  rája? 

Látod-e  az  égből 
Viruló  sírodat, 
S  viruló  sírodnál 
Hervadt  leányodat? 

(Pest.) 


KÉT  SÓHAJ. 


Kecskemét  városa 
Siralomházában 
Két  ifjú  legény  ül 
Nagy  szomorúságban. 

Hadd  üldögéljenek! 
Ugy  sem  ülnek  hónap, 
Hónap  ilyen  tájon 
Levegőben  lógnak. 

Előttök  étel,  bor, 
De  nem  kell  nekiek, 
Hisz  ők  éhen-szomjan 
Már  ugy  sem  halnak  meg. 

Előttök  van  a  tál, 
Előttök  az  üveg . . . 
Az  étel  meghűlt,  s  a 
Bor  megmelegedett. 


Csak  ugy  üldögélnek 
Hallgatag  kedvökben  ; 
Nagyot  sóhajtanak 
Egyszer  mind  a  ketten. 

((Ki  után  sóhajtasz, 
Édes  jó  pajtásom  ?» 
—  ((Szeretőmhöz  röpült 
Az  én  sóhajtásom. 

Szeretőmhöz  küldöm 
Haldokló  lelkemet, 
Az  egyetlen  egyhez, 
Ki  engemet  szeret. 

Széles  e  világon 
Senki  meg  se  látott, 
De  kipótolta  ő 
Az  egész  világot. 

Alig  vettem  észre, 
Hogy  meghalt  az  anyám, 
Szegény  jó  leányzó 
Ugy  gondot  viselt  rám. 

Áldom  a  jó  lelkét, 
Áldja  meg  az  isten, 
Soha  életében 
Egy  könnyet  se  ejtsen  1 

Hát  te,  czimborám,  te 
Kiért  sóhajtottál?)) 
—  «Az  én  sóhajom  is 
Ott  jár  galambomnál. 


Galamb  ?  . . .  majd  mit  mondok  1 
Kigyó,  mérges  kigyó. 
O  volt  engemet  a 
Rossz  útra  csábitó. 

Miatta  elhagytam 
Jó  öreg  anyámat, 
Aztán  cserbe  hagyott, 
Szépen  odább  állott. 

Átkozom-rosz  lelkét 
Verje  meg  az  isten, 
Holtig  sírjon-ríjon, 
Mást  ne  is  tehessen, 


Váljék  pokolkővé 
Mindenik  könnycseppje, 
S  szivét  elevenen 
Hamuvá  égesse  1» 
(Pest.) 


Ml  VOLT  NEKEM  A  SZERELEM? 


Mi  volt  nekem 

A  szerelem  ? 

Számos  ízben  könny  patakja, 

Gyönge  sajka  úszott  rajta, 

Benne  lelkem  volt  a  sajkás, 

Hajtó  szellőm  a  sóhajtás. 

Mi  volt  nekem 
A  szerelem  ? 
Aggodalmak  erdősége, 
Hangzott  sűrű  közepébe 
Farkasoknak  ordítása, 
Denevérek  vijjogása. 


Mi  volt  nekem 

A  szerelem? 

Oktalan  kis  balga  gyermek, 

A  ki  pillangókat  kerget, 

Kergeti  lélek-szakadva, 

Míg  bebotlik  egy  árokba. 

Mi  volt  nekem 

A  szerelem? 

Holt  remények  szemfedője, 

Sötét  búbánatból  szőve, 

Vagy  piros  szekér,  a  melyen 

Vesztőhelyre  vittek  engem. 


Mi  most  nekem 
A  szerelem  ? 
Rózsafán  kis  madárfészek, 
Melyben  vígan  fütyörészek, 
S  ha  földúlja  a  fergeteg, 
Odább  szállok,  mást  épitek. 
(Pest.) 


TEDD  LE,  BOJTÁR,  A  SUBÁDAT 

Tedd  le,  bojtár,  a  subádat, 
Mennykő  szántsa  meg  a  hátad, 
Látod,  már  a  patak  is  letette, 
Vele  a  langy  tavasz  letétette. 

Falu  végén  foly  a  patak, 
Fejér  keble  csak  ugy  dagad, 
Dagad,  dagad  széles  jó  kedvében, 
Hogy  az  ég  lenéz  megint  rá  kéken. 

Hova  szállott  a  czinege? 
Honnan  jöttél,  fülemile  ? 
Akárhonnan,  semmi  gondod  rája, 
Csak  te  dalolj,  bokrok  furulyája. 

Kizöldült  a  kis  kert  fája, 
Mintha  toll  nőtt  volna  rája ; 
El  ne  röpülj,  megtollasodott  fa, 
Hadd  üljek  rózsámmal  árnyékodba. 

Minek  mégy  a  boltba,  kis  lyány, 
Pántlikát  akarsz  venni  tán? 
Nézd,  a  mező  szebb  pántlikát  árul, 
Szebbet,  ingyen,  sok  ezer  virágbul. 
(Pest.) 

VILÁGOSSÁGOT! 

Sötét  a  bánya, 

De  égnek  benne  mécsek. 

Sötét  az  éj, 

De  égnek  benne  csillagok. 

Sötét  az  ember  kebele, 

S  nincs  benne  mécs,  nincs  benne  csillag, 

Csak  egy  kis  hamvadó  sugár  sincs. 

Nyomorú  ész, 

Ki  fénynek  hirdeted  magad, 

Vezess,  ha  fény  vagy, 

Vezess  csak  egy  lépésnyire  1 

Nem  kérlek  én,  hogy  átvilágíts 

A  más  világnak  fátyolán, 

A  szemfedőn. 

Nem  kérdem  én,  hogy  mi  leszek  ? 

Csak  azt  mondd  meg,  hogy  mi  vagyok 

S  miért  vagyok  ? . .  - 

Magáért  születik  az  ember, 

Mert  már  magában  egy  világ  ? 

Vagy  ő  csak  egy  gyűrűje 

Az  óriási   láncznak, 

Melynek  neve  emberiség? 

Éljünk-e  önnön  öröminknek, 

Vagy  sírjunk  a  síró  világgal  ?  — 

Hány  volt,  ki  más  szivéből 

Kiszíta  a  vért 

Saját  javára, 

És  nem  lett  büntetése  1 

S  hány  volt,  ki  más  javáért 

A  vért  kiontá 

Saját  szivéből, 

S  nem  lett  jutalma! 

De  mindegy ;  a  ki  áldozatnak 

Od'adja  életét, 

Ezt  nem  díjért  teszi, 


De  hogy  használjon  társinak. 

S  használ-e  vagy  sem? 

A  kérdések  kérdése  ez, 

És  nem  a  (.(lenni  vagy  nem  lenni  ?» 

Használ-e  a  világnak,  a  ki  érte 

Föláldozá  magát? 

Eljő-e  a  kor, 

Melyet  gátolnak  a  rosszak 

S  a  melyre  a  jók  törekednek, 

Az  átalános  boldogság  kora  ? 

S  tulajdonképen 

Mi  a  boldogság  ? 

Hisz  minden  ember  ezt  másban  leli ; 

Vagy  senki  sem  találta  még  meg  ? 

Talán  a  mit 

Mi  boldogságnak  nevezünk, 

A  miljom  érdek, 

Ez  mind  egyes  sugara  csak 

Egy  új  napnak,  mely  még  a  láthatáron 
Túl  van,  de  egykor  feljövend. 

Bár  volna  így! 

Bár  volna  czélja  a  világnak, 

Bár  emelkednék  a  világ 

Folyvást,  folyvást  e  czél  felé, 

A  míg  elébb-utóbb  elérnél 

De  hátha  ugy  vagyunk, 

Mint  a  fa,  mely  virágzik 

És  elvirít, 

Mint  a  hullám,  a  mely  dagad, 

Aztán  lesimúl, 

Mint  a  kő,  melyet  fölhajítnak, 

Aztán  lehull, 

Mint  a  vándor,  ki  hegyre  mászik, 

S  ha  a  tetőt  elérte, 

Ismét  leballag, 

S  ez  így  tart  mindörökké : 

Föl  és  alá,  föl  és  alá  .  .  . 

Irtóztató,   irtóztató! 

Kit  még  meg  nem  szállott  e  gondolat, 

Nem  fázott  az  soha, 

Nem  tudja  még:  mi  a  hideg? 

E  gondolathoz  képest 

Meleg  napsugár  a  kigyó, 

Mely  keblünkön  jégcsap  gyanánt 

Vérfagylalón  végig  csúszik, 

Aztán  nyakunkra  tekerőzik, 

S  torkunkra  fojtja  a  lélekzetet 

(Pest.) 


SZŐKE  ASSZONY,  SZŐKE  ASSZONY 

Szőke  asszony,  szőke  asszony, 
Fehér  hattyú,  fehér  hattyú! 
Sorsod  olyan  fekete, 
Mint  a  holló,  mint  a  holló. 

Mért  adá  neked  az  isten 

E  szépséget  ?  vagyis  inkább 

Ezt  a  férjet  mért  adá, 

Ki  nem  tudja,  hogy  mi  a  szép  ? 

Kebeledbe  mért  tévé  az 
Isten  ezt  a  gazdag  szívet? 
Ezt  a  tündér  zongorát, 
Mit  nem  tud  pengetni  férjed. 

Oh  ha  én  birnám  e  hangszert!  .  . . 
Pillanatra  érintem  csak, 
És  dalától  reszketett 
Örömében  a  teremtés. 

Vége,  vége  már  e  dalnak, 
Elváltunk,  és  nem  tudom,  hogy 
Nézek-e  még  valaha 
Szép  szemed  kék  csillagára  ? 

Be-benéztem  elmerengve 
Gyönyörű  kék  szemeidbe, 
Mint  a  tenger  mélyibe 
Néz  a  sajkás  holdas  éjben. 

De  fölöttünk  sötét  felhő 
Támadott,  mely  elborítá 
A  holdfényes  éjszakát. . . 
Férjed  jött  sötét  orczával. 

Szörnyű  emberi  van  hatalma, 
Tőled  mindent  megtagadni, 
És  a  mellett  van  joga, 
Tőled  mindent  követelni. 

Meggyűlöltem  őt,  meg;  mert  él 
Hatalmával  és  jogával : 
Tőled  mindent  követel 
És  nem  enged  semmit,  semmit. 

Volnál  képes  őt  szeretni? 
És  lehetnél  véle  boldog? 
Soha,  soha  sem  hiszem, 
Noha  mindig  oly  vidám  vagy. 

Mért  mosolygál  én  előttem? 
Engem  el  nem  ámitottál  ; 
Jól  tudom,  hogy  a  mosoly 
Gyakran  könnyek  álorczája. 

Jól  tudom,  hogy  éjjelenként, 
Hogyha  férjed  mélyen  alszik, 
Te  virasztasz,  mert  szobád 
És  a  város  bármi  csendes : 

De  szived  rémek  tanyája, 
Melyek  csengő  poharakba 
Töltik  és  iszszák  megölt 
Örömidnek  omló  vérét. 

Mit  tevő  légy?  mit  tevő  légy  ? 
Legalább  átkozd  meg  őket, 
Átkozd  meg,  kik  tégedet 
]ly  nyomorúságba  löktek ; 

Mondj  megsemmisítő  átkot 
Hajlékukra,  ha  még  élnek, 
És  ha  már  meghaltanak, 
Mondj  átkot  koporsójokra  1 . . . 

Szegény  asszony,  hogy  tennéd  ezt? 
Nem  szabad  megátkoznod,  sőt 
Tisztelned  s  szeretned  kell, 
Mert  hiszen  ezek  szülőid.  — 

Szőke  asszony,  szőke  asszony, 
Fehér  hattyú,  fehér  hattyú, 
Sorsod  olyan  fekete, 
Mint  a  holló,  mint  a  holló. 
(Pest.) 


KATONA-ÉLET. 

a  Nehéz  nekem  már  a  bocskor, 
Könnyű  nekem  már  az  ostor, 
Csizmát  húzok  a  lábamra, 
Kardot  fogok  a  markomba. 
Muzsika  szól,  verbuválnak, 
Fölcsapok  én  katonának,  hahaha  I» 

Ezt  az  egyet  bölcsen  teszed, 
Látom,  már  megjön  az  eszed. 
Arany  élet,  bizony  isten ! 
Megpróbáltam,  párja  sincsen. 
Muzsika  szól,  verbuválnak, 
Csapj  föl,  öcsém,  katonának,  hahaha  1 

Katonának  kutya-baja, 

Van  mit  enni  és  innia, 

Hogy  ne  volna?  öt  napra  jár 

Tizenhat  garas  két  krajczár. 

Muzsika  szól,  verbuválnak, 

Csapj  föl,  öcsém,  katonának,  hahaha! 

Csak  minden  harmadnap  strázsálsz, 
Akkor  is  csak  nyolcz  órát  állsz, 
Ha  hideg  van  is.  meg  nem  fagysz, 
Ott  a  körmöd,  bele  fujhatsz. 
Muzsika  szól,  verbuválnak, 
Csapj  föl,  öcsém,  katonának,  hahaha ! 

Tisztogatás  sem  igen  kell, 

Minek  is  bajlódnál  ezzel? 

Ne  félj ;  ha  poros  nadrágod, 

Ki  porozz  a  a  káplárod. 

Muzsika  szól,  verbuválnak, 

Csapj  föl,  öcsém,  katonának,  hahahal 

És  az  embert  hogy  szeretiki 

Visszaviszik,  ha  elszökik, 

Es  az  alatt,  míg  vesszőzik, 

Sétál  vagy  fut,  a  hogy  tetszik. 

Muzsika  szól,  verbuválnak, 

Csapj  föl,  öcsém,  katonának,  hahahal 

Ha  pedig  az  időd  lejárt, 
Obsitot  kapsz,  de  mekkorát! 
S  tudod,  mért  kapsz  ilyen  nagyot? 
Hogy  legyen  itthon  paplanod. 
Muzsika  szól,  verbuválnak, 
Csapj  föl,  öcsém,  katonának,  hahahal 
(Pest) 

A  SZERELEM. 

Üljetek  föl  képzetemnek 
Csónakára,  s  úszszatok, 
Úszszatok  szivem  taván  át, 
Szép  leányok  s  asszonyok, 
Mindnyájan,  kiket  szerettem, 
A  mióta  szeretek, 
Üljetek  föl  képzetemnek 
Csónakára :  jertek,  jertek, 
Hadd  mulassak  veletek, 

És  előjött  valamennyi, 

S  istenemre,  szép  sereg ! 

És  közöttök  olyan  is  van, 

Kit  már  alig  ismerek, 

Pedig  őket  mind  egyenlőn, 

Mind  egy  hévvel  szeretem. 

De  hiába,  a  szerelmet, 

Még  mint  kicsi  gyönge  gyermek, 

Régen,  régen  kezdtem  én. 

S  ez  mutatja  bölcseségem  1 
Már  mint  gyermek  bölcs  valék, 
Tudtam  akkor  már,  a  mit  más 
Vén  korában  sem  tud  még, 
Tudtam  azt,  hogy  a  világra 
Csak  egy  nap  süt  melegen, 
S  ez  a  nap  nem  fönn  az  égen, 
Hanem  lenn  a  szív  mélyében 
Van,  s  e  nap  a  szerelem. 

Higyetek  nekem  ti,  a  kik 
Fáradoztok  kincsekér' : 
A  föld  minden  gyémántjánál 
Egy  pár  szép  szem  többet  ér; 
S  higyetek  ti,  kiknek  lelke 

Hír-  dicsőségért  a  vér 
Vagy  virasztás  ösvényén  megy: 
Egész  babérerdőnél  egy 
Rózsabimbó  többet  ér. 

A  fukar  hadd  számítgassa 
A  gyűlő  aranyokat, 
Mást  számítok  én ...  a  kedves 
Hölgyektől  nyert  csókokat. 
S  nékem  a  sors  csak  virággal 
Ékesítse  kalapom, 
Nem  kérek  babért  ujabban, 
Sőt  a  mit  már  eddig  kaptam, 
Ha  kell,  azt  is  vissz'adom. 
(Székes-Fejérvár.) 


A  VIRÁGOK. 

Ki  a  mezőre  ballagok, 
Hol  fű  között  virág  terem, 
Virágok,  szép  virágaim, 
Be  kedvesek  vagytok  nekem ! 
Ha  látom,  mintha  lyányt  látnék, 
Szivem  reszket,  keblem  dagad.  — 
Síromra,  hogyha  meghalok, 
Ültessetek  virágokat. 

Leülök  a  virág  mellé, 
És  elbeszélgetek  vele, 
Szerelmet  is  vallok  neki, 
S  megkérdem:  engem  szeret- e? 
Nem  szól,  de  ugy  hiszem,  hogy  ért, 
Hogy  érti  jól  szavaimat.  — 
Siromra,  hogyha  meghalok, 
Ültessetek  virágokat. 


Petőfi  Sándor.  ]1. 

S  ki  tudja:  az  illat  vajon 
Nem  a  virág  beszéde-e? 
Csak  hogy  nem  értjük,  nem  hat  át 
Testünkön  lelkünk  fülibe; 
Szagolja  csak  s  nem  hallja  meg 
A  test  e  szellemhangokat.  — 
Síromra,  hogyha  meghalok, 
Ültessetek  virágokat. 

Igen,  az  illat  a  virág 
Beszéde,  annak  dala  ez, 
S  ha  lényem  durvább  része  a 
Sírban  rólam  lefejledez : 
Nem  szagolom  többé,  hanem 
Hallom  majd  e  szép  dalokat.  - 
Síromra,  hogyha  meghalok, 
Ültessetek  virágokat. 

Virágillat,  virág  dala, 
Te  lészsz  majd  ott  bölcsődalom, 
Melynek  lágy  zengedelminél 
Tavaszonként  elaluszom, 
S  következendő  tavaszig 
Lelkem  szép  álmákkal  mulat.  - 
Siromra  hogyha  meghalok, 
Ültessetek  virágokat. 
(Pest.) 


KIT  FELED N]  VÁGYTAM . . . 

Kit  feledni  vágytam  Fekete  hajaddal  ? 

S  már-már  elfeledtem,  Miért  jut  eszembe 

Oh  leány,  mért  tűnsz  föl  Dús  lelked  kincstára, 

líjra  képzetemben?  Mely  hét  színbe  játszik 

Miért  tűnsz  föl  újra  Szivárvány  módjára, 

Piros  orczáiddal,  Melynek  ellenállni 

Fekete  szemeddel,  Hasztalan  törekvés, 

Mert  bűvös  háló  az, 
Honnan  nincs  menekvés. 
Miért  jut  eszembe 
A  boldogság  képe, 
Mely,  míg  nálad  voltam, 
Szállt  szivem  fölébe, 
Mint  vándor  madár,  hogy 
Ottan  megpihenjen, 
S  megpihenvén,  róla 
Ismét  elröppenjen. 
Szép  de  nem  jó  csillag 
Vitt  engem  te  hozzád ! 
E  csillag  vezérli 
A  hajósok  sorsát, 
Kik  egy  ismeretlen 
Hang  után  eveznek, 
A  mely  vonja  őket, 
Míg  örvénybe  vesznek. 
Mit  használt,  mit  használt, 
Tégedet  találnom, 
Ha  megint  eltűnél, 
Mint  az  éji  álom, 
S  most  reményem  is,  e 
Vakmerő  kalandor, 
Addig  megy  csak,  hogy  tán 
Még  meglátlak  egykor, 
De  hogy  összeforraszt 
Véled  ölelésem, 
Oh  ezt  nem  igéri 
Még  a  reménység  sem.  — 
Űzött  a  lemondás 
A  bú  vadonába, 
S  hogy  ennek  határát 
Keresem  hiába, 
Könnyelműség  szárnyát 
Vállai mra  vettem, 
És  a  csapodárság 
Pillangója  lettem. 


Átrepültem  már  nagy 
Hosszú  messzeséget, 
A  midőn  egyszerre 
Utolért  emléked, 
S  szárnyamat  kitépte, 
S  átadott  újonnan 
Régi  bánatomnak, 
Mely  gyötör  most  jobban, 
Mint  a  börtön-őr  a 
Foglyot,  a  ki  tőle 
Elszökött  és  a  ki 
Újra  megkerűle. 
Csörög  lelkemen  a 
Fájdalom  bilincse; 
Lesz-e  kéz,  a  mely  ezt 
Róla  lefeszítse? 
Nyújtsd  kezed,  leányka, 
Mondd  ki,  hogy  szerettél, 
És  hogy  ott  vagy  még  a 
Régi  érzelemnél, 
Mondd  ki,  hadd  hulljon  le 
Fájdalmam  bilincse, 
A  szép  szabadságot 
Lelkem  hadd  köszöntse ! 
És  ha  szeretél  s  ha 
Még  szeretsz :  mi  gátol, 
Elszakadnod  értem 
Az  egész  világtol? 
Én  leszek  világod, 
És  te  istenem  lészsz  .  . . 
Oh  jer  karjaimba  ,  .  . 
Vagy  még  többet  remélsz?.. 
Vagy  ha  szembeszállni 
Nincs  erőd  a  vészszel, 
Melyet  egyesülő 
Szerelmünk  idéz  fel, 
Mondd,  hogy  a  boldogság 
Senki  mástól  nem  kell, 

S  bárha  tőlem  örök  Kínos  állapotját 

Elválás  rekeszt  el,  Még  a  boldogok  is 

Hidd,  hogy  leikeink  e  Irigyelni  fogják! 

(Pest.) 


AZ  ÍTÉLET. 

A  történeteket  lapozám  s  végére  jutottam, 

És  mi  az  emberiség  története?  vérfolyam,  a  mely 

Ködbevesző  szikláibul  a  hajdannak  ered  ki, 

És  egy  hosszában  szakadatlan  foly  le  korunkig. 

Azt  ne  higyétek,  Hogy  megszűnt  már.  Nincs  pihenése 

A  megeredt  árnak,  nincsen,  csak  a  tenger  ölében. 

Vértengerbe  szakad  majd  a  vér  hosszú  folyója. 

Rettenetes  napokat  látok  közeledni,  minőket 

Eddig  nem  látott  a  világ;  s  a  mostani  béke, 

Ez  csak  ama  sírcsend,  a  mely  villámnak  utána 

A  földrendítő  mennydörgést  szokta  előzni. 

Látom  fátyolodat,  te  sötét  mély  titku  jövendő, 

És,  meggyújtván  a  sejtés  tündéri  tüzét,  e 

Fátyolon  átlátok,  s  attól,  a  mi  ott  van  alatta, 

Borzadok,  iszonyodom,  s  egyszersmind  kedvre  derűlök 

És  örülök  sziláján.  A  háború  istene  újra 

Fölveszi  pánczélját  s  kardját  markába  szorítván 

Lóra  ül  és  végigszáguld  a  messze  világon, 

És  a  népeket,  eldöntő  viadalra,  kihíja. 

Két  nemzet  lesz  a  föld  ekkor,  s  ez  szembe  fog  állni : 

A  jók  s  a  gonoszak.  Mely  eddig  veszte  örökké, 

Győzni  fog  itt  a  jó.  De  legelső  nagy  diadalma 

Vértengerbe  kerül.  Mindegy.  Ez  lesz  az  itéJet, 

Melyet  igért  isten,  próféták  ajkai  által. 

Ez  lesz  az  ítélet,  s  ez  után  kezdődik  az  élet, 

Az  örök  üdvesség ;  s  érette  a  mennybe  röpülnünk 

Nem  lesz  szükség,  mert  a  menny  fog  a  földre  leszállni. 

(Pest.) 

ELSŐ  ESKÜM. 

Fiú  valék  még,  iskolás  fiú, 

Tizenöt  éves ;  és  az  iskolázás 

Rám  nézve  nyűg  volt,  nagy  nehéz  nyűg,  a  mely 

Rajtam  napestig  szomorún  csörömpölt, 

S  még  álmaimból  is  föl-fölriasztott. 

Lerázni  vágytam  e  nyűgöt  magamról, 

Lerázni  vágytam  minden  áron  azt, 

Már  akkor,  akkor  ugy  szerettelek, 

Olyan  világ-fölgyujtó  szenvedélylyel, 

Mint  most  szeretlek,  drága  szent  szabadság !  — 

Gondolkodám  a  mód  felől :  miként 

Szakíthatnám  le  rólam  a  bilincset?  .  ,  . 

Színészek  jöttek,  s  elhatározám 

Közéjök  állni  és  elmenni  vélök, 

El,  habár  a  földhöz-ragadt  nyomor 

Mindkét  kezével  átölelne  is, 

Habár  apámnak  átka  és  anyámnak 

Könyűi  lesznek  útitársaim, 

Csak  hogy  szabad,  hogy  független  legyek. 

S  elmentem  volna,  ámde  megtudá 

E  lázadó  szándékomat  tanítóm, 

S  az  indulásnak  napján  elfogott, 

És  rám  csuka  szobámnak  ajtaját, 

S  rab  voltam,  míg  a  színésztársaság 

Határunkon  túl  messze,  messze  járt. 

Sirás,  könyörgés,  lárma,  mind  hiába !  .  .  . 

Nem  az  fájt  már,  hogy  nem  leszek  szinész, 

De  hogy  maradni  kényszerítenek. 

A  kényszerítés  égett  lelkemen, 

Mint  a  görögtűz,  olthatatlanul. 

ítt  tettem  első  esküvésemet, 

Nagy  és  szent  esküt  mondék  börtönömben, 

Hogy  életemnek  egy  főczélja  lesz, 

S  ez  :  a  zsarnokság  ellen  küzdeni. 

S  ez  eskü  most  is  olyan  szent  előttem, 

A  milyen  volt  az  első  pillanatban, 
S  verjen  meg  engem  a  hatalmas  isten, 
Verjen  meg  még  a  más  világon  is, 
Ha  valaha  ez  esküt  elfelejtem! 

(Pest.) 


A  TÜRELEMRŐL. 

Türelem,  te  a  birkák  s  a 
Szamarak  dicső  erénye, 
Tégedet  tanuljalak  meg? 
Menj  a  pokol  fenekére! 

Hogyha  mint  koldus  járod  be 
A  földet  s  kérsz  menedéket: 
Kérj  akárhol,  csak  ne  tőlem, 
Szívem  nem  fogad  be  téged; 

S  ha  bejárod,  mint  hódító, 
Diadallal  a  világot : 
Lesz  egy  szikla,  s  ez  szivem  lesz, 
Melyre  nevedet  nem  vágod. 

Türelem,  kicsépelt  szalma, 
Melyet  a  bárgyú  világnak 
Telt  kalászokként  árulnak, 
Kik  magodból  jóllakának; 

Te  üres  fazék,  melyből  a 
Macska  a  tejfölt  kiette, 
S  a  szakácsné  most  szájtátva, 
Fejcsóválva  áll  mellette. 

Türelem,  te .  .  .  nem  tudom,  mi  ? 
Mint  gyűlöllek,  mint  utállak! 
Mert  a  hol  van  kezdeted,  ott 
Vége  van  a  boldogságnak. 

Oh  a  föld  boldog  lehetne, 
Hogyha  rajta  te  nem  volnál, 
S  míg  te  rajta  lészsz,  mindaddig 
Megmaradunk  a  nyomornál. 

El  veled,  te  élet  átka, 
El  veled,  le  a  pokolba! 
Nyeljen  el,  ki  rút  pofádat 
Erre  a  szép  földre  tolta! 

(Pest.) 


F.  A.  EMLÉKKÖNYVÉBE. 

Olvastad  úgy-e  bár  a  bibliába' 
Az  olajos-korsó  történetét? 
Az  van  megírva  róla,  hogy  hiába 
Ömlött,  mert  újra  mindig  megtelek. 

Ez  olajos-korsó  az  élet  kéje ; 
Azért  kaczagom  a  bolondokat, 
Kik  alig  mártják  nyelvöket  beléje 
Eszélytelen  gazdálkodás  miatt. 

A  bölcs  hosszú  kortyokban  hajtogatja 
E  korsó  édes  nedvét  untalan ; 
Mért  gazdálkodnék?  a  midőn  jól  tudja, 
Hogy  minden  perczben  ismét  tele  van. 
(Pest.) 


RONGYOS  VITÉZEK. 

Föl  tudnám  én  is  öltöztetni 
Szép  rím-  s  mértékbe  versemet, 
A  mint  illő  meglátogatni 
A  társasági  termeket. 

De  eszméim  nem  henye  ifjak, 
Kik  élnek,  hogy  mulassanak, 
Hogy  felfürtözve,  keztyűs  kézzel 
Látogatóba  járjanak. 

Nem  cseng  a  kard,  nem  dörg  az  ágyú, 
A  rozsda-álom  lepte  meg; 
De  tart  a  harcz  ...  a  kard  s  az  ágyú 
Helyett  most  eszmék  küzdenek. 

Ott  állok  én  is  a  csatában 
Katonáid  közt,  századom! 
Csatázok  verseimmel  .  .  .  egy-egy 
Harczos  legény  minden  dalom. 

Rongyos  legények,  de  vitézek, 
Mind  bátran  harczol,  bátran  vág, 
S  a  katonának  bátorsága 
Teszi  diszét,  nem  a  ruhák. 

S  nem  kérdem  én,  hogy  költeményim 
Tulélnek-e  majd  engemet? 
Ha  el  kell  esniök  talán  e 
Csatában  :  ám  hadd  essenek. 

Még  akkor  is  szent  lesz  a  könyv,  hol 
Meghalt  eszméim  nyugszanak, 
Mert  hősök  temetője  az,  kik 
A  szabadságért  haltának. 
(Pest.) 


ZÖLD  MARCZL 

Négy  ágú  épület,  a  mely  be  sincs  fedve, 
Mely  akasztófának  vagyon  keresztelve, 
Akasztófa  mellett  hollók  károgása, 
Nem  volt  Zöld  Marczinak  hét  országban  mása. 

Pej  csikó  szájában  fényes  aczélzabla. 
Hányta  a  szikrát,  ha  a  csikó  harapta. 
Rajta,  Zöld  Marczi,  te  futottál,  röpültél. 
Mint  a  lobogó  láng,  kit  elkapott  a  szél. 

Ugyan  csak  megteszi ! . . .  Marczi,  hol  vehetted 
Lobogó  gatyádat,  lobogó  ingedet? 
Szép  menyecskék  varrták  fehér  patyolatból, 
Csók  lett  érte  díjok  piros  ajakadról. 

Szép  legény  volt  Marczi,  szerették  a  lyányok. 
Ha  én  utánam  is  annyian  volnának!  .  .  . 
A  merre  Marczi  járt,  volt  harang  szólása, 
Sok  szerelmes  szívnek  hangos  dobogása. 

Minek  volt  sarkantyú  kordován  csizmáján  ? 
A  szép  szó  is  fogott  sörény  paripáján. 
Nem  is  a  ló,  hanem  hát  a  táncz  számára 
Verette  a  csengőt  csizmája  sarkára. 

Rá  termett  a  tánczra  Marczi,  nem  tanulta ; 
De  ő  tőle  sokan  tanulhattak  volna. 
Betért  a  csárdába,  ha  szólt  a  muzsika, 
S  szilaj  kedvvel  amúgy  magyarán  megrakta. 

Nem  kivánkozoít  ő  Bakony  erdeibe, 
Oda  csak  a  félénk  tolvaj  rejtezik  be, 
Bokrok  közé  búvik,  onnan  ugrik  elő, 
Ugy  ragadja  torkon,  a  ki  arra  menő. 

Marczinak  Hortobágy  volt  rendes  tanyája, 

Hortobágy,  a  puszták  óriás  királya, 

Kiállt  az  országút  síkjára,  s  az  utas 

Száz  lépésről  látta,  hogy  majd  lesz  ne-mulass. 

Ha  gazdag  utas  jött,  Marczi  így  kiáltott: 
cdde  az  erszény  nyel,  ha  nem  kell  halálod!)) 
Ha  szegény  utas  jött,  ezt  mondta  szívesen : 
((Nesze  az  erszényem,  s  áldjon  meg  az  isten!)) 

Fegyverneki  puszta,  fegyvernek!  puszta 
Szegény  jó  Zöld  Marczi  halálát  okozta, 
Négy  águ  épület  volt  halálos  ágya 
S  temetési  dala  varjak  károgása. 
(Pest.) 


HA  ÉN  KEDVESEMRŐL  GONDOLKODOM 

Ha  én  kedvesemről  gondolkodom 
Egy-egy  virág  minden  gondolatom, 
Gondolkodom  rólad,  szép  kedvesem, 
Ezt  teszem  napestig,  egyebet  sem. 

Foly  a  lemenő  nap  arany  vére 
Violaszín  hegyek  tetejére. 
Még  messzebb  van  tőlem,  kit  szeretek, 
Mint  azok  a  violaszín  hegyek. 

Mért  jár  a  nap  keletről  nyugatra? 
Ha  nap  volnék,  nem  járnék  én  arra, 
Nyugatról  járnék  én  kelet  felé, 
Mert  a  legszebb  lyány  ott  keleten  él. 

Feljött  az  égre  az  esti  csillag, 
Ma  megint  oly  különösen  csillog, 
Felöltözött  ünnepi  ruhába, 
Tán  azért,  mert  kedvesemet  látta. 

Mikor  látlak,  mikor  látlak,  rózsám? 
Mikor  leszesz  megint  közel  hozzám  ? 
Vajon  mikor  nézek  már  szemedbe, 
Szép  szemedbe,  hetedik  egembe? 

(Pest.) 

TUZ. 


Nem  akarok  elrohadni, 
Mint  a  fűzfa  a  mocsárban  ; 
El  akarok  égni,  mint  a 
Tölgy  a  fellegek  lángjában. 

Tűz  kell  nékem  ;  víz  maradjon 
A  békának  és  a  halnak 
És  a  rósz  poétáknak,  kik 
Béka  módra  kuruttyolnak. 

Te  vagy  az  én  elemem,  tűz !  .  .  . 
Sokat  fáztam  életemben, 
Szegény  testem  sokat  fázott, 
De  meleg  volt  mindig  Jelkem. 

Jer,  szeretlek,  szép  leányka, 
Jer,  szeretlek  szenvedélylyel ; 
De  tüzes  légy  I  más  különben 
Elmehetsz  isten  hirével. 

Hejh,  kocsmáros,  bort !  ihatnám, 
Tiszta  bortl  mert  ha  vizes  lesz  : 
Megköszönhet'd,  ha  kancsód  a 
Falhoz  vágom,  nem  fejedhez.  - — 

Csak  igy  élet  ez  az  élet, 
Tüzes  lyánynyal,  tüzes  borral .  . 
És  —  a  mit  majd  elfeledtem  - 
Nem  maradhat  még  el  a  dal. 

Mondjatok  dalt,  de  tüzes  dalt, 
Mert  szakadjon  kJ  a  nyelve, 
Ki  úgy  dalol,  hogy  dalától 
Nincsen  a  szív  feltüzelve. 

Nem  akarok  elrohadni, 
Mint  a  fűzfa  a  mocsárban  ; 
EJ  akarok  égni,  mint  a 
Tölgy  a  fellegek  lángjában! 
(Pest.) 

HOL  A  LEÁNY,  KI  LELKEM  RÖPÜLÉSÉT 

Hol  a  leány,  ki  lelkem  röpülését 
Követni  bírná  te  kivűled? 
És  hol  a  férfi,  a  ki  én  kivűlem 
Szived  mélyére  lemerülhet? 
Egymáshoz  illünk ;  a  teremtés  napján 
Egymásnak  voltunk  már  rendelve  mi  .  .  . 
Isten  kötötte  össze  lelkeinket, 
Ember  nem  képes  elválasztani. 

Mint  törnek  ők  s  hadd  törjenek  reánk  az 
Önérdek  rozsdás  fegyverével ; 
Elhárítjuk  mi  könnyen  a  csapást  a 
Szerelem  varázsvesszejével. 
A  szerelem  a  legnagyobb  hős,  ennek 
Valának  legtöbb  diadalmai  .  .  . 
Isten  kötötte  össze  lelkeinket, 
Ember  nem  képes  elválasztani. 

Szeretjük  egymást  égő  szerelemmel. 

Te  tiszta,  szent  vagy,  oh  leányka, 

S  az  én  szivemnek  hogyha  volt  is  foltja, 

Leégeté  szerelmem  lángja. 

Mért  oltanátok  el  keblünk  tüzét?  mely 

Oltár  fölött  is  méltó  állani  .  .  . 

Isten  kötötte  össze  lelkeinket, 

Ember  nem  képes  elválasztani. 

Tiéd  vagyok,  szép  angyalom,  tiéd,  és 
Te  az  enyém  Yagy  mindörökre! 

Együtt  lépünk  az  élet  határáig 
Rózsákra,  tövisekre, 
S  ha  átörültük,  átbusúltuk  éltünk, 
Együtt  fogunk  a  sírban  porlani  .  . 
Isten  kötötte  össze  lelkeinket, 
Ember  nem  képes  elválasztani. 
(Erdőd.) 


RÖPÜL  AZ  ÚTI  POR... 

Röpül  az  úti  por,  dobog  a  föld,  nyargal 
A  bőszült  paripa  egy  szegény  lovaggal. 
Kihányta  nyergéből  a  ló  a  lovagot, 
Da  hajh  a  kengyelbe  akadt  egyik  lába  .  .  . 
Talppal  az  ég  felé,  iszonyú  állapot, 
Fejével  pedig  ott  lenn  a  föld  porába', 
A  fakó  port  söpri  fekete  fürtével, 
S  köveket  pirosít  homloka  vérével. 

Csak  ugy  vagyok,  mint  e  szerencsétlen  lovag, 
Kit  szilaj  paripa  hurczol  maga  után, 
Hurczol  engemet  az  eszeveszett  harag, 
Még  agyvelőmet  is  széjjelloccsantja  tán. 
Bár  csak  szétszakadna  boldogtalan  fejem, 
Ugy  is  kopár  föld  az,  nem  süt  a  nap  rája, 
Csak  sötét  gondolat,  a  mi  benne  terem, 
Sötét  gondolatok  tövise,  dudvája. 

Szeretem  rózsámat,  mint  az  isten  maga, 
Ki  őt  teremtette  leányok  gyöngyének, 
Az  ő  nekem,  a  mi  a  csillag  az  éjnek, 
Szeretőm  a  hűség  tündöklő  csillaga. 
Köd  ereszkedett  rád,  csillagom  világa, 
Köd  ereszkedett  rád,  be  halovány  lettél ! 
Kértelek  apádtól,  kértelek  hiába, 
Nem  kaptam  egyebet  hideg  feleletnél. 

Elűztek  tőled,  szép  paradicsomkertem, 
De  nem  angyal,  a  ki  ott  őrt  áll  előtted ; 
Ne  félj  nem  örökre  váltunk  el !  te  érted 
Még  többet  is  merek,  ha  már  annyit  mertem. 
Elvittelek  volna,  mint  nap  a  harmatot, 
Mint  az  esti  szellő  a  rózsalevelet, 
De  most,  mint  a  nyílvesszővel  a  zaklatott 
Megsebzett  oroszlán;  ugy  megyek  el  veled ! 
(Erdőd.) 


BANYÁBAN. 

Ezer  ölre  vagyok  idelenn  a 

Föld  ölében, 

Hol  az  ősi  örök  éj  tanyázik 

Vadsötéten. 

A  kis  lámpa  reszkető  sugara 

Félve  néz  a  zordon  éj  arczára, 

Mint  a  sasra  a  galamb. 

Ezer  ölre  a  virágoktól  s  a 

Napvilágtól, 

Ezer  ölre !  tán  már  a  pokol  sincs 

Innen  távol ; 

Vagy  már  benn  is  vagyok  a  pokolban? 

Benne,  mert  a  sátán  háza  ott  van, 

A  hol  az  arany  terem. 

Bányaszellem,  sátán,  kincs  királya, 

Mit  adsz  értem? 

Mennyit  adsz,  ha  szívemet  te  néked 

Eligérem? 

Alkudjunk  meg,  jöszte,  bányaszellem, 

Most  ez  egyszer  volt  lejőni  kedvem, 

Vagy  látsz  többé  vagy  soha.  - 

Vártam,  vártam,  és  hiába,  mert  a 

Kincs  királya 

Benn  maradt  a  sziklák  tömegében, 

Ki  nem  álla. 

S  mért  nem  állt  ki?  miért  nem  jelent  meg? 

Csak  azért,  mert  tudta,  hogy  enyelgek, 

Hogy  szivem  nem  eladó. 

Nem,  szivem  nem  eladó,  e  szívnek 

Nincsen  ára, 

Nem  megy  az  be  a  hatalmasoknak 

Kincstárába  .  .  . 

Széjjelosztom  én  a  szegénységnek, 

Kik  kunyhóban  és  útfélen  élnek, 

Köztök  ingyen  osztom  szét. 

(Nagy-Bánya.) 


BÍROM  VÉGRE  JULISKÁMAT. 

Birom  végre  Juliskámat, 
Mindörökre  bírom  őt, 
Az  enyémnek  vallhatom  már 
Isten  és  világ  előtt. 

Megjött  már  jó  kedvem,  és  még 
Nem  hagyott  el  bánatom ; 
Sírjak-e  vagy  mosolyogjak 
Örömömben?  nem  tudom. 

Én  vagyok  hát  az  az  ember, 
A  ki  annyit  szenvedek? 
A  kinek  szivén  a  hány  nap, 
Annyi  átok  feküvék. 

Én  vagyok  hát  az  az  ember, 
Ki  most  a  legboldogabb  ? 

Ki,  mig  a  világ  világ  lesz, 
Boldogságban  párt  nem  kap. 

Bár  csak  már  lehullanának 

A  virágok  s  levelek! 

Most  az  ősz  lesz  tavaszom,  mert 

Akkor  vőlegény  leszek  .  .  . 

De  nem  nézek  a  jövőbe, 
Bele  néznem  nem  lehet, 
Mert  az  olyan  fényes  nap,  hogy 
Megvakítná  szememet. 

Rád  tekintek,  holdvilágom, 
Rád  tekintek,  múlt  idő, 
Szinte  oly  szép,  de  szelídebb 
Sugaraddal  jőj  elő. 

Drága  nap,  mit  nála  tölték, 
Kedvesemnél,  drága  nap! 
Üdvességben  egy  öröklét 
S  futtában  egy  pillanat. 

Oda  vontam  őt  magamhoz, 
Halkan  vontam  őt  felém; 
Mint  égett,  midőn  legelső 
Csókomat  rá  lehelem  1 

Mint  égett  arczátul  ajkam  ! 
Most  is  érzem  melegét, 
Mintha  bennem  egy  elolvadt 
Nap  tűz-árja  folyna  szét. 

Sőt  a  sírtól  sem  félek  már, 
Hogy  meghűt  majd  engemet, 
Mert  e  láng  még  otí  is  fogja 
Melegítni  szívemet. 

(Szatmár.) 

A  MAJTÉNYJ  SÍKON. 

Mióta  elváltam  édes  szevetőmtül, 
Velem  volt  emléke,  szüntelenül  velem ; 
Valamint  a  három  napkeleti  királyt 
A  csillag,  ugy  kísért  engem  a  szerelem. 

Hagyj  el  most,  szerelem,  hagyj  el,  szép  csillagom, 
Nem  neked  való  hely  ez,  a  hova  értem ! 
Vagy  ha  el  nem  maradsz,  fátyolt  vetek  reád, 
Hogy  szembekötve  jőj  át  a  csatatéren. 

Csatatér  ez  a  sík,  szent  csatának  terc, 
Mert  a  szabadságért  harczolának  rajta, 
Oh  árva  szabadság,  haldokló  kezedből 
Undok  árulás  a  fegyvert  kicsavarta. 

És  a  hősök,  kik  itt  a  hazáért  vívtak, 

Hazátlan  bujdosók,  földönfutók  lettek, 

És  a  latrok,  kik  a  hazát  elárulták, 

Urak  lőnek  ...  oh  szív,  szívem,  ne  repedj  meg!  — 

Tavaszi  délután,  verőfényes  idő, 
Az  égen  kis  fejér  felhők  uszdogálnak  ; 
Hattyusereg  tán  e  felhőcsoport?  vagy  a 
Hősök  szellemei,  kik  itt  elhalának? 

Csend  van  körülöttem,  tűnődöm,  tűnődöm  •  .  . 
De  mit  állok  még  itt?  mért  odább  nem  megyek? 
Végzem,  a  mit  kellé  :  elmondtam  legszörnyűbb 
Átkomat,  s  elsírtam  legszentebb  könnyemet. 

TE  AZ  ENY1M,  EN  A  TIED . 


Te  az  enyim,  én  a  tied, 
Nekünk  áll  a  világi 
Magas  a  nap  fejünk  fölött, 
Messze  földet  belát. 
De  a  meddig  szeme  elhat, 
Nem  lát  nálunk  boldogabbat. 

Kicsiny  leány  az  én  rózsám, 
Elfér  az  ölembe', 
Kicsiny  leány  az  én  rózsám, 
De  nagy  ám  a  lelke, 
Rózsám  lelke  egész  ország, 
Még  pedig  a  Tündérország. 

Ha  Juliskám  eszembe  jut, 

Sötétben  is  látok, 

Fényes  szeme,  fényes  lelke 

Hint  reám  világot; 

Ha  előttem  e  két  fáklya, 

Belátok  a  mennyországba.  — 


Tudod-e  még,  édes  anyám, 
Mikor  gyerek  voltam? 
Kinn  az  utczán  házunk  elótt 
Játszottam  a  porban, 
Már  ott  az  járt  a  fejembe' : 
Ha  belőlem  király  lenne! 

Kinevettél  akkor,  anyám, 

Jó  izűt  nevettél, 

Hogy  fiad  fejében  ilyen 

Balga  gondolat  kél. 

De  az  isten  meghallgatott, 

Megsegített,  király  vagyok. 

Király  vagyok  én,  mióta 
Bírom  Juliskámat. 
Nem  fejemen,  de  szívemen 
Hordom  koronámat. 
Eszemadta  Juliskája, 
Szívem  arany  koronája  1 


(Nagy- Várad.) 


ARANY  LACZ1NAK. 


Laczi  te, 

Hallod-e? 

Jer  ide, 

Jer,  ha  mondom, 

Rontom-bontom, 

Ülj  meg  itten  az  ölemben, 

De  ne  mocezanj,  mert  külön- 

Mcg  talállak  csípni,  [ben 

Így  ni! 

Ugy-e  fáj  ? 


Hát  ne  kiabálj. 
Szájadat  betedd, 
S  nyisd  ki  füledet, 
Nyisd  ki  ezt  a  kis  kaput ! 
Majd  meglátod,  hogy  mi   fut 
Rajta  át  fejedbe  .  .  . 
Egy  kis  tarka  lepke. 
Tarka  lepke,  kis  mese, 
Szállj  be  Laczi  fejibe. 

Volt  egy  ember,  nagy  bajuszos. 

Mit  csinált  ?  elment  a  kúthoz. 

De  nem  volt  víz  a  vederbe', 

Kapta  magát,  tele  merte. 

És  vajon  minek 

Meritette  meg 

Azt  a  vedret? 

Tán  a  kertet 

Kéne  meglocsolnia? 

Vagy  ihatnék  ?  . . .  nem  biz  a. 

Telt  vederrel  a  kezében 

A  mezőre  ballag  szépen, 

Ott  megállt  és  körülnézett; 

Ejnye  vajon  mit  szemlélhet? 

Tán  a  fényes  délibábot? 

Hisz  olyat  már  sokat  látott . . . 

Vagy  a  szomszéd  falu  tornyát? 

Hisz  azon  meg  nem  sokat  lát... 

Vagy  tán  azt  az  embert, 

Ki  amott  a  kendert 

Áztatóba  hordja? 

Arra  sincsen  gondja. 

Mire  van  hát? 

Ebugattát  1 

Már  csak  megmondom,  mi  vé- 

Nézi  át  a  mezőséget,      [gett 

A  vizet  mért  hozta  ki? 


Ürgét  akar  önteni. 

Ninini : 

Ott  az  ürge, 

Hű,  mi  fürge, 

Mint  szalad! 

Pillanat, 

S  odabenn  van, 

Benn  a  lyukban. 

A  mi  emberünk  se'  rest, 

Oda  nyargal  egyenest 

A  lyuk  mellé, 

S  bele  önté 

A  veder  vizet ; 

Torkig  tele  lett. 

A  szegény  kis  ürge 

Egy  darabig  tűrte, 

Hanem  aztán  csak  kimászott. 

Még  az  inge  is  átázott. 

A  lyuk  száján  nyakon  csipték, 

Nyakon  csipték,  haza  vitték, 

S  mostan  .  .  . 

Itt  van  .  .  . 

Karjaimban 

Mert  e  fürge, 

Pajkos  ürge, 

Te  vagy,  Laczi,  te  bizony  1 


(Szalonta.) 


MILY  SZÉP  A  VILÁGI 


Én  hittem- e  egykor 
Átoknak  az  éltet? 
És  bolygtam  a  földön, 
Mint  éji  kisértet? 


Elégeti  arczom 
A  szégyeni  láng!  - 
Mily  édes  az  élet, 
Mily  szép  a  világ! 

Vad  ifjúkoromnak 
Szélvésze  kitombolt, 
Kék,  tiszta  szemével 
Mosolyg  le  a  mennybolt, 
Mint  gyermekeikre 
Az  édes  anyák  — 
Mily  édes  az  élet, 
Mily  szép  a  világ! 

Minden  napom  egy  bút 
Gyomlál  ki  szivemből, 
Kert  újólag  e  szív, 
Mely  széltire  zöldül, 
És  benne  virít  a 
Sok  tarka  virág  .  .  . 
Mily  édes  az  élet, 
Mily  szép  a  világ! 


A  bizodalom,  kit 
Oly  rútul  elűzék, 
Két  karral  újonnan 
Lelkemre  fűződek, 
Mint  távoli  útról 
Jött  régi  barát  .  .  . 
Mily  édes  az  élet, 
Mily  szép  a  világi 

Jertek  közelembe, 
Jó  régi  barátok. 
Nem  néz  a  gyanúnak 
Kancsal  szeme  rátok, 
Elvertem  az  ördög 
Ez  atyafiát  .  .  . 
Mily  édes  az  élet, 
Mily  szép  a  világi 


Hát  még  ha  eszembe 
Jut  ifjú  virágom, 
A  barna  leány,  e 
Szép  hajnali  álom, 
Kit  én  ugy  im?dok 
S  ki  engem  imád  - 
Alily  édes  az  élet, 
Mily  szép  a  világ! 
(Szalonta.) 

SÁR]  NÉNI. 


A  küszöbön  guggol  Sári  néni. 
Guggol  s  nem  áll ;  nem  akar  már  nőni. 
Van  nyergelve  pápaszemmel  orra, 
Varrogat  .  .  .  tán  szemfedőjét  varrja. 
Sári  néni,  hejh  mikor  kendet  még 
Sárikámnak,  húgomnak  nevezték! 


A  mi  eddig  ott  lenn  volt  ruháján, 
Odafönn  van  most  a  ráncz  orczáján  ; 
Csak  úgy  líg-lóg  derekán  ruhája, 
Mintha  rá  villával  volna  hányva. 
Sári  néni,  hejh  mikor  kendet  még 
Sárikámnak,  húgomnak  nevezték! 

Haja  tél,  —  ha  látom,  szinte  fázom  — 
Fejér,  mint  a  fejérített  vászon, 
S  borzasán  űl  feje  tetejében, 
Mint  a  gólyafészek  a  kéményen. 
Sári  néni,  hejh  mikor  kendet  még 
Sárikámnak,  húgomnak  nevezték! 

Befelé  vette  az  útját  szeme, 

Rá  únt  régi  születőhelyire, 

Ott  benn  pislog  szomorún,  nem  vígan, 

Mint  a  lámpa  a  beroskadt  sírban. 

Sári  néni,  hejh  mikor  kendet  még 

Sárikámnak,  húgomnak  nevezték! 

Keble  róna,  puszta  s  csendes  róna, 
Mintha  már  alatta  szív  se'  vóna; 
Ott  van  még  a  szív,  de  mozdulatlan, 
Csak  nagy  néha,  csak  elvétve  dobban. 
Sári  néni,  hejh  mikor  kendet  még 
Sárikámnak,  húgomnak  nevezték! 

Vad,  tékozló  fiú  az  ifjúság, 
Két  marokkal  szórja  gazdaságát, 
De  jön  apja,  a  zsugori  vénség, 
S  visszaszedi  elpazarlott  kincsét. 
Sári  néni,  hejh  mikor  kendet  még 
Sárikámnak,  húgomnak  nevezték! 
(Szalonta.) 


yo  T^ir.ebb  költemények 


A  CSONKA  TORONY. 

Vén  torony  áll  a  rónaság  felett  .  .  . 
Letűnt  századba  visz  a  képzelet. 

Kevélyen  néztek  hajdan  e  falak, 
Mert  ormukon  szent  jelt  tartottanak. 

A  szabadság  zászlója  volt  e  szent  jel ; 
Csak  játszott  a  viaskodó  szelekkel. 

Piros  szárnyát  hivólag  lengeté, 

S  kiben  vér  volt,  elszántan  jött  elé. 

Gyűlt  a  toronyba  a  sok  ifjú  bajnok, 
Harcz-öltözetnek  csillogása  rajtok, 

De  fegyveröknél  sokkal  fényesebben 
Sugárzott  a  hősbátorság  szemökben. 

((Markunkban  a  kard,  s  benne  lesz,  a  mig 
Szemfényünk  vagy  rablánczunk  megtörik!* 

Ezt  harsogák,  s  mely  ekkor  kinn  zúgott, 
A  mennydörgés  e  zaj  visszhangja  volt.  — 

A  sírba  dőlt  egy  századév  ezóta, 
Nincs  a  toronynak  többé  lobogója, 

A  szabadsági  zászló  lebukott, 
Ti  is  alusztok,  dicső  bajnokok, 

Kik  szabadon  inkább  elestetek, 
Semhogy  rabszolgaságban  éljetek. 

A  torony  áll  még  egyes-egyedül, 
Ez  is  maholnap  már  halomra  dűl. 

Idétlen  rom,  mogorva,  puszta  váz, 
Falai  között  senkisem  tanyáz, 

Csak  a  holt  század  fekszik  odabent, 
Szemfödele  a  hosszú,  méla  csend. 

(Szalonta.) 

LENNÉK  ÉN  FOLYÓVÍZ... 


Lennék  én  folyóvíz, 
Hegyi  folyam  árja, 
Ki  darabos  útját 
Sziklák  között  járja  .  .  . 
De  csak  úgy,  ha  szeretőm 
Kis  halacska  volna, 
Habjaimban  úszna  föl  s  le 
Vígan  lubiczkolva. 

Lennék  vad  erdő  a 
Folyó  két  oldalán, 
Fergetegekkel  a 
Harczot  kiállanám  .  .  . 
De  csak  úgy,  ha  szeretőm 
Kis  madárka  volna, 
Bennem  ütne  fészket  és  ott 
Agamon  dalolna. 


Lennék  váromladék 
A  hegy  legtetején, 
Bús  pusztulásomat 
Venném  csak  könnyedén  .  .  . 
De  csak  úgy,  ha  szeretőm 
Ott  a  repkény  volna, 
Elnyúló  zöld  karjaival 
Homlokomra  folyna. 

Lennék  kicsiny  kunyhó 
A  rejtett  völgybe*  lenn, 
Eső-vágta  sebbel 
Szalmafödelemen  .  .  . 
De  csak  úgy,  ha  szeretőm 
Bennem  a  tűz  volna, 
Tűzhelyemen  lassacskán,  de 
Nyájasan  lobogná. 


Lennék  felhődarab, 
Összetépett  zászló, 
A  vadontáj  fölött 
Fáradtan  megálló  .  .  . 
De  csak  úgy,  ha  szeretőm 
Az  alkonyat  volna, 
Búshalovány  arczom  körül 
Pirosan  ragyogna. 

(Szalonta.) 

A  GÓLYA. 

Sokféle  a  madár,  s  egyik  ezt,  másik  azt 

Leginkább  kedveli, 

Ezt  ékes  szólása,  amazt  pedig  tarka 

Tolla  kedvelteti. 

Kit  én  választottam,  a  dal-mesterséghez 

Nem  ért  az  a  madár, 

S  egyszerű,  mint  magam  .  .  .  félig  feketében, 

Félig  fehérben  jár. 

Nekem  valamennyi  között  legkedvesebb 

Madai-am  a  gólya, 

Édes  szülőföldem,  a  drága  szép  alföld, 

Hűséges  lakója. 

Tán  azért  szeretem  annyira,  mert  vele 

Együtt  növekedtem ; 

Még  mikor  bölcsőmben  sírtam,  ő  már  akkor 

Kerepölt  fölöttem. 

Vele  töltöttem  a  gyermekesztendőket. 

Komoly  fiú  valék. 

Míg  társim  a  haza-térő  tehéncsordát 

Estenként  kergetek : 

Én  udvarunkon  a  nádkúp  oldalánál 

Húztam  meg  magamat, 

S  némán  szemléltem  a  szárnyokat-próbáló 

Kis  gólyafiakat. 

És  elgondolkodtam.  Jól  tudom,  az  gyakran 

Fordult  meg  fejembe' : 

Miért  hogy  az  ember  nincs  úgy,  mint  a  madár, 

Szárnyakkal  teremtve? 

Csak  a  messzeséget  járhatni  meg  lábbal 

S  nem  a  magasságot; 

Mit  ér  nekem,  mit  a  messzeség?  mikor  én 

A  magasba  vágyok. 

Fölfelé  vágytam  én.  Ah,  úgy  irigyeltem 

Sorsáért  a  napot, 

A  föld  fejére  ő  tesz  világosságból 

Szót  arany  kalapot. 

De  fájt,  hogy  estenként  megszúrják  .  .  .  mert 

Folyt  keblébül  a  vér;  [hiszen 

Gondolám:  hát  így  van?  hát  a  ki  világít, 

Ilyen  jutalmat  nyer? 

Kívánt  időszak  az  ősz  a  gyermekeknek, 

Mint  anya  jön  elé, 

A  ki  fiainak  számára  kosarát 

Gyümölcscsel  terhelé. 

Én  ellenségeműi  néztem  az  őszt,  s  szólék, 

Ha  gyümölcsöt  hozott: 

Tartsd  meg  ajándékod,  ha  kedves  madaram 

A  gólyát  elcsalod. 

Szomorodott  szívvel  láttam  gyülekezni, 

Midőn  távozának; 

Miként  most  eltűnő  ifjúságom  után, 

Ugy  néztem  utánok, 

S  milyen  bús  látvány  volt  a  házak  tetején 

A  sok  üres  fészek, 

Szellő  lehelt  reám,  sejtés  halk  szellője, 

Hogy  jövőmbe  nézek. 

Mikor  tél  multával  fehér  hó-subáját 

A  föld  levetette, 

S  virággal  zsinórzott  sötétzöld  dolmányát 

Ölté  föl  helyette: 

Akkor  az  én  lelkem  is  felöltözék  új, 

Ünnepi  ruhába, 

S  gólya-várni  néha  elballagtam  egész 

A  szomszéd  határba.  — 

Később,  hogy  a  szikra  lángra  lobbant,  a  hogy 
Ifjú  lett  a  gyermek : 

Talpam  alatt  égett  a  föld,  neki  esem, 

És  paripán  termek, 

S  megeresztett  kantár-szárral  vágtaték  ki 

A  puszták  terére  .  .  . 

Még  a  szél  is  ugyan  neki  gyürközött,  hogy 

Lovamat  elérje. 

Szeretem  a  pusztát  1  ott  érzem  magamat 

Igazán  szabadnak, 

Szemeim  ott  járnak,  a  hol  nekik  tetszik, 

Nem  korlátoztatnak, 

Nem  állnak  körűlem  mogorva  sziklák,  mint 

Fenyegető  rémek, 

A  csörgő  patakot  hányva- vetve,  mintha 

Lánczot  csörgetnének. 

És  ne  mondja  senki,  hogy  a  puszta  nem  szép! 

Vannak  szépségei, 

De  azokat,  mint  a  szemérmes  lyány  arczát, 

Sűrű  fátyol  fedi ; 

Jó  ismerősei,  barátai  előtt 

Leteszi  fátyolát, 

S  rajta  vesz  merően  a  megbűvölt  szem,  mert 

Tündér  kisasszonyt  lát. 

Szeretem  a  pusztát!  be-bekalandoztam 

Tüzes  paripámon, 

S  midőn  már  ott  jártam,  a  hol  fizetésért 

Sincs  emberi  lábnyom  : 

Lovamról  leszálltam,  gyepre  heveredtem. 

Egy  futó  pillanat 

A  tóra  mellettem,  s  benne  kit  látok  meg? 

Gólya  barátomat. 

Oda  is  elkísért.  Együtt  ábrándoztunk 
A  puszta  legmélyén, 
O  a  víz  fenekét,  én  a  délibábot 
Hosszasan  szemlélvén. 

Így  töltöttem  vele  gyermekségemet  és 
Ifjúságom  javát, 

Azért  kedvelem,  bár  se  tolla  nem  ragyog, 
Se  szép  hangot  nem  ád. 

Mostan  is  kedvelem  és  ugy  tekintem  én 

A  gólyamadarat, 

Mint  egyetlen  valót,  mely  egy  átálmodott 

Szebb  korból  fönnmaradt. 

Megérkezésedet  még  mostan  is  minden 

Esztendőben  várom, 

S  kivánok  szerencsés  utat,  ha  távozol, 

Legrégibb  barátom! 

•  (Szalonta.) 


PUSZTA  FÖLD  EZ,  A  HOL  MOST  JÁROK 

Puszta  föld  ez,  a  hol  most  járok, 

Istenért  sem  látni  virágot, 

Rajta  bokor  sincsen,  a  hol  a 

Fülemile-madár  szólana, 

Az  este  is  felhős,  fekete, 

Nincs  a  csillagoknak  híre  se'  .  .  . 

Hogy  jutottá]  még  is  eszembe, 

Barna  kis  lyány,  szívem  szerelme? 

Eszembe  jutottál,  édesem, 

Es  most  már  ugy  tetszik  én  nekem, 

Mintha  itten  a  szomszédomba' 

Fülemile-madár  szólana, 

S  mintha  virágok  közt  ballagnék, 

S  csupamerő  csillag  voln'  az  ég! 

(Körös-Ladány.) 

UTAZÁS  AZ  ALFÖLDÖN. 

Pompás  kis  utazás,  valóban ! 
Alig  van  egy  arasznyira 
Fölöttem  a  felhő,  oly  terhes. 
Szakad  nyakamba  zápora. 
Bundám  dohányzsacskómra  adtam, 
Hogy  az  maradjon  szárazon. 
Csuron  víz  vagyok.  Még  megérem, 
Hogy  végre  hallá  változom. 

Minő  az  út!  .  .  .  de  vajon  út  ez? 
Vagy  fekete  kovász  talán? 
Mely  ha  kisül,  leszen  belőle 
Kenyér  az  ördög  asztalán. 
Ne  dögönyözze  kend  csikóit, 
Ne  dögönyözze  kend,  kocsis, 
Fölérünk  Pestre,  ott  leszünk  tán 
Már  az  Ítéletnapon  is.  — 

Hejh,  alföld,  alföld,  nem  reméltem, 
Hogy  így  fizess  szerelmemért! 
Vagy  tán  e  zápor  és  ez  a  sár 
Épen  szerelmemért  a  bér? 
Csakugyan  az  lesz  ...  a  záporban 
Bucsúkönyűid  ömlenek, 
S  karod  a  sár,  a  mely  helyettem 
A  kereket  öleli  meg. 

Szép  tőled,  kedves  alföldem,  szép, 
Hogy  engem  ennyire  szeretsz, 
Hogy  távozásom  így  megindít, 
Hogy  ilyen  bánatot  szerez ; 
Örülök  rajta,  hogy  irántam 
Ily  érzékeny  szived  vagyon, 
De  szó  a  mi  szó,  jobb  szeretném, 
Ha  nem  szeretnél  ily  nagyon. 
(Mező-Túr.) 

KÉRDEZD: SZERETLEK-E? 

Kérdezd  :  szeretlek-e?  s  megmondom  én,  hogy 

Szeretlek,  mert  ezt  mondhatom : 

De  oh  ne  kérdezd  :  mennyire  szeretlek  ? 

Mert  én  azt  magam  sem  tudom! 

Azt  tudni  csak,  hogy  mély  a  tengerszem, 

De  milyen  mély?  nem  tudja  senki  sem. 

Mondhatnék  esküt,  hosszú  és  nagy  esküt, 

Az  ég  felé  tartván  kezem, 

Hogy  szívem  minden  dobbanása  érted 

És  egyedül  érted  leszen, 

Hogy  öröklámpa  benne  a  hűség, 

Mely  még  ott  lenn  a  föld  alatt  is  ég, 

S  mondhatnék  átkot,  hosszú  és  nagy  átkot, 

Mely,  mint  a  villám,  érjen  el, 

S  égesse,  tépje  lelkemet  legmélyebb 

Pokolba  mártott  körmivel, 

Ha  elfeledlek  téged,  kedvesem, 

Sőt  ha  rólad  csak  megfeledkezem. 

Nem  mondok  esküt  és  átkot.  Jaj  annak, 

Jaj,  a  kit  ez  tart  vissza  csak. 

Én  eskü  s  átok  nélkül  is  örökre 

Lelkem  lelkében  tartalak, 

Ott  fogsz  te  állni  magas-fényesen, 

Mint  a  tejút  a  legmagasb  egén. 

S  örök  hűségem,  oh  ez  a  hűség  is 
Még  a  te  érdemed  csupán ; 
Hogy'  szerethetne  mást  többé,  a  kit  te 
Megszeretél,  dicső  leány? 
Ki  egyszer  már  a  mennybe  szállt  vala, 
Nem  látja  azt  a  föld  többé  soha! 
(Pest.) 

BUCSÚ-POHÁR. 

Hadd  támadjon  föl  még  egyszer  a  múlt, 
Hol  szivünk  és  poharunk  kicsordult, 
Kedv  s  bor  bennök  meg  nem  férve  már. 
Koszorúnk  egy  levelét  veszíti, 
A  szél  épen  engemet  röpít  ki  .  .  . 
Czimborák,  ez  a  bucsú-pohár! 

A  miért  a  sorshoz  úgy  esengtem, 
Bár  sokára,  de  megadta ;  engem 
Házasélet  boldogsága  vár. 
Hányt- vetett  a  vad  hullámos  élet, 
S  végre,  végre  meglelem  a  révet  .  .  . 
Czimborák,  ez  a  bucsú-pohár! 

Nem  veszem  már  a  bort  gyógyszeremnek, 
Ha  a  kígyók  lelkemen  teremnek, 
Melyeket  a  bú  szivembe  zár ; 
Barna  kis  lyány  ajka  mézet  árul, 
Mézzel  élek  édes  ajakárul  .  .  . 
Czimborák,  ez  a  bucsú-pohár  1 

Még  ez  este  vagyok  a  tiétek, 
Töltsétek  meg  poharam,  töltsétek, 
Kocczantgassunk,  míg  e  nap  lejár  ; 
Holnap  messze  járok,  más  vidéken, 
Üresen  fog  itten  állni  székem  .  .  . 
Czimborák,  ez  a  bucsú-pohár! 

S  mert  szeretlek  bennetek,  kívánom : 
Nyiljon  ily  út  nektek  is  utánam. 
Feleség  föld  s  ég  közt  a  határ. 
Adja  isten  azt  az  áldást  rátok, 
Hogy  egyenként  ezt  kiálthassátok  : 
Czimborák,  ez  a  bucsú-pohár! 
(Pest.) 

HÍRES  SZÉPSÉG. 

Róla  és  csak  róla  szól 
Az  új  világ  krónikája : 
Tót  ágast  áll  az  esze, 
Ki  csak  egyszer  néz  is  rája. 

Oda  hagyja  aranyát 

A  fukar  s  boltját  a  kalmár 

S  a  poéta  rímjeit, 

Hogy  kövessék  őt,  a  hol  jár. 

Ha  látná  őt  a  király, 
Elfeledné  trónját  érte ; 
Arnya  lenne  a  nap,  és 
Nem  kívánkoznék  az  égre. 

A  halálos  beteget 
Meggyógyítja  szemsugára, 
És  az  éhes  jól  lakik 
Egy  futó  pillantatára.  — 

így  irák  le  őt  nekem, 

így  beszéle  róla  minden. 

Mit  csináljak?  gondolám; 

Már,  mondok,  csak  megtekintem. 

S  megtekintem.  Eh,  bolond 
A  világ  s  az  lesz  örökre; 
Mi  a  szép!  úgy  tudja  csak, 
Mint  apám  bármelyik  ökre. 

Szó  sincs,  szó  sincs  róla,  hogy 
Szép  e  lyány.  Uram  kegyelmezz, 
Hogy'  lehetne  szép?  hiszen 
Nem  hasonlít  kedvesemhez. 
(Pest.) 

MJ  LÁRMA  EZ  MEGENT? 

Mi  lárma  ez  megént  fülem  körűi  ? 
Ki  háborítja  nyugtomat  megént? 
Hallgasson  el,  ki  jó  sorsán  örül! 
Majd  megtanítok  egy  pár  kócz  legényt. 

Ismét  fölkelt  a  kritikus-csapat, 
Ismét  veszettül  zúgnak  ellenem. 
Hagyjátok  el  kiabálástokat, 
Mig  engem  el  nem  hagy  a  türelem. 

Vagy  feledétek  már  a  múlt  időt? 
Nem  ég,  nem  viszket  többé  hátatok?  .  . 
Nem  árt  meggondolni,  hogy  ezelőtt 
Mi  történt?  s  húzzátok  meg  magatok. 

Tudjátok :  durván  bánom  veletek.  — 
Hiába,  ez  már  az  én  modorom  : 
Ha  férfi  bánt,  majd  karddal  felelek, 
De  a  kutyákat  csak  korbácsolom. 
(Pest.) 


HOZZAM  JÓSZ-E? 

Csillagnak  születél  Hallod,  miket  beszél 

Magasban,  fényesen,  Felőlem  a  világ? 

Belőled  itt  alant  Hallod,  mikép  reám 

Kis  mécsvilág  leszen,  Kigyót-békát  kiált? 

Mely  csak  szűk  házamat  Ha  igaz  a  hir :  én 

Világosítja  meg;  Nagyon  rósz  lehetek; 

Leány,  hozzám  jösz-e?  Leány,  hozzám  jösz-e? 
-  «lfjú,  hozzád  megyek !»  fflfjú,  hozzád  megyek ! » 

Apád  egyetlen  egy 
Örömsugára  vagy, 
Eljöttöd  kebliben 
Rideg,  vad  éjét  hagy, 
S  haragja,  búja,  mint 
Két  rém,  velünk  lebeg; 
Leány,  hozzám  jösz-e? 
-  «lfjú,  hozzád  megyek !)) 
(Pest.) 


FÖLSZEDTEM  SÁTORFÁM... 

Fölszedtem  sátorfám  és  világnak  mentem.  — 

Homályos  sejtések  munkálódtak  bennem, 

Hogy,  ha  elindulok,  találok  valamit, 

Találok,  hanem  a  sejtés  nem  mondta:  mit? 

Még  azt  sem  mondta,  hogy  mely  táj  felé  menjek? 

Csak  azt  mondta :  menjek,  menjek,  ne  pihenjek. 

Én  e  benső  szónak  engedelmeskedtem, 

S  az  apai  ház  ugy  elmaradt  mögöttem, 

Mint  az  álom  a  fölébredt  ember  mögött, 

Apámhoz,  anyámhoz  még  csak  hírem  se'  jött. 

Apám  s  anyám  pedig  búbánatba  esek, 

De  a  jó  szomszédok  őket  fölkeresek, 

S  vigasztalásukra  voltak  ilyenformán  : 

«Soh'se  búsuljanak  Sándor  fiók  sorsán! 

Ilyen  istentől  elrugaszkodott  gyerek 

Az  aggódást  ingyen  sem  érdemeli  meg. 

Viszi,  mig  viheti,  végre  pedétiglen 

Fölakasztják,  a  mit  adjon  is  az  isten, 

Mert  nem  vagyok  mai  legény  a  világban, 

De  kicsiny  mását  sem  láttam  gonoszságban.* 

Öreg  szülőimet  ekkép  vigasztalák, 

Szegény  jó  anyámmal  fölfordult  a  világ, 

Rá  borúit  fejjel  az  ágy  szélére,  s  ottan 

Elveszett  fiáért  sírt  szíveszakadtan. 

Édes  apám  csak  egy-két  könnyet  hullatott, 
De  azután  annál  többet  káromkodott, 
Kiczifrázta,  mint  a  szűcs  a  remek-bundát, 
S  kegyetlen  haraggal  im  e  szókat  monda : 
«Hogy  tiszta  nevemnek  ilyen  foltja  vagyon! 
Ha  föl  nem  akasztják,  én  lövöm  őt  agyon.* 
Híre  ment  e  szónak,  hozzám  is  elére, 
Nem  is  tettem  lábam  apám  küszöbére, 
Mert  nagyon  jól  voltam  én  annak  tudója, 
Hogy  ígéreteit  ő  hiven  lerója. 
Kedvem  kerekedett  beszólni  sok  ízben 
Öregeimhez,  de  biz  én  be  se'  néztem, 
Csak  akkor,  hogy  már  megleltem  a  valamit, 
Megleltem,  megleltem,  két  ország  tudja :  mit. 
Tudni  való  dolog,  hogy  nem  lőtt  meg  apám, 
Mikor  azután  az  ajtót  rajok  nyitám ; 
Olyat  örült,  hogy  a  szíve  is  fájt  bele, 
Soha  sem  volt  szívvel  igy  teli  kebele, 
S  bezeg  nem  mondja  most,  mint  egykoron  tévé, 
Bezeg  nem  mondja,  hogy  beszennyeztem  nevét. 
Hát  a  jó  szomszédok?  ők  most  ezt  beszélik: 
«Mondtam,  szomszéd  uram,  mondtam  én  mindétig, 
Ne  bántsa  a  fiát,  a  szerencse  fordul, 
Derék  ember  válik  abbul  a  Sándorbul !» 
(Pest.) 


MÚZSÁM  ÉS  MENYASSZONYOM. 

Kopogtatának.  Kérdem  :  ki  van  ott  ? 
«Leány,»  felelt  kinn,  a  ki  kopogott. 
, Leány?  ah,  .úgy  bocsánatot, 
Ajtómat  meg  nem  nyithatom ; 
Mit  szólna  majd  menyasszonyom, 
Ha  megtudná  idővel, 
Hogy  hölgyet  fogadék  el, 
Mint  vőlegény  is  .  .  .  mert  házasodom.' 

«Épen  azért  jövék,»  felelt  megint 

Szomorú  hangon  a  lyány  odakint, 

crÉpen  azért  jövék; 

Nyiss  ajtót,  áldjon  meg  az  ég, 

Számomra  csak  kinyithatod. 

Én  régi  szeretőd  vagyok.)) 

,Mit?  régi  szeretőm?  úgy  annál 

Kevésbbé  jösz  be,  bármiként  akarnál. 

Aztán  nekem  nincs  régi  szeretőm ; 

Rútul  hazudtam,  a  midőn 

Leánynak  azt  mondám,  hogy  szeretem  .  .  . 

Az  csak  költői  szalmaláng  vala, 

Mely  született  s  ellobbana. 

Ez  bennem  a  legelső  szerelem, 

Büntessen  isten  engemet,  ha  nemi' 

«Senkit  sem  szeretél?  az  nem  lehet, 

Egyet  szerettél,  egyet,  engemet; 

Ereszsz  be,  én  múzsád  vagyok, 

Vagy  még  most  is  hiába  kopogok, 

Midőn  megmondám  nevemet  ?» 

,Te  vagy,  galambom,  kedves  múzsám  ? 

Miért  nem  szóltál  ?  jer  be  hozzám, 

Jer,  nyitva  ajtóm  és  karom, 

Ölelj  meg,  édes  angyalom! 

Igen,  te  voltál  az  egyetlen, 

A  kit  szerettem  eddig  életemben, 

S  szeretni  foglak  síromig, 

Te  drága  szép  leány,  a  kit 

Mellém  a  jó  sors  rendele, 

Hogy  légyen  egy  lény,  melynek  kebele 

Híven  ver  értem  akkor  is  még, 

Midőn  a  mondhatatlan  inség 

Korában  elhagy  az  egész  világ. 

S  úgy  lett.  Az  árva  ifjút  elhagyák 

Baráti,  ismerősei. 

Te  nem  tudád  csak  őt  felejteni, 

Te  voltál  hű  vigasztalója,  társa, 

Mig  tartott  hosszú,  kínos  bujdosása. 

És  mostan  téged  én  feledjelek, 
Kihez  csatolnak  oly  szent  kötelek? 
Nem,  nem,  örökre  itt  maradsz  szivemben, 
Ez  a  szív  nagy,  megfértek  benne  ketten, 
S  hiszem,  tudom, 

Hogy  egymás  mellett  békeségben  éltek, 
Mert  hisz  te  és  menyasszonyom 
Testvérek  vagytok  ti,  édes  testvérek  : 
Együtt  születtetek  az  égben, 
A  csillagok  legszebbikében, 
S  onnan  le  együtt  szálltatok 
Szivárványból  szőtt  szárnyakon 
Egy  szép  tavaszi  hajnalon, 
Hogy  engem  boldogítsatok!' 
(Pest.) 


AZ  IDŐHÖZ. 

Nem  a  terhes  szekér 

Alföld  fertőiben, 

Nem  a  vitorlátlan 

Hajó  a  tengeren, 

Nem  e  jő  lassan,  nem  e  jő ; 

Te  jösz  lassan,  te  vén  idő. 

Ah,  hogy  megvénülél ! 

Alig  birod  magad, 

El  is  töréd  azon 

Fölül  még  lábadat, 

Mint  béna  koldus,  csuszsz  elé, 

Ki  mankóját  elveszité. 

Öledben  ásitó 
Fiaid,  a  napok ; 
Asítni  általuk 
Én  is  kedvet  kapok, 

Ásítok  olyan    nagyokat, 

Hogy  majd  elnyelem  magamat. 

Förtelmes  vén  idő, 

Rósz  lelkű  hatalom, 

Mint  fogsz  te  futni   majd, 

Ha  én  nem  akarom, 

Mint  fogsz  te  futni  majd,  midőn 

Velem  lesz  édes  szeretőm. 

Akkor  megifjodol, 

Vén  bőröd  leveted, 

S  öltesz  sas-szárnyakat 

Köszvényes  láb  helyett, 

És  messze,  gyorsan  szállasz  el 

Az  élet  örömeivel. 

Mostan  röpülj,  idő, 
Míg  távol  kedvesem ; 
Midőn  együtt  leszünk, 
Midőn  őt  ölelem : 
Nem  bánom  én,  ha  mindenik 
Órád  eltart  egy  századig! 
(Pest.) 


AZ  ERDŐNEK  MADARA  VAN 

Az  erdőnek  madara  van, 
És  a  kertnek  virága  van, 
És  az  égnek  csillaga   van, 
S  a  legénynek   kedvese  van. 

Virítsz,  virág,  dalolsz,  madár, 
Es  te  ragyogsz,  csillagsugár, 
S  a  lyány  virít,  dalol,  ragyog.. 
Erdő,  kert,  ég,  legény  boldog. 

Hejh  elhervad  a  virágszál, 
Csillag  lehull,  madár  elszáll, 
De  a  leány,  az  megmarad, 
A  legény  a  legboldogabb. 

(Pest.) 


TOMPA  MIHÁLYNÁL. 

Itt  vagyok,  itt  vagyok  testestül-lelkestül. 
Mit  bámulsz  ugy  ?  ne  szúrj  szemeddel  keresztül. 
Hunyd  be  a  szemedet,  ha  neki  nem  hiszesz, 
Ha  nem  hiszed,  hogy  itt  csakugyan   én  vagyok ; 
S  kérdezd  meg  szívedet,  hiszen  majd  felel  ez ... . 
Hallod?  én  is  hallom,  oly  hangosan  dobog. 

Mit  gondoltál,  mikor  ráztam  a  kilincset: 
Vajon  ki  az  ördög  háborítja  csended? 
Akárkit  gondoltál,  tudom,  csak  nem  engem, 
De  azt  is  tudom,  hogy  jött  volna  akárki, 
Nem  fogadnál  senkit  nálam  szívesebben, 
S  nem  fognád  forróbban  karjaidba  zárni. 

Édes  barátom ! . . . .  de  szólj  már  te  is  egyet, 
Bennem  a  gondolat  gondolatot  kerget, 
Ugy  vagyok,  mint  mikor  az  éhes  megrakott 
Asztalhoz  vetődik,  —  ugy  vagyok  valóban  - 
S  nem  tudja,  mely  tálhoz  kapjon.  Nem  szólhatok, 
Hejh  pedig  olyan  sok  mondani  valóm  van. 

Uj  hivatalodban  hogy  éled  világod? 
Hogyan  vagy,  mióta  az  istent  szolgálod  ? 
Szépecskén  benőtt  az  udvarod ;  semmi  a, 
Még  jó :  nem  vesz  éhen  múzsád  szárnyas  lova. 
Megfér-e  együtt  a  lant  és  a   biblia? 
Nem  vesz  össze  rajtad  Apolló  s  Jehova  ? 

S  te,  ki  annyinak  vagy  megnyugtatására, 
Száll-e  megnyugovás  lelked  hullámára? 
Vesd  ki,  jó  barátom,  vesd  ki  azt  a  férget, 
Mely  titkon,  de  folyvást  emészt  téged  belül ; 
Hidd  el,  szép  a  világ,  hidd  el,  szép  az  élet! 
Ha  vehetünk,  mért  ne  vennénk  örömibül? 

S  vehetünk.  Rajtunk  áll,  hogy  boldogok  legyünk. 
Csak  akaratos  ne  legyen  természetünk. 
Gyermek-dolog,  inkább  szomjazni,  mintsem  más 
Pohárból  inni,  mint  a  melyre  kedve  jött. 
A  bölcs  —  mert  nem  jogunk  a  sok  válogatás  — r 
A  honnan  jut,  onnan  iszsza  az  örömöt. 

Mondjak-e  rá  példát  ?  példa  vagyok  magam .... 
De  im  harangoznak :  tiszteletes  uram, 
Vegye  hóna  alá  imádságos  könyvét, 
S  végezze  illendőn  a  szent   szolgálatot; 
Én  majd  addig  itt  a  kis  kertben  nézek  szét, 
S  isteníge  gyanánt  szívom  az  illatot, 

Mert  az  én  templomom  a  nyílt,  nagy  természet .... 
Hanem  akkor  szóljunk,  ha  dolgodat  végzed, 
Akkor  mondom  el  csak,  hogy  s  mikép  találtam 
Homér-Arany  Jánost,  hazánk  uj  csillagát, 
S  az  én  csillagomtól,  rózsámtól  hogy  váltam, 
S  oltár  előtt  áldást  reánk  melyik  pap  ád. 

Te  fogsz  megesketni,  jó  Mihály  barátom .... 
De  ideje  végre  a  szót  ketté  vágnom, 
Eredj,  mert  a  harang  immár  elhallgatott, 
Menj,  ne  várakoztasd  jámbor  híveidet, 
S  vigyázz  :  örömödben  egyik  bordalomat 
Ne  mondd  el  valahogy  a  mi-atyánk  helyett. 

(Beje.) 

ALKONY. 

Olyan  a  nap,  mint  a  hervadt  rózsa, 
Lankadtan  bocsátja  le  fejét; 
Levelei,  a  halvány  sugárok, 
Bús  mosolylyal  hullnak  róla  szét. 

Néma,  csendes  a  világ  körűlem, 
Távol  szól  csak  egy  kis  estharang, 
Távol  s  szépen,  mintha  égbül  jönne 
Vagy  egy  édes  álomból  e  hang. 

Hallgatom  mély  figyelemmel.  Oh  ez 
Ábrándos  hang  jól  esik   nekem. 
Tudj'  isten,  mit  érzek,  mit  nem  érzek, 
Tudja  isten,  hol  jár  az  eszem. 
(Diósgyőr.) 


PANYO  PANNL 

Panyó  Panni  hires  nevem, 
Pirulva  kén'  említenem, 
De  lekopott  rólam  régen 
Piros  kendőm,  a  szemérem. 

Ilyen  magam  fajtájának 
Se'  országa  se'  hazája, 
Vagyok  a  csárdák  lakosa, 
Keblem  betyárok  vánkosa. 

Tolvajnéppel  czimborálok, 
Én  vagyok  az  orgazdájok, 
Lopott  jószág  csengő  ára 
Hever  a  ládám  fiába'. 

Tolvajoknak  én  danolok, 
Tolvajokkal  én  tánczolok. 
Alulassatok,  jó  betyárok, 
Van  muzsika :  varjú  károg. 

Hejh  sok  derék  ifjú  legény, 
Ki  nyakamon  függött  szegény, 
Ott  függ  most  az  akasztófán, 
Ördög  négy  ágú  villáján. 

Hát  magam  mi  Yéget  érek  ? 
Valahol  megesz  a  féreg ; 
Ha  már  senkinek  sem  kellek, 
A  sövény  alatt  halok  meg. 

A  sövény  alatt  dűlök  el, 
A  czigányok  temetnek  el, 
Valami  vén  czigány  lök  be 
Dögkutyával  egy  gödörbe. 

Jaj  nekem,  de  neked,  anyám, 
Te  neked  még  inkább  jaj  ám ! 
Téged  számoltat  meg  isten, 
Mert  miattad  lettem  ilyen. 

Szép,  jó  legény  kért  meg  engem, 
Ki  szeretett,  kit  szerettem. 
Az  anyám  lebeszélt  róla, 
Ez  volt  a  siralmas  óra  I 

(Szerencs.) 


SZÉPHALMON. 

Te  a  nemzet-hálátalanság 
Égbekiáltó  némasága, 
A  nemzet-szégyen  Káin-bélyege, 
Oh  Széphalom ! 

Azért  kellett-e  csak 

Hozzád  zarándokolnom, 

Hogy  egy  hajtásra  oly  hosszút  igyam 

A  keserűség  poharából, 

A  milyet  eddig  még  talán  nem  ittam  ? 

Ez  volt  tehát 

A  múzsák  egykori  tanyája, 

Hol  most  haszonbérlő  zsidó  lakik? 

Azon  szobában, 

Melyben  Kazinczy  Ferencz 

Élt  s  kilehelte  tiszta  lelkét, 

A^ost  piszkos  nyávogó  porontyok 

Hentergenek, 

S  a  szentek  szentéből,  nejének 

Szobájából  ím  kamra  lett, 

Mely  ronda  lommal  van  tele. 

Ki  innen  e  falak  közül ! 

Félek,  hogy  a  ház  rám  szakad, 

Mert  nagy  teher  nehézkedik  rá  : 

Az  isten  átka. 

Nagy  ég,  a  pompás  kert  mivé  lett ! 

Még  mostan  is  mosolyg,  mosolyg, 

De  szívet  szaggatólag, 

Mint  a  megőrült  szép  leány. 

Elvadulának  a  gyümölcsfák, 

S  alattok  fű  terem  buján, 

Sűrűn  és  magasan  ; 

Tán  el  akarja  rejteni 

A  pusztulásnak  szellemét, 

Mely  itt  két  kézzel  dolgozik, 

Vagy  az  utat  akarja 

Elfödni,  mely  a  sír  mellé  vezet, 

Hogy  a  halottnak  nyugodalmát 

Ne  háborítsa  senki, 

Mert  nyugalomra  nagy  szüksége  van, 

Kit  hetven  évig  üldözött  az  élet. 

Itt  nyugszik  ő 

Vad  fák  és  vad  füvek  körében, 

Fölötte  hófehér  szobor .... 
Miért  fehér?  miért  nem  fekete? 
Vegyétek  el  s  tűzzétek  föl  helyébe 
Sötét  sorsának  zászlaját! 
Oly  bántó  e  fehér  hazugság. 
fcs  ezt  is  özvegye 
Állíttatá,  ez  oszlopot; 
De  könnyen  telt  ki  tőle, 
Mert  nem  maradt  több, 
Csupán  hét  árva  gyermeke. 
S  miért  tett  volna  oszlopot 
Sírjához  a  haza? 
Hiszen  mit  tett  ő  a  hazáért? 
Miatta  hét  esztendeig  szivá  csak 
A  börtönök  dögvészes  levegőjét, 
És  csak  fél  századig 
Tartá  vállán,  mint  Atlas  az  eget, 
A  nemzetiségnek  ügyét. 
Magyar  nemzet,  most  nem  volnál  magyar, 
O  akkor  volt  az,  midőn  senki  sem  volt, 
Midőn  magyarnak  lenni 
Szégyen  vala. 

És  te,  hazám,  te  így  fizetted  őt! 
Mig  élt :  fázott  és  éhezett, 
S  most  sírja  olyan  elhagyott, 
Mint  számüzötté, 
Ki  idegen  földön  vesz  el.  — 
Hálás  haza, 

A  szent  halott  nevében 
Vedd  forró  köszönetemet ! 
Ha  gyermekem  lesz, 
Ki  arra  készül, 
Hogy  néked  éljen : 
Ide  fogom  majd  őt  vezetni 
E  sirhalomhoz ....  buzdításul. 
(Széphalom.) 

A  MUNKÁCS]  VÁRBAN. 

Itt  tüze  föl  piros  zászlaját  a 

Szabadságnak  Zrínyi  Ilona? 

A  szabadság  hősinek  tanyája 

Íme,  íme  most  rabok  hona. 

Semmi  más,  mint  dönthetetlen  kőfal, 

Semmi  más,  mint  lánczcsörömpölések  — 

Bátran  tudnék  a  vérpadra  lépni, 

Oh  de  ez  a  börtön  ....  ettül  félek. 

Föl  s  alá  jár  magas  büszke  fővel 
Ott  a  sánczon  egy  ifjú  fogoly ; 
Messze-szállott  lángtekintetével 
Vajon  hol  jár  gondolatja,  hol  ? 
Lépte  gyors  még:  uj  vendég  bizonynyal, 
Erejét  az  éj  s  láncz  nem  tőré  meg  — 
Bátran  tudnék  a  vérpadra  lépni, 
Oh  de  ez  a  börtön  ....  ettül  félek. 

Ott  a  másik  sánczon  egy  öreg  rab, 
Nem  tekint  sem  ide  sem  oda, 
Lassan  hordja  könnyű,  száradt  testét .... 
Nehezebb  már  láncza,  mint  maga. 
Tört  szeméből  holt  sugár  búvik  ki, 
Mint  a  sírból  a  kisértő  lélek  — 
Bátran  tudnék  a  vérpadra  lépni, 
Oh  de  ez  a  börtön ....  ettül  félek. 

Ifjú  rab,  nézd,  mint  virít  az  erdő, 
Akkor  is,  ha  kijösz,  zöld  lesz  az, 
Oh  de  téged,  téged  akkorára 
A  nyomor  s  bú  régen  behavaz. 
És  te  vén  rab,  tőled  már  talán  csak 
Itt  vesz  búcsút  a  láncz  és  az  élet  — 
Bátran  tudnék  a  vérpadra  lépni, 
Oh  de  ez  a  börtön ....  ettül  félek. 

Föld  alól  föl  halk  nyögés  jön  ;  mint  a 

Köszörült  kés,  metszi  szívemet. 

El,  el  innen !  fönn  vagyok,  és  még  is 

Környékez  már-már  az  őrület. 

Hátha  még  lenn  volnék,  hogyha  ott  lenn 

Híznék  rajtam  lelki-testi  féreg  1  — 

Bátran  tudnék  a  vérpadra  lépni, 

Oh  de  ez  a  börtön ....  ettül  félek. 

(Munkács.) 


MELEG  DEL  VAN... 

Meleg  dél  van  itt  kinn  a  mezőben, 
Rakja  a  nap  a  tüzet  erősen. 
Meleg  dél  van,  meglippen  a  madár, 
A  fáradt  eb  kioltott  nyelvvel  jár. 

Két  lyány  gyűjti  ott  a  széna  rendét, 
Két  siheder  hordja  a  perrenczét, 
Hej  de  nem  telik  nagy  kedvök  benne, 
Mert  ilyenkor  súlyos  a  petrencze. 

Legjobb  dolga  van  most  a  királynak, 
Vagy  ott  annak  a  gulyásbojtárnak ; 
Király  pihen  aranyos  karszéken, 
Gulyásbojtár  kedvese  ölében. 

(Beregszász.) 


AMOTT  AZ  A  HEGY. . . 

Amott  az  a  hegy  tőlem  Egészen  e  hegyig  kell 

Mi  messze,  messze  még!  Még  zarándoklanom, 

Kék  színe  csak  kevéssel  Vándorsarúimat  le 

Sötétebb,  mint  az  ég.  Csak  ottan  oldhatom. 

Óit  vár  reám,  ott  vár  a       Tudom,  tudom  nagyon  jól, 
Végezel,  a  jutalom,  Hogy  örömöt  hozok, 

Az  én  szerelmes  édes         Hogy  az  örömtül  szíve, 
Kedves  kis  angyalom.  Lelke  repesni  fog ; 

Csak  azt  szeretném  tudni, 
Vajon  most  sejti -e, 
Hogy  holnap  ilyentájban 
Oly  nagy  lesz  öröme. 
(Nagy-PeJeske.) 


LÁTOM  KELET  LEGGAZDAGABB  VIRÁNYIT. 

Látom  kelet  leggazdagabb  virányit, 
A  természetnek  virág-háremét, 
S  a  napnak  rózsaszínű  szempilláit : 
Hasadt  felhő  mosolygó  peremét; 
Látok  homályos  pálmaligetet, 
Hol  a  szellő  rejtélyesen  susog, 
És  énekel  fényes  madársereg .... 
Madarak?  vagy  tán  zengő  csillagok?  — 

—  Látok  nagy  hegyről  egy  kék  szigetet 
A  tenger  és  a  messzeség  ölében ; 
Körűlem  ősz  van,  amott  kikelet, 
Vándorló  darvak  úsznak  át  az  égen 

Az  őszbül  a  tavaszba,  és  utánok 

Elküldi  a  szív  minden  vágyait, 

S  e  vágy  talán  még  jobban  boldogít, 

Mint  ha  ott  volnék,  a  hol  lenni  Yágyok.  — 

—  Látok  mesés,  holdfényes  éjszakát, 
Az  élet  alszik,  a  halál  viraszt : 

A  légen  szellemek  suhannak  át, 
Ruháiktól  megrezzen  a  haraszt; 
Nem  alvilági  rémes  szellemek: 
Boldog  halottak,  kik  lejöttenek 
A  holdsugárok  arany  fonalán 
Csillagjaidból,  mennyei  magasság, 

Hogy  kedveseiket  meglátogassák, 

S  hogy  ajkaikra  csókolják  talán 

Az  édes  álmát,  melyben  lelkeik 

Az  ég  üdvét  előre  erezik. 

Látok  mindent,  mi  soha  sem  a  szemnek, 

Csak  a  sejtésnek  látható  az  éjben .... 

S  mind  ezt  két  szemben  látom :  kedvesemnek 

Sötét  világú,   ábrándos  szemében. 

(Szatmár.) 


KARD  ÉS  LÁNCZ. 

Földre  szállt  a  legszebb  angyal 

Isten  engedelmivel,  hogy 

Fölkeresse,  megtekintse 

A  legszebbik  szép  leányt. 

Megtalálta.  Megszerette. 

És  ezentúl  rája  nézve 

Szebb  volt  a  föld,  mint  a  menny, 

És  azért  is  minden  éjjel 

Le-lejárt  a  szép  leányhoz. 

Csillagról  csillagra  lépett, 

És  midőn  elérte  már 

A  legalsó  csillagot, 

Ottan  egy  hattyúra  űlt, 

Egy  fejér  hattyúra,  és  ez 

Hozta  őt  a  lyányka  mellé, 

A  ki  őt  kertébe  várta, 

S  szűz  mosolylyal  fogadá, 

Melytől  a  bimbók  kinyíltak 

És  az  elhervadt  virágok 

Újólag  föléledének. 

Ottan  ültek  és  beszéltek, 

Míg  a  hajnal  nem  hasadt, 

És  beszedők  mindenről  folyt, 

A  mi  szép  és  a  mi  szent. 

A  leányka  szemlesütve 

Hallgatá  a  fényes  angyalt, 
S  a  hogy  egyszer  föltekintett, 
Annyi  bűbáj  volt  szemében, 
Hogy  az  angyal  térdre  omlott, 
És  egy  csókot  kére  tőle, 
És  a  lyány  meg  nem  tagadta. 
Milyen  csók  volt  ez?. . ..  midőn 
Összeért  az  angyal  ajka 
És  a  lyányé,  az  egész  föld 
Megrezzent  a  kéj  miatt, 
Mintha  az  csak  egy  szív  volna ; 
S  odafönn  az  égen  minden 
Csillag  egy-egy  csengetyű  lett, 
Mely  varázshangon  csilingelt, 
S  e  még  nem  hallott  zenére 
A  virágok,  mint  megannyi 
Tündérek,  tánczolni  kezdtek, 
És  a  hold  —  mivel  talán  az 
Elpirult  lyány  bele  nézett  — 
Elpirúla  szinte,  s  tőle 
Rózsaszínű  lett  az  éj. 
És  az  angyal  csókja  szépen 
Megfogamzott :  a  leányka 
Anya  lett;  oly  gyermeket  szült, 
Oly  dicsőét,  a  minő  csak 
Akkoron  születhetik,  ha 
Föld  és  ég  ölelkezék. 
Kardot  szült  a  lyányka,  kardot, 
És  ez  a  kard. ...  a  szabadság. 


Feljött  a  legrútabb  ördög 
Sátán  engedelmivel, 
Fel  a  földre,  hogy  meglelje 
A  legocsmányabb  boszorkányt. 
Megtalálta.  Megszerette. 
És  ezentúl  jobban  tetszett 

Néki  a  föld  a  pokolnál, 

És  azért  is  minden  éjjel 

Föl-följárt  a  boszorkányhoz. 

Tűzokádó  hegy  torkában 

Jöttek  össze  éjfelenként. 

Béka-fejü,  kígyó-farkú, 

Láng-sörényü,  sárkány  lábú 

Vad  fekete  paripa 

Hozta  föl  az  ördögöt, 

S  a  boszorkány,  denevérek 

És  baglyok  kíséretében, 

Hórihorgas  seprőnyélen 

Lovagolva  jött  elé  a 

Tűzokádó  hegy  torkába. 

Ottan  ültek  és  beszéltek, 

Míg  megszólalt  a  kakas, 

És  beszedők  mindenről  folyt, 

A  mi  rút  s  szentségtelen. 

S  szólt  az  ördög:  ((Fázni  kezdek. 

Jöszte  beljebb,  jöszte  beljebb, 

Le  a  hegy  legfenekére, 

A  tüzeknek  őshonába .... 

Hah,  még  itt  is  fázom,  fázom, 

Szinte  csattog  a  fogam .... 

Jer,  ölelj  meg,  jer,  csókolj  meg!» 

S  ölelkeztek,  csókolóztak. 

Milyen  csók  volt  ez ! . . . .  midőn 

Összeértek  ajkaik, 

A  boszorkány  s  ördög  ajka : 

Osszeborzadott  a  föld, 

S  dörgött,  morgott,  mintha  vészes 

Felhőket  nyelt  volna  el, 

S  el  kezdett  okádni  a  hegy, 

És  okádta  ég  felé  a 

Tűzesőt,  tűzköveket, 

És  egy  láng  lett  a  világ, 

Csak  a  csillagok  s  a  hold 

Vontak  fátyolt  arczaikra, 

Petőfi  Sándor.  II. 

Sűrű  fátyolt,  feketét, 
Hogy  semmit  ne  lássanak. 
S  megfogant  az  ördög  csókja, 
Anya  lett  s  szűk  a  boszorkány, 
Szült  oly  fortéimét,  minő  csak 
Akkoron  születhetik,  ha 
Föld  s  pokol  ölelkezék. 
Láncznak  híják  a  boszorkány 
Undok  kölykét,  láncznak  híják, 
És  e  láncz ....  a  szolgaság. 


És  a  mennynek  s  a  pokolnak 
Két  szülötte,  a  szabadság 
S  szolgaság,  a  kard  s  a  láncz, 
Harczot  űz  élet-halálra, 
Hosszú  harczot,  hosszú  harczot, 
Elfáradva,  nem  pihenve. 
Tompa,  csorba  már  a  kard, 
De  a  láncz  is  szakadoz. 
Várjunk,  várjunk  egy  kicsit, 
Megtudjuk  már  nem  sokára : 
Melyik  lészen  úr  a  földön  ? 
Melyiké  lesz  a  világ? 
(Szatmár.) 

VÁLASZ,  KEDVESEM  LEVELÉRE. 

Megjött,  megjött  az  óhajtott  levél  1 
Elolvasám,  az  isten  tudja  hányszor, 
S  még  számtalanszor  olvasandom  el, 
Mindaddig,  a  míg  mindenik  betűje, 
Alinden  vonási  válhatatlanúl 
Szivemhez  nőnek  csillagok  gyanánt ; 
Legyen  számatlan  ragyogó  világot 
Magában  tartó  mindenség  szivem  ! . . . . 

Most  is  kezemben  e  levél,  s  remegve 

Érinti  ajkam,  félvén,  hogy  talán 

Szentségiéi enség  megcsókolnom  azt. 

Előttem  olyan  szentek  e  sorok ! . . . . 

Oh  lyány,  ki  vagy  te  ?  nem  tudod  magad  sem ; 

Hadd  mondjam  én  meg,  hogy  ki  és  mi  vagy. 

Midőn  feljöttem  gyermekéveim 

Szűk  völgyéből  az  ifjúság  hegyére, 

S  láttam  körűlem  a  roppant  világot, 

Mely  szépségekben  olyan  gazdag,  és 

Gazdagságában  olyan  szép,  hogy  a  szem 

Egy  élten  át  elgyönyörködhetik 

Csak  egy  parányi  részén  is. .  . .   midőn 

Ezt  a  világot  láttam,  fölkiálték: 

ií Dicső,  dicső  a  munka!  hol  keressem 

A  nagy  mestert,  ki  mind  ezt  alkotá? 

Oh  hol  vagy,  isten?  hadd  keresselek  föl, 

Hadd  térdeljek  le,  hadd  imádjalak!)) 

S  utána  küldém  elmémet ;  bejárta 

Minden  vidékét  a  bölcselkedésnek, 

Röpült  gyorsabban,  mint  az  üstökös, 

Röpült,  a  merre  más  elméje  járt 

S  a  merre  nem  járt,  megfutá  nagy  útját, 

S  esztendők  múlva  búsan  tért  haza, 

Búsan,  fáradtan.  Hasztalan  bolyongott. 

Ekkor  veled  volt  szép  találkozásom, 

Veled,  szép  lyányka,  s  megszerettelek. 

Te  megnyitád  előttem  kebledet, 

Mely  eddig  még  nem  nyílt  meg  senkinek, 

S  ott  láttam  én,  hogy  a  kit  úgy  kerestem, 

A  jó  s  nagy  isten  kebledben  lakik, 

Igen,  te  vagy  az  isten  lakhelye! 

Hol  volt  előtted  és  hol  lesz  utánad  ? 

Azt  nem  tudom,  de  most  benned  lakik. 

Hogy  érdemeltem  én,  meglátni  őt?  e 

Boldogság  épen  engemet  hogy  ért? 

Vagy  oh  igen,  megérdemeltem  én, 

Hogy  színről  színre  lássam,  mert  hiszen 

Ugy,  mint  én,  látni  senki  nem  kívánta. 

De  netalán  ha  méltatlan  valék  ■ 

Méltatlan,  oh  lyány,  nem  leszek  reá, 

Hogy  nékem  ád  az  isten  tégedet,  hogy 

Benned  nekem  megmutatá  magát. 

Tiéd  szerelmem,  osztatlan  tiéd, 

S  e  szerelem  nagy !  egykor  a  világot 

Borítá  el  gyűlölség  képiben ; 

Most  téged  illet,  téged  egyedül 

E  szerelemmé  vált  nagy  gyűlölet, 

E  felhőktől-megvált  mennyboltozat. 

Tiéd  jövendőm,  parancsolj  vele, 

Lemondok  érted  minden  vágyaimról, 

Reményeimről ....  ez  még  mind  kevés, 

De  a  mi  több,  de  a  mi  sok,  mi  minden  : 

Ha  úgy  kivánod,  elveimrül  is 

Lemondok  érted ;  hordom  fejemen, 

Mig  élek,  s  ha  meghaltam,  síromon 

A  megvetés  s  gyalázat  bélyegét !  — .... 

De  ezt  kivánni  tőlem  nem  fogod, 

Tudom,  hogy  nem ;  mert  a  kit  te  szeretsz, 

Annak  nevén  szégyenfolt  nem  lehet. 

Sőt  ösztönözni  fogsz,  hogy  úgy  haladjak, 

A  mint  megkezdem  pályázásomat. 

S  én  úgy  halok  meg,  a  mint  születem, 

Meg  nem  fordulva,  hajthatatlanul. 

E  névnek,  melyet  én  magam  teremték, 

Elpusztítója  nem  leszek  magam. 

A  név,  a  melyet  örököl  utódom, 

Ha  nem  nagy  is,  de  szép  és  tiszta  név  lesz 

Lehetne  tán,  lehetne  tán  nagy  is, 

Ha  hozzá  adnád  lelked  fénysugárit, 

Ha  vélem  együtt  síkra  szállanál. 

Oh  mert  bölcsődbe  téged  is,  szerelmem, 

A  múzsa  tett,  a  múzsa  ringatott. 

De  te  erőd  nem  ismered,  s  ki  bizzék 

A  harezosban,  ha  maga  sem  bizik? 

Jobb,  jobb,  maradj  el  a  csaták  teréről, 

Hol  úgy  is  a  sors  többnyire  azért 
Ád  csak  babért,  hogy  meggyilkoltatott 
Boldogságunknak  szemfedője  légyen. 
Maradj,  maradj  el  a  csaták  teréről ; 
Nem  lészsz  kevésbbé  kedves  én  előttem 
Árnyas  magányodnak  homályiban, 
Mint  lennél  kinn,  bár  bámultatva,  a 
Nyilvánosság  napfényes  ormain ; 
Sőt  kedvesebbé  tészen  a  tudat, 
Hogy  a  ki  mély  és  nagy  tenger  lehetnél, 
Csak  mint  kicsiny  kis  harmatcsepp  ragyogsz 
A  szerénységnek  rózsalevelén. 

(Szatmár.) 


JÓ  JDEJE  LEMENT  A  NAP 

Jó  ideje  lement  a  nap, 
Le  is  szállott  már  a  harmat, 
Már  a  hold  is  magasan  van, 
Éjfél  is  lesz  innen-onnan. 

Mit  csinál  mostan  Juliskám? 
Összetette  kis  kézit  tán, 
S  imát  mond ;  ha  imádkozik : 
Tudom,  értem  imádkozik. 

Mit  csinál  mostan  Juliskám  ? 
Már  régen  el  is  aludt  tán ; 
Ha  elaludt  és  álmodik: 
Tudom,  felőlem  álmodik. 

S  ha  Juliskám  se  nem  alszik, 
Se  pedig  nem  imádkozik, 
Hanem  csak  úgy  gondolkodik : 
Tudom,  rólam  gondolkodik. 

Gondolkozzál,  gondolkozzál, 
Gyönyörűséges  virágszál! 
Gondolataid  olyanok, 
Mint  azok  a  szép  csillagok. 

És  vajon  a  csillagokat, 
Juliskám,  nem  te  gondoltad? 
Te  gondoltad  ki  ezeket, 
Mikor  szerelmed  született. 
(Szatmár.) 

AZ  ELHAGYOTT  ZÁSZLÓ. 

Megtépve,  megcsúfolva, 
Sivatag  közepén, 
Magában  áll  a  zászló, 
Melyet  szolgálok  én. 
Nagy  és  hosszú  vihar  volt, 
Mely  rajta  ennyit  tépe, 
De,  bármint  meg  van  rontva, 
Még  most  is  látszik  csonka 
Szárnyán  az  isten  képe. 

És  e  szent  jelnek  egyre 

Gyérülnek  hívei, 

Bálvány  elébe  mennek 

Térdet,  főt  hajtani. 

Hadd  menjenek!  nem  méltók 

Egy  sorban  állni  vélünk. 

Ha  a  fecskék  ledérek 

S  éghajlatot  cserélnek, 

Mi  sasok  nem  cserélünk. 

Mily  varázshatalmú  e 
Diszetlen  csonka  jel ! 
A  legdicsőbbek  érte 
S  alatta  haltak  el. 

Mutatja  ez,  mutatja, 
Hogy  az  igazság  itt  van, 
S  ez  isten  oltáránál, 
Bár  a  világ  odább  áll, 
Megállok  a  siriglan  1 

(Szatmár.) 


MÁR,  GALAMBOM,  ENGEDJ  MEG 

Már,  galambom,  engedj  meg,  de 
Ki  kell  mondanom : 
Legyen  vége  a  tréfának, 
Mert  nagyon  unom. 

Eddigi  szeszélyedet  csak 
Megbocsátom  még; 
Más  ennyit  sem  tűrne,  régen 
Mondta  voln' :  elég. 

Vinné  el  az  ördög  ezt  az 
Én  jó  szívemet! 
Boldogságom  ennek  mindig 
Áldozatja  lett. 

Kifog  rajtam  minden  gyermek 

És  minden  leány 

De  fogadom,  hogy  máskép  lesz, 
Máskép  ezután. 

Azért  vége  a  tréfának. 
Szedd  össze  magad, 
És  hallgasd  meg  ünnepélyes 
Komoly  szavamat: 

A  mit  eddig  még  nem  tettél, 
Bármint  kértelek, 

Tedd  ezennel,  tedd,  ha  mondom, 
Rögtön  csókolj  meg! 

(Szatmár.) 


AUGUSZTUS  ÖTÖDIKÉN. 

Itt  a  gyűrű,  itt  a  gyűrű, 
Itt  van  végre  ujjamon! 
Itt  van  ajka,  itt  van  ajka, 
Itt  van  végre  ajkamon! 

Oh  mi  édes,  oh  mi  édes 
A  csók  piros  ajakán  ! 
A  kerek  világnak  minden 
Édessége  irt  van  tán. 

Csókolj,  csókolj ! . . . .  senki  sem  lát 
Szíjad,  szíjad  ajkamat! 
S  ha  látnak  is?  jegyeseknek 
Csókolózni  már  szabad. 

Addsza  ajkad,  addsza  orczád, 
Homlokod,  szemeidet, 
Elborítom  csókjaimmal, 
Mint  a  hajnal  az  eget, 

Szédülök....  fogj  meg  karoddal, 
Lágy  karoddal,  szép  leány! 
Csók-e  ez  vagy  bor?  biz  én  már 
Nem  is  tudom  igazán. 

Bor  lesz  ez,  bor!  ilyet  ittak 
Az  olympi  istenek, 
S  én,  az  ember,  nem  birom  meg, 
Fölforgatja  eszemet. 

Mámor  szállt  nehéz  fejemre, 
Oh  de  milyen  mámor  ez ! 
Égbe  vitt ....  a  föld  alattam 
Végtelen  mélységbe  vesz. 

Túl  jutottam  már  a  felhők 
Tarka  vándor  táborán, 
Csillagok  között  röpülök, 
Mindenik  egy  csalogány. 

Mint  dalolnak,  mint  dalolnak  ! 
Ilyet  nem  hallott  fülem. 
S  milyen  fény!  százezer  villám 
Nyargalózik  körülem. 

Hát  a  szívem,  hát  a  szívem? 
Ott  van,  ott  van  még  a  baj 
Fiu,  úgy  vigyázz  magadra : 
Örömedben  meg  ne  halj ! 
(Erdőd.) 


LEVÉL  ARANY  JÁNOSHOZ. 

Meghaltál-e  ?  vagy  a  kezedet  görcs  bántja,  imádott 
Jankóm,  vagy  feledéd  végkép,  hogy  létezem  én  is? 
Vagy  mi  az  ördög  lelt?...  .  híred  sem  hallja  az  ember. 
Hogyha  magába  fogadt  az  öröklét  bölcseje,  a  sír: 
Akkor  béke  veled,  legyenek  szép  álmaid  ott  lenn, 
Feddő  kérdésem  nem  fogja  zavarni  nyugalmad, 
Hogy  mi  okért  hallgatsz?  mért  késel  szólni  levélben? 
Hogyha  pedig  görcs  bánt,  menj  a  patikába  s  iparkodj' 
Meggyógyulni,  fiam,  s  aztán  írj  rögtön,  azonnal. 
S  ha  feledél  engem?  ha  barátod  volna  feledve? 
Dejsz  ugy,  öcsém,  veszsz  meg,  kívánom  tiszta  szivembül. 
Te  mikoron  nevedet  keblem  mélyébe  leírtad, 
Mit  tettél,  tudod  azt?  gránitsziklába  aczéllal 


i  o6  T^isebh  költemények 

Vágtál  életen  át  múlás  nélküli  betűket; 
Hát  én?  én  nevemet  karczoltam  volna  homokba, 
Melyet,  névvel  együtt,  egy  hó  szellője  is  elfúj  ? 
Megköszönöm,  ha  netán  így  van  ...  no  de  elhiszem  inkább, 
Hogy  rósz  verseim  is  vannak,  mint  hogy  te  feledtél. 
Lomha  vagy,  itt  a  bibéd ;  restelsz,  mint  jó  magam,  írni. 
Kérlek,  hagyd  nekem  a  restséget,  légy  te  serényebb, 
Lásd,  nekem  úgy  illik,  (s  oly  jól  esik!)  úgy-e  lemondasz 
Róla,  ha  én  kérlek?  —  Hah,  már  is  látlak  ugorni, 
Mint  ragadod  nyakon  a  tollat,  mint  vágod  az  orrát 
A  tintába,  miként  húzod  a  sok  hosszú  barázdát 
A  papiron,  ringy-rongy  eszméket  vetve  beléjök.... 
Mert  ne  is  írj  inkább,  hogysem  bölcs  gondolatokkal 
Terheld  meg  leveled  s  gyomrom,  mert  semmi  bolondabb 
Nincsen,  mint  az  okos  levelek,  s  én  iszonyuképen 
Irtózom  tőlök;  tán  mert  én  nem  tudok  olyat 
Komponálni,  azért.  Ez  meglehet.  Ámde  hogy  úgy  van, 
Esküszöm  erre  neked  túróstésztára,  dohányra 
És  mindenfélére,  mi  csak  szent  s  kedves  előttem.  — 
Drága  komámasszony,  kegyedet  kérem  meg  aláz'san, 
Üsse  agyon  férjét  és  szidja  meg  istenesen,  ha 
Még  ezután  sem  fog  nekem  írni  az  ilyen-amoryan. 
Írjon  mindenről  hosszan,  de  kivált  ha  kegyedről 
Ír  röviden,  haragunni  fogok  majd  hosszú  haraggal. 
El  ne  feledje  a  barna  Laczit  s  a  szőke  Julist,  e 
Kedves  gyermekeket.  Hát  a  kert  hogy  van,  a  melynek 
Rózsáin  szemeim  sokszor  függenek,  a  míg  a 
Messzerepűlt  lélek  hívemhez  vitte  szerelmét? 
És  a  csonka  torony,  mely  a  harczoknak  utána 
Most  szomorún  hallgat  gyér  fű-koszorúzta  fejével, 
S  várja  jövendőjét,  mely  lábát  rá  teszi,  s  akkor 
Összeomol,  mint  a  koldus,  ha  kikapja  kezéből 
A  mankót  a  halál ....  áll  még  a  gólya  fölötte, 
Méla  merengéssel  nézvén  a  messze  vidékbe? 
Mindenről  akarok,   mi  nekem  kedves  vala,  tudni. 
Jártam  azóta  dicső  szép  tájakon,  ámde  tiétek 
Mindig  eszemben  volt,  bár  nincs  mit  rajta  csodálni ; 
A  veletek  töltött  kor  tette  szivemben  örökké. 

S  jártam  azóta  magas  fényes  paloták  körül,  a  hol 

Minden,  minden  nagy ;  gazdáik  lelke  kicsiny  csak 

Akkor  eszembe  jutott  alacsony  hajlékotok,  ebben 
Mind  kicsinyecske,  de  a  gazdának  lelke  nagy  és  szép !  - 
Ejnye,  mi  a  fene  lelt  engem,  hogy  szembe  dicsérek? 
Most  veszem  észre,  hohó !  mind,  a  mit  mondtam,  hazugság, 
Csúnya  hazugság  volt.  Le  akartam  csak  kenyerezni 
A  nőtáros  urat,  hogy . . .  hogy . . .  hogy  majd  beszerezzen 
Bakternek  vagy  kondásnak  falujába,  ha  e  szép 
Hivatalok  valamelyike  meg  fog  ürülni  idővel. 
Hja,  nekem  is  hozzá  kell  látnom  végre,  barátom, 
Házasodom,  tudod  azt,  s  tudod  azt  is,  hogy  jövedelmet 
Dús  uradalmam  nem  hullat  zsebeimbe,  mióta 
Századik  édes  apám  eladá  vagy  meg  se  szerezte, 
S  így  az  eléléshez  nincsen  mód,  nincs!  hivatal  kell. 
Meghajtom  fejemet,  szépen  mosolyogni  tanulok, 
Nyájas  szófogadás,  kígyó-csúszásu  hizelgés 
Lesz  kenyerem  (s  zsíros  kenyerem)  . . .  hah,  lesz  a  kutyának, 
Nem  pedig  én  nékem  1  pusztán  a  gondolat  is  már 
Lángfelhőket  idéz  véres  szemeimnek  elébe, 
És  szívem  tombol,  mint  a  harmadfű  csikó,  ha 
A  pányvás  kötelet  legelőször  dobja  nyakába 
A  pásztor,  hogy  a  ménesből  kocsirúdho'  vezesse. 
Nem  a  tehertől  fél,  a  melyet  húznia  kell  majd, 
Nem!  hanem  a  hámtól,  mely  korlátozza  futását. 
És  a  mit  így  elveszt,  azt  nem  pótolja  sem  abrak 
Sem  pedig  a  ragyogó  szerszám.  Mit  néki  az  étel 
S  a  hiu  fény;  megelégeszik  ő  a  pusztai  gyeppel, 
Bármi  sovány,  s  a  záporesők  szabad  égnek  alatta 
Verhetik  oldalait  s  a  bozót  hadd  tépje  sörényét, 
Csak  szabadon  járjon,  csak  kergethesse  tüzében 

A  sivatag  viharát  s  a  villám  sárga  kigyóit 

Isten  hozzátok!  lelkem  múlatni  szeretne 

Még  veletek,  kedves  hiveim,  de  az  elragadó  szél 

Képzeletem  százrétü  vitorlájába  belé  fújt, 

Szétszakad  a  horgony,  fut  gályám,  elmarad  a  part, 

S  ringat  habkarján  a  látkör  nélküli  tenger, 

És  mig  az  orkán  zúg,  s  a  felhők  dörgenek,  én  a 

Lant  idegébe  kapok,  s  vad  tűzze]  zengi  el  ajkam 
Harsány  hymnusodat,  százszorszent  égi  szabadság! 

(Szatmár.) 


T.  M.  KISASSZONYHOZ. 

Hogyan  vagy,  kedves  jó  leányka  ? 
Alig  hogy  hallom  híredet, 
Pedig  nagyon  szeretném  tudni, 
Vidám-e  vagy  bús  életed? 

Ha  jól  van  dolgod,  hadd  örülnék, 
Mert  a  boldogság  úgy  egész, 
Sőt  kétszerezve  lesz  az  által, 
Ha  más  is  nyer  belőle  részt. 

S  ha  bánatod  van,  hadd  búsulnék 
Veled,  hadd  venném  át  felét, 
Másik  felével  a  harezot  csak 
Könnyebben  végigküzdenéd. 

Elmondanád,  mi  bántja  lelked, 
Mi  mérte  rája  a  csapást? 
S  ha  gyógyszert  nem  tudnék  is  adni, 
Adhatnék  tán  vigasztalást. 

Mint  szeretném  in,  mint  szeretném, 
Ha  el  lehetne  mondani  : 
Mily  boldog  vagyok,  meddig  mennek 
Boldogságom  határai .... 

Sőt  nincs  is  annak,  nincs  határa, 
Ugy  nyúlik  által  lelkemen, 
Miként  a  föld  felett  az  ég,  mely 
Jelen  van,  mindenütt  jelen. 

S  e  nagy  kéjtengert,  melynek  minden 
Cseppjében  egy  gyöngy,  egy  öröm, 
—  Nem  csak  magam :  másod  magammal  — 
Nemes  szivednek  köszönöm. 

Tudd  ezt,  leányka,  és  ha  sorsod 
Nehéz  :  enyhíti  e  tudat ; 
Mert  a  boldogságnak  testvére : 
Boldoggá  tenni  másokat. 

(Szatmár.) 


A  KÖLTÉSZET. 

Oh  szent  költészet,  mint  le  vagy  alázva, 

Miként  tiporják  méltóságodat 

Az  ostobák,  s  ép'  akkor,  a  midőn 

Törekszenek,  hogy  fölemeljenek. 

Azt  hirdetik  föl  nem  kent  papjaid, 

Azt  hirdetik  fennszóval,  hogy  terem  vagy, 

Nagyúri,  díszes,  tündöklő  terem, 

Hová  csupán  csak  fénymázas  czipőkben 

Lehet  bejárni  illedelmesen. 

Hallgassatok,  ti  ál  hamis  próféták, 

Hallgassatok,  egy  szótok  sem  igaz. 

A  költészet  nem  társalgó  terem, 

Hová  fecsegni  jár  a  czifra  nép, 

A  társaság  szemenszedett  paréja ; 

Több  a  költészet!  olyan  épület, 

Mely  nyitva  van  boldog-boldogtalannak, 

Mindenkinek,  ki  imádkozni  vágy, 

Szóval :  szentegyház,  a  hová  belépni 

Bocskorban  sőt  mezítláb  is  szabad. 

(Szatmár.) 

AZ  ÉN  PEGAZUSOM. 

Nem  angol  ló  az  én  Pegazusom, 
Vékony  nyakkal,  hórihorgas  lábbal, 
Nem  is  német  teherhordó  állat, 
Széles  háttal,  medve-topogással. 

Magyar  csikó  az  én  Pegazusom, 
Eredeti  derék  magyar  fajta, 
Világospej  sima  selyem  szőrrel, 
A  napsugár  hanyatt  esik  rajta. 

Nem  nevelték  benn  az  istálóban, 
Nem  is  igen  járt  az  iskolába ; 
Kinn  született,  ott  kinn  fogtam  el  a 
Kis-kunsági  szép  nagy  pusztaságba'. 

Nem  boszantom  a  hátát  nyereggel, 
Egy  kis  csótár  van  csak  rá  terítve, 
Ugy  ülök  rajt',  és  sebesvágtatva 
Ragad,  mert  ő  a  villám  testvére. 

A  pusztákra  visz  legörömestebb, 
Mert  a  puszta  születési  helye, 
Hejh,  ha  arra  fordítom  a  kantárt, 
Ugy  megugrik,  alig  birok  vele. 

A  falukban  megállok  egy  szóra, 
Hol  a  lyányság,  mint  a  méhe-raj  áll ; 
A  legszebbtől  egy  virágot  kérek, 
Akkor  aztán,  akkor  újra  haj-rá! 

Visz  csikóm,  s  csak  szavamba  kerülne, 
Hogy  kivigyen  ebből  a  világból ; 
Ha  szakad  a  tajték  róla:  ez  a 
Sok  tűztől  van,  nem  a  fáradságtól. 

Pegazusom  sohasem  fáradt  el, 
Hamarjában  még  el  sem  is  fárad, 
Biz  ezt  ne  is  tegye,  mert  még  messze 
Vagyon  utam,  vágyaim  határa. 

Vágtass,  lovam,  vágtass,  édes  lovam. 
Ha  követ  vagy  árkot  lelsz,  ugord  át, 
S  lábad  alá  ha  ellenség  botlik, 
Rúgd  agyon  az  ilyen-olyan  adtát! 
(Szatmár.) 


ISMÉT  KÖNNY  1 

Azt  hittem,  hogy  szemembül  a  sors 
Örökre  számüze, 
S  ismét  pillámon  vagy,  sötét 
Fájdalmak  fényes  követe  1 

Alig  vidultam  a  boldogság 
Nyájas  napsugarán, 
Ismét  felhő  takarta  el, 
Mely  önti  záporát  reám. 

De  nem,  nem  zápor  ez  ;  csak  egy  könny, 
Egy  könnycseppecske  csak, 
És  még  is  kínosabb  talán, 
Mint  volna  egy  egész  patak. 

Oh  sírtam  én  már,  sokat  sírtam 
Miattad,  szerelem, 
És  síratálak  tégedet, 
Szegény  pusztuló  nemzetem, 

De  ennél  keserűbb  könyűt  még 
Nem  ejtettem  soha, 
Sem  érted,  égő  szerelem, 
Sem  érted,  hamvadó  haza. 

éi könny,  mint  a  tüzes  vas,  mint  a 
Pokolnak  lángja  süt... 
Irtóztatóan,  irtóztatóan .... 
Orromba  ment  a  pípafüst ! 

(Szatmár.) 


FALU  VÉGEN  KURTA  KOCSMA 

Falu  végén  kurta  kocsma, 
Oda  rúg  ki  a  Szamosra, 
Meg  is  látná  magát  benne, 
Ha  az  éj  nem  közelegne. 

Az  éjszaka  közeledik, 
A  világ  lecsendesedik, 
Pihen  a  komp,  kikötötték, 
Benne  hallgat  a  sötétség. 

De  a  kocsma  bezeg  hangos ! 
Munkálódik  a  czimbalmos, 
A  legények  kurjogatnak, 
Szinte  reng  belé  az  ablak. 

((Kocsmárosné,  arany  virág, 
Ide  a  legjobbik  borát, 
Vén  legyen,  mint  a  nagyapám, 
És  tüzes,  mint  ifjú  babám  1 

Húzd  rá  czigány,  húzzad  jobban, 
Tánczolni  való  kedvem  van, 
Eltánczolom  a  pénzemet, 
Kitánczolom  a  lelkemet!)) 

Bekopognak  az  ablakon  : 
« Ne  zúgjatok  olyan  nagyon, 
Azt  üzeni  az  uraság, 
Mert  lefeküdt,  alunni  vágy.)) 

((Ördög  bújjék  az  uradba, 

Te  pedig  menj  a  pokolba ! 

Húzd  rá,  czigány,  csak  azért  is, 
Ha  mindjárt  az  ingemért  is!» 

Megint  jőnek,  kopogtatnak : 
«  Csendesebben  vigadjanak, 
Isten  áldja  meg  kendteket, 
Szegény  édes  anyám  beteg. » 

Feleletet  egyik  sem  ad, 
Kihörpentik  boraikat, 
Végét  vetik  a  zenének 
S  haza  mennek  a  legények. 

(Szatmár.) 

A  VÁNDOR  LEGÉNY. 

Hogyha  üres  az  embernek 
Zsebje:  üres  a  has  is. 
Zsebem  üres,  ennél  fogva 
Üres  az  én  hasam  is. 

Tennap  ettem  utójára, 
Az  igaz,  hogy  keveset, 
No  de  semmi !  van  elég,   ki 
Én  helyettem  is  evett. 

S  holnap  újra  nap  lesz,  akkor 

Ehetem  majd ha  lesz  mit. 

Addig  reménység  anyámnak 
Szívom  édes  emleit. 

Hasam  üres,   de  helyette 
Teli  vannak  szemeim, 
Megtöltötték  a  hidegtől 
Kiszorított  könnyeim. 

Petőfi  Sándor.  11. 

És  ez  jó,  hogy  ily  hideg  van, 
Legalább  sietnem  kell, 
S  így  a  csárdát,  mely  még  messze, 
Szaporábban  érem  el. 

Gyí,  te  fakó,  gyi  te  szürke, 
Gyi,  két  lábam,  fussatok ! . . . . 
Milyen  áldott  két  csikó  ez, 
Egyik  sem  kér  abrakot. 

Egyik  fakó,  másik  szürke, 
Mert  nadrágom  két  darab, 
Egyik  szárát  úgy  toldottam 
A  másikhoz  a  minap. 

Volt  nekem  jó  új  ruhám  is, 
Volt  nekem  szép  uj  ruhám ; 
De  kimélni  kell  az  újat. . . . 
Hogy  ne  kopjék,  eladám. 

S  hogy  kijátszszam  a  haramját, 
Ki  megállít,  meglehet : 
A  legelső  kocsmárosnak 
Általadtam  pénzemet. 

Most  a  mely'k  zsivány  nálam  csak 
Egy  fillérre  is  akad, 
Díjul  annak  én  azonnal 
Fizetek  száz  aranyat. 

Nincs  zsivány,  de  a  helyett  a 
Szél  kutatja  zsebemet. 
Szél  barátom,  ne  kutyálkodj', 
Megütöm  a  kezedet. 

Tréfa,  a  mi  tréfa,  de  ez 
Kriminális  egy  idő, 
Összeesküdt  ellenem  ma 
Szél,  hidegség,  hó,  eső. 

Az  az  egyetlen  szerencsém, 
Hogy  mezítláb  utazom ; 
Tele  menne  vízzel  sárral 
A  csizmám  e  rósz  utón. 

Gúnykaczaj  gyanánt  süvöltöz 
Fölöttem  a  fergeteg. 
Hadd  gúnyoljon!  rajta  egykor 
Én  is  jókat  nevetek. 

Ad  az  isten  egy  kis  műhelyt, 
Ad  az  isten  majd  nekem, 
Benne  lesz  meleg  kandallóm, 
Feleségem,  gyermekem .... 

Ott  ha  a  szél,  e  czudar  szél 
Ablakomnál  megjelen : 
Olyat  kaczagok  szemébe, 
Hogy  megpukkad  mérgiben! 

(Szatmár.) 


NE  BÁNTSON  AZ  MEG... 

Ne  bántson  az  meg,  fényes  napvilágom, 
Ha  arczom  néha  elsötétedik; 
Nem  lehetek  én,  bármiként  kívánom, 
Még  előtted  sem  folyton-folyva  vig. 

Nyugtasson  meg,  hogy  ilyenkor  szivembe 
A  bánatot  nem  te  hozád  vala .... 
Hogyan  szereznél  bánatot  nekem  te, 
A  földnek,  égnek  legjobb  angyala? 

Egészen  más  az,  a  mért  engem  néha 
Kísértetes  halványság  színe  fed : 
Én  egy  szellemnek  vagyok  martaléka, 
Mely  meg-meglátogatni  nem  feled. 


"Kisebb  költemények 

Hiába  kérem,  hasztalan  esengek, 
Hogy  hagyjon  el,  hagyjon  magamra  már ; 
Kérlelhetetlen,  siket  ő!  nem  enged, 
Talán  örökké  vissza-visszajár. 

Sokszor,  midőn  a  kéj  legédesb  nedve 
Érinti  már-már  szomjas  ajkamat, 
Megjelenik....  kezem  megáll  ijedve 
És  földre  ejti  a  telt  poharat. 

E  szellem  a  múlt!  múlt  időm  emléke, 
A  legvadabb,  legborzasztóbb  alak, 
Mit  egy  pokoli  bor  hevétül  égve 
A  sors  viszályi  kigondoltanak. 

Ezen  szellemnek  vagyok  oda  vetve ; 
Fel-feltör  hozzám  sírja  mélyibül, 
S  míg  súgja  rémes  igéit  fülembe, 
Lelkem  lelketlen  sziklává  kövül. 

Ne  szólíts  ekkor,  úgy  sem  értenélek, 
Édes  hangod  sem  hatna  szívemig; 
Várd  el  békében,  míg  a  jelenésnek 
Irtóztató  órája  eltelik. 

Körűlem  ilyen  álom  fon  hideg  kart, 

S  miatta  még  is  mennyi  a  kinom! 

Alom  csupán ....   de  mit  használ  ?  a  mig  tart, 

Eszembe  nem  jut,  hogy  csak  álmodom. 

(Szatmár.) 


HOMER  ES  OSZJAN. 

Hol  vannak  a  hellének  és  hol  a  czelták? 

Eltűntének  ők,  valamint 

Két  váios,  a  melyet 

A  tengerek  árja  benyel, 

Csak  tornyaik  orma  maradt  ki  a  vizből .... 
E  két  torony  orma  :  Homér  s  Oszián. 

Koldus  vala  az, 

Királyfi  emez.  Mi  különbség! 

De  egybe'  hasonlatosak  : 

Mind  ketteje  vak  volt. 

Szemfényeiket  tán 

Leikök  lobogó  tüze,  önnön 

Dicsőségök  ragyogása  vévé  el  1 

Nagy  szellemek  ők!  ha  varázskezeik 
Érintik  a  lant  idegét, 
Mint  isten  igcje,  világot 
Alkotnak  az  ember  elé, 
Mely  bámulatos  szép 
És  bámulatos  nagy.  — 

Halljátok  Hornért? 

Dalában  a  mennyei  bolt 

Egy  csendes  örömnek  örök  mosolya, 

A  honnan  a  hajnali  bíbor 

S  a  déli  sugár  aranya 

Oly  nyájasan  ömlik  alá 

A  tengeri  szőke  habokra 

És  bennök  a  zöld  szigetekre, 

Hol  istenek  űzik  az  emberi  nemmel 

Boldog  vegyülésben 

Játékidat,  oh  gyönyörű  szerelem! 

S  látjátok  amott  Osziánt? 

Az  éjszaki  tenger  örök  ködü  földén 

Vad  szikla  fölött  viharokkal  együtt 

Harsogja  dalát  az  alaktalan  éjben, 

És  feljön  a  hold, 

Mint  a  lemenő  nap, 

Oly  vérvörösen, 

S  zord  fénybe  borítja  a  rengeteget,  hol 

Bolygnak  seregestül 

A  harcz  mezején  elesett  daliák 

Bús  szellemei. 

Minden  mi  világos, 

Minden  mi  virágzó 

Dalodban,  oh  koldusok  őse,  Homér! 

Minden  mi  sötét, 

Minden  mi  sivár 

Dalodba',  királyi  utód,  Oszián!  - — 

Csak  rajta,  daloljatok  egyre, 
Verjétek  a  lantot,  az  isteni  lantot, 
Homér  s  Oszián! 
Eljőnek  az  évek 
Századjai  s  ezredei ;  letipornak 
Mindent  könyöretlenül,  oh  de 
Ti  szentek  vagytok  előttük; 
Mindenre  a  sárga  halált  lehelik, 
Csak  ősz  fejetek  koszorúja  marad  zöld  ! 
(Szatmár.) 


TARKA  ELET. 

Szolgáltam  én  Mars  uramnál 
És  Thalia  kisasszonynál, 
Még  pedig  nagy  tiszteletben  . 
Ott  elcsaptak,  itt  elszöktem. 

Gyalogoltam  kutyamódon, 
S  jártam  négy  lovas  hintókon. 
Tisztítottam  más  csizmáját, 
S  tisztitá  az  enyímet  más. 

Kujtorogtam  szomjan-éhen, 
Egy-helyen  száraz  kenyéren 

Rágicsáltam,  más  helyen  meg 
Tejbe-vajba  fiirösztöttek. 

Volt  már  ágyam  a  mezetlen 
Föld,  kietlen  rengetegben ; 
Háltam  ismét  czifra  ágyon 
Finom  patyolat-párnákon. 

Megemeltem  a  sipkámat 
Szolgabíró  hajdújának, 
S  én  előttem  hajtogatták 
Magokat  a  szolgabírák. 

Szobalyány  is  szegyeit  volna 
Velem  jőni  karonfogva, 
Máskor  ismét  úri  hölgyek 
Pillantásoméit  epedtek. 

Drága,  ékes  uj  ruhám  volt, 
S  volt  ruhámon  folt  hátán  folt, 
Zöldre  raktam  sárgát,  kéket . . . 
Szent  atyám,  be  tarka  életi 

(Szatmár. ) 


O.  B.  KISASSZONYHOZ. 

Szép  mulatság  téged  néznem, 

Szőke  kis  lyány, 

Te  kis  bimbó  az  ifjúság 

Rózsafáján  1 

Elnézném  én  szemed  s  ajkad 

Untalan ; 

Ajkadon  szived  s  szemedben 

Lelked  van. 

Szíved,  lelked,  mind  meglátom, 
Ha  rád  nézek ; 

Csendes  még  az,  mint  a  téli 
Madárfészek. 

Várj  csak,  várj,  ha  majd  eljő  a 
Kikelet, 

Mily  zajos  néppel  telik  meg 
Kebeled. 

És  az  szép,  legszebb  idője 

Életünknek, 

A  midőn  a  szív  először 

Népesül  meg, 

A  midőn  kiséretével 

Benn  terem 

A  hatalmas  nagy  király,  a 

Szerelem. 

Kísérői :  öröm,  bánat, 

Könny,  mosolygás, 

Kétség,  remény,  és  ki  tudja : 

Mi  minden  más? 

E  sok  vendég  ugy  megtölti 

A  szivet, 

Hogy  ez,  szegény,  szinte-szinte 

Megreped. 

Es  ez  a  nép  egyre  lót-fut, 

Föl  s  le  nyargal, 

Nem  nyugosznak,  dörömböznek 

Éjjel-nappal. 

És  nekünk  e  zaj,  mely  soha 

Nem  szűnik, 

Oly  nagyon  fáj  és  oly  nagyon 

Jól  esik! .... 

Mit  mosolygasz,  mit  mosolygasz. 
Csintalan  lyány? 
A  mit  itten  magyaráztam, 
Már  tudod  tán? 

Oh  nem,  ezt  még  nem  teszem  föl 
Felűled ! 

De  ha  így  van? annál  jobban 

Becsüllek. 

(Szatmár.) 


MEGBÁNTOTT  A  RÓZSÁM . 

Megbántott  a  rózsám  nagyon, 
Haragudtam  érte  nagyon, 
Haragudtam,  búslakodtam, 
Mint  az  effélékért  szoktam. 
Azt  gondoltam,  hogy  sebemet 
A  sirásó  gyógyítja  meg, 
Hogy  akkor  zárul  be  sebem, 
Ha  megnyílik  a  sír  nekem. 
S  meddig  tartott  ez  a  bajom  ? 
Míg  megcsókolt  az  angyalom, 
Mihelyt  megcsókolt  angyalom, 
Mindjárt  nem  lett  semmi  bajom. 
Éles,  hegyes  tőr  a  szava, 
S  édes  balzsam  az  ajaka. 
Ilyen  az  a  leányféle  l 
Mit  tegyen  az  ember  véle? 

(Szatmár.) 

JÓ  KÖLTŐNEK  TARTANAK  . . 

Jó  költőnek  taitanak,  s  hogy 
Az  vagyok,  én  is  hiszem, 
De  azért  te  ne  magasztald 
Verseimet,  kedvesem. 

Te  előtted  elpirulok, 
Hogyha  dicsérsz  engemet, 

Oh  mert  érzem,  hozzád  képest 
Érzem  kicsinységemet. 

A  legkisebb  gondolatban, 
Mely  fejedben  tündököl, 
A  legkisebb  érzeményben, 
Mely  kebled  dagasztja  föl, 

Szemed  egy  pillantásában, 
Mely  titkon  felém  röpül, 
Egy  hangodban,  mely  futólag 
Csengi  lelkemet  körül, 

Egy  mosolygásodban  is  több 
Költészet  van,  kedvesem, 
Mint  az  ötszáz-ötven  versben, 
Melyet  írtam  összesen. 

(Szatmár.) 


A  CSJLLAGOS  ÉG. 

Fekszem  hanyatt  a  föld  sötétzöld  szőnyegén, 
És  merengve  nézem  a  sötétkék  eget; 
Száll  reám  aranyos,  ezüstös  csillagfény 
És  koszorú  gyanánt  övezi  fejemet. 
Megfürösztém  lelkem  e  sugárözönben, 
Lemosott  magáról  minden  földi  szennyet, 
S  most  újjá  születve  a  magasba  röppen, 
S  keresi  a  mennyet. 

Alszik  az  egész  föld  ;  mély  és  csendes  álma, 
Egyetlen  halk  dongás  érinti  fülemet, 
Tán  mellém  valami  kis  bogárka  szállá, 
Vagy  távoli  folyam  harsogása  lehet, 
Vagy  még  távoliabb  felhők  mennydörgése, 
Mely,  míg  hozzám  ér,  ily  parányivá  törpül, 

Vagy  talán  lelkemnek  hymnus-éneklése 
Le  a  csillagkörbül. 

Szállj,  lelkem,  oh  szállj  az  égi  testek  között, 
És  pillants  keresztül  rejtelmök  fátyolán, 
Melyet  az  istenség  titkos  ujja  szövött. . . . 
Bölcseségből-e  vagy  csak  szeszélyből  talán? 
Nézd  meg,  lelkem,  mi  van  ott  a  csillagokon, 
És  nézd  meg,  mi  vagyon  a  csillagok  felett, 
Azután  röpülj  le  hozzám  gyors  szárnyadon, 
Hadd  beszéljek  veled ; 

Hadd  kérdjem:  mit  láttál?  van-e  ott  is  élet? 
S  ha  van,  ily  gyötrelmes,  ily  bús,  mint  a  földi  ? 
Áll-e  az  a  kemény,  szigorú  itélet, 
A  mely  jutalmat  oszt  és  boszúját  tölti  ?  . . . . 
De  mi  közöm  ehhez!  egyet  szeretnék  én, 
Csak  egyet  megtudni,  arról  hozz  hírt  nekem  : 
Vannak-e  ott  szívek,  és  a  szívek  mélyén 
Lángol-e  szerelem? 

Ha  ott  is  szeretnek,  ah  ugy  vágyok  oda, 
S  hogy  feljussak,  forrón  imádkozni  fogok, 
De  ha  a  szerelem  föl  nem  kísér  oda, 
Ugy  isten  hozzátok,  ragyogó  csillagok! 
Ugy  szebb  a  föld  minden  búbánata  mellett, 
S  enyészszem  el,  ha  a  sírba  fognak  tenni ! . . . . 
A  szerelem  mindent  pótol,  s  a  szerelmet 
Nem  pótolja  semmi. 

(Szatmárj 


CSAK  UGY  OMLANAK  MOST  HOZZÁM 

Csak  ugy  omlanak  most  hozzám 
A  szebbnél-szebb  levelek  1 
Minap  egygyel  kedvesem  majd 
Szívem  repesztette  meg, 

Most  meg  arra  figyelmeztet 
Egy  nem  ismert  jó  barátom, 
Hogy  «vigyázzak  s  fussak  innen, 
Mert  közel  van  a  halálom, 

Fussak  innen !  orgyilkos  kéz 
Fenyegeti  éltemet. » 
Tréfa-e  ez  vagy  valóság? 
Egyik  s  másik  is  lehet. 
Jó  barátom,  hogyha  tréfálsz, 
Fordulnál  más  emberekhez, 
Mert  az  ily  kis  tréfácskával 
Engemet  meg  nem  ijesztesz. 

S  ha  nem  tréfa  ?  ha  valóban 
Tör  valaki  ellenem? 
Úgy  is  jól  van,  majd  bevárom 
És  megnézem  emberem. 
Tán  valami  rósz  poéta, 
Kinek  Pegazusom  lába 
Rá  hágott  a  tyúkszemére 
Helikonra-ballagtába'  ? 

Vagy  valami  táblabíró, 
Kinek  úri  fejirül 
Leütöttem  a  parókát 
S  a  feje  is  leröpült? 
Vagy  valami  vetélytársam, 
Ki  miattam  kosai-at  hord, 
Kit  lehánytam  a  nyeregből 
És  szemébe  rúgtam  a  port? 

Hah,  vagy  talán  mind  a  három 
Összeesküdt  ellenem? 
No  ha  ezek  megtámadnak, 
Mit  csináljak,  istenem! 
A  poéta  állkapczáját 
Leszakítom  fegyveremnek, 

S  ellenségimet,  mint  Sámson, 
E  szamárcsonttal  verem  meg ! 
(Szatmár.) 


SZIVEM. 


Isten,  alkotál-e 
Több  ily  szívet  is  már, 
Mint  az  én  szivem? 
Volt-e  másban  is  már 
Ily  sokféle  és  ily 
Forró  érzelem? 

Hű  tanya  ez  a  szív, 
Nemesebb  barátság 
Hű  tanyája  ez. 
Elhagyott,  elaggott 
Szüleim  egyetlen 
Lágy  párnája  ez. 

Kert  e  szív,  a  hol  leg- 
lllatosb  virágid 
Nyílnak,  szerelemi 
Bánya  ez,  a  mely  a 
Szabadság  számára 
Kardvasat  terem. 


És  mi  szép,  mi  jó  van 
A  kerek  világon, 
Melyet  nem  ölel, 
Melyhez  imádása 
Ne  hajolna  le  vagy 
Ne  repülne  fel  ?  .  . . 

S  egykor  ez  a  szív  is 
Megszűnik  dobogni, 
Mint  a  többiek; 
Egykor  ez  a  szív  is 
Megszűnik  dobogni .  .  . 
Néma  lesz  s  hideg. 


Lenn  a  föld  porában 
Össze  fog  vegyülni 
Majd  a  többivel, 
S  tán  olyannal  épen, 
Kit  magasb  indulat 
Soh'sem  gyujta  fel. 


Oh  nemi  szívemet  ne 
Bírja  másokéval 
Ugyanaz  a  hely  .  . . 
Vegyétek  ki,  hogyha 
Meghalok,  barátim, 
S  égessétek  el. 

(Szatmár.) 

A  SZÁJHŐSÖK. 

Meddig  tart  ez  őrült  hangzavar  még? 
Meddig  bőgtök  még  a  hon  nevében? 
Kinek  a  hon  mindig  ajkain  van, 
Nincsen  annak,  soha  sincs  szivében! 
Mit  használtok  kofanyelvetekkei? 
Évrül  évre  folyást  tart  a  zaj, 
És  nem  ott-e,  a  hol  volt,  a  nemzet? 
Nincs-e  még  meg  minden  régi  baj? 

Tenni,  tenni !  a  helyett,  hogy  szóval 
Az  időt  így  elharácsoljátok; 
Várva  néz  rég  s  oly  hiába  néz  az 
Isten  napja  s  a  világ  reátok. 
Nyújtsátok  ki  tettre  a  kezet  már 
S  áldozatra  zsebeiteket, 
Tápláljátok  végre  a  hazát,  ki 
Oly  sokáig  táplált  titeket. 

Áldozat  s  tett,  ez  a  két  tükör,  mely 

A  valódi  honfiút  mutatja. 

De  ti  gyáva  s  önző  szívek  vagytok, 

Tettre  gyávák  s  önzők  áldozatra. 

Hiszem  én,  hogy,  mint  a  fák  tavaszszal, 

Megifjodnak  a  vén  nemzetek, 

De  ti,  hernyók,  új  lombot  nem  adtok, 

Sőt  a  régit  is  leeszitek. 

S  oh  mi  vakság!  fölemelte  még  a 
Népszerűség  őket  paizsára, 
Az  elámult  sokaság,  miképen 
Megváltóit,  karjaiba  zárja. 
Megváltók?  ők  a  hon  eladói, 
Elveszünk  ez  ordítok  miatt .  . . 
Rólok  tudja  ellenünk,  hogy  félünk, 
Mert  a  félénk  eb  mindég  ugat. 


Én  ugyan  nem  állok  a  sereghez, 
Mely  kíséri  őket  ujjongatva, 
És  ha  egykor  közibök  vetődöm, 
Nem  egyébért  lépek  e  csapatba, 
Csak  azért,  hogy  fölfordítsam  majd  ez 
Al  nagyok  győzelmi  szekerét, 
S  haragomnak  ostorával  vágjam 
Arczaikra  a  bitó  jelét! 

(Szatmár.) 


VALAHOGY. 

Várom,  várom  lakodalmam 

Nehezen, 

No  de  hiszen  maholnap  már 

Itt  leszen, 

Nem  a  világ  ez  az  egy  hét, 

Lemorzsolom  apródonként 

Valahogy. 

Szegény  ember  fia  vagyok, 

Az  apám 

Egy  kunyhót  sem,  egy  garast  sem 

Hagy  reám; 

Baj,  baj !  de  nem  olyan  nagy  baj, 

Azért  mi  csak  elélünk  maj' 

Valahogy. 

Menyasszonyom  akaratos 

Kis  leány, 

Én  sem  hajtok  fejet  minden 

Szó  után, 

Tüzes  patak  a  mi  vérünk, 

Hanem  azért  csak  megférünk 

Valahogy. 

Ma  ő  enged,  holnap  meg  én 

Engedek, 

Így  elejét  álljuk  szépen 

A  pörnek, 

És  ha  nappal  összeveszünk, 

Este  majd  csak  kibékülünk 

Valahogy. 

(Szatmár.) 


]LYEN  ÓRIÁST,  MINT. 


Ilyen  óriási,  mint 
Én  vagyok,  ki  látott? 
Ölemben  tartom  az 
Egész  mennyországot! 
Borulj  rám,  borulj  rám, 
Édes  mennyországom, 
Felhőtlen  szép  egem, 
Fényes  napvilágom! 

Istenem,  istenem, 
Miért  is  teremted 
Olyan  parányinak 
Az  emberi  keblet? 
Boldogságom  nem  fér 
Így  egészen  belé, 
Él  kell  tékozolnom, 
El  kell  sírnom  felét. 


Megjövendöltem  én, 
Hogy  boldog  leszek  még, 
Hogy  a  bú  nálam  csak 
Átutazó  vendég. 
Elmentél,  messze  is 
Jársz  immár,  búbánat, 
Csak  eredj !  képpel  sem 
Fordulok  utánad. 

Nézd,  kedvesem,  nézd,  a 
Nap  még  le  sem  mene, 
Még  is  már  javában 
Szól  a  fülemile. 
De  hiszen  ez  nem  is 
Madár  danolása, 
Hanem  csókjaidnak 
El-elcsattanása. 


Mint  szelíd  tavaszi 
Eső  a  rónára, 
Ugy  hulldogál  csókod 
Ajkamra,  orczámra 
Alindenik  cseppjéből 
Egy-egy  virág  terem . . 
Csókzáporos  tavasz ! . . 
Virágos  szerelem! .  .  . 

(Szatmár.) 


ŐSZ  ELEJÉN. 

Üres  már  a  fecskefészek 
ht  az  eszterhéj  alatt, 
Üres  már  a  gólyafészek 
Tetejében  a  kéménynek  .  . . 
Vándor  népe  ott  halad, 

Ott  a  messzeség  homályin, 
Ott  az  égnek  magasán, 
Látom  még,  mint  kis  felhőket, 
Vagy  már  nem  is  látom  őket? 
Csak  ugy  képzelem  talán. 

Elröpülnek,  elröpültek, 
Tavasz  s  nyár  vendégei, 
Es  őket  már  nem  sokára 
A  kertek  s  mezők  virága 
S  a  fák  lombja  követi. 

Mint  szeszélyes  hölgy,  a  mennybolt 
Majd  borul,  majd  kiderül. 
Ajka  még  mosolyg,  s  szemébe 
Könny  tolul . .  .  ennek  sincs  vége, 
S  ajkán  újra  mosoly  fii. 

Bús  mosolygás  és  vidám  könny! 
Csodálatos  keverék. 
Észrevétlen  karon  fogja 
És  egy  más  világba  vonja 
A  merengés  emberét. 

Orahosszat  elmerengek, 
És  ha  egy  elejtett  tárgy 
Vagy  harang,  a  mely  megkondul, 
Fölriasztott  álmai mbul : 
Elmém,  nem  tudom,  hol  járt? 

(Szatmári 
Petőfi  Sándor.  ]!.  a 

BUCSÜ  A  NŐTLENSÉGTŐL. 

Tőled  válok,   legrégibb  barátom, 
Nőtelenség,  tőled  válok  el ; 
Majd  huszonöt  évi  bajtársam  vagy, 
Búcsú  nélkül  nem  hagyhatlak  el. 

Ne  neheztelj,  hogy,  ki  oly  hived  volt, 
Rajtad  most  ily  hirtelen  kiad. 
Megosztottam  véled  ifjúságom, 
Hagyd  magamnak  férfikoromat. 

Szeretélek,  mint  tán  senki  más  nem, 
Hogyha  intél,  én  szót  fogadék, 
Mentem  én,  a  regényes  kalandok 
Zászlaját  a  merre  lengeted. 

Messze  vittél,  sokfelé  ragadtál, 
Elfáradtam,  megpihenni  kell . .  . 
Nyoszolyám  lesz  kedvesem  két  karja, 
S  fehér  párnám  a  puha  kebel. 

Mosolyognak  ifjú  czimboráim, 
Gúnymosoly,  mely  ajkról  ajkra  jár, 
S  szánakozva  mennek  el  mellettem  . 
Savanyú  a  szőlő,  ugy-e  bár? 

Én  valóban  szánalomra  méltó, 
Szánalomra  oly  méltó  vagyok! 
Piszkosabbnál  piszkosabb  csárdákba 
Estenként  nem  barangolhatok. 

Nem  szabad  már,  csak  egyet,  szeretnem, 
És  ez  is  csak  engemet  szeret, 
Nem  ugy,  mint  az  ő  jó  szeretőik, 
Kik  szeretnek  százat,  ezerét.  - — 

Isten  hozzád,  nőtlenség  barátom! 
Haragszol  vagy  nem  haragszol  rám  : 
Már  ezentúl  hátamat  látod  csak, 
Oromi ddel  végkép  jóllakám. 

Isten  hozzád,  vidd  el  tarka  zászlód 
Másfelé,  hogy  új  hivet  szerezz, 
Fejér  zászló  kell  nekem  már,  és  az 
Feleségem  fejkötője  lesz. 
(Szatmár.) 

A  KISBÉRES. 

Nem  ül  kevélyebben  a  huszár  a  lovon, 
Mint  az  a  kisbéres  a  vendégoldalon. 
Behordta  a  szénát  gazda  padlására, 
Üres  szekerével  ballag  a  tanyára. 

Hat  czímeres  ökör  sétál  a  szekérrel, 
Legelöl  a  hajszás  nagy  csengetyűjével, 
Ritka  egy  csengetyű,  oly  hangos  a  szava: 
Harangnak  illenék  holmi  kis  faluba. 

Kiált  a  kisbéres:   «Cse  ő,  csákó,  cselő!» 
S  a  szekérből  a  nagy  ostort  veszi  elő, 
Két  öles  a  nyele,  három  a  kötele, 
Irgalmatlanul  el  kezd  pattogni  vele. 

Kati  ott  gyomlál  a  kis  kertben  serényen, 
Mikor  a  szekér  a  házok  előtt  mégyen, 
Még  ki  sem  pillantott,  és  már  rá  ismére 
Ostora  hangjáról  a  béres  legényre. 

Ugy  megörült  rajta,  hogy  nagy  örömébe' 
Nem  paréjt,  hanem  egy  szép  virágot  tépe 
Ha  már  ki  van  té  ve,  mit  csináljon  vele? 
Nyújtja  sövényen  át  a  kisbéres  fele 

A  kisbéres  pedig  korán  sem  az,  a  ki 
Az  ajándékot  nem  szokta  elfogadni, 
Kivált  ha  neki  azt  szép  leány  kinálja, 
S  legkivált  ha  az  a  szép  leány  babája. 

Elfogadta,  föl  is  tűzte  kalapjára, 

S  fölugrott  megint  a  szekér  oldalára, 

És  közéje  vágott  szép  hat  tinajának, 

S  most  még  kevélyebben  tartott  a  tanyának. 

Mit  fejében  gondolt  s  erezett  szivében, 
Mit  el  nem  mondhata  ott  hirtelenében  : 
Azt  útjában  olyan  szépen  elfütyölte, 
Hogy  a  pacsirták  is  tanulhattak  tőle. 

(Szatmár.) 


AZOKON  A  SZÉP  KÉK  HEGYEKEN  TÚL 

Azokon  a  szép  kék  hegyeken  túl 
Fogsz  te  élni,  kedvesem,  ezentúl, 
Ott  fogsz  élni  boldog  férjed  mellett, 
Kit  boldoggá  egyedül  szived  tett; 
Napkeletről  messzebb  napkeletre 
Jösz  velem,  hogy  mulathass  kedvedre, 
Oda  viszlek  szép  Erdélyországba, 
Láposvölgyi  regényes  magányba. 
Hiszem,  hiszem,  hogy  vidáman  élünk, 
Mert  ott  csak  a  természet  lesz  vélünk, 
A  dicső,  az  örökszép  természet, 
Kinek  arczát  oly  gyönyörrel  nézed, 
Mert  tudod,  hogy  leghívebb  barátom, 
Kit  soha  sem  kaptam  hazugságon, 
Ki  elűzi  a  lélek  kígyóit, 
Ki  soha  sem  sebesít,  de  gyógyít. 
Ottan  élünk  a  világtól  távol, 
Semmi  sem  jut  el  hozzánk  zajából, 

Csak  az  a  halk,  tengerféle  morgás, 
Mely  a  zajnak  csak  viszhangja,  nem  más, 
S  mely  meg  nem  zavarja  álmainkat, 
Sőt  még  költőibb  álmákba  ringat. 
Oda  viszlek,  egyetlen  virágom 
A  nagy  földön,  e  nagy  pusztaságon, 
Ott  gyakorlom  én  be  ezt  a  régen 
Óhajtott  szót :  kedves  feleségem ! 
(Szatmár.) 


A  SIVATAG  LAKOL 


Ott  a  zerge  a  kősziklán 
S  legelészi  a  mohot, 
Ott  van  a  sas,  fenn-röptében 
Közelíti  a  napot, 
Ott  a  liget  fái  közt  zeng 
Az  apró  madársereg, 
Ott  a  fák  alatt  a  kígyó 
Csuszik-mászik  és  sziszeg, 
Ott  van  strucz,  a  homokba 
Dugta  ostoba  fejit, 
Ott  a  krokodil  a  sásban 
Sírja  sátán-könnyeit, 
Ottan  ássa  a  hiéna 
A  halottak  lakhelyét, 
Ott  a  tigris,  üvöltözve 
Vérszemmel  néz  szerteszét... 
(Kohó 


Egy  hiányzik:  az  oroszlán; 
Hol  vagyon  ő?  hova  lett? 
Tán  megölték?  tán  eltévedt, 
Járván  messze  földeket? 
Messze  járt,  de  el  nem  tévedt, 
És  vadásztak  bár  reá, 
Meg  nem  ölték,  nem  ölhették, 
Mert  magát  ő  nem  hagyá. 
De  csatája  hosszú,  nagy  volt 
S  megviselte  erejét, 
S  hogy  ezt  ismét  összeszedje, 
Csendes  helyre  rejtezék. 
Nyugszik  a  fáradt  oroszlán 
Pálmafának  ernyején . . . 
Nyugszom  én  fáradt  oroszlán 
Feleségem  kebelén. 

) 


BESZÉL  A  FÁKKAL  A  BÚS  ÖSZJ  SZÉL 


Beszél  a  fákkal  a  bús  őszi  szél, 
Halkan  beszélget,  nem  hallhatni  meg, 
Vajon  mit  mond  nekik?  beszédire 
A  fák  merengve  rázzák  fejőket. 

Dél  s  est  között  van  az  idő,  nyújtózom, 
A  pamlagon  végig  kényelmesen  .  .  . 
Keblemre  hajtva  fejecskéjét,  alszik 
Kis  feleségem  mélyen,  csendesen. 

Egyik  kezemben  édes  szendergőm 
Szelídeden  hullámzó  kebele, 
Másik  kezemben  imakönyvem  :  a 
Szabadságháborúk  története ! 
Minden  betűje  üstököscsillagként 
Nyargal  keresztül  magas  lelkemen  . .  . 
Keblemre  hajtva  fejecskéjét,  alszik 
Kis  feleségem  mélyen,  csendesen. 

Arany  csal  s  ostor  kerget  tégedet 
A  zsarnokért  megvíni,  szolganép, 
És  a  szabadság?  egyet  mosolyog, 
S  mind,  a  ki  híve,  a  harcztérre  lép, 
S  érette,  mint  a  szép  lyánytól  virágot, 
Sebet,  halált  oly  jó  kedvvel  vészen  .  .  . 
Keblemre  hajtva  fejecskéjét,  alszik 
Kis  feleségem  mélyen,  csendesen. 

Hány  drága  élet  hullt  már  érted  el, 
Oh  szent  szabadság!  és  mi  haszna  van? 
De  lesz,  ha  nincs;  tiéd  a  diadal 
Majd  a  csatáknak  utósóiban, 
S  halottaidért  bosszút  is  fogsz  állni, 
S  a  bosszúállás  rettentő  leszeni .  .  . 
Keblemre  hajtva  fejecskéjét,  alszik 
Kis  feleségem  mélyen,  csendesen. 

Vérpanoráma  leng  előttem  el, 

A  jövendő  kor  jelenései, 

Saját  vérök  tavába  fúlnak  bé 

A  szabadságnak  ellenségei !  .  .  . 

Egy  kis  mennydörgés  szívem  dobogása, 

S  villámok  futnak  által  fejemen, 


35 


S  kebJemre  hajtva  fejecskéjét,  alszik 
Kis  feleségem  mélyen,  csendesen. 
(Kohó.) 


AZ  EMBER. 

Nincs  nevetségesebb  az  embernél, 
Oly  kevélységben,  olyan  gőgben  él ! 
A  világot  fitymálják  ajkai, 
S  minth'  az  eget  akarná  szántani 
Orrával,  oly  magasra  tartja  fel. 
Kevély  ember,  miben  kevélykedel  ? 

Egy  szempillantásnál  mi  rövidebb? 
Ember  barátom,  a  te  életed. 
Rohanva  jő  az  idő  s  elrohan, 
Egy  kezében  bölcsőd  pólyája  van, 
S  másikban  koporsódra  szemfödel. 
Kevély  ember,  miben  kevélykedel? 

S  mit  végezhetsz  egy  pillantás  alatt? 
Hódítál  népeket,  országokat? 
Hódítani  csak  gyávákat  lehet, 
S  az  uralkodás  ilyenek  felett 
Dicsőség?  ezt  csak  szégyenelned  kell. 
Kevély  ember,  miben  kevélykedel? 

S  ha  dicsőséget  szerzel,  nagy  nevet? 
Veled  hal  meg  s  a  föld  alá  viszed, 
Vagy,  mint  hű  eb,  kísér  ki  sírodig, 
S  ott  őrzi  azt  egy  pár  kis  századig, 
S  előbb-utóbb  éhen-szomjan  vesz  el. 
Kevély  ember,  miben  kevélykedel? 

Dicsőséged,  neved  maradjon  1  hol? 
A  nép  is  elvesz,  melyhez  tartozol. 

Az  ország,  melyben  most  él  nemzeted, 
Tenger  volt  egykor,  s  újra  az  iehet, 
S  e  föld  is  semmiségbe  oszlik  cl. 
Kevély  ember,  miben  kevélykedel  ? 
(Koltó.) 

A  MIÓTA  ÉN  MEGHÁZASODTAM . . 

A  mióta  én  megházasodtam, 
Valóságos  fejdelem  vagyok, 
Trónusom  a  karszék,  és  pipámnak 
Hosszú  szára  a  királyi  bot. 

Ekkép  ülök  szörnyű  méltósággal, 
S  elfogadom  kegyelmesen  itt 
—  A  kik  jőnek  audientiára  — 
Országomnak  jobbágy  népeit. 

Ott  egy  lyányka  rózsaszín  ruhában  .  .  . 
Mert  lyány  vagy  s  még  szép  is  a  felett, 
Legelőször  is  veled  beszélek, 
Jer,  hugám,  az  elsőség  tied. 

Kis  hamis  lyány!  mért  kerültél  eddig? 
Csak  nevedről  ismerhettelek, 
Azt  tudám  csak,  hogy  Örömnek  hínak, 
Kergetélek,  s  el  nem  értelek. 

Ámde  végre  birtokomba  estél, 
Meghódítám  tündér  szárnyadat, 
Kertészem  vagy,  te  növelsz  naponként 
Homlokomra  fris  virágokat. 

Szép  virágok  színre  és  illatra, 
Milyeket  csak  tündérkéz  növel, 
És  közöttök  a  tövis  csiklandja 
Csak  fejemet  s  nem  karczolja  fel.  ■ — 

Lépj  elő,  te  hosszú  száraz  ember, 
Mély  szemű  és  sápadt  arczu  Gond, 
Vagy  maradj  csak,  ajkad  mindig  olyan 
Prózai  históriákat  mond. 

Balgatag,  ki  ily  dicső  napokban 
Kenyeret  és  ruhát  emleget, 
Hordd  el  magad!  bár  rövid  az  élet, 
Beszélgethetünk  még  eleget.  — 

S  te  is  itt  vagy,  te  is  megjelentél  ? 
Dúlt  arczoddal,  sötét  Fájdalom! 
Nem  remeg  kend,  örök  ellenségem, 
Hogy  ezennel  fölakasztatom? 

Mély  sebeket  hasitál  szivembe, 
Melyek  néha  most  is  vérzenek ; 
Mit  csináljak  most  veled?  ...   ne  búsulj, 
Kegyelmesen  megkegyelmezek. 

Egymás  ellen  hosszú  harczot  vívtunk, 
A  diadal  hozzám  esküvék ; 
Nagylelkű  leszek,  mert  a  győzőnek 
Dicsősége  a  nagylelkűség 

Mily  zaj  ez  kinn?  .  .  .  Pegazusom  tombol, 
Tán  megrúgta  valamely  szamár, 
Vagy  tán  azért  nyugtalankodik,  mert 
Engem  olyan  rég  nem  láta  már. 

Várj,  lovacskám,  majd  tiporhatod  még 
A  felhőket  jó  gazdád  alatt, 
Várj  egy  kissé,  hagyd  élvezni  mostan 
Fejedelmi  nyugodalmamat. 
(Kohó.) 

SZEPTEMBER  VÉGÉN. 

Még  nyílnak  a  völgyben  a  kerti  virágok, 
Még  zöldéi  a  nyárfa  az  ablak  előtt, 
De  látod  amottan  a  téli  világot? 
Már  hó  takará  el  a  bérezi  tetőt. 
Még  ifjú  szivemben  a  lángsugarú  nyár 
S  még  benne  virít  az  egész  kikelet, 
De  íme  sötét  hajam  őszbe  vegyül  már, 
A  tél  dere  már  megüté  fejemet. 

Elhull  a  virág,  eliramlik  az  élet . .  . 
Ülj,  hitvesem,  ülj  az  ölembe  ide! 
Ki  most  fejedet  kebelemre  tevéd  le, 
Holnap  nem  omolsz-e  sirom  fölibe? 
Oh  mondd  :  ha  előbb  halok  el,  tetemimre 
Könnyezve  borítasz-e  szemfödelet? 
S  rá  bírhat-e  majdan  egy  ifjú  szerelme, 
Hogy  elhagyod  érte  az  én  nevemet? 

Ha  eldobod  egykor  az  özvegyi  fátyolt, 
Fejfámra  sötét  lobogóul  akaszd, 
Én  feljövök  érte  a  síri  világból 
Az  éj  közepén,  s  oda  leviszem  azt, 
Letörleni  véle  könyűimet  érted, 
Ki  könnyeden  elfeleded  hívedet, 
S  e  szív  sebeit  bekötözni,  ki  téged 
Még  akkor  is,  ott  is,  örökre  szeret! 
(Koltó.) 


ELÉRTEM,  A  MJT  EMBER  ÉRHET  EL 

Elértem,  a  mit  ember  érhet  el : 
Boldogsággal  csordultig  e  kebel ! 
Ölemben  kedves  ifjú  feleség, 
Milyenről  lelkem  annyit  álmodék, 

Midőn  virágaid  közt,  képzelet, 
Mint  mámoros  pillangó  repkedett; 
Ölemben  egy  oly  asszony,  a  kinek 
Tündérek  adják  a  testvér  nevet, 
ölemben  a  legdrágább  földi  kincs  .  .  . 
Oly  boldog  vagyok,  hogy  reményem  sincs ! 
Miért  is  volna  nékem  a  remény? 
A  nem-továbbat  már  elértem  én. 
Mi  volna  könnyebb  ?  mint  lemondanom 
Mostan  te  rólad,  honfi-aggalom, 
Te  rólad,  kínos  haza-szeretet, 
Ki  mindörökké  téped  a  szivet, 
S  magamnak  szedni,  mit  az  óra  ád, 
Istenre  bízván  más  búját,  baját ...  — 
De  el  nem  hagylak,  hazám,  tégedet, 
Múltat,  jövendőt,  mindent  eltemet 
Boldogságomnak  tenger-özöne, 
Csak  szent  oltárodat  nem  önti  le. 
Veled  sóhajtok,  hazám,  mint  elébb, 
A  kedvezőbb,  a  szebb  idő  felé, 
Mely  töviskoronádat  leveszi, 
S  helyébe  a  dicskoszorút  teszi  ; 
Veled  sirok,  ha  fájnak  sebeid, 
Miket  rajtad  haramják  keze  nyit ; 
Veled  sirok,  hogy  fázol,  éhezel, 
S  nincs  részvevőd  sem  távol,  sem  közel, 
Veled  sirok,  hogy  korcsok  fiaid, 
S  hívom  le  rajok  isten  átkait, 
S  veled  szégyenlem,  hogy  a  nagy  világ 
Téged,  szegény  hazám  te,  meg  se'  lát, 
Hogy,  a  ki  rajta  egykor  úr  valál, 
És  reszketett  parancsod  hanginál, 
Most  rája  nézve  nem  is  létezel .  .  . 
S  érted  teszek  majd,  hogyha  tenni  kell ! 
(Koltó.) 

KAZINCZY  GÁBORHOZ. 

Miijók  nevében  emelem  szavam, 

Miijók  nevében  mondom  el  neked 

A  köszönet,  a  hála  szavait, 

Hős  pályatársam,  lelkem  rokona : 

A  nép  nevében!  melynek  híve  vagy, 

Melyért  csatázol  bátran  és  vitézül. 

Szentebb,  mint  a  keresztes-háborúk, 

Szentebb  a  harcz,  a  melyet  vív  e  század, 

Melynek  te,  mint  én,  katonája  vagy. 

Ott  fekszik,  mint  egy  új  Prometheus, 

Évezred  óta  a  bilincsie-vert  nép, 

És  rágja  máját  a  saskeselyű, 

És  vérzi  lábát  és  kezét  a  láncz. 

Le  fogjuk  rázni  róla  a  vasat, 

S  elűzzük  tőle  a  saskeselyűt! 

Mienk,  mienk  lesz  majd  a  győzelem, 

Mert  jó  az  ügy,  mely  fölfegyverze  minket, 

Mert  a  jó  ügynek  végre  győzni  kell. 

Az  ellenségé  még  a  hatalom, 

Kicsiny,  kicsiny  még  a  mi  seregünk,  de 

A  kik  vagyunk,  mind  elszánt  férfiak, 

S  ha  ott  a  többség,  itten  az  erő, 

Mert  a  mi  fegyverünk  az  élesebb, 

Mert  az  igazság  a  mi  fegyverünk. 

S  nem  volna  messze  már  a  diadal, 

Ha  minden  harczos  olyan  volna,  mint  te, 

Szavával  olyan  fél-mindenható ! 

Föl,  föl,  barátom,  hangoztasd  szavad, 

Áraszd  ki  lelked  e  lángözönét, 

Hogy  föllobbantsd  a  rokon  szíveket, 

S  hogy  szétégesd  az  ellenség  hadát! 

Dörögd  a  gőgnek  és  a  butaságnak 

A  rá  jövendő  végítéletet. 

Föl,  föl,  barátom,  csüggedetlenűl 

S  nem  tántorogva  egy  pillantatig  sem ! 

A  díj,   a  melyet  egykor  aratunk, 
Küzdelmeinkhez  méltó  díj  leszen  .  .  . 
De  mit  beszélek?  mért  említem  ezt? 
Nem  fáradunk  mi  jutalom-reménynyel, 
Mint  a  hazugság  aljas  zsoldosi, 
De  önzés  nélkül,  isten-ihletésből, 
Mint  hajdanában  az  apostolok! 
(Koltó.) 


AZ  UTOSO  VIRÁGOK. 

Őszi  idő  a  javából,  Kis  Juliskám  összeszedte 

A  természet  homlokáról  És  bokrétává  kötötte 

Minden  szépet  leragad.  A  maradék  szálakat. 

Nincsen  a  mezőkön  semmi,  Jól  tevéd,  kis  feleségem, 

Még  a  kertben  is  keresni  Kedvet  szerzesz  evvel  nékem, 

Kell  már  a  virágokat.  S  tán  velők  sem  tészsz  roszat. 

Már  ha  úgy  is  halniok  kell, 
Haljanak  hát  legalább  el 
Itt,  hol  látják  szemeink; 
Könnyebb  lesz  talán  halálok, 
Hogyha  azok  néznek  rajok, 
A  kik  őket  szeretik. 
(Költő.) 


EGYKOR  ÉS  MOST! 

Egykor  és  most!  egykor  és  most! . 
Ép  ilyen  volt  az  idő, 
Mint  most,  ily  hideg,  zimankós, 
Így  szakadt  le  az  eső. 

Nagyon  jól  jut  az  eszembe, 
Még  a  napját  is  tudom  : 

Ballagott  egy  ifjú  kinn  a 
Pocsétás  országúton. 

Bús  arczczal,  kopott  ruhában 
A  hogy  ottan  ballaga, 
Olyan  volt,  mint  egy  vándorló 
Leveletlen  őszi  fa. 

Csak  ment,  csak  ment,  s  ha  előtte 
Két  felé  tért  el  az  ut, 
Nem  kérdezte  senkitől  sem  : 
Ezen  s  ezen  hova  jut? 

Mindegy  volt  ő  rája  nézve, 
Ha  jobbra,  ha  balra  ment; 
Sehol  sem  várt  rá  meleg  ház 
És  meleg  szív  odabent. 

Megmondjam-e,  feleségem, 
Hogy  ez  ifjúból  mi  lett? 
Ne  sajnáld  őt,  éli  már  ő 
A  mennyei  életet. 

Hanem  ebből  azt  ne  hidd,  hogy 
Elment  az  élők  közül ; 
Annyiban  van  csak,  hogy  ő  már 
Itt  a  földön  üdvezűlt. 

Itt  van  e  meleg  szobában, 
S  ajka  forró  ajkadon, 
Kedves  drága  feleségem, 
Édes  szép  kis  angyalom ! 
(Koltó.) 

A  SZERELEM  ORSZÁGA. 

Álmodtam  a  minap  .  .  . 

Már  nem  tudom,  hogy  ébren-e  vagy  alva? 

Csak  azt  tudom,  hogy  álmodám. 

Ah,  milyen  szép  álom  vala! 

Most,  a  midőn  leírom, 

Kezem  még  most  is  reszket ...  a  gyönyörtől ! 

Ballagva  mentem  hosszú  úton, 

Azaz  hogy  nem  ballagva, 

Sőt  inkább  sebesen, 

Mert  puszta  volt  a  táj,  a  merre  jártam, 

Oly  puszta,  olyan  prózai, 

E  tájnál  csak  lakói  voltak 

Még  prózaiabbak  . .  . 

Oly  szenvedélytelen,  nyugodt  pofák! 

Siettem  el,  siettem  el, 

Hogy  mentül  hamarabb 

Mögöttem  hagyjam  e 

Boszantó  tájt  s  boszantóbb  arczokat. 

Elvégre  ériem  egy  magas  kerítést, 

A  melynek  gyémánt  kapujára 

Ez  volt  fölírva  szivárvány-betűkkel : 

«A  szerelem  országa.)) 

Vágy-szomj  asan 

Kaptam  meg  a  kilincset 

És  bényiték. 

S  mit  láttam !  égi  látomány ! 

Előttem  állt  a  legdicsőbb  vidék, 

Minőt  a  festők  és  a  költők 

Művészi  mámorukban 

Teremteni  csak  képesek, 

A  milyen  tán  csak  a  paradicsom  volt. 

Virító  széles  hosszú  völgy 

Ezer  virággal  s  oly  nagy  rózsafákkal, 

A  mekkorák  másutt  a  tölgyek. 

Középütt  sétált  egy  folyó, 

És  vissza-visszafordult 

A  helyre,  melyet  egyszer  elhagyott  már, 

Mikéntha  fájna  nékie 

Végképen  elszakadni  tőle. 

A  láthatár  szegélye 

Regényes  kősziklák  valának, 

Melyek  fején 

Arany  felhők  lebegtek 

Fürtök  gyanánt. 

Elálmélkodva  néztem  e  vidéket, 

Feledve  még  az  ajtót  is  betenni, 

Midőn  beléptem. 

Sokáig  álltam  a  küszöbnél, 

Mig  végre  szinte  öntudatlanul 

Beljebb-beljebb  vont  a  vidék  varázsa. 

Először  is  virágos  réteken 

Mentem  keresztül.  Ifjú  emberek 

Jártak  körűlem,  mindegyik 

Lehajtott  fővel,  mintha  tűt  keresne. 

Kiváncsi   lettem  és  megkérdezem, 

Hogy  mit  keresnek  olyan  gondosan  ? 

S  felelt  egy,  hogy  mérges  füvet. 

Mérges  füvet?  s  mi  végre? 

«Hogy  kifacsarjam  s  megigyam  levét. » 

Megdöbbenek  s  gyorsan  tovább  haladtam, 

S  fáradva  értem 

Az  első  rózsafához, 

S  alája  ültem,  hogy  ott  megpihenjek, 

De  a  midőn  letelepedtem, 

Oh  borzalom !  fejem  fölött 

Egy  ifjú  lógott  fölakasztva. 

Elrohanék  a  másik  fához 

S  a  harmadikhoz  és  a  negyedikhez 

És  így  tovább,  mindig  tovább, 

De  nem  pihenhetek  sehol, 

Mert  mindenik  fán 

f"ggött  egy  ember. 

Túl  a  folyón,  túl  a  folyón ! 

Gondoltam,  ott  a  boldog  szerelem. 
S  szaladtam  a  folyó  felé. 
Csónakba  ültem,  s  gyorsan  evezek, 
De  hunyt  szemekkel, 
Mert  a  habokban  egy-egy  holt  tetem 
Ütötte  föl  magát, 

S  a  partról,  mint  a  megriasztott  békák, 
Ugráltának  be  ifjak  és  leányok. 
Átértem  a  vizén, 
S  ah  itt  is  mindenütt 
A  régi  látományí 
Méregpohár,  akasztott  emberek, 
Mindenhol  ez,  mindig  csak  ez, 
S  hátúi  a  sziklák  ormiról 
Vetek  le  mások  magokat, 
S  alant  a  völgynek  éles  kövein 
Kifeccsent  szívökből  a  vér 
S  fejőkből  a  velő. 
Kétségbeesve  nyargalék 
Minden  felé,  minden  felé, 
De  mindenütt  a  régi  látomány. 
Dúlt  arczok  és  öngyilkolás ! .  .  . 
Csupán  csak  a  táj  és  az  ég  mosolygott. 
(Kohó.) 


MENNY  ÉS  FÖLD. 

Isten  hozzád,  gyönyörű  hazugság, 
Eszményképek,  ábrándok  világa ! 
Már  kezemben  tartom  ajtód  kulcsát, 
Még  egy  perez  s  örökre  zárva  lészsz. 

Túl  az  éjnek  fejér  szivárványán, 
A  tejúton  túl  röpültem  egykor, 
S  ott  az  égi  magasokban  járván 
Épitélek,  szép  tündér  világ. 

Petőfi  Sándor.  11. 

Ott  töltöttem  ébren  álmadozva 
A  csapongó  ifjúság  időit, 
Almaimnak  nem  volt  vége-hossza, 
S  szebbnél  szebbek  voltak  álmaim. 

De  az  álom  bármi  szép,  csak  álom, 
S  hogyha  ma  nem,  holnap  elmúlandó ; 
Elment,  elment  pajkos  ifjúságom, 
Fölkeltett  a  komoly  férfikor. 

Isten  hozzád,  ábrándok  világa! 
Miért  várjak,  a  mig  összeomlasz 
S  romjaidnak  eltemess  alája?  .  .  . 
Jobb,  leszállnom  innen  idején. 

Le  a  mennyből,  le  tehát  a  földre! 
Vígy  le,  vígy  le,  képzeményim  szárnya. 
Mielőtt  lebuknám  összetörve, 
Mint  lebukott  egykor  Phaeton. 

Hogy  jön-e  könny  szemem  pillájára  ? 
Aggalom  s  bú,  hagyjatok,  hadd  menjek, 
Hisz  a  föld  az  emberek  hazája, 
Embereknek  csak  a  föld  való  ; 

S  ha  nem  is  oly  szép  ez,  mint  szeretnők, 
Nincs  is  oly  rút,  mint  az  ifjú  véli  .  .  . 
Nincs  itt  angyal,  ámde  nincs  is  ördög. 
S  ha  van  itt  tél,  van  kikelet  is. 
(Koltó.) 


CSENDES  ELET. 

És  vége  a  komédiának, 

A  fütty  s  a  taps  elhallgatott, 

A  nagy  függöny  szépen  legördült, 

S  én  ott  hagyám  a  színpadot. 

S  most  itt  vagyok  .  . .  oly  messze,  messze, 
Száz  mérföld  tőlem  a  világ, 
Ki  egykor  azt  becsavarogtam, 
Mint  a  garabonczás  diák. 

Itt  ülök  feleségem  mellett 
Ebb'  a  csendes  kis  faluba'. 
Egykor  szűk  volt  a  föld,  s  imé  most 
Elég  tág  e  kicsiny  szoba. 

Itt  nézem  a  hajnalt  s  az  alkonyt 
Cs  feleségem  mosolyát, 
S  szemem  nem  kíván  többet  látni. 
Bármily  kevés  az,  a  mit  lát. 

Ki  tette  volna  föl  felőlem, 
Hogy  ilyen  furcsán  járok  még?  .  .  . 
De  mikor  olyan  furcsa,  furcsa 
Portéka  az  a  feleség  1 

(Koltó.) 


AZ  VOLT  A  NAGY,  NAGY  MUNKA  . . . 

Az  volt  a  nagy,  nagy  munka,  Meg  is  tévé  dicsőén 

Kicsiny  kis  feleség,  A  hat-vágást  apád, 

Mig  megszereztelek,  mig  Hogy  ily  isten-csapástól 

Veled  eljöhetek.  Menekjék  a  család. 

Ha  ilyen  drága  volna  És  a  midőn  hiába 

Minden  háznál  a  lyány,  Volt  minden  izzadás, 

Be  kevés  pap  híznék  meg  S  ég,  föld  daczára  meglett 

Az  esketés  diján.  Az  asszony-elhozás : 

Igaz,  hogy  ily  leány  nem  Eltört  ugyan  az  útban 

Minden  bokorban  nő,  Kocsinknak  kereke, 

S  uram  fia  :  poéta,  De  nem  hiszem,  hogy  a  nagy 

Rongyos  poéta-vő !  Áldás-súly  törte  le, 


!43  J(isebh  k&ftemények- 

Azon  áldásnak  súlya,  Azon  az  egyen  most  is 

A  melylyel  engemet  Csodálkozom  nagyon, 

Ipám  s  napám  magoktól  Hogy  az  ajtón  jövék  ki 

Éleresztettenek.  És  nem  az  ablakon. 

Mért  is  nem  dobtak  itt  ki  ? 
Tűrném  a  többivel ; 
A  sok  közt  e  kis  tréfa 
Nem  is  tűnt  volna  fel. 
(Koltó.) 


hUNTON  ES  GYALOG. 

Rég  eltemette  a  nyarat 
Az  ősz,  s  ez  is  haldoklik  már, 
Az  erdő  még  is  milyen  hangos! 
Hogy  fütyöl  benne  a  madár! 

E  füttyre  fölriadtak  az 
Almos  merengésből  a  fák, 
S  a  meglepő,  nem-várt  örömtől 
Megrezzen  rajtok  minden  ág. 

Még  ott  fönn  a  nap  is,  a  ki 
Ködcsuklyájába  bújt  vala, 
Gondolva,  hogy  a  tavaszig  már 
Ugy  sem  leszen  mit  látnia, 

Még  fönn  az  égen  a  nap  is 
Kiváncsian  pillant  elé, 
Hogy  lássa  ezt  a  madarat,  mely 
A  bús  csendet  szétkergeté. 

Keres,  keres  szemeivel, 
Megnéz  az  erdőn  minden  fát, 
De  mind  hiába,  mind  hiába, 
Mndárfélét  sehol  se'  lát. 

Jó  nap  barátom,  ne  keresd 
A  fákon  e  víg  madarat, 
Ott  ballag  a  mi  füttyösünk  a 
Gyalogúton  a  fák  alatt. 

Egy  ágról-szakadt  siheder, 
Kit  a  balsors  meghordoza, 
Keblén  kenyere,  hátán  háza 
S  szivében  jókedv  tavasza. 

Hogy  megfütyöl,  hogy  megfütyöl, 
Hogy  harsog  az  erdő  bele  .  .  . 
S  ím  fényes  úri  hintó  nyargal 
S  szemben  találkozik  vele. 

A  fényes  hintóban  belül 
Sötét  úr  ül  nagy  csendesen; 
Ah,  milyen  napfogyatkozás  van 
E  gazdag  úr  szemeiben ! 

Meglátja  őt  a  siheder, 
És  sajnálkozva  távozik  .  .  . 
Ti  szegény  gazdagok,  kiken  ily 
Rongyházi  is  sajnálkozik! 
(Koltó.) 


MJ  A  SZERELEM? 

Süldő  poéták,  bikíiczek, 
Ugyan  ne  csiripeljetek 
A  szerelemről !  kérlek  szépen 
Az  emberiség  szent  nevében, 
Melyet  kínpadra  vonni  vétek, 
Kérlek,  hogy  azt  ti  ne  tegyétek. 
Tudjátok :  melyik  fán  terem, 
Milyen  madár  a  szerelem? 

A  kotyvaszték,  mit  fejetek 
Rósz  bögréjében  főztetek, 
A  sóhajtások  galuskája 
Pityergések  levébe  hányva, 
Epedéssel  megsáfrányozva 
Vagy  kakasdühhel  megborsozva, 
Oh  én  szerelmes  istenem, 
Ez  még  korán  sem  szerelem ! 
Még  várjatok,  kis  bikficzek, 
Kissé  nagyobbat  nőjetek, 
Hogy  a  szerelmet  ismerjétek 
És  azt  megénekelhessétek.  - 
Viselni  hosszú  éven  át 
A  szívben  a  kétség  nyilát, 
Teremteni  legmelegebb 
Vérünkből  szép  reményeket, 
Csak  azért,  hogy  meghaljanak, 
Hogy  minden  istenadta  nap 
Legyen  egy-egy  kedves  halottunk, 
Kit  kínosan  kell  megsiratnunk  ; 
A  rágalomnak  óriási 
Kigyófarkával  szembeszállni, 
Eltűrni  oly  bántalmakat, 
Mit  megtorolni  nem  szabad, 
Mert  kedvesünk  azé,  ki  bánt, 
Aztán  elvenni  a  leányt, 
Eldobni  érte  szabadságunk, 
Mely  legimádottabb  sajátunk, 
S  fölvenni  a  könnyű  szabadság 
Helyett  az  élet  súlyos  gondját, 
Dolgozni  napok  s  éjeken, 
Hogy  ételünk  s  ruhánk  legyen  ; 
S  ha  feleségünk  tán  szeszélyes, 
Magunkat  szabni  szeszélyéhez, 
Hogy  már  ha  kell  örömtelennek 
Lenni  egyik  vagy  más  életnek, 
Mienk  legyen  örömtelen  .  .  . 
Lássátok,  ez  a  szerelem ! 
(Koltó.) 

BÖLCSELKEDÉS  ÉS  BÖLCSESEG. 

((Teremtve  van-e  a  világ, 

Vagy  örök  idők  óta  áll? 

S  fog-e  örökké  állani, 

Vagy  egykor  semmiségbe  száll? 

Megírta  évmiljók  előtt 
A  sors,  mi  fog  történni  majd  ? 
Vagy  a  történet  gálya,  mit 
A  véletlen  fuvalma  hajt? 

Egy-e  a  lélek  és  a  test? 
Honnan  jövénk,  hová  megyünk? 
Elalszik-e  a  sírba',  vagy 
Uj  lángra  lobban  életünk?)) 

Gunnyaszt  a  bölcs  magánosan, 
S  ezen  kérdések  lengenek 
Virasztó  szemei  előtt, 
Miként  rejtelmes  szellemek. 

Vizsgálja  őket  godosan, 
Vizsgálja  fáradatlanul, 
Vizsgálja  hosszú  évekig, 
S  mi  haszna  benne?  mit  tanúi? 

E  szellemeknek  arczain 

Csak  egy  vonást  sem  fejte  meg, 

Midőn  feléje  a  halál, 

A  végső  szellem,  közeleg. 

S  te  balgatag  világ,  te  az 
Ily  dőrét  bölcsnek  nevezed, 
Ki  kincset  kíván  szerzeni 
S  eltékozolja  életét. 

Elég  hogy  élsz !  mi  gondod  rá 
Mi  volt  és  mi  következik?  .  .  . 
Legbölcsebb,  sőt  csak  az  a  bölcs, 
Ki  soha  sem  bölcselkedik. 
(Kohó.) 


MEDDJG  ALSZOL  MEG,  HAZAM? 

Meddig  alszol  még,  hazám?  Meddig  alszol  még,  hazám? 

A  kakas  rég  felkelt,  Kaszálód  füvére 

Kukorékolása  rég  Csaptak  a  bitang  lovak, 

Hirdeté  a  reggelt.  S  legelnek  székére. 

Meddig  alszol  még,  hazám?  Meddig  alszol  még,  hazám? 

A  nap  is  föllépett,  íme  vinczelléred 

Beözönlő  sugara  Műveli,  nem  szőlődet, 

Nem  boszantja  képed?  Hanem  a  pinczédet. 


Meddig  alszol  még,  hazám  ? 
A  veréb  is  fenn  van, 
Telhetetlen  bendejét 
Tömi  asztagodban. 


Meddig  alszol  még,  hazám? 
Szántanak  szomszédid, 
S  a  magokéhoz  oda 
Szántják  földed  szélit. 


Meddig  alszol  még,  hazám?  Meddig  alszol  még,  hazám? 

A  macska  is  fenn  jár,  Míg  rád  nem  gyúl  a  ház, 

S  tejes  köcsögöd  körül  Mindig,  míg  a  félrevert 

Kotnyeleskedik  már.  Harang  föl  nem  lármáz? 

Meddig  alszol  még,  hazám? 
Szép  Magyarországom? 
Föl  sem  ébredsz  már  talán, 
Csak  a  más  világon. 
(Koltó.) 

TÍZ  PÁR  CSÓKOT  EGY  VÉGBÜL 


Tíz  pár  csókot  egy  végbül 

A  legédesebbjébül  ! 

Rádást  is, 

Feleség, 

Nekem  ennyi 

Nem  elég. 

Csak  ugy  virág,  ha  tarka, 
Csak  ugy  asszony,  ha  barna. 
Barna  kis 
Feleség ! 
Szíved,  szemed, 
Ajkad  ég! 


Ölelj,  ölelj,  angyalom, 

Ha  ölelsz,  azt  gondolom, 

Hogy  én  még 

Így  élve 

Felröpülök 

Az  égbe. 

Oltsuk  el  már  a  gyertyát, 

Mert  azt  ingyen  nem  adják, 

A  gyertya 

Derága, 

Minek  ég  itt 

Hiába  ? 


Házasodjunk,  hajahaj, 
Házasélet  kutyabaj, 
Mindig  szép, 
Mindig  a, 
Reggel,  délben, 
Éjszaka! 

(Kohó.) 


A  RAB. 


((Te  éretted  harczolék,  szabadság, 
S  lánczra  verve  lábam  és  karom  .  .  . 
Világosság,  téged  szomjazálak, 
S  mint  vakandok,  föld  alatt  lakom  .  . 

Mikor  üt  a  megváltás  órája, 
Mikor  üt  a  boldog  óra  már, 
Melyben  újra  szabad  léget  szívok, 
S  újra  rám  sütsz,  fényes  napsugár  1» 


T\isebb  költemények- 

Lenn  az  élők  nagy  koporsajában, 
A  börtönben,  így  sóhajt  a  rab, 
S  már,  az  isten  tudná,  hányadikszor, 
Hiszen  olyan  régi,  régi,  rab! 

Vagy  tán  még  csak  egy  pár  kurta  napja, 
Hogy  a  sírnak  testvérébe  bujt? 
Nagy  művész  a  fogság  szenvedése, 
Minden  órát  századokra  nyújt. 

Nem  napok,  nem !  évek  folytak  el  már, 
A  mióta  ide  vettetett, 
Hosszú  kínos  évek,  mik  fölvésték 
Homlokára  sötét  nevöket. 

És  fejét  már  régen  a  szegény  rab 
Bilincsével  zúzta  volna  szét, 
De  egyetlen  társa  a  reménység, 
Megragadta  fölemelt  kezét  .  .  . 

A  reménység,  hogy  ő  még  szabad  lesz  ! 
Múljék  itt  bár  éltének  fele, 
Hátralévő  megmaradt  felét  az 
Édes  szabadságban  tölti  le. 

És  ezért  várt,  és  ezért  nem  zúzta 
Bilincsével  szerteszét  fejét, 
Várva  várt,  s  a  lomha  évek  száma 
Feje  fölött  meggyülekezék. 

S  jött  a  végén  a  hollóseregnek, 
Végre  jött  egy  szép  fehér  galamb, 
Jött  a  drága  hírnek  meghozója, 
Hogy  utószor  van  ma  ott  alant. 

Nyílik,  nyílik  ím  a  börtönajtó  .  .  . 
Leveszik  kezéről  a  vasat  .  .  . 

Fölsikolt  és  összerogy  .  .  .  örökre 
Örömében  szíve  meghasadt. 
(Koltó.) 


A  HOLD  ELÉGIÁJA. 

Mért  vagyok  én  a  hold?  isten,  mit  vétettem, 
Hogy  a  legnyomorúbb  lénynyé  tettél  engem? 
Inkább  volnék  a  föld  utósó  szolgája, 
Mint  az  égen  az  éj  ragyogó  királya, 
Inkább  járnék  ott  lenn  koldus  bocskorában, 
Mint  itt  járok  ezüst  sarkantyús  csizmában, 
Inkább  színám  lenn  a  csapszékek  borszagát, 
Mint  itt  fönn  a  csillagvirágok  illatát. 
Oh  melyik  jó  lélek  ne  szánná  sorsomat? 
Minden  kutya,  minden  poéta  megugat! 
S  ezek  a  tollrágó,  versgyártó  pimaszok, 
Kiknek  nem  a  szíve,  csak  a  füle  mozog, 
Azt  hiszik,  hogy  velők  én  egy  követ  fújok, 
Rokonérzelemből  hogy  velők  búsulok. 
Sápadt  vagyok,  de  nem  ám  a  fájdalomtul, 
Hanem  a  méregtől,  a  mely  torkomon  dul, 
Hogy  ekkép  komáznak  én  velem  e  ficzkók, 
Mintha  együtt  vernénk  a  csürhére  disznót. 
Néha-néha  jön  egy  az  igazijából, 
Egy  kipattant  szikra  isten  homlokából, 
Egy  valódi  költő,  s  dala  hallatára 
Keblemet  megtölti  a  gyönyörnek  árja ; 
Csak  hogy,  csak  hogy,  a  mig  jön  egy  ilyen  dalnok, 
Addig  hány  keserves  nyávogást  nem  hallok ! 
Efféle  mákvirág  minden  bokorban  nő, 
Nincs  ezekre  soha,  nincs  sovány  esztendő. 
Minden  este  félve  kezdem  utazásom: 
Hol  akad  meg  fülem  olyan  nyikorgáson? 
Ahol  ni,  ott  is  egy!  hogyan  terpeszkedik, 
Hogy  meghányja- veti  parasztlőcs  kezeit, 


J^tsebb  költemények- 

Mintha  el  akarná  messze  hajítani, 
Talán  mert  markába  nincs  mit  szorítani, 
S  ugy  megsohajtoz,  mint  a  kárvallott  czigány, 
Az  erek  is  csak  ugy  dagadnak  a  nyakán. 
S  mit  össze  nem  beszél !  s  váltig  engem  kérdez, 
S  kér,  hogy  tekintsek  be  a  szeretőjéhez. 
Jól  van,  betekintek.  Hát,  öcsém,  a  Jutka 
Épen  most  búvik  be  a  kemenczelyukba, 
Sült  kolompért  szed  ki,  pofázza  befelé, 
Megégette  száját,  mert  hirtelen  nyélé. 
Jaj  be  gyönyörűen  rántja  félre  arczát! 
Ez  a  bájos  orcza  épen  méltó  hozzád.  — 
Megmondtam,  a  minek  nem-tudása  gyötrött, 
Most  menj  a  pokolba,  vigyen  el  az  ördög! 
(Koltó.) 


A  KOLDUS  SÍRJA. 

Mint  vadállat,  mely  halálát  sejti, 
A  vén  koldus  puszták  közepébe 
Bujdosott,  és  élte  maradékát 
Ott  a  puszták  közepén  tévé  le. 

Holttestéhez  a  szegény  legények 
Elvetődtek,  néki  gödröt  ástak, 
Felköték  botjára  tarisznyáját, 
S  így  tűzék  le  a  botot  fej  fának. 

Ott  a  f a  s  bokor  nélküli  rónán 
Áll  a  kis  domb  egyszerű  jelével, 
S  te  természet,  elhagyottak  gyáma, 
Vadvirágok-  s  füvekkel  födéd  el. 

Ilyen  a  sors!  egykor,  életében 
Szennyes  rongyok  lengedeztek  rajta, 
S  íme  sírját  napkeletnek  minden 
Szőnyegénél  szebb  szőnyeg  takarja. 

De  az  mindegy  ;  6  rá  nézve  a  fő, 
Hogy  elérte  végre  nyugodalmát  .  .  . 
Ki  gondolná  ?  mily  zajos,  mi  vészes 
Volt  a  pálya,  melyen  ő  futott  át. 

Oh  ez  a  kéz,  a  mely  vénségében 
Ezt  a  száraz  görcsös  ágat  fogta, 
Ifjúsága  teljes  erejében 
Harczok  fényes  kardját  villogtatta. 

Ott  forgott  ő  a  csaták  tüzében, 
Ott  adá  véréből  áldozatját 
Az  utaknak  birtoka-  s  jogáért, 
Kik  őt  később  éhenhalni  hagyták. 

Csak  hogy  elhalt!  most  feledve  minden, 
Nyomorúság  és  a  harczi  lárma. 
Csendes  néma  a  világ  körüle, 
Zavaratlan  földalatti  álma. 

Néha  száll  csak  egy-egy  kis  madárka 
Fejfájára  s  ábrándos  dalt  zeng  ott  .  . 
Mit  dalolhat  a  madárka  fejfán, 
Olyan  fejfán,  a  mely  koldusbot  volt? 
(Koltó.) 


EZ  MÁR  AZTÁN  AZ  ELET ! 

Ez  már  aztán  az  élet!  Rónákról  nézek  távol 

Az  egész  éven  át  Hegyek  tetőire, 

Föl  és  alá  kószálom  És  hegytetőkről  nézek 

A  két  magyar  hazát.  Távol  rónákra  le. 

Vándorlok  Magyarország  Füvetlen  fátlan  puszta 

Dicső  térségein  S  vad  erdős  rengeteg 

S  testvére,  a  szép  Erdély  Szép  panorámaképen 

Regényes  bérczein.  Előttem  ellebeg. 


158  J^isebb  költemények- 

Ott  városok  harangja,  Előre,  csak  előre, 

Itt  mezei  kolomp,  Nagy  messze  még  a  czél ; 

Amaz  drámákat  és  ez  Tovább,  tovább  mindegyre, 

Tündérregéket  mond.  Gyorsan  miként  a  szél. 

Itt  egy  sötét  nagy  kastély     Mi  kéj,  így  kóborolni 
Taszít  magátul  el,  Hegyen  és  völgyön  túl, 

Ott  egy  fejér  kis  kunyhó       Mi  kéj !  mint  dagad  keblem ! 
Barátként  üdvezel.  S  erszényem  mint  lapú!  ! 

(Dézs.) 


EL  INNÉT,  EL  E  VÁROSBÓL 

El  innét,  el  e  városból, 
Fogjatok  be  hamarjába, 
Hadd  rohanjak,  hadd  röpüljek 
Más  vidékre,  más  országba! 

Mint  kivánkozám  e  helyre, 
Lelkemet  mint  vonta  a  vágy! 
S  ugyanez  az  érzelem  most 
Von  tovább,  maradni  nem  hagy. 

Nevezetes  ez  a  város. 
Tekintetem  szerteszéjjel 
Mint  az  üstökös  kalandoz 
S  nem  telik  be  nézésével. 

Összevissza  tarkabarkán 
Állnak  új  és  régi  házak, 
Mintha  képviselve  volna 
Itten  minden  eltűnt  század. 

S  történetkönyv  ez  a  város, 
A  történetek  nagy  könyve, 
Minden  utcza  és  minden  kő 
Nagy  dolgokról  beszél  benne. 

S  a  magyar  szó  árad  itten 
Mindenütt,  a  merre  járok, 
Édes  hangok,  kedves  hangok, 
Illatoznak,  mint  virágok. 

S  még  is  mindezek  daczára 
El  innét,  sőt  ép'  ezért  el, 
Hogy  a  megszokás  utol  ne 
Érjen  prózai  kezével, 

S  szemeimről  azt  a  fényes 
Rózsafátyolt  le  ne  tépje. 
Melyen  át  e  várost  nézem, 
Elmerülve  tündérkéjbe. 

]gy  maradj  meg,  szép  Kolosvár, 
]gy  maradj  te  emiékimben, 
Ily  kedvesen,  ily  dicsőén  .  .  . 
El  tehát,  el  gyorsan  innen! 

(Kolosvár.) 


ARANY  JÁNOSNÁL. 

Csendes  magányból  a  mézeshetek  után 
Újra  belépek  a  nagy  világ  zajába, 
Hol  annyi  sáros  láb  gonoszul  vagy  bután 
Kedélyemnek  fejér  köntösére  hága. 
Mielőtt  ott  lennék  a  nagy  kőhalomban, 
A  fővárosban,  hol  oly  hűsen  fuj  a  szél, 
Egyet  pihenek  még  kicsiny  hajlékodban, 
Leülök,  barátom,  meleg  tűzhelyednél. 

Üdvezlégy  másodszor!  ...  a  tavasz  tarkállott, 
A  midőn  először  látogattalak  meg, 
Most  bús  egyformaság  födi  a  világot, 
Bús  egyformasága  a  mogorva  ősznek ; 


i6o  T^ixebh  költemények. 

De  e  ború,  ámbár  eddig  egyetérzék 
A  természettel,  most  nem  sérti  kedvemet, 
Hisz  magammal  hordom  a  tavasz  egy  részét, 
És  a  legszebbik  részt,  kis  feleségemet. 

íme  feleségem  .  .  .  hejh  be  szép  az  élet, 
Mikor  az  ember  így  másod-magával  van, 
Akármit  huhognak,  akármint  Ítélnek 
A  magányos  baglyok,  szomorú  odvokban. 
Leestem  ugyan  a  szabadság  szárnyáról, 
Be  vagyok  kerítve  egy  kis  karikába, 
De  mért  kívánkoznám  ki  e  karikából, 
Mikor  minden  gyönyör  ide  van  bezárva? 

Én  azonban  vizet  hordok  a  Dunába 
Beszélvén  ilyetén  dolgokat  te  néked  ; 
Föl  van  írva  szintén  sorsod  csillagába 
Ragyogó  betűkkel :  boldog  házasélet  .  .  . 
Itt  hitvesed,  amott  két  virgoncz  gyermeked  1 
Gyűljünk  össze  s  üljünk  itt  körbe  mindnyájan, 
S  tartsunk  olyan  vidám  beszélgetéseket, 
Hogy  hallgatni  még  az  idő  is  megálljon  ; 

Így  csaljuk  meg  ezt  a  vén  hajdút,  ki  engem 
Hejh  maholnap  megint  a  dologra  kerget  .  .  . 
Egykor  a  hírvágyat  hátamra  ültettem, 
S  most  le  nem  hányhatom  a  már  megunt  nyerget. 
Nem  a  hír,  nem  a  hír  többé,  mi  ösztönöz, 
Hogy  munkába  öljek  napot  és  éjszakát! 
Mint  napszámos  nyúlok  Íróeszközömhöz, 
A  ki  a  sátánnak  elalkudta  magát. 

Tudom,  a  feledés,  mint  az  éhes  kánya 
A  megölt  madárral,  elröpül  nevemmel, 
Tudom,  hogy  siket  a  magyarok  hazája, 
S  még  is  énekelek,  mert  énekelnem  kell. 
El  fogják  feledni  nevem  s  bár  felednék 
Hamar!  ugy  szeretném  túlélni  híremet; 

Akkor  aztán  ismét  a  magamé  lennék, 
Rózsáim  volnának  a  borostyán  helyett. 

Azt  kívánnám,  hogy  itt  éljek  én  s  hitvesem 
Veletek,  barátom,  nem-zavart  magányban, 
Míg  nem  emlékezném  már  saját  magam  sem 
Arra,  hogy  divatban  voltam  hajdanában. 
Akkor  a  dicsőség  hozzád  el-eljövén, 
Egyszer  itt  találna  s  tán  reám  ismervén, 
Mint  régi  barátját  üdvözölne,  de  én 
Felelnék  :  nem  tudom,  kihez  van  szerencsém  .  .  . 

Eh,  balgatag  beszéd!  alig  ejtettem  ki, 
Nevetek,  magamat  kinevetem  érte; 
Az  isten  a  magányt  nem  nekem  teremti, 
Oda  való  vagyok  én  a  csatatérre. 
Dobják  le  testemmel  együtt  a  nevemet 
A  sírba,  de  addig  ne  bántsa  senki  sem, 
Véglehelletemig  nem  hagyom  a  helyet, 
Ott  esem  el  bármily  sárosan,  véresen ! 

(Szalonta.) 

DICSÉRSZ,  KEDVES... 

Dicsérsz,  kedves,  hogy  olyan  jó  vagyok! 
Es  meglehet,  hogy  az  vagyok  valóban, 
De  ne  köszönd  ezt  én  nekem  .  .  .  szived 
Annak  forrása,  bennem  a  mi  jó  van. 

Avvagy  talán  a  földnek  érdeme, 
Hogy  úgy  terem  gyümölcsöt  és  virágot? 
Teremne-e  csak  egy  fűszálat  is, 
Ha  nem  sütnének  rá  a  napsugárok? 
(Nagy-Várad.) 


Petőfi  Sándor.  ÍJ. 


6 2  T^isebb  költemények- 


NÉZEK,  NÉZEK  K]FELÉ... 

Nézek,  nézek  kifelé  az 

Ablakon, 

Ott  merengnek  szemeim  a 

Silbakon, 

Jár  a  faköpönyeg  mellett 

Föl  s  alá, 

Méltósággal,  mint  valami 

Kiskirály. 

Sétifikáltam  igy  én  is 

Valaha, 

Merthogy  voltam,  voltam  én  is 

Katona, 

Fekete-sárgára  festett 

Fák  előtt 

Villogtattam  a  hatalmas 

Gyík!  esőt. 

Izzadtam  a  dicső  borju- 

Bőr  alatt, 

Bájos  bakancs  ékesíté 

Lábamat, 

Szájam  szörnyű  halberdókat 

Kiabált, 

És  söpörtem  a  kaszárnya 

Udvarát. 

Hősi  pálya,  hősi  pálya, 

Gyöngy  élet, 

Szégyen  rám,  hogy  számot  vetek 

Te  véled, 

Hogy  letettem  cserkoszorúd 

Fejemről, 

Elhajíték  puskát,  seprőt 

Kezemből. 


Hejh  de  meg  is  vert  az  isten 

Engemet, 

Hogy  elhagytam  a  vitézi 

Eletet, 

Poéta  lett  belőlem,  csak 

Poéta  .  .  . 

Ott  talán  már  káplár  volnék 

Azóta  1 

(Nagy-Várad.) 

SZÉP  NAPKELETNEK... 

Szép  napkeletetnek 

Yiránya  lelkem, 

Örök  tavasznap  mosolyog  le  rá; 

Mit  csak  a  földre 

Ejtett  az  isten, 

Megterem  rajta  minden  szép  virág. 

Csak  egy  hiányzott, 

A  hit  virága, 

A  sírontúli  életnek  hite, 

S  ez  is  kikelt  már, 

Ez  is  virít  már, 

És  ezt  szerelmed  ülteté  ide. 

Miről  a  büszke, 

Az  elbizott  ész 

Egy  hangot  sem  birt  mondani  nekem 

Megmagyarázta, 

S  mi  könnyedén,  azt 

Édes  szerelmed,  kedves  hitvesemi 

Nem  sötét  a  sír: 

Szemünk  vakul  el, 

Ha  rá  tekintünk,  fényességitől, 

Mely  oly  szokatlan 

Varázsözönnel 

A  más  világból  arczainkra  dől. 

Nem  az  enyészet 

Rideg  tanyája 

A  koporsó ;  de  vidám  sajka  ez, 

A  mely  velünk  e 

Szép  életből  egy 

Még  szebb  élet  partjára  átevez. 

Csak  azt  az  egyet 

Szeretném  tudni  : 

Hol,  merre  terjed  ez  a  más  világ? 

És  mily  alakban 

Jutunk  majd  innen 

Ez  ismeretlen  más  világba  át? 

Mint  ágrul  ágra 

A  csalogánypár, 

Csillagrul  csillagra  szállunk,  te  s  én? 

Vagy  mint  két  hattyú 

Ringunk  szelíden 

Az  örökkévalóság  tengerén  ? 

(Pest.) 


OH  NE  BÁNTSD  A  KÖLTŐT... 

(Moore  után  angolból.) 

Oh  ne  bántsd  a  költőt,  ha  magányba  fut,  hol 
Fekszik  a  gyönyör,  a  hírrel  nem  törődve ; 
Nagyra  született  ő,  s  lelke  lángolási 
Szentebbek  volnának  boldogabb  időkbe'. 
A  húr,  mely  most  lantján  tágan  lankad,  tudna 
Harczi  dárda  ellen  íjt  feszíteni, 
És  ajkán,  a  mely  most  vágyakat  lehel  csak, 
Honfiszívek  árja  ömledezne  ki. 

De  jaj  hazájának!  .  .  .  elmúlt  büszkesége, 

S  mely  volt  hajthatatlan,  megtört  szelleme ; 

Eomján  csak  titokban  sóhajt  népe,  mert  őt 

Árulás  szeretni  s  halál  védnie. 

Csak  az  árulónak  van  becse,  csak  annak, 

A  ki  szégyenlője  ősei  nevének ; 

Az  a  fáklya  vezet  méltósághoz,  a  mely 

A  hazát-hamvasztó  máglyán  gyujtaték  meg. 

Hát  ne  bántsd  a  költőt,  ha,  mit  nem  gyógyíthat 
Kéjek  közt  akarja  elfelejteni; 
Oh  csak  egy  reményt  adj,  csak  egy  fény  ragyogjon 
Honja  éjén,  s  meglátd,  mint  fog  érzeni ! 
És  azonnal  szíve  minden  szenvedélyt,  mit 
Táplált,  s  mindent,  a  mi  kedves,  messze  hajt, 
S  a  babér,  mely  fejét  hasztalan  övedzi  : 
Mint  Harmodiusnak,  kardját  födi  majd. 

De  bár  dicsőséged  eltűnt  s  a  remény  is, 
Neved,  drága  Erin,  élni  fog  dalába', 
Még  az  órában  is,  melyben  legvidámabb, 
Emlékezni  fog  rád  s  sorsod  viszályára. 
Panaszod  meghallj'  az  idegen,  rónáin, 
Tengeren  túl  küldi  a  lant  sóhajod, 
Maga  zsarnokod  is,   míg  lánczod  szorítja, 
Rabja  dalán  megáll  majd  és  sírni  fog. 

(Pest.) 


ŐSZI  ÉJ. 

Látod,  látod  ....  vagy  hiszen  mit  látnál  ? 
Késő  éj  van,  s  ez  még  nem  elég : 
Éj  a  földön  és  felhők  az  égen ; 
Kétszeres  gyászt  vett  föl  a  vidék. 

És  a  szél,  ez  a  hazátlan  szellem, 
Kit  be  nem  fogad  se'  ég  se'  föld, 

Ég  és  föld  közt  elkárhozva  bt'jdos .... 
Hallod,  hallod,  hogy  nyög,  hogy  süvölt. 

Könnyű  nékünk,  feleségem,  könnyű, 
Pamlagon  te  és  karszékben  én, 
Idebenn  a  kényelmes  szobában 
A  meleg  kemencze  közelén. 

Oh  de  vannak,  kik  most  kinn  bolyongnak 
A  viharban  szabad  ég  alatt, 
Fürteiket  megczibálja  a  szél, 
A  midőn  mellettök  elszalad. 

Ablakokból  itt-ott  oly  hivólag 
Kandikál  ki  egy-egy  mécsvilág, 
De  ők  tovább  mennek....  csavargónak 
Ki  nyitná  ki  háza  ajtaját? 

Hejh  pedig  ki  tudja,  hogy  mi  volt  az 
Ilyen,  vagy  mi  lesz  belőle  még? 
Hogy  tovább  ne  menjünk:  egykor  én  is, 
Én  is  ily  földönfutó  valék. 

Míg  kifáradt,  gyöngült  lábaimmal 
Gázolám  az  országúti  sárt: 
Lelkem  addig  csüggedetlen  szárnyán 
Magasan  fönn  az  egekben  járt. 

Így  ballagtam,  ábrándozva  :  egykor 
A  hazának  mily  kincset  hagyok. 
S  a  ki  láta,  mit  gondolt  felőlem? 
Azt  hivé  tán,  hogy  tolvaj  vagyok. 
(Pest.) 

BÍRÓ,  BÍRÓ,  HIVATALOD .  .  . 

Bíró,  bíró,  hivatalod 

Nem  játék,  nem  tréfadolog, 

Jól  meggondold,  jól  meggondold, 

Ha  a  dhaláb  szót  kimondod. 

Hallga,  hallga,  nyílik  szája.... 
Szól....  kimondja:  « halál  rája!» 
Elindulnak  az  ifjúér', 
Pallost  köszörűi  a  hóhér. 

Nap  az  égre  emelkedik, 
Ifjú  feje  földre  esik, 
Ny^ka  vére  fölfelé  fut ... . 
Milyen  szép  piros  szökőkút  1 

Holdvilágos  sárga  éjfél, 
Sírjából  az  ifjú  fölkél, 
Halomtalan  sírgödréből, 
Az  akasztófa  tövéből. 

Fejét  veszi  jobb  kezébe, 
Kapaszkodván  üstökébe, 
Ugy  ballag  a  városba  bé, 
Birájának  háza  felé. 

((Ártatlanul  ölettél  megb 
A  biró  ily  szókra  ébred, 
És  fölpattan  az  ajtaja, 
Véres  fej  röpül  be  rajta. 

És  ezután  minden  éjjel 
A  birót  e  hang  költé  fel, 
Jött  az  ifjú  éjfelenként, 
És  bedobta  véres  fejét. 

(Pest. 

ROZSABOKOR  A  DOMBOLDALON 

Rózsabokor  a  domboldalon. 
Borulj  a  vállamra,  angyalom, 
Súgjad  a  fülembe,  hogy  szeretsz, 
Hejh,  milyen  jól  esik  nekem  ez! 

Lenn  a  Dunában  a  nap  képe, 
Reszket  a  folyó  örömébe', 
Ringatja  a  napot  csendesen, 
Épen  mint  én  téged,  kedvesem. 

Mit  nem  fognak  rám  a  gonoszok, 
Hogy  én  istentagadó  vagyok! 
Pedig  mostan  is  imádkozom  .... 
Szíved  dobogását  hallgatom. 
(Pest.) 


PATÓ  PÁL  ÚR. 


Mint  elátkozott  királyfi 
Túl  az  Operenczián, 
Él  magában  falujában 
Pató  Pál  úr  mogorván. 
Be  más  lenne  itt  az  élet, 
Ha  egy  ifjú  feleség.... 
Közbe  vágott  Pató  Pál  úr : 
«Ejh,  rá  érünk  arra  még!» 

Roskadó  félben  van  a  ház, 
Hámlik  le  a  vakolat, 
S  a  szél  egy  darab  födéllel 
Már  tudj'  isten  hol  szalad  ; 
Javítsuk  ki,  mert  maholnap 
Pallásról  néz  be  az  ég.... 
Közbe  vágott  Pató  Pál  úr : 
öEjh,  rá  érünk  arra  még!» 


Puszta  a  kert,  e  helyett  a 
Szántóföld  szépen  virít, 
Termi  bőven  a  pipacsnak 
Mindenféle  nemeit. 
Mit  henyél  az  a  sok  béres? 
Mit  henyélnek  az  ekék?.... 
Közbe  vágott  Pató  Pál  úr : 
«Ejh,  rá  érünk  arra  még!)) 

Hát  a  mente,  hát  a  nadrág, 
Ugy  megritkult,  olyan  ó, 
Hogy  szúnyoghálónak  is  már 
Csak  szükségből  volna  jó ; 
Híni  kell  csak  a  szabót,  a 
Posztó  meg  van  véye  rég . . . 
Közbe  vágott  Pató  Pál  úr: 
«Ejh,  rá  érünk  arra  még!» 

Életét  így  tengi  által ; 
Bár  apái   nékie 
Mindent  oly  bőven  hagyának, 
Soha  sincsen  semmije. 
De  ez  nem  az  ő  hibája; 
Ó  magyarnak  szülétek, 
S  hazájában  ősi  jelszó  : 
«Ejh,  rá  érünk  arra  még!» 
(Pest.) 


EGY  APAHOZ. 

Mindent  tevéi,  a  mit  szabad 
És  a  mit  nem  szabad, 
Hogy  visszatartsad  ellened 
Szegült  leányodat; 
Bekéritek  őt  apai 
Tekintélyednek  falai, 

S  úgy  volt  ármányaid  között, 

Mint  hálóban  a  hal, 

És  fenyegetted  haragod 

Gyilkos  villámival .... 

És  még  is  elment  gyermeked 

Az  ifiúval,  kit  szeret. 

Mi  volt  forrása  tetteid 

Sötét  folyóinak? 

Tán  a  szülői  aggalom 

A  jövendő  miatt? 

Ez  volt  a  szép  palást,  a  mely 

Rút  önzésed  takarta  el. 

Árúnak  tartád  gyermeked, 
S  rá  alkuval  is  már.... 
Szeretném  tudni :  mennyiért 
Kérték  s  mi  volt  az  ár  ?  . . . . 

Vásárra  vitted,  teheted, 
Mert  hisz  te  adtad  életét. 

Te  legalább  ezt  gondolod. 
Hah,  milyen  lázitó, 
Mily  iszonyú  tett  volna  ez, 
Ha  nem  voln'  olyan  ó, 
Ha  minden  istenadta  nap 
Meg  nem  történnék  újólag. 

Van  embervásár,  szinte  van 
Ott  túl  a  tengeren, 
De  az  adó-vevő  fehér 
S  az  áru  szerecsen, 
Mig  itt  mi  nálunk  az  apák 
Magzatjaikat  árulják. 

Így  cselekvél  te  is  ... .  vagy  mondd 

Hazugnak  szavamat, 

Tégy  tanúságot  róla,  hogy 

Szeretted  lyányodat, 

Beszélj ! .  .  . .  egy  hangod  sem  lehet, 

Mely  megezáfolna  engemet. 

Midőn  ármányod  szétszakadt, 

S  leomlott  minden  gát, 

S  az  ifjú  végre  elvivé 

Magával  a  leányt, 

Annyit  se'  mondái  nékiek : 

Vajon  lesz-e  mit  ennetek? 

Levontad  rólok  kezedet, 
lígy  távozának  el, 
Bár  meggyőződésed  vala, 
Hogy  első,  a  kivel 
Találkoznak,  a  nyomor  lesz, 
S  majd  el  sem  hagyja  őket  ez. 

De  szép  hited,  tisztelt  apa, 

Tudd  meg,  nem  teljesült, 

S  ha  tán  a  szükség  egykoron 

Reájok  nehezül, 

Te  lészsz  utósó,  a  kinek 

Segélyeért  könyörgenek. 

S  ők  boldogok,  (érdemlik  is 
Sok  szenvedésükért !) 
Oly  véghetetlen  boldogok, 
Hogy  hozzájok  se'  fér 
A  gyűlölség  és  a  harag, 
Hogy  néked  megbocsátanak ; 

S  kívánják:  légy  boldog  te  is! 
De  bár  kivánjanak 
Neked  minden  jót,  hasztalan  ; 
Mert  ki  elhagyja  csak 
Egy  pillanatra  gyermekét, 
Örökre  elhagyj'  azt  az  ég. 
(Pest.) 


ÁLLJ  MEG,  FELESÉGEM  .  .  . 

Állj  meg,  feleségem,  Munka,  tett  az  élet, 

Mondok  valamit,  Tegyünk  valamit, 

Játszuk  el  a  múltnak  Játszuk  el  a  múltnak 

Jelenéseit,  Jelenéseit. 
Mert  illik  dologhoz 

Fogni  végre  már,  Képzeld,  hogy  leány  vagy, 

Isten  drága  napját  Az  a  lyányka  még, 

Egyre  lopni  kár.  Kivel  ott  a  csendes 

Kertben  mulaték. 

Eddig  csak  henyéltünk,  Itt  a  kályha  lesz  a 

Ennek  vége  lesz,  Nagy  fe»  mely  alatt 

Mert  ez  a  léleknek  Elmondám  szerelmi 

Fásulást  szerez.  Vallomásomat. 

Támaszkodjál  hozzá, 
S  addsza  kezedet, 
És  figyelj,  elmondom 
Szép  beszédemet :  — 
((Nagysám,  én  nagysádat 
Sze  .  .  .  sze  . .  .  szeretem  ! 
Nagysádé  szerelmem, 
Lelkem,  életem! 


Pár  hónapja  csak,  hogy 
Feleségem  lett, 
S  ím  nyíltan  bevallja 
Már,  hogy  nem  szeret. 

Hahh! —  vagy  úgy...  ni  most 
Én  feledtem  el,  [meg 

Hogy  csak  játszunk,  hogy  a 
Multat  jótszuk  el. 
Mennyi  galibával 
Jár  ez  a  dolog! 
Hagyjuk  abba,  jobb  lesz, 
Már  fáradt  vagyok. 


Oh  feleljen  nagysám, 

Hogy  viszont  szeret!)) 

<r  ((Szeretlek,  Sándorkám, 

Bírod  szívemet.  .  .  .»» 

Persze,  hát  hogy  is  ne, 

Mondtad  is  te  ezt! 

Mily  anachronismus! 

Mondd,  hogy  nem  szeretsz,   Ulj  le  itten,  majd  én 

Melléd  heverek, 
Mint  akkor  mondád.  ««Én    S  rád  hajlok  fejemmel, 
Nem  szeretem  önt. »»  Így,  kis  angyalom  .... 

Nem  szeretsz  galambom?       Munka  után  milyen 
Szépen  köszönöm.  Jó  a  nyugalom! 

(Pest.) 


Elfáradtam.  Most  már 
Csak  pihenhetek. 


AZ  ÉJ. 


Feküdjetek 
Már  le, 
Emberek ! 
Vagy  ha  jártok, 
H  alkan 
Lépjetek. 

Lábujjhegyen 

Lassan 

Járjatok, 


S  durva  zajt  ne 

Üssön 

Ajkatok. 

Tisztelni  kell 
A  gyászt, 
Mert  az  szent. . 
Éj,  a  gyászos 
Ifjú, 
Megjelent. 

Kedvese  volt, 
És  az 
Meghala ; 
Azért  gyászol, 
Szegény 
Éjszaka. 

Csendesen  a 

Földre 

Leborul, 

Hull  a  fűre 

Könnye 

Szomorún. 

Most  egyszerre 
—  Vajon 
Mi  dolog?  — 
Búsan  bár,  de 
Még  is 
Mosolyog. 

lm,  sírjából 
A  hold 
Feljőve; 
Holt  kedvese 
Halvány 
Szelleme. 

Találkoznak 

Édes 

Keservvel, 

Ölelkeznek 

Kínos 

Gyönyörrel. 

És  beszélnek  . . . 
De  ki 

Tudja,  mit? 
A  mit  senki 
Nem  sejt, 
Nem  gyanit. 


Nem   is  volna 
Ezt  jó 
Tudnotok, 
Mert  e  beszéd 
Örök 
Nagy  titok. 

Csak  az  őrült 
Hallja, 
A  midőn 
Rá  a  lázas, 
Rémes 
Óra  jön  ; 

S  a  haldokló, 
Ha  már 
Csak  egy-két 
Pókhálószál 
Tartja 
Eletét ; 

Még  egy  hallja, 
Még  egy 
Harmadik: 
A  költő,  ha 
Ébren 
Álmodik, 

A  merengő 
Költő 
Érti  még 
Ama  szellem- 
Hangok 
Rejtelmét, 

De  nem  szólhat 
Róla, 

Ne  kérdezd 
Elfelejti, 
Mire 
Fölébred. 


(Pest.) 

0KAT00TÁ1A. 

Van  egy  ország,  úgy  híják,  hogy 

Okatootáia; 

Második  szomszédja  Chína, 

Az  első  Ausztr(ál)ia. 

És  ez,  hogy  Ausztr(ál)iának 
Tőszomszédja,  vajmi  jól 
Nem  lopózhatik  be  hozzá 
Á  civilisatio. 

Oh  a  tántoríthatatlan, 
A  dicső  Ausztr(ál)ial 
ó  magát  e  gonosztól  nem 
Hagyja  elcsábítnia. 

ó,  noha  már  Chína  is  kezd 
Mendegélni  csendesen, 
0  még  most  is,  mint  a  szikla, 
Áll  erősen  egy  helyen. 

Áldd  a  sorsot,  áldd  az  istent, 

Okatootáia. 

Hogy  Chínán  is  túl  vagy  még,  hogy 

Szomszédod  Ausztr(ál)ia. 

Boldog  országi  mert  bár  érzi 
A  szükség  sok  nemeit: 
Legalább  egy,  és  a  fő,  a 
Lelki-szükség  nincsen  itt. 

Szerény  állat  itt  a  lélek, 
Nem  kér  szénát,  abrakot ; 
Mint  szamár  a  gazt:  zabálja 
A  kalendáriomot. 

A  minek  következtében 
Nem  nagy  számmal  lelhetők 
A  költők,  művészek  és  más 
Kapa-  kaszakerülők. 

Az  pedig,  ki  bolond  fővel 
Arra  szánja  el  magát, 
Csináltasson  egy  szép  szekrényt 
S  zárja  bele ....  a  fogát, 

Minthogy  ezen  mesterségnél 
Fölösleges  itt  a  fog; 
Harapnia  nem  leszen  mit, 
Legfölebb  csak  nyelni  fog. 

Megvan  itten  az  a  szép  is, 
Hogy  különvált  s  nem  vegyes 
A  bagarja  s  a  kutyabőr, 
A  paraszt  és  a  nemes. 

Kutyabőr  1  ez  itt  a  fő-fő, 
Becsben  párja  nincs  neki, 
És  ezért  sok  úri  ember 
Saját  testén  Yiseli. 

De  habár  rangjával  kissé 
Nagyra  van  az  úri  rend, 
Nem  mondhatni,  hogy  nem  gondol 
A  köznéppel  odalent; 

«  Nyisd  ki  markod,  mind  a  kettőO 
A  paraszthoz  ígyen  szól, 
«Nyisd  ki  markod,  jó  barátom, 
Nesze  semmi,  fogd  meg  jól.D 

Azzal  vagdalkoznak  némely 
Nem  t'om  milyen  emberek, 
Hogy  ez  országban  nyilvános 
Epületek  nincsenek. 

Mit?  nyilvános  épület  nincs? 
Hát  az  akasztófa  mi? 
S  ezt  bizony  majd  minden  falu 
Határában  láthatni. 

Oh  e  nemzet  büszke  nemzet, 
Cpen  erre  tart  sokat, 
S  ebben  talán  fölül  is  múl 
Minden  más  országokat. 

Virágozzál,  dicső  ország, 
Nagyratermett  natio, 
S  még  soká  ne  háborgasson 
A  civilisatiol 

(Pest.) 


MOSOLYOGJ  RÁM! 

Mosolyogj  rám,  édes  feleségemi 
Nincs  virág  a  földön  és  az  égen 
Csillag,  a  mely  képviselhetné  a 
Kedvességben  mosolygásodat. 

Már  ha  rajta  arczodon  a  felhő, 
S  fuvalom,  mely  elröpítse,  nem  jő  : 
Tedd  szelíddé,  aranyozd  meg,  kérlek, 
Mosolyodnak  hajnalával  azt.  — 

Puszta  télben  a  kert  puszta  fája 
Milyen  vágygyal,  mily  óhajtva  várja 
A  tavaszt,  mely  néki  majd  virító 
Lombot  ád  és  zengő  madarat! 

A  vándor,  ki  messze  földön  jára, 
S  éjjel  ér  be  falva  határára, 
Várja,  várja:  mikor  csillog  rá  már 
Házából  a  nyájas  mécsvilág? 

S'a  beteg,  ki  bűs  ágyán  az  éji 
Sötétséget  hosszan,  hosszan  nézi 
S  egyedül :  mint  várja  epcdőn  a 
Támadó  nap  első  sugarát  1 

S  a  halottak,  koporsóba  zárva, 

Miként  várnak  a  feltámadásra ! 

Oh  de  hát  én,  én  még  mindezeknél 
Jobban  várom  mosolygásodat. 

Mosolyogj  hát,  én  kérlek,  hű  férjed, 
A  kinek  ha  szíve  könyvét  érted, 
Tudhatod,  hogy  benne  mindenik  sor 
Egy  élet,  mely  érted  halni  kész, 

Tudhatod,  hogy  arczod  tükre  lelkem, 
És  pedig  nagyító  tükre,  melyben 
Hosszú  és  mély  tőrdöfés  az,  a  mi 
Kis  redő  csak  homlokod  fölött. 

Mosolyogj  hát,  üdvem  alkotója  1 

Ajkad,  kezed,  térded  csókolója, 
Álmaid  hiven-virasztó  őre, 
Életednek  árnya,  férjed,  kér. 
(Pest.) 


A  MAGYAR  POLITIKUSOKHOZ. 

Lenézik  a  szegény  költőket 
Ez  elbizott,  kevély  urak, 
Kik  a  megyék  s  ország  gyűlésén 
Fényes  szerepet  játszanak. 
Pusztulj  az  útból,  jó  fiú,  ki 
Kopottan  ballagsz  ott  gyalog, 
Mert  eltiportat  ezen  úr,  ki 
Hintón  melletted  elrobog. 


Pítcffi   Sándor.   ]]. 


i  78  T^isebh  költemények. 

Azért  vannak  tán  olyan  nagyra, 

Hogy  őket  paripák  viszik, 

S  mig  a  költő  tengődik  éhen, 

Az  ő  szolgájok  is  hizik? 

Vagy,  a  mi  még  szebb,  azt  gondolják 

Talán,  hogy  fontosabbak  ők 

Az  emberiség  mérlegén,  mint 

E  haszontalan  Yerselők? 

Ti,  kik  ugy  fölfuvalkodátok, 
Tudjátok-e,  mik  vagytok  ti? 
Az  apró  napi  események 
Mulandó  pásztortűzei. 
Éjenként  lát  a  vándor,  a  mint 
Föl-föllobogtok  magasan, 
S  reggel  felé  a  nagy  tüzeknek 
Már  csak  hideg,  holt  hamva  van. 

Hozzátok  képest,  mikor  égtek, 
A  költők  kicsiny  csillagok, 
E  messze  csillámló  szikráknál 
Százszor  nagyobbak  lángitok; 
De  hamvatokat  is  midőn  már 
A  szellők  régen  eWivék, 
A  távolságban  a  kis  csillag 
Még  akkoron  is  egyre  ég. 

Tanuljátok  meg,  mi  a  költő, 
És  bánjatok  szépen  vele, 
Tanuljátok  meg,  hogy  a  költő 
Az   istenség  szent  levele, 
Mely -t  leküld  magas  kegyében 
Hozzátok,  gyarló  emberek, 
A  melybe  örök  igazságit 
Saját  kezével  irta  meg. 

S  habár  más  nemzet  föl  se'  venné 
A  költőket,  ti  magyarok, 

Költőitek  előtt,  ti  nektek 
]Uő,  hogy  fejet  hajtsatok. 
Oh,  a  magyar  költőknek  vajmi 
Nagy  honfi- érdemök  vagyon  .... 
Szégyen,  ha  elfelejtettétek  1 
Még  nincsen  túl  fél  századon. 

Nyelvünk,  egyetlen  kincsünk,  melyet 

Apáink  örökségiből 

El  nem  rabolt  még  az  enyészet, 

Az  ellenünk  esküdt  idő, 

Nyelvünk  is  veszendőben  volt  már, 

Hozzája  közel  volt  a  vég, 

Az  országútra  kitaszítva 

Halálos  bajban  feküvék. 

Kevély  urak,  e  szent  betegnek 
Milyen  segélyt  nyújtottatok  ? 
Ha  hozzá  léptetek,  azért  volt, 
Hogy  rajta  egyet  rúgjatok! 
Költők  valának  ápolói, 
E  rongyos,  éhes  emberek, 
Ok  ápolák  s  menték  meg ....  és  ti 
őket  még  is  lenézitek  1 
(Pest.) 


FELESÉGEM  NEVENAPJÁN. 

Kis  Juliskám,  feleségem,  Mielőtt  elébe  lépek, 

Neve  napja  vagyon  mostl  Így  csípem  ki  magamat, 

Adjatok  rám  ócska  mentét,  Legyen  újra  föltámasztva 

Rókaprémest,  zsinorost.  A  hajdankori  divat, 

Es  le  most  e  bugyogóval,  Az  a  régi  idő,  melyben 

Magyar  nadrágot  nekem  1  Még  roszúl  öltöztenek. 

És  el  bajuszpödrőért  a  De  a  mellett  jót  kívántak 

Patikába  hirtelen!  Egymásnak  az  emberek.  - 


I^isebb  költemények- 


Jót  kívánok  én  is  néked, 
Ez  természetes  dolog, 
Csak  hogy  a  jó  annyiféle, 
Hogy  alig  választhatok. 

Hogy  lehetne  valamennyit 
Egy  szóban  kimondani  ? 
Ne  legyenek  életednek 
Bánatai,  bajai  ? 


Eh,  ez  nem  is  jó  kívánság! 
Bánat  és  baj  kellenek; 
A  hol  árnyék  nincsen,  ott  a 
Fényt  sem  igen  látni  meg. 

Ifjúsági  ez  a  minden  jó, 
Éld  le  ifjúságodat. . . . 
Ez  rövid,  s  aztán  meghalni  ? 
Nem  nagyon  víg  gondolat. 


Érd  el  (persze  én  velem)  az 
ósz  hajak  késő  korát, 
Hanem  ez  ne  légyen  más,  mint 
Álarczban  az  ifjúság. 
(Pest.) 


CSENDES  TENGER  RÓNASÁGÁN 


Csendes  tenger  rónaságán 
Szelíden  reng  csónakom, 
Mint  tavaszszal  esti  szellő 
Kebelén  a  rózsafa. 
Nem  vagyok  rá  érdemetlen, 
Jó  lélekkel  mondhatom. 
A  folyó,  melyen  jövék 
Ide,  a  hol  most  vagyok, 
Hosszú  és  vészes  folyó  volt : 
Villám  futkosott  fölöttem, 
Jobbra-balra  éles  sziklák 
Fenyegettek  és  alattam 
Örvényeknek  torka  nyílt .  . . 
Evezőm  minden  csapása, 
Szívem  minden  dobbanása 
Az  utósó  lehetett  vón'. 
Én  eveztem,  csak  eveztem, 
S  a  mi  legfő  :  akkor  is  még, 
A  midőn  vezértüzem, 


A  remény  is  kialudt, 
Még  akkor  sem  csüggedek. 
Csüggedetlené  a  díj !  — 
Díjam  oly  szép,  olyan  édes : 
Ringatózni  véghetetlen, 
Nyugodalmas  tengeren, 
Boldogságos  házasélet 
Nyugodalmas  tengerén. 
Félretettem  evezőmet, 
Mért  is  volna  az  kezemben  ? 
Hisz  mindegy,  akárhová  visz 
Vitorlámnak  játszótársa, 
A  kis  gyermek-fuvalom ; 
Mindegy  az,  mert  mindenütt  az 
Ég  vesz  engemet  körűi,  a 
Fellegetlen,  tiszta  ég  ... . 
Ugy  ereszkedik  le  ez 
A  sík  tengernek  szinére, 
Engem  úgy  kerít  be,  mint  egy 

Kék  virágokból  ftízött  Mintha  kedvesem  hajával 

óriási  köszörű.  Játszanának.  És  a  dal 

Mendegélek,  mendegélek,     Még  is  szép,  mert  hallatára 
Ringatózom,  ringatózom.        A  mennyből  leszállnak  a 
Gondtalan  nyújtózkodom ;      Csillagok,  hogy  közelebb 
Fejem  édesen  pihen  Légyenek,  s  a  hold  kilép 

Hitvesemnek  lágy  ölében  ;     A  tengerbül  és  figyelmez.  — 
Szemeim  szemeibe  néznek,    Így  lantolva,  énekelve 
E  szemekbe,  mik  sötétek,      Vándorlok  kis  sajkámon,  mint 
S  még  is  ragyogóbbak,  mint  a  A  delfinen  Árion .... 
Mennyország  arany  lakói ;     Néha  száll  csak  árboczomra 
És  kezemben  a  lant,  rajta      Egy-egy  síró  vészmadár : 
Ábrándos  dalt  pengetek,        Egy-egy  fájó  aggalom 
Nemszabályos,  nem  kigondolt  Jövendőd  miatt,  hazám; 
Mesterkélt  dalt..  .  ujjaimra  De  minél  beljebb  jutok 
Bízom,  hogy  mit  verjenek,    A  tenger  végetlenébe, 
S  futnak  ezek  a  húrok  közt  Annál  ritkábban  jön  ilyen 
Föl  s  le  öntudatlanul,  Vészt  jövendölő  madár. 

(Pest.) 


HONVÁGY. 

(Béranger  után  francziából.) 

Mondátok :  «Jer  Párizsba,  ifjú  pásztor, 
Használni  magas  tehetségedet. 
Pénzünk,  gondunk,  a  tanulás,  a  színház 
Feledtetik  majd  a  mezőt  veled. D 
Én  eljövék,  de  milyen  arczoml  a  sok 
Tűznél  tavaszomat  leégetem. 
Adjátok  vissza,  vissza  falumat 
És  a  hegyet,  hol  születem ! 

Bús  és  hideg  láz  fut  rajtam  keresztül, 
Beteljesítvén  kíván ságtokat. 
E  szép  bálokban,  a  hol  királynék  a 
Hölgyek,  haldoklóm  a  honvágy  miatt, 


Jfisebb  költemények- 

Nyelvem  hiába  csínosítám,  és  a 
Művészet  fénye  hasztalan  vakít. 
Adjátok  vissza,  vissza  falumat 
Es  vidám  vasárnapjait! 

Estéinket  s  a  vén  meséket  s  durva 
Danáinkat  méltán  lenézitek. 
Bűvészeinken  túltesz  Operátok, 
Mely  a  tündér  hont  közelíti  meg. 
A  szentek  szentének  hódolva,  a  menny 
Hangversenytekből  vészi  hangjait. 
Adjátok  vissza,  vissza  falumat 
És  esténkénti  dalait! 

Sötét  kunyhóink  s  dűlő  templomunkat 
Mag^m  is  kezdtem  én  csekélyleni. 
]tt  megragadnak  a  sok  emlékszobrok, 
Kivált  e  Louvre  s  díszes  kertjei. 
Pompás  kastélyok,  mint  légtünemények, 
Miket  beszínez  a  napalkonyat. 
Adjátok  vissza,  vissza  falumat 
S  harangját  s  a  kis  házakat! 

Térítsétek  meg  a  bálványimádót ; 
Haldokló  félben  istenéhez  tér. 
Kutyám  ott  lenn  vár  engem  a  tűzhelynél, 
S  anyám,  búcsúnkra  emlékezve,  sír. 
Százszor  látám  a  hófúvást,  vihart,  s  ha 
Vadállatok  nyájunkra  történek. 
Adjátok  vissza,  vissza  falumat 
S  botom  s  a  barna  kenyeret! 

Mit  hallok,  ég,  mily  nyugtalanná  lettem! 
Mondják:   <rmenj,  indulj  holnap,  ha  virad. 
Szülőfölded  letörli  könnyedet,  s  majd 
Éledni  fogsz  hazád  ege  alatt. D 
Isten  veled  szép  ragyogó  hely,  Párizs, 
Hol  elbájolva  áll  a  jövevény. 

Ah  újra  látom,  látom  falumat 
És  a  hegyet,  hol  születem ! 

(Pest.) 


CZAKÓ  TEMETÉSÉN. 

(t  öngyilkosság  által   deczember   14.    1847.) 

Könnyez  a  részvét...  oh  még  a  Nagy  a  világ,  nagy  a  világ, 

Gyűlölség  is,  ha  itt  vóna,  Benne  miljom  embertárs  van, 

Ejtene  egy  drága-gyöngyöt,  Sőe  nagy  világban,  ő  e 

Egy  könyűt  e  koporsóra.  Milliók  közt  állt  magában. 

Magasan  röpülő  szellem  Végre  lelt  egy  jó  barátot, 

Sűlyedt  a  mély  semmiségbe,  Jó  barátja  a  fegyver  lett, 

Tavasz  dől,  az  ifjúságnak  Mely  szivéről  lesegíté 

Tavasza,  a  sír  telébe.  Az  életet,  e  nagy  terhet 

Keresett-e  rokon  lelket,  Könnyez  a  részvét...  oh  még  a 

S  nem  talált  egy  jó  barátot?    Gyűlölség  is,  ha  itt  vóna, 
Vagy  ki  oda  lépé  hozzá,  Ejtene  egy  drága-gyöngyöt, 

Eltaszítá  őt  magától?  Egy  könyűt  e  koporsóra. 

(Pest.) 


VASÚTON. 


Tenger-kéj  vészen  körűi, 
Közepében  lelkem  fürdik  . . . 
A  madár  röpült  csak  eddig, 
Most  az  ember  is  röpül ! 

Nyílsebes  gondolatunk, 
Későn  indulunk  utánad, 
De  sarkantyúzd  paripádat, 
Mert  elérünk,   elhagyunk! 


Hegy,  fa,  ház,  ember,  patak 
És  ki  tudja,  még  mi  minden? 
Tűnedez  föl  szemeimben 
S  oszlik  el,  mint  köd-alak. 

A  nap  is  velünk  szalad, 
Mint  egy  őrült,  a  ki  véli, 
Hogy  őt,  összevisszatépni, 
Űzi  egy  ördögcsapat : 


i8. 


T^isebb  költemények- 


Futott,  futott,  s  hasztalan ! 
Elmaradt...  fáradva  dől  le 
A  nyugati  hegytetőre, 
Arczán  szégyen  lángja  van. 

S  még  mi  egyre  röpülünk, 
Egy  sziporkát  sem  fáradva ; 
Ez  a  gép  tán  egyenest  a 
Más  világba  megy  velünk!  — 


Száz  vasútat,  ezerét  1 
Csináljatok,  csináljatok  1 
Hadd  fussák  be  a  világot, 
Mint  a  testet  az  erek. 

Ezek  a  föld  erei, 
Bennök  árad  a  műveltség, 
Ezek  által  ömlenek  szét 
Az  életnek  nedvei. 


Miért  nem  csináltatok 
Eddig  is  már?  ....  vas  hiányzott? 
Törjetek  szét  minden  lánczot, 
Majd  lesz  elég  vasatok! 
(Pest.) 


A  HARAGHOZ 


Kiapadsz-e,  harag, 
Te  zuhatagos 
Vad  bérezi  patak, 
Mely  zúgva  rohantál 
A  mélybe,  s  vetettél 
Szilaj  habokat .... 
Kiapadsz- e,  harag, 
Szivembül   örökre? 
Hát  csendes  házimadár 
Lesz  az  erdei  sasból, 
Mely  körmeit  egykor 
A  bősz  zivatar 
Hátába  ütötte, 
És  rajta  lovagla 
Kevély  diadallal  ? 
Hát  vállatrántó 
És  fej  billentő 
És  hálósapkás 
Jó  békés  polgár 


Lesz  a  tüzes  ifjú? 
Ki  néha  magával 
Nem  bírt,  kinek  ez 
Volt  a  neve  egykor 
Mindenkinek  ajkán  : 
H  aragos  Petőfi ! 

Mily  aggalom  ez,  mily 

Hiábavaló! 

Nem  hagyhat  el   engem 

Nemes  indulatom, 

Az  ifju-harag; 

Nem  apadt  ki  szivembül 

E  zuhatagos 

Vad  bérezi  patak, 

S  nem  fog  kiapadni. 

Csak  csendesedett 

Most  némileg  árja, 

Mert  róna  mezőkön 

Megy  útja  keresztül, 
Mezőiden,  hegy  s  völgy 
Nélküli  jelen. 
De  ott  a  jövendő 
Sziklás  vadona, 
Mélységeivel. . . . 
Ha  majd  oda  ér 


Haragom  pataka  ! 
Megnőve  folyammá 
Ugy  fog  lezuhanni 
Elleneidre,  hazám, 
Mint  a  feneketlen 
Örvénybe  a  féktelen 
Niagara! 


(Pest.) 


KINN  A  MÉNES,  KINN  A  PUSZTÁN 


Kinn  a  ménes,  kinn  a  pusztán, 
A  betyárok  országútján. 
Benn  a  csikós  a  csárdában, 
Iszik  isten  igazában. 

Hadd  igyék,  ha  kedve  tartja, 
Ha  kiszáradott  a  torka, 
Nem  is  csoda  ily  melegben, 
Süt  a  nap  esze-veszetten. 

De  ha  beballag  kend,  bátya, 
Iszogatni  a  csárdába, 
Legyen  gondja  a  ménesre, 
Bizza  kelmed  jó  kezekre. 

Ott  kinn  hagyott  három  bojtárt, 
Egy  sem  ér  egy  hajító  fát, 
Mind  a  három  azzal  mulat, 
Hogy  alszik  a  kalap  alatt. 

Hevernek  a  földön  hanyatt, 
Orczájok  a  kalap  alatt, 
Egyebökkel  nem  gondolnak, 
Ha  megpörköli  is  a  nap. 


Hát  amott  Kecskemét  felől 
A  homoktorlatok  megöl 
Ki  lépeget  szép  lassacskán 
Egy  szép  sötétpej  paripán? 

Szép  tüzes  ló,  de  még  rajta 
A  legény  tüzesebb  fajta, 
Bátorság  van  a  szemében, 
Karikás-ostor  kezében. 

Csak  jön,  csak  jön,  halk  lépést  tart, 
Egyszer  a  méneshez  ugrat, 
Kiszakít  egy  jó  nagy  falkát . . . 
Kis- Kunság,  most  isten  hozzád  1 

Fárad  a  nap,  már  alant  jár, 
Egyre  nyargal  még  a  betyár 
És  előtte  a  paripák, 
Csattog-pattog  a  karikás. 

Jön  a  csikós  a  csárdából 
Gyógyulóban  mámorából, 
A  bojtárok  ébredeznek, 
Nagy  híja  van  a  ménesnek. 


i  86  J^isebb  költemények- 

El  az  egész  kerületbe 

Ló-keresni,  szedtevette ! 

De  hiszen  kereshetik  mán 
Kit  Szabadkán,  kit  Kikindán. 

(Pest.) 

MÉG  ALIG  VOLT  REGGEL  .  .  . 

Még  alig  volt  reggel,  már  megint  este  van. 
Még  alig  volt  tavasz,  már  megint  itt  a  tél. 
Még  alig,  Juliskám,  hogy  megismerkedtünk, 
S  már  feleségem  vagy,  már  rég  azzá  lettél. 

Még  alig  hogy  játszánk  apáink  térdén,  s  már 
Maholnap  ott  alszunk  nagyapáink  mellett. . . 
Csak  annyi  az  élet,  mint  futó  felhőnek 
Árnya  a  folyón,  mint  tükrön  a  lehellet. 
(Pest.) 

SZILVESZTER  ÉJE 

1 847-BEN. 


Hejh,  vannak  ma  számadások! 
Házi  asszony,  házi  gazda, 
Mit  bevett  és  kiadott  az 
Év  folytában,  összeadja. 

Vizsgálják  a  pénzes  erszényt, 
Mennyi  volt  benn  s  mennyi  van  még, 
S  törlik  le  a  verítéket, 
Melylyel  azt  a  pénzt  szerezték. 

Feleségem,  lásd,  milyen  jó, 
Hogy  mi  nékünk  nincsen  pénzünk: 
Nem  piszkoljuk  be  kezünket, 
S  nem  csorog  a  verítékünk. 

Amazoknak  a  Jádáik, 

Mi  nekünk  szíveink  telvék 

Az  milyen  szegény  gazdagsági 
Ez  milyen  gazdag  szegénységi 

ÍJ. 

Még  csak  egy  magam  valék 
Tavaly  ilyen  tájban, 
Az  idén  már  kettecskén 
Vagyunk  a  szobában. 

Furcsa  lesz,  ha  már  ez  egy 
Darabig  majd  így  mén  : 
Esztendőre  hármacskán 
Azután  négyecskén. 

111. 

De  félre,  félre  a  tréfával, 

Hisz  beteg  mellett  állunk; 

Beteg,  haldoklik  az  esztendő, 

Ez  a  mi  drága  kedves  jó  barátunk . . . 

Fonjunk  áldásból  líliomfüzért, 

Megkoszorúzni  haldokló  fejét. 

ó  adta  össze  kezeinket, 

Válhatlanúl,  örökre, 

ő  szállitá  föl  lelkeinket 

Nem  ismert  és  nem  sejtett  örömekre 

Fonjunk  áldásból  líliomfüzért, 

Megkoszorúzni  haldokló  fejét. 

Az  a  kevés  bú,  mit  koronként 

Szivünkre  rá  cseppente, 

Nem  keseríté  boldogságunk, 

Sőt  azt  még  sokkal  édesebbé  tette . . . 

Fonjunk  áldásból  líliomfüzért, 

Megkoszorúzni  haldokló  fejét. 


I  88  7{i$ebh  költemények- 

Haldoklik  6,  már  csak  néhány  halk 

Szívdobbanás  van  hátra, 

S  az  örök  éj  borúi  e  szemre, 

Mely  boldogságunk  hajnalfényét   látta 

Fonjunk  áldásból  líliomfüzért, 

Megkoszorúzni  haldokló  fejét. 


IV. 

Az  esztendőnek  a  halála 
Oly  ünnepélyes  egy  halál! 
Ilyenkor  minden  jobb  halandó 
Elzárkózik,  magába  száll. 

S  nem  hogy  barátnak,  hanem  még  az 
Ellenségnek  is  megbocsát, 
És  ez  valóban  nagyszerű,  szép  ; 
De  én  is  így  tegyek-e  hát? 

Csak  a  zsarnok  s  a  szolgalélek, 
E  kettő  az  én  ellenem, 
S  én  zsarnokoknak  s  rabszolgáknak 
Bocsássak  meg?.  . . .  nem,  soha  sem! 

Az  isten  ítélőszékénél, 
Még  ott  sem  mondok  egyebet: 
<t  Hogysem  ezeknek  megbocsássak, 
Inkább  elkárhozott  legyek  1$ 
(Pest.) 

A  TÉLI  ESTÉK. 

Hova  Jett  a  tarka  szivárvány  az  égről? 
Hova  lett  a  tarka  virág  a  mezőkről  ? 
Hol  van  a  patakzaj,  hol  van  a  madárdal, 
S  minden  éke,  kincse  a  tavasznak  s  nyárnak  ? 
Oda  van  mindi  csak  az  emiékezet  által 
Idéztetnek  föl,  mint  halvány  síri  árnyak. 
Egyebet  nem  látni  hőnál  és  fellegnél ; 
Koldussá  lett  a  föld,  kirabolta  a  tél. 

Olyan  a  föld,  mint  egy  vén  koldus,  valóban, 
Vállain  fejér,  de  foltos  takaró  van, 
Jéggel  van  foltozva,  itt-ott  rongyos  is  még, 
Sok  helyen  kilátszik  mezítelen  teste, 
Ugy  áll  a  hidegben  s  didereg ...  az  inség 
Vastagon  van  bágyadt  alakjára  festve. 
Mit  csinálna  kinn  az  ember  ilyen  tájban  ? 
Mostan  ott  benn  szép  az  élet  a  szobában. 

Áldja  istenét,  kit  istene  megáldott, 
Adván  néki  meleg  hajlékot  s  családot. 
Milyen  boldogság  most  a  jó  meleg  szoba, 
S  meleg  szobában  a  barátságos  családi 
Most  minden  kis  kunyhó  egy  tündérpalota, 
Ha  van  honnan  rakni  a  kandallóra  fát, 
S  mindenik  jó  szó,  mely  máskor  csak  a  légbe 
Röpül  tán,  most  beszáll  a  szív  közepébe. 

Legkivált  az  esték  ilyenkor  mi  szépek! 
El  sem  hinnétek  tán,  ha  nem  ismernétek. 
A  családfő  ott  fenn  űl  a  nagy  asztalnál 
Bizalmas  beszédben  szomszéddal  s  komával, 
Szájokban  a  pipa,  előttök  palaczk  áll 
Megtelve  a  pincze  legrégibb  borával, 
A  palaczk  fenekét  nem  lelik,  akárhogy 
Iparkodnak  . . .  újra  megtelik,  ha  már  fogy. 

Kínálgatja  őket  a  jó  háziasszony, 

Ne  félj,  hogy  tisztjéből  valamit  mulaszszon, 

Hejh  mert  ő  nagyon  jól  tudja,  mit  mikép  kell, 

A  kötelességét  ő  jól  megtanulta, 

Nem  bánik  könnyen  a  ház  becsületével, 

Nem  is  foghatják  rá,  hogy  fösvény  vagy  lusta. 

Ott  sürög,  ott  forog,  s  mondja  minduntalan : 

«  Tessék,  szomszéd  uram,  tessék,  komám  uram  !í 

Azok  megköszönik,  s  egyet  hörpentenek, 
S  ha  kiég  pipájok,  újra  rá  töltenek, 
És  mint  a  p'pafüst  csavarog  a  légben, 
Akkép  csavarognak  szanaszét  elméik, 
És  a  mi  már  régen  elmúlt,  nagyon  régen, 
Összeszedegetik,  sorra  elregélik. 
A  kitől  nincs  messze  az  élet  határa, 
Nem  előre  szeret  nézni,  hanem  hátra. 

A  kis  asztal  mellett  egy  ifjú  s  egy  lyányka, 
Fiatal  pár,  nem  is  a  múlt  időt  hányja. 
Mit  is  törődnének  a  múlttal?  az  élet 
Előttök  vagyon  még,  nem  a  hatok  megett ; 
Leikök  a  jövendő  látkörébe  tévedt, 
Merengve  nézik  a  rózsafelhős  eget. 
Lopva  mosolyognak,  nem  sok  hangot  adnak, 
Tudja  a  jó  isten,  még  is  jól  mulatnak. 

Amott  hátul  pedig  a  kemencze  körűi 
Az  apró-cseprőség  zúgva  zsibongva  fii, 

Egy  egész  kis  haJom  kisebb-nagyobb  gyermek 
Kártyából  tornyokat  csinál . . .  épít,  rombol .  . . 
Űzi  pillangóit  a  boldog  jelennek, 
Tennapot  felejtett,  holnapra  nem  gondol.  — 
Lám,  ki   hinné,  mennyi  fér  el  egy  kis  helyen  : 
Itt  van  egy  szobában  múlt,  jövő  és  jelen! 

Holnap  kenyérsütés  napja  lesz,  szitál  a 
Szolgáló  s  dalolgat,  behallik  nótája. 
Csikorog  a  kútgém  ott  kinn  az  udvaron, 
Lovait  itatj'  a  kocsis  éjszakára. 
Húzzák  a  czigányok  valami  víg  toron, 
Távolról  hangzik  a  bőgő  mormogása. 
S  e  különféle  zaj  ott  benn  a  szobába' 
Osszefoly  egy  csendes  lágy  harmóniába. 

Esik  a  hó,  még  is  fekete  az  utcza, 
Nagy,  vastag  sötétség  egészen  behúzta. 
Járó-kelő  ember  nem  is  igen  akad, 
Egy-egy  látogató  megy  csak  haza  felé, 
Lámpája  megvillan  az  ablakok  alatt, 
S  fényét  a  sötétség  hirtelen  elnyelé. 
Eltűnik  a  lámpa,  a  bennlevők  pedig 
Buzgón  találgatják:  vajon  ki  ment  el  itt? 
(Pest.) 


FELESÉGEK  FELESÉGE . .  . 

Feleségek  felesége,  Nem  is  tudja  a  nőtelen, 

Lelkemadta  kicsikéje!  Mi  az  igazi  szerelem. 

Jer  ide  már  az  ölembe,  ^°gy  tudná  az  istenadta? 

Mulassak  veled  kedvemre.  Még  csak  akkor  tanulgatja. 

Szerettelek  lyánykorodban,  Nőtelen  ember  szerelme 

Szeretlek  most  százszor  jobban,  Csak  virág  a  kalap  mellett; 

Nem  százszor,  de  ezerszerte,  S  most  a  szerelem  én  nékem 

Ha  meg  nem  haragszol  érte.  Lélekzetem,  szívverésem. 

De  boldogok  is  vagyunk  ám, 
Ugy-e,  lelkem  kis  Juliskám? 
Meg  se'  várjuk  a  halálunk, 
Elevenen  égbe  szállunk! 

(Pest.) 


EGY  KÖNYVÁRUS  EMLÉKKÖNYVÉBE. 

Az  életczél  boldogság,  de  elébb 
Fáradni  kell,  hogy  ezt  a  czélt  elérd, 
ligy  ingyen  ahhoz  senki  sem  jut  el, 
Ahhoz  nagyon  sok  mindenféle  kell : 
A  becsülettől  soha  el  ne  térj 
Sem  indulatból  sem  pedig  díjért, 
Szeresd  hiven  felebarátidat, 
Ne  vond  föl  közted  s  más  közt  a  hidat, 
A  hon  nevét,  a  drága  szent  hazát 
Szivednek  legtisztább  helyére  zárd, 
S  imádd  az  istent,  s  mindenek  felett 
Áruld  erősen  költeményimet. 
(Pest.) 


ADORJÁN  BOLDIZSÁRHOZ. 

Mélységes  völgyben,  olyan  mélyben, 

Hogy,  a  mik  állnak  közelében, 

A  mozdulatlan  gránitbérczek, 

Ezen  vasnál  vasabb  falak, 

Még  ők  is,  a  mint  ott  lenéznek, 

Szédülni  látszanak .... 

E  mély  völgynek  legmélyebb  fenekén, 

Hová  a  napvilág  félfeketén 

Jut  el  csak  a  sok  bujkálás  miatt, 

S  hol  a  hold,  ez  a  szép  fonóleány, 

Olyan  kísérteties  szálakat 

Ereszt  éjenként  ezüst  guzsalyán, 

Mikéntha  fonna  szemfedőt  magának .... 

A  völgyben  ott,  egy  nagy  szomorfűzfának 

Tövén,  nyílt  egy  kicsiny  virág. 

Homály  és  lombok  takarák, 

Nem  volt  körüle  semmi,  semmi  fény, 

Csak  egy  fagyott  nagy  harmat  reszketett 

—  Egy  örökkévaló  könny  —  levelén, 

Mint  a  gyémánt  a  vérző  seb  felett. 

Mert  a  virág  piros  volt ....  nem  csoda, 

Egy  összetépett  szívből  támada. 

Kevés  vándor  fordult  meg  itt  e  tájon, 

Kevés  szem  akadott  meg  e  virágon, 

De  a  ki  látta  őt, 

Hamarjában  nem  mehetett  el, 

Ott  állt  csodálkozó  szemekkel 

E  bű-növény  előtt, 

És  nézte,  nézte,  s  érzett  kínokat, 

Miktől  a  lélek  szerteszét  szakad, 

De  míg  igv  ölte  őt  az,  a  mit  !áta, 

Szívott  bódítón-édes  illatot .... 

Barátom,  ez  a  fájdalom  virága, 

Ez  a  virág  lantod  zenéje  volt.  — 

Miért  tiprád  el  ezt  a  szép  virágot? 

Mért  hallgatott  el  így  kezedben  a  lant? 

Nem  fájt,  nem  fájt,  midőn  a  földhöz  vágtad, 

S  mintegy  zokogva  húrja  kettépattant? 

Nem  kiáltott  rád  a  lelk'ismeret, 

Midőn  rá  tetted  gyilkos  kezedet? 

Mert  gyilkos  vagy,  megölted 

Nem  testedet, 

De  ennél  sokkal  többet, 

Jobb  részedet; 

A  lant  a  lelke  a  költőnek, 

S  te,  hah,  te  lelkedet  öled  meg  1  .  .  .  . 

Egy  költő-leiket  semmisítni  megl 

Nem  ismered  tán  küldetésedet? 

Petőfi   Sándor.   11. 

Szent  és  nagy  ez  valóban, 

A  mely  föld  pusztulóban, 

Haldokló-félben  van,  a  meiynek  már 

Nem  használ  sem  eső  sem  napsugár : 

Az  a  költő  könnyhullatásitul 

S  mosolygásától  újra  fölvirul. 

Mivel  felelsz  majd,  hogyha  egykoron 

Az,  a  ki  küldött,  számadásra  von? 

Ha  mondja  majd:  «Nézz  arra  lefelé, 

A  merre  tetted  útadat, 

Jól  látszik,  hosszú  sivatag .... 

A  rád  bízott  földet  nem  míveléd!» 

Föl,  föl,  barátom,  drága  minden  perez, 
A  föld  futócsillagjai  vagyunk, 
Csak  addig  élünk,  míg  leszaladunk; 
Maholnap  a  bíró  előtt  lehetsz. 
Föl,  föl,  barátom,  illeszd  össze  lantod, 
Leheld  beléje  búbánatodat, 
Hisz  a  költő,  ha  a  legfájóbb  hangot 
Sóhajtja,  akkor  a  legboldogabb. 
Dalold  el  mind,  mivel  szived  teli, 
S  minden  hang,  a  mely  ajkadon  kijő, 
Lelked  darabja  légyen  ....  oly  dicső 
Kín  és  gyönyör  között  elvérzeni  1 
(Pest.) 


VAN-E  EGY  MAROK  FOLD  .  .  . 

Van-e  egy  marok  föld  a  magyar  hazában, 
A  melyet  magyar  vér  meg  nem  áztatott? 
Hajh,  de  már  nem  látszik  a  nagy  ősök  vére, 
Fiaik  befestek  újra  feketére 
A  földet,  rá  kenték  a  gyalázatot! 

S  így  hazugság  itt  az  örök- igazság  is, 
Hogy  az  oroszlán  nem  szülhet  nyúlfiat; 

Ti  dicső  apák,  ti  bajnok  oroszlánok, 
Ha  ti  a  halálból  most  föltámadnátok, 
És  látnátok  satnya  maradéktokatl 

S  ez  a  faj  dicsekszik  őse  érdemével, 
Híres  hajdanával  úgy  hetvenkedik  .... 
Hát  majd  a  jövendő  fog-e  dicsekedni 
Mi  velünk?  vajon  nem  fogja  emlegetni 
Orczapirulással  e  kor  gyermekit? 

Erre  semmi  gondunk.  Tengünk,  mint  az  állat, 
Megelégszünk  azzal,  hogy  van  kenyerünk, 
Messze  elmaradtunk  a  világ  sorától, 
Kitöröltek  a  nagy  nemzetek  sorából, 
Élni  nem  tudunk  és  halni  nem  merünk. 

Szégyen,  szégyen  1  egykor  mi  valánk  a  sorsnak 

Számadó  könyvében  a  legelső  szám, 

S  most  leghátul  állunk  semmit  nem  jelentve... 

Kik  lábunk  ölelték  egykor  térdepelve, 

Most  arczul  csapkodnak... szégyen  rád,  hazám! 

S  jaj  nekem,  százszor  jaj,  hogy  szülőm  ellen  kell 
Kart  emelnem,  hogy  megostorozzam  őt, 

Gyermek  a  szülőjét! engem  jobban  éget 

A  seb,  melyet  rajta  vágok;  és  nagy  vétek, 
Jól  tudom,  az  ily  tett  ég  és  föld  előtt. 

S  én  ezek  daczára  sem  fogok  pihenni, 
Érezzék  bár  százszor  több  fájdalmakat, 
S  verjen  meg  bár  engem  a  nagy  isten  érte... 
Addig  ostorozlak,  nemzetem,  mig  végre 
Földobog  szived,  vagy  szívem  megszakad! 
(Pest.) 

MIT  CSINÁLSZ,  MJT  VARROGATSZ  OTT? 

Mit  csinálsz,  mit  varrogatsz  ott? 
A  ruhámat  foltozgatod? 
Rongyosan  is  jó  az  nékem, 
Varrj  inkább  egy  zászlót,  feleségem ! 

Sejtek,  sejtek  én  valamit, 
A  jó  isten  tudja,  hogy  mit, 
De  elég,  hogy  szól  sejtésem, 
Varrd  meg  azt  a  zászlót,  feleségem! 

Nem  maradhat  így  sokáig, 

Mi  hogyan  lesz,  majd  elválik, 

Elválik  a  csatatéren, 

Varrd  meg  azt  a  zászlót,  feleségem  1 

Drága  áru  a  szabadság, 

Nem  ingyen,  de  pénzen  adják, 

Drága  pénzen,  piros  véren ; 

Varrd  meg  azt  a  zászlót,  feleségem ! 

Ha  ilyen  szép  kéz  varrja  meg, 
A  győzelem  belé  szeret, 
S  mindig  ott  lesz  közelében  ; 
Varrd  meg  azt  a  zászlót,  feleségem  1 
(Pest.) 

EGY  EMLÉK  A  KÓRHÁZBAN. 

(Moreau   után  francziából.*) 

E  durva  ágyon  végvonaglásomban 
Még  szánakozó  könnyeket  lelek, 

*  Hégésippe  Moreau  Francziaország  egyik  legszebb  lelkű  és 
legszerencsétlenebb  költője.  Született  Párizsban  1810-ben  s  meg- 
halt   1838-ban   sok    érig  tartó  koldus-nyomor   után   egy  kórházban 

Mert  a  dicsőség  és  lángész  illatja 

Árasztja  el  e  fájdalom-helyet. 

Itt  énekelt  ő,  itt  imádkozott  és 

Halt  meg,  reményeinek  özvegye, 

S  én  ismétlem,  számlálva  szenvedésim : 

Szegény  Gilbert,  mennyit  nem  szenvede! 

((Bátorság,  költő !»  így  beszéltek  hozzám, 
((Gondunk  leszen  lantodra  és  reád.í 
Tennap  mondák,  s  ma  a  vészben  nekem  csak 
Az  irgalom  nyltá  meg  ajtaját. 
Reszkess,  gonoszság!  végdalom  megpendül, 
S  ha  meghalok,  rajtad  lesz  bélyege .... 
Ah,  kiesik  az  írótoll  kezembül ; 
Szegény  Gilbert,  mennyit  nem  szenvede ! 

Ha  hosszú  sóhajtásaim  után  egy 
Vigasztaló  szó  hangzanék  nekem, 
Ha  volna  itten  egy  baráti  kéz,  mely 
Megmelegítné  reszkető  kezem! 
De  a  barátok  nem  hallják  keservem, 
Esféjök  lakomában  foly  ma  le, 
S  nem  veszik  észre  társok  távollétét .... 
Szegény  Gilbert,  mennyit  nem  szenvede! 

Megátkozám  én  születésem  napját ; 
De  a  természet  olyan  gyönyörű, 
De  minden  este  erdők  illatával 
Lebeg  a  szellő  ablakom  körűi. 


isten-  és  embertől  elhagyatva.  Költeményeit  halála  előtt  nem  rég 
adta  ki,  s  dicsősége  még  jókor  érkezett  ....  temetésére.  Nyolcz 
évi  koplalásának  díja  pompás  temetés  volt.  — -  Gilbert,  kiről  e 
dalának  végsorai  szólnak,  előtte-élt  franczia  költő  volt  s  szinte, 
mint  ő,  nyomorban  és  kórházban  halt  meg.  —  És  ezek  Franczia- 
országban  történtek,  a  nagy  és  fényes  Francziaországban  !  .  .  . 
mit  mondjon,  mit  tegyen  a  magyar  költő  ?  hallgasson  és,  ha  lehet 
ily  szomorú  vigasztalástól,  vigasztalódjék.  A  költő  mindenütt  édes 
gyermeke  az   Ínségnek. 

Sétálni  párosan  virágos  fűben, 

Bent  a  fák  közt  merengve  ülni  le : 

Oh  mily  boldogság,  milyen  szép  az  élet! . . . 

Szegény  Gilbert,  mennyit  nem  szenvede! 

(Pest.) 


SZERETLEK  ÉN,  SZERETLEK  TÉGED 

Szeretlek  én,  szeretlek  téged, 
Kedves  kis  angyalom, 
Csak  az  fáj,  hogy  szerelmemet  be 
Nem  bizonyíthatom. 

Így  egyszerűen  a  szavamra, 
Ha  tetszik,  nem  hiszed, 
És  én  mi  kép  oszlassam  el,  ha 
Vannak,  kétségidet? 

Születtem  volna  gazdag  úrnak: 
B  i  zony  ság-téte  lért 
Egy-egy  gyémántkövet  dobnék  el 
Minden  kis  szavadért. 

Ha  királynak  születtem  volna  : 
Letenném  koronám 
Egy  kis  virágkoszoruért,  mit 
Kezecskéd  fűzne  rám. 

Volnék  szivárvány :  kérnélek,  hogy 
Színeimet  elfogadd, 
És  festess  bennök  szalagot,  mely 
Övezze  derekad. 

Ha  volnék  a  világlátó  nap: 
Ott  hagynám  az  eget, 
S  a  nagy  világ  helyett  nem  néznék 
Mást,  mint  szemeidet! 
(Pest.) 

MINEK  NEVEZZELEK?  .  .  . 

Minek  nevezzelek, 

Ha  a  merengés  alkonyában 

Szép  szemeidnek  esti-csillagát 

Bámulva  nézik  szemeim, 

Miként  ha  most  látnák  először .  .  . 

E  csillagot, 

A  melynek  mindenik  sugara 

A  szerelemnek  egy  patakja, 

Mely  lelkem  tengerébe  foly  — 

Minek  nevezzelek? 

Minek  nevezzelek, 

Ha  rám  röpíted 

Tekinteted, 

Ezt  a  szelíd  galambot, 

A  melynek  minden  tolla 

A  békeség  egy  olajága, 

S  a  melynek  érintése  oly  jól 

Mert  lágyabb  a  selyemnél 

S  a  bölcső  vánkosánál  — 

Minek  nevezzelek? 

Minek  nevezzelek, 

Ha  megzendülnek  hangjaid, 

E  hangok,  melyeket  ha  hallanának 

A  száraz  téli  fák, 

Zöld  lombokat  bocsátanának, 

Azt  gondolván, 

Hogy  itt  már  a  tavasz, 

Az  ő  régen  várt  megváltójuk, 

Mert  énekel  a  csalogány  — 

Minek  nevezzelek? 


Jyisebb  költemények. 

Minek  nevezzelek, 

Ha  ajkaimhoz  ér 

Ajkadnak  lángoló  rubintköve, 

S  a  csók  tüzében  összeolvad  lelkünk, 

Mint  hajnaltól  a  nappal  és  az  éj, 

S  eltűn  előlem  a  világ, 

Eltűn  előlem  az  idő, 

S  minden  rejtélyes  üdvességeit 

Árasztja  rám  az  örökkévalóság  — 

Minek  nevezzelek? 

Minek  nevezzelek, 
Boldogságomnak  édes  anyja, 
Egy  égbe  rontott  képzelet 
Tündér  leánya, 
Legvakmerőbb  reményeimet 
Megszégyenítő  ragyogó  valóság, 
Lelkemnek  egyedüli, 
De  egy  világnál  többet  érő  kincse, 
Édes  szép  ifjú  hitvesem, 
Minek  nevezzelek? 
(Pest.) 


A  RAB  OROSZLÁN. 

A  végtelen  birodalom  helyett 
Adának  néki  egy  kis  ketreczet! 

Vas-rostélyos  kicsiny  ketreezben  áll 
Az  oroszlán,  a  sivatag-király. 

Hagyjátok  őt  békében  állani, 
Szentségtelenség  háborítani. 

Ha  elrablák  a  szabadságot  tőle, 
Hadd  gondolkozzék  Jegalább  felőle 

Ha  el  nem  éri  a  fa  sudarát, 
Hadd  lépjen  árnyékára  legalább. 

Ott  áll  merően,  méltóságosan, 
Még  mostan  is  mily  méltósága  van  I 

Elvették  szabadságát,  mindenét, 
De  nem  vehették  hős  tekintetét. 

Merően  áll,  miként  a  piramid,  a  mely 
Sokszor  nézett  reá  komor  köveivel. 

Ott  járnak  kósza  gondolatjaj, 
Magát  szülőföldére  képzeli, 

A  melynek  sivatagjait  vele 
Együtt  zuga  be  a  számum  szele. 


Ez  a  szép  föld,  ez  volt  a  szép  idő !  .  .  .  . 
De  tömlöczének  őre  jő, 

S  merengésének  eltűnik  világa, 
Mert  vesszejével  őt  ez  főbe  vágta. 

Vessző  s  egy  ily  ficzkó  parancsol  néki, 
Oh  minden  égnek  minden  istenségi ! 

Ilyen  mélyen  hajolt  magas  feje, 
Ilyen  gyalázatot  kell  tűrnie! 

S  a  bámuló,  otromba  néotömeg 
Gyalázatán  még  egy  nagyot  röhög. 

Hogy  mersz  pisszenni,  iéha  söpredék  ? 
Ha  szét  találja  törni  tömlöczét, 

Ugy  összetéphet,  ugy  széjjeltagolhat, 
Hogy  lelked  sem  marad  meg  a  pokolnak! 
(P«t.) 


f^isebb  költemények- 


A  JÓ  TANÍTÓ. 

Van  biz  ott  a  sok  rósz  között, 
Van  jó  tanító  is ; 
Volt  nekem  sok  rósz  tanítóm, 
Volt  nekem  egy  jó  is. 

Meg  is  maradt  a  fejemben, 
Ugy  emlékszem  rája, 
Mintha  vén  kopasz  fejével 
Most  is  itten  járna. 

Kopasz  volt  az  istenadta, 
Nem  tehetek  róla; 
Vén  legény  volt,  ifjúsága 
Régen  elvirúla. 

Elhervadtak  virágai, 
Egy  maradt  meg  épen, 
Egy  nagy  bazsarózsa  nyílott 
Az  orra  hegyében. 

Talán  minden  reggel  újra 
Kivirult  az  orra, 
De  nem  csoda,  mert  gondosan 
Táplálgatta,  borral. 

Már  hiába,  ha  ez  olyan 
Különös  plánta  volt, 
Hogy  nem  szívelt  egyebet,  mint 
Pinczei  harmatot. 

Ez  alatt  az  orr  alatt  egy 
Nagy  bajusz  ácsorga, 
Egyik  rúdja  égbe  készült, 
Másik  le  a  porba. 

A  bajusz  alatt  szája  volt, 
Szájában  pipája, 
Lapátnak  is  beillett  von' 
Köpczös  szopókája. 

Zrínyijét  még  valamikor 
Árpád  idejében 
Készítették,  semmi  szín  sem 
Volt  már  a  szinében. 

Gombok  voltak  akkorák  rajt', 
Mint  egy-egy  pogány  fej, 
Használták  is  tán  a  török 
Hadban  buzogány  helytt. 

Mindenféle  zsinórral  úgy 

Ki  volt  kanyargatva, 

Hogy  a  mennydörgős  mennykő  is 

Eltévedett  rajta. 

A  szabó  jó  szűkecskére 
Szabta  a  nadrágot, 
De  azért  egy  kicsit  még  is 
Pőtyögősen  állott.  — 

Hosszan  bajlódtam  tán  vele, 

De  megérdemelte, 

Mert  szörnyen  jó  ember  volt  az 

Istenteremtette. 

Olyan  jó  tanító  volt  ő, 
A  milyen  csak  kellett, 
Esztendőn  át  asztal  alatt 
Hevertek  a  könyvek. 

Ha  leczkémből  fél  betűt  sem 
Tudtam  felmondáskor, 
Azzal  vigasztalt,  hogy  se  baj, 
Megtanulom  máskor. 

Ki  is  mutattam  iránta 
Jószívűségemet, 
Vittem  neki  ajándékot, 
Mikor  csak  lehetett. 

Lelopkodtam  sonkát,  kolbászt 
Saját  kéményébül, 
Ez  volt  ajándékom,  s  ő  még 
Meg  is  hitt  vendégül ! 

(Pest.) 


A  PUSZTA,  TÉLEN. 

Hejh,  mostan  puszta  ám  igazán  a  puszta! 

Mert  az  az  ősz  olyan  gondatlan  rósz  gazda; 

A  mit  a  kikelet 

És  a  nyár  gyűjtöget, 

Ez  nagy  könnyelműen  mind  elfecséreli, 

A  sok  kincsnek  a  tél  csak  hűlt  helyét  leli. 

Nincs  ott  kinn  a  juhnyáj  méla  kolcmpjával, 

Sem  a  pásztor  legény  kesergő  sípjával, 

S  a  dalos  madarak 

Mind  elnémultanak, 

Nem  szól  a  harsogó  haris  a  fű  közül, 

Még  csak  egy  kicsiny  kis  prücsök  sem  hegedűl. 

Mint  befagyott  tenger,  olyan  a  sík  határ, 
Alant  röpül  a  nap,  mint  2  fáradt  madár, 
Vagy  hogy  rövidlátó 
Már  öreg  korától, 

S  le  kell  hajolnia,  hogy  valamit  lásson  .... 
Így  sem  igen  sokat  lát  a  pusztaságon. 

Üres  most  a  halászkunyhó  és  a  csőszház ; 

Csendesek  a  tanyák,  a  jószág  benn  szénáz ; 

Mikor  vályú  elé 

Hajtják  este  felé, 

Egy-egy  bozontos  bús  tinó  el-elbődül, 

Jobb  szeretne  inni  kinn  a  tó  vizébül. 

Leveles  dohányát  a  béres  leveszi 

A  gerendáról,  és  a  küszöbre  teszi, 

Megvágja  nagyjábul, 

S  a  csizmaszárábul 

Pipát  húz  ki,  rá  tölt,  és  lomhán  szipákol, 

S  oda-oda  néz:  nem  ürese  a  jászol? 

De  még  a  csárdák  is  ugyan  csak  hallgatnak; 

Csaplár  és  csaplái-né  nagyokat  alhatnak, 

Mert  a  pincze  kulcsát 

Akár  elhajítsák, 

Senki  sem  fordítja  feléjök  a  rudat, 

Hóval  söpörték  be  a  szelek  az  utat. 

Most  uralkodnak  a  szelek,  a  viharok, 

Egyik  fönn  a  légben  magasan  kavarog, 

Másik  alant  nyargal 

Szikrázó  haraggal, 

Szikrázik  alatta  a  hó,  mint  a  tűzkő, 

A  harmadik  velők  birkózni  szemközt  jő. 

Alkonyat  felé  ha  fáradtan  elülnek, 

A  rónára  halvány  ködök  települnek, 

S  csak  félig  mutatják 

A  betyár  alakját, 

Kit  éji  szállásra  prüsszögve  visz  a  16  ...  . 

Háta  mögött  farkas,  feje  fölött  holló. 

Mint  kiűzött  király  országa  széléről, 
Visszapillant  a  nap  a  föld  pereméről, 
Visszanéz  még  egyszer 
Mérges  tekintettel, 
S  mire  elér  szeme  a  túlsó  határra, 
Leesik  fejéről  véres  koronája. 
(Pest.) 


SZERELEMNEK  ROZSAFAJA  .  .  . 

Szerelemnek  rózsafája  ....  Szerelemnek  poharában 

Árnyékában  heverek,  Ajkamat  fürösztgetem, 

Hulldogálnak  homlokomra  Nem  oly  édes  másból  a  méz, 

Illatozó  levelek.  Mint  ebből  a  gyötrelem. 

Szerelemnek  fülmiléje  Szerelem  fejér  felhői 

Csattog  a  fejem  fölött,  Erre  felé  lengenek, 

Képzetemben  minden  hangja  Mintha  engem  látogatni 
Egy-egy  isten-álmat  költ.       Jőne  egy  angyalsereg. 

Szerelemnek  holdvilága 
Rám  arany  palástot  vet. 
Eltakarja,  felejteti 
Vélem  szegénységemet. 

(Pest.) 

NE  FELEDD  A  TÉRT  .  .  . 

(Moore   után  angolból.) 

Ne  feledd  a  tért,  hol  ők  elestek, 
Az  utósó  s  a  legjobb  vitézek; 
Mind  elmentek  és  kedves  reményink 
Velők  mentek,  egy  sírban  enyésznek. 

Oh,  ha  visszanyernők  a  haláltól 
A  szíveket,  mik  előbb  dobogtak, 

Újra  víni  a  szabadság  harczát 
Színe  előtt  a  magas  mennyboltnak  1 

Pillanatra  ha  lehullna  lánczunk, 
Melyet  ott  ránk  a  zsarnok  szoríta : 
Nincsen  ember,  nincsen  isten,  a  ki 
Minket  újra  megkötözni  bírnál 

Vége  van  ....  de  bár  a  történetben 
Ottan  áll  a  győző- név  ragyogva, 
Átkozott  az  a  dicsőség,  a  mely 
A  szabadok  szíveit  tapodja. 

Sokkal  drágább  a  sír  és  a  börtön, 
Melyet  honfi- névnek  fénye  tölt  meg, 
Mint  a  győzedelmi  oszlop,  a  mit 
A  szabadság  romjain  emeltek. 

(Pest.) 


HIDEG,  HIDEG  VAN  OTT  KINN  . . . 

Hideg,  hideg  van  ott  kinn,  Mi  is  az  a  jövő  s  múlt? 

Arról  nem  tehetek,  Ha  zordon  vagy  ha  szép, 

Nem  is  törődöm  véle,  Az  mindegy,  így  is  úgy  is 

Szobám  elég  meleg.  Tolvajnál  nem  egyéb. 

Ekkor....  de  mi  közöm  most  Két  tolvaj  a  jövő  s  múlt, 

A  múlthoz  én  nekem?  Incselkednek  veled, 

Nem,  nem  leszek  hálátlan  Hogy  szép  szerén  magokra 

Irántad,  jelenem,  Vonják  figyelmedet, 

Te  foglald  egyedül  el  S  míg  jobbra  balra  nézesz, 

Egészen  lelkemet,  Ellopják  hirtelen 

Száműzve  a  jövő  s  múlt,  A  szép  virágot,  melyet 

Remény  s  emlékezet.  Eléd  tett  a  jelen. 

Nem  fogtok  most  ki  rajtam, 
Zsebmetsző  czimborák, 
Pusztuljatok  szemembül, 
Lóduljatok  tovább. 

Te  állj,  te  állj  előttem, 
Barátságos  jelen, 
Jó  ízűen  merengek 
Mosolygó  képeden. 


Fejeden  házisapka, 
Rajtad  hálóruha, 
Kezedben  egy  pohár  bor, 
Szádban  török  pipa. 

Hadd  rázzam  meg,  kedélyes 
Barátom,  kezedet, 
E  nagy  karszékben  töltöm 
Estém  szemközt  veled. 


Nem  vagy  merész  kalandor,  Füstöljünk,  iddogáljunk, 

Regényes  vad  legény,  Vidáman  ránk  ragyog 

Kinek  fél  vállán  mente,  A  lámpa,  feleségem 

Sastoll  a  süvegén.  Szeme  s  a  csillagok. 

(Pest.) 


A  VÖLGY  S  A  HEGY. 


Ha  én  hegy  volnék  1  (sóhajtott  a  völgy) 
Ha  én  hegy  volnék  1  milyen  isteni 
A  csillagok  szomszédságábul 
A  nagy  világra  letekinteni. 

Az  a  boldog  hegy,  ott  uralkodik 
Királyi  széke  dicső  magasán, 
Körűlövedzi  hódolattal 
Fejét  a  felhő  tömjénfüst  gyanánt. 

A  kelő  nap,  első  sugáriból, 
Tesz  homlokára  arany  koronát, 
S  a  lemenő  palástul  adja 
Rá  végsugárainak  bíborát. 

Ha  én  hegy  volnék!  itt  elbújva  kell 
Attengenem  homályos  éltemet, 
A  szomszédig  sem  láthatok,  s  a 
Szomszédból  sem  láthatnak  engemet. 

Ha  én  völgy  volnék!  (sóhajtott  a  hegy) 
Ha  én  völgy  volnék:  oh  milyen  rideg 
Ez  a  magasság,  e  dicsőség. 
A  melyet  tőlem  úgy  irígylenek. 

Engem  talál  az  első  napsugár 
És  az  utósó  is  rajtam  ragyog, 
És  még  is  mindig  olyan  puszta, 
És  még  is  mindig  oly  hideg  vagyok. 

Pillangó,  harmat,  csalogány,  virág .... 
Hiába  hívom,  egyik  sem  szeret. 
S  mi  oda  lenn  enyelgő  szellő, 
Az  ide  fönn  csatázó  fergeteg. 

Ha  én  völgy  volnék!  élnék  ott  alant, 
A  nagy  világtól  mélyen  rejtve  el, 
S  cserélgetném  a  boldogságot 
A  szép  tavasz  kedves  szülöttivei ! 

(Pest.) 


OLASZORSZÁG. 

Megunták  végre  a  földöncsuszást, 

Egymás  után  mind  talpon  termének, 

A  sóhajokból  égiháború 

Lett,  s  láncz  helyett  most  kardok  csörgenek, 

S  halvány  narancs  helyett  a  déli  fák 

Piros  vérrózsákkal  lesznek  tele  — 

A  te  dicső  szent  katonáid  ők, 

Segítsd  őket,  szabadság  istene! 

Nos,  elbizott  hatalmas  zsarnokok, 
Orczáitokrul  a  vér  hova  lett? 
Orczátok  olyan  kísértetfejér, 
Mikéntha  látnátok  kísértetet; 

Azt  láttatok,  valóban,  megjelent 
Elöltetek  Brutusnak  szelleme  — 
A  te  dicső  szent  katonáid  ők, 
Segítsd  őket,  szabadság  istenei 

Aludt  Brutus,  de  már  fölébrede, 
S  a  táborokban  lelkesítve  jár, 
Mondván:   ((ez  a  föld,  honnan  elfutott 
Tarquín  s  a  melyre  halva  hullt  Caesar ; 
Előttünk  meghajolt  ez  óriás, 
S  ti  a  törpéknek  mégha  jóitok- e?D  — 
A  te  dicső  S2ent  katonáid  ők, 
Segítsd  őket,  szabadság  istene! 

Eljő,  eljő  az  a  nagy  szép  idő, 
A  mely  felé  reményim  szállanak. 
Mint  őszszel  a  derültebb  ég  alá 
Hosszú  sorban  a  vándormadarak; 
A  zsarnokság  ki  fog  pusztulni,  és 
Megint  virító  lesz  a  föld  szine  — 
A  te  dicső  szent  katonáid  ők, 
Segítsd  őket,  szabadság  istenei 
(Pest.) 

RÓZSAVÖLGYI  HALÁLÁRA. 

Vén  muzsikus,  mit  vétettem  én  neked, 
Hogy  mindig  csak  szomorítasz  engemet? 
Keseregtem,  mikor  szólt  a  hegedűd, 
Hejh  nem  szól  már,  s  ez  nekem  még  keserűbb, 
Ez  nekem  még  keserűbb! 

Régi  sorsa  magyaroknak  a  bánat, 
E  nélkül  már  tán  élni  sem  tudnának, 
Ha  már  igy  van,  ébredj  föl,  vén  barátom, 
Hadd  búsuljunk  legalább  a  nótádon, 
Hadd  búsuljunk  nótádon! 

Czudar  nemzet  biz  a  magyar,  hiába, 
Nem  igen  néz  se'  előre  se'  hátra, 
Elfeledte,  a  mi  történt  ezelőtt, 
A  jövő  meg?  bánja  is  ez  a  jövőt, 
Bánja  is  ez  a  jövőt  I 

Egyszer  ember  csak  a  magyar,  mikor  a 
Fülét  szivét  megtölti  a  muzsika, 
Könnybe  lábbad  a  két  szeme  olyankor, 
Eszébe  jut  a  siralmas  hajdankor, 
A  siralmas  hajdankor. 

Sirathatjuk  is  a  multat,  Mohácsot, 
Kiket  ott  a  török  fegyver  levágott; 
Ha  őket  eltemették  vőn'  rendesen, 
Húsz  ezer  sír  állna  ottan  egy  helyen, 
Húsz  ezer  sír  egy  helyen ! 

És  mikor  már  kibusúltuk  magunkat, 
Megfeszítjük  lelkünket  és  karunkat, 
És  ha  akkor  ott  volna  az  ellenség, 
Ha  még  annyi  volna  is,  mind  elesnék, 
Mind  egy  szálig  elesnék! 

Akkor  aztán  bízni  kezdünk  magunkba', 
Hogy  telik  még  mi  tőlünk  is  nagy  munka, 
Hogy  kivirít  még  a  magyar  nép  fája, 
S  lombjait  majd  isten  ember  csodálja, 
Isten  ember  csodálja!  — 

Ébredj  föl,  vén  muzsikus,  vén  barátom. 
Hadd  búsuljunk,  lelkesedjünk  nótádon, 
Olyan  isten  igazában  tudtad  te, 
Hogy  hol  fekszik  a  magyarnak  a  szive, 
A  magyarnak  a  szive. 

Mért  hagytál  el?  hiszen  mi  rád  nem  untunk, 
Pedig  veled  ötven  évet  mulattunk, 

Gyere  vissza,  áldom  azt  az  islened, 
Kezd  el  újra,  kezd  el  azt  az  ötvenet, 
Kezd  el  azt  az  ötvenet! 

Addig  híttam,  hogy  sírjából  megjelent, 
Megjelent,  de  csak  addig  volt  idefent, 
Míg  kezével  hajlékára  mutatott  .  .  . 
Mi  van  benne?  hegedű  és  koldusbot, 
Hegedű  és  koldusboti 
(Pest.) 


AZ  ORSZÁGGYŰLÉSHEZ. 

Sokat  beszéltek,  szépet  is  beszéltek, 

Jót  is,  de  ebbül  a  hon  még  nem  él  meg, 

Mert  nincs  rendében  eljárásotok, 

Ti  a  dolog  végébe  kaptatok, 

És  így  tevétek  már  régóta  mindig; 

Látják,  kik  a  multat  végigtekintik. 

Ki  képzel  olyan  templom-építőt, 

Ki  a  tornyot  csinálja  meg  előbb? 

És  azt  a  levegőbe  tolja,  hogy 

Ott  fönn  maradjon,  míg  majd  valahogy 

Alája  rakja  szépen  a  falat, 

S  legeslegvégül  jőne  az  alap. 

Ti  vagytok  ilyen  mesteremberek, 

Ezért  ad  a  hon  nektek  kenyeret, 

Ezért  fizet  szivének  vérivel! 

Jobbat  tesz,  a  ki  semmit  sem  mivel. 

Időt,  erőt  eltékozoltok,  és  ha 

Sükert  mutattok  is  föl  néha-néha, 

Csak  olyan  az,  mint  hogyha  engemet 

A  szomjúság  bánt,  s  adnak  víz  helyett 

Ételt,  s  talán  még  épen  olyan  ételt, 

Mitől  szomjúságom  csak  jobban  éget. 

Ha  ez  siker,  ha  ez  jótétemény: 

Elmémet  a  bölcsőben  hagytam  én. 

Hiába  minden  szép  és  jó  beszéd, 
Ha  meg  nem  fogjátok  az  elejét, 
Ha  a  kezdetnél  el  nem  kezditek  .  .  . 
Sajtószabadságot  szerezzetek. 
Sajtószabadságot,  csak  ezt  ide! 
Ez  oly  nagy,  oly  mindenható  ige 
A  nemzetben,  mint  az  isten  (degyení-je, 
A  melylyel  egy  mindenséget  teremte. 
Hol  ez  nincs  meg,  bár  máskép  mindenek 
Eláradó  bőségben  termének, 
S  bár  az  utósó  szolga  és  a  pór 
Zsebébül  aranyat  marokkal  szór : 
Azon  nemzetnek  még  sincs  semmije, 
Azon  nemzetnek  koldus  a  neve. 
S  hol  ez  megvan,  bár  rongyban  jár  a  nép, 
Nyomorg,  tengődik  mindenfélekép: 
Azon  nemzet  gazdag  végetlenűl, 
Mert  a  jövendőt  bírja  örökül. 
Haladni  vágyunk;  de  haladhatunk? 
Én  istenem,  milyen  golyhók  vagyunk! 
Lábunk  szabad,  de  a  szemünk  bekötve, 
Hová  megyünk?  .  .  .  meglássátok,  gödörbe. 
Szemünk  bekötve,  fogva  szellemünk, 
Az  égbe  szállnánk,  s  nem  röpülhetünk, 
A  szellem  rab,  s  a  ronda  légbe  fúl, 
Mely  dögvészes  már  önnön  átkitúl. 
A  szellem  rab ;  mint  a  hitvány  kutyát, 
A  ház  végére  lánczba  szoríták, 
S  lánczát  harapva  tördeli  fogát, 
A  melylyel  védni  tudná  a  hazát .  .  . 
A  szellem  rab,  s  mi  fönn  tartjuk  nyakunkat 
S  szabad  nemzetnek  csúfoljuk  magunkat! 
Szolgák  vagyunk,  rabszolgánál  szolgábbak 
Megvetésére  a  kerek  világnak! 
(Pest.) 

ANYÁM  TYÚKJA. 

Ejh  mi  a  kői  tyúk  anyó,  kend 
A  szobában  lakik  itt  bent? 
Lám,  csak  jó  az  isten,  jót  ád, 
Hogy  fölvitte  a  kend  dolgát! 

Itt  szaladgál  föl  és  alá, 
Még  a  ládára  is  fölszáll, 
Eszébe  jut,  kotkodákol, 
S  nem  verik  ki  a  szobából. 

Dehogy  verik,  dehogy  verik! 
Mint  a  galambot  etetik, 
Válogat  a  kendermagban, 
A  kiskirály  sem  él  jobban. 

Ezért  aztán,  tyúk  anyó,  hát 
Jól  megbecsülje  kend  magát, 
Iparkodjék,  ne  legyen  ám 
Tojás  szűkében  az  anyám.  — 

Morzsa  kutyánk,  hegyezd  füled, 
Hadd  beszélek  mostan  veled, 
Régi  cseléd  vagy  a  háznál, 
Mindig  emberül  szolgáltál. 

Ezután  is  jó  légy,  Morzsa, 
Kedvet  ne  kapj  a  tyúkhusra, 
Élj  a  tyúkkal  barátságba'  .  .  . 
Anyám  egyetlen  jószága. 
(Vácz.) 

A  TÉL  HALÁLA. 

Durva  zsarnok,  jégszívű  tél, 
Készülj  .  .  .  készülj,  a  halálra! 
Jármodat  megunta  a  föld, 
És  ledobja  valahára; 
Szabadság  leszi  ím,  az  ég  is 
Ide  szegődött  a  földhöz, 
Fegyvertárából,  a  napbul, 
Tűznyilakkal  rád  lövöldöz. 

Meg  fogsz  halni,  vad,  bitor  tél  1 
Addig  él  csak  minden  zsarnok, 
Míg  magok  alattvalói 
Szabadságot  nem  akarnak; 
Hogyha  egyszer  a  raboknak 
Akaratja  ki  van  mondva, 
Összeomlik  börtön  és  láncz, 
S  elenyészik  híre  hamva. 

Harczolj,  harczoli,  föld,  a  téllel, 
Ne  félj,  megbirod,  levágod, 
S  szabadságodat  kivívod, 
Tavasz  a  te  szabadságod. 
Eljön,  eljön  a  szép  tavasz, 
S  hoz  virágokat  kebledre, 
És  szivárványt  diadalmi 
Koszorúnak  a  fejedre  1 

Nézd,  a  melynek  rabja  voltál, 
A  tél  maga  érzi  vesztét, 
Dúlt  arczán  megtört  szemébül 
Sűrű  könnyek  omlanak  szét. 
Hah,  ki  eddig  csupa  jég  volt, 
Most  hogy  olvad,  mily  gyáván  hall  .  .  . 
Nem  csoda,  hiszen  testvér  a 
Gyávaság  a  zsarnoksággal. 
(Pest.) 

KEMÉNY  SZÉL  FÚJ  . . . 

Kemény  szél  fúj,  lángra  kap  a  szikra, 
Vigyázzatok  a  házaitokra, 
Hátha  mire  a  nap  lehanyatlik, 
Tűzben  állunk  már  tetőtül  talpig. 

Édes  hazám,  régi  magyar  nemzet, 
Alszik-e  csak  a  vitézség  benned, 
Vagy  apáink  halálával  elhalt? 
Illik-e  még  oldaladra  a  kard? 

Magyar  nemzet,  ha  rád  kerül  a  sor, 
Lészsz-e  megint,  a  mi  voltál  egykor? 
Oly  hatalmas  harczos,  ki  szemével 
Jobban  ölt,  mint  más  a  fegyverével! 

A  világot  védtük  hajdanában 
A  tatár  és  a  török  világban ; 
Vajon  most,  ha  eljön  a  nagy  munka, 
Meg  bírjuk-e  védni  min  magunkat? 

Oh  magyarok  istene,  add  jelit, 
Ha  a  kenyértörés  elközelít, 
Hogy  az  égben  uralkodói  még  te 
A  magad  s  néped  dicsőségére  1 
(Pest.) 


BEAUREPA1RE. 

Hogy  kitelt  a  francziáknál 

A  király  becsülete : 

(Mint  ezernyolczszázharminczban 

S  most  valami  két  hete) 

Fölberzenkedett  a  német, 
S  esküvék,  hogy  bosszút  áll, 
Megöli  a  szabadságot 
És  megmenti  a  királyt. 

S  vitte  zsoldos  seregét  és 
Longwy  már  meghódola, 
Megy  tovább,  Verdunön  a  sor, 
Elkezdődik  ostroma. 

Verdun  gyáva  népe  reszket, 
S  reszkető  félelmiben 
Térd-  s  fejethajtást  határoz, 
Hogy  bántása  ne  legyen. 

De  az  őrség  kapitánya 
Beaurepaire  mást  beszél : 
dHódolásról  nem  lehet  szó. 
Még  nem  oly  nagy  a  veszély. 

Ha  az  ellen  fegyverünkbe 
Szerelmes,  jól  van,  tehát 
Hadd  vegye  ki  kezeinkből, 
Mi  magunk  ne  adjuk  át.D 

A  ki  gyáva,  siket  is,  nem 
Hallgatott  rá  a  tanács, 
Tollat  nyújtanak  neki,  hogy 
Írj'  alá  a  hódolást. 

Beaurepaire  elhajítja 
A  tollat,  s  fegyvert  ragad, 
S  lelkesülten  és  elszántan 
Mondja  ki  e  szavakat: 

«Eljétek  túl  hát  a  szégyent, 
A  gyalázatot,  de  én 
Az  ellennek  csak  holttestet 
Adni  át  megesküvém, 

Bátraink  előtt  halálom 
Majd  mint  vonzó  példa  áll 
Én  betöltöm  esküvésem  .  .  . 
Végszavam:  szabad  halál !» 

Neki  szegzi  kebelének 
S  elsütötte  fegyverét, 
S  ez  szivébül  kiszakítá 
Életének  gyökerét. 
(Pest.) 


NEMZET]  DAL. 

Talpra  magyar,  hí  a  haza ! 
]tt  az  idő,  most  vagy  soha ! 
Rabok  legyünk  vagy  szabadok? 
Ez  a  kérdés,  válaszszatok  1  — 
A  magyarok  istenére 
Esküszünk, 

Esküszünk,  hogy  rabok  tovább 
Nem  leszünk! 

Rabok  voltunk  mostanáig, 
Kárhozottak  ősapáink, 
Kik  szabadon  éltek  haltak, 
Szolgaföldben  nem  nyughatnak. 
A  magyarok  istenére 
Esküszünk, 

Esküszünk,  hogy  rabok  tovább 
Nem  leszünk! 

Sehonnai  bitang  ember, 

Ki  most,  ha  kell,  halni  nem  mer, 

Kinek  drágább  rongy  élete, 

Mint  a  haza  becsülete. 

A  magyarok  istenére 

Esküszünk, 

Esküszünk,  hogy  rabok  tovább 
Nem  leszünk! 

Fényesebb  a  láncznál  a  kard, 

Jobban  ékesíti  a  kart, 

És  mi  még  is  lánczot  hordtunk ! 

Ide  veled,  régi  kardunk! 

A  magyarok  istenére 

Esküszünk, 

Esküszünk,  hogy  rabok  tovább 

Nem  leszünk! 

A  magyar  név  megint  szép  lesz, 
Méltó  régi  nagy  hiréhez ; 
Mit  rá  kentek  a  századok, 
Lemossuk  a  gyalázatot! 
A  magyarok  istenére 
Esküszünk, 

Esküszünk,  hogy  rabok  tovább 
Nem  leszünk! 

Hol  sírjaink  domborulnak, 
Unokáink  leborulnak, 
És  áldó  imádság  mellett 
Mondják  el  szent  neveinket. 
A  magyarok  istenére 
Esküszünk, 

Esküszünk,  hogy  rabok  tovább 
Nem  leszünk! 

(Pest.) 

Magyar  történet  múzsája, 
Vésőd  soká  nyugodott, 
Vedd  föl  azt  s  örök  tábládra 
Vésd  föl  ezt  a  nagy  napot ! 

Nagyapáink  és  apáink, 
Míg  egy  század  elhaladt, 
Nem  tevének  annyit,  mint  mink 
Huszonnégy  óra  alatt. 

Csattogjatok,  csattogjatok, 
Gondolatink  szárnyai, 
Nem  vagytok  már  többé  rabok, 
Szét  szabad  már  szállani. 

Szálljatok  szét  a  hazában, 
Melyet  eddig  lánczotok 
Égető  karikájában 
Kínosan  sirattatok. 

Szabad  sajtó!  .  .  .  már  ezentúl 
Nem  féltelek,  nemzetem, 
Szívedben  a  vér  megindul, 
S  éled  a  félholt  tetem. 

Ott  áll  majd  a  krónikákban 
Neved,  pesti  ifjúság, 
A  hon  a  halálórában 
Benned  lelte  orvosát. 

Míg  az  országgyűlés  ott  fenn, 
Mint  szokása  régóta, 
Csak  beszélt  nagy  sikeretlen  : 
Itt  megkondult  az  óra! 

Tettre,  ifjak,  tettre  végre, 
Verjük  le  a  lakatot, 
Mit  sajtónkra,  e  szentségre, 
Istentelen  kéz  rakott. 

És  ha  jő  a  zsoldos  ellen, 
Majd  bevárjuk,  mit  teszen ; 
Inkább  szurony  a  szivekben, 
Mint  bilincs  a  kezeken ! 

Föl  a  szabadság  nevében, 
Pestnek  elszánt  ifjai !  .  .  .  — 
S  lelkesülés  szent  dühében 
Rohantunk  hódítani. 

És  ki  állott  volna  ellen? 
Ezren  és  ezren  valánk, 
S  minden  arczon,  minden  szemben 
Rettenetes  volt  a  láng. 

Egy  kiáltás,  egy  mennydörgés 
Volt  az  ezerek  hangja, 
Oda  tört  a  sajtóhoz  és 
Zárját  lepattantotta. 

Nem  elég  .  .  .  most  föl  Budára, 
Ott  egy  író  fogva  van, 
Mert  nemzetének  javára 
Czélozott  munkáiban. 

S  fölmenénk  az  ős  Budába, 
Fölrepültünk,  mint  sasok, 
Terhünktől  a  vén  hegy  lába 
Majdnem  összeroskadott. 

A  rab  írót  oly  örömmel 
S  diadallal  hoztuk  el, 
A  minőt  ez  az  öreg  hely 
Mátyás  alatt  ünnepelt!  — 

Magyar  történet  múzsája, 
Vésd  ezeket  kövedre, 
Az  utóvilág  tudtára 
Ottan  álljon  örökre. 

S  te,  szivem,  ha  hozzád  férne, 
Hogy  kevély  légy,  lehetnél  1 
E  hős  ifjúság  vezére 
Voltam  e  nagy  tetteknél. 

Egy  ilyen  nap  vezérsége, 
S  díjazva  van  az  élet  .  .  . 
Napóleon  dicsősége, 
Te  veled  sem  cserélek  1 

(Pest.) 


A  SZABADSÁGHOZ. 

Oh  szabadság,  hadd  nézzünk  szemedbe! 
Oly  sokáig  vártunk  rád  epedve, 
Annyi  éjen  által,  mint  kisértet, 
Bolygott  lelkünk  a  világban  érted. 

Kerestünk  mi  égen  földön  téged, 
Egyetlenegy  igaz  istenséget, 
Te  vagy  örök,  a  többi  mind  bálvány, 
Mely  leroskad,  egy  ideig  állván. 

S  még  is,  s  még  is  számkivetve  voltál, 
Mint  a  gyilkos  Kain  bujdokoltál, 
Szent  nevedet  bitóra  szögezték, 
Érkezésedet  hóhérok  lestek. 

Megszűnt  végre  hosszú  bujdosásod, 
Sírba  esett,  ki  neked  sírt  ásott, 
Bevezettünk,  s  uralkodás  végett 
Elfoglaltad  a  királyi  széket. 

Te  vagy  a  mi  törvényes  királyunk, 
Trónusodnál  ünnepelve  állunk, 
Körülötted  miljom  s  miJjom  fáklya 
Meggyúlt  szíveink  lobogó  lángja. 

Oh  tekints  ránk,  fönséges  szabadsági 
Vess  reánk  egy  éltető  pillantást, 
Hogy  erőnk,  mely  fogy  az  örömláztól, 
Szaporodjék  szemed  sugarától. 

De,  szabadság,  mért  halvány  az  orczád? 
Szenvedésid  emléke  szállt  hozzád? 
Vagy  nem  tettünk  még  eleget  érted  ? 
Koronádat  a  jövőtül  félted? 

Ne  félj  semmit,  megvédünk . . .  csak  egy  szót. 
Csak  emeld  föl,  csak  mozdítsd  meg  zászlód, 
S  lesz  sereged  ezer  és  ezernyi, 
Kész  meghalni  vagy  diadalt  nyerni ! 

S  ha  elesnénk  egy  szálig  mindnyájan, 
Feljövünk  a  sírbul  éjféltájban, 
S  győztes  ellenségednek  megint  kell 
Küzdeni  .  .  .  kisértő  lelkeinkkel! 

(Pest.) 


BORDAL. 

Egyik  kezemben  a  fegyverem, 
A  másikat  sem  hevertetem, 
Jobb  kezemben  tartom  kardomat, 
Bal  kezembe  veszek  poharat. 

A  ki  mostan  nem  tart  én  velem, 
Verje  meg  azt  az  én  istenem, 
Vigyék  el  a  körmös  angyalok  .  .  . 
A  hazáért  iszom,  igyatok  1 

Igyunk,  jó  barátim,  mostanság, 
Bor  a  megtestesült  bátorság, 
Pedig  nekünk  ez  kell,  nem  egyéb, 
Ontsuk  hát  magunkba  hevenyén. 

Ki  tudja,  hogy  mit  hoz  a  holnap? 
Mire  virad,  tán  már  dobolnak, 
Akkor  aztán  ki  a  csatára 
Édes  magyar  hazánk  javára! 

Koszorús  a  haza  homloka, 
Szabadságból  fontuk  azt  oda, 
Ott  is  marad  örök  mindétig, 
Azt  ugyan  le  róla  nem  tépik. 

Egyszer  volt  csak  rabnép  a  magyar, 
Többé  lenni  nem  fog,  nem  akar, 
Most  már  meg  van  vetve  a  lába, 
S  az  úristen  se  hajt  igába. 

Szabadságunk,  a  ki  hozzád  nyúl, 
Elbucsúzhatik  a  világiul, 
Szivében  vér  s  élet  nem  marad, 
Kiürítjük,  mint  e  poharat! 

(Pest.) 

FÖLTÁMADOTT  A  TENGER  . . . 


Föltámadott  a  tenger, 
A  népek  tengere; 
Ijesztve  eget  földet, 
Szilaj  hullámokat  vet 
Rémítő  ereje. 

Látjátok  ezt  a  tánczot? 
Halljátok  e  zenét? 
A  kik  még  nem  tudtátok, 
Most  megtanulhatjátok, 
Hogyan  mulat  a  nép. 


Reng  és  üvölt  e  tenger, 
Hánykódnak  a  hajók, 
Sűlyednek  a  pokolra, 
Az  árbocz  és  vitorla 
Megtörve,  tépve  lóg. 

Tombold  ki,  te  özönvíz, 
Tombold  ki  magadat, 
Mutasd  mélységes  medred, 
S  dobáld  a  fellegekre 
Bőszült  tajtékodat ; 


Jegyezd  vele  az  égre 
Örök  tanúságúi : 
Habár  fölül  a  gálya, 
S  alul  a  víznek  árja, 
Azért  a  víz  az  úr! 
(Pest.) 

A  KIRÁLYOKHOZ. 

Azt  adok,  mit  vajmi  ritkán  kaptok, 

Ti  királyok,  nyílt  őszinte  szót, 

A  hogy  tetszik,  köszönjétek  meg,  vagy 

Büntessétek  a  fölszólalót ; 

Áll  még  Munkács,  áll  az  akasztófa, 

De  szivemben  félelem  nem  áll  .  .  . 

Bármit  mond  a  szemtelen  hízelgés, 

Nincsen  többé  szeretett  király! 

Szeretett  .  .  .  hah,  ezt  a  szép  virágot 
Tövestül  kitéptétek  ti  rég, 
S  kidobtátok  azt  az  országútra 
S  ott  átment  rajt'  a  szekérkerék, 
A  mely  megtört  csküvésitekkel 
Megterhelten  világszerte  jár  .  .  . 
Bármit  mond  a  szemtelen  hízelgés, 
Nincsen  többé  szeretett  király! 

Csak  tűrnek  már  titeket  a  népek, 
Csak  tűrnek,  mint  szükséges  roszat, 
S  nem  szeretnek  .  .  .  odafönn  az  égben 
Megszámlálták  napjaitokat. 
Majd  halljátok  a  nagy  itéletszót 
Attól,  a  ki  mindenkit  bírál  .  .  . 
Bármit  mond  a  szemtelen  hízelgés, 
Nincsen  többé  szeretett  király! 

Föllázítsam  a  kerek  világot, 
Föllázítsam- e  ellenetek, 
Hogy  a  dühnek  Sámson-erejével 
Milliónként  nektek  essenek? 
Megkondítsam  a  halálharangot, 
Hogy  borzadjatok  hangjainál?  .  .  . 
Bármit  mond  a  szemtelen  hizelgés, 
Nincsen  többé  szeretett  király! 

Petőfi   Sándor.    II.  1  i 


2í6  J^isebb  költemények- 

Nem  lázítok,  mert  nincs  erre  szükség 
Mért  ráznám  meg  erőszakosan 
Azt  a  fát,  a  melynek  a  gyümölcse 
Már  túlérve,  rothadásba'  van? 
Ha  megérik  a  gyümölcs,  fájárul 
Magától  a  földre  hull  alá  .  .  . 
Bármit  mond  a  szemtelen  hízelgés, 
Nincsen  többé  szeretett  királyi 
(Pest.) 

VAN-E  MOSTAN  OLYAN  LEGÉNY 

Van-e  mostan  olyan  legény, 

A  ki  fél, 

Ha  a  mennykő  jár  is  ott  a 

Fejénél  ? 

Takarodjék  el  közülünk 

A  gyáva, 

Bújjék  bele  a  kemencze 

Lyukába ! 

Tesvéreim  a  szabadság 

Nevében, 

Álljuk  meg  a  helyet  amúgy 

Keményen, 

Mutassuk  meg,  hogy  mik  vagyunk  ? 

Olyanok, 

A  kiken  a  veszedelem 

Ki  nem  fog  1 

A  legelső  jeladásra 

Kiállunk, 

Ha  elesünk,  új  sor  áll  föl 

Utánunk ; 

Ha  két  magyar  marad  is  a 

Világon : 

(Csak  e  kettő  szabad  legyen) 

Nem  bánom  1 

Háromszínű  magyar  zászló, 

Dicső  jel  1 

Védelmezünk  megfeszített 

Erővel, 

Kiemeltük  a  porból  szent 

Szárnyadat, 

Röpülj  előttünk  a  magas 

Ég  alatt! 

Háromszínű  magyar  zászló, 

Vezérelj, 

Egyikünk  sem  fösvénykedik 

Vérével  1 

Ellenséged  előbb  meg  nem 

Taposhat, 

Míg  vérünkkel  be  nem  festett 

Pirosra  1 

(Pest.) 


KÉSZÜLJ,  HAZÁM  1 

Készülj,  hazám, 

Készülj,  boldog  haza! 

Oly  ünnep  vár  reád,  milyet 

Még  nem  pipázott  magyar  ember, 

A  mely  majd  hét  országra  szól, 

Mint  a  lőcsei  kalendáriom. 

Készülj,  hazám! 

A  bécsi  német 

Egytől  egyig  mind  megveszett, 

Isteniül  elrugaszkodott,  az 

Ördögnek  adta  lelkét, 

És  mostan  e  bélpoklosok 

Ezt  kurjogatják : 

«Mi  nékünk  a  szabadság 

Árnyéka  nem  kell, 

T^isebb  költemények. 

Maga  a  szabadság  kell  mi  nékünk, 

Teljes  szabadság  minden  áron  !  » 

Így  kurjogatnak 

E  sátán  czimborái, 

S  mi  lesz  a  vége  e  históriának? 

Az  lesz  a  vége,  hogy  császárjokat, 

Kegyelmes  jó  császárjokat 

Elkergetik, 

Családostul  elkergetik. 

Isten  Jehova  úgyse' 

Elkergetik ! 

De  ez  lesz  a  magyarra  nézve  a 

Szerencse  napja, 

A  boldogságnak  égi  ünnepe! 

Közénk  fog  jőni 

A  császár  és  családja, 

A  felséges  család! 

így  fognak  hozzánk  szólani  : 

((Hú  magyarok, 

Mi  mindig  bíztunk  benneiek, 

Mindig  szerettünk  titeket, 

Legjobban,  Jegatyaiabb2n 

Szerettünk  népeink  között ; 

lm  kebletekre  borulunk, 

Öleljetek  meg, 

Kedves  hű  fiaink !» 

És  kell-e  több  mi  nékünk. 

Nékünk  hű  magyaroknak? 

Letérdelünk  előttök. 

Vándor  saruikról  a  port 

Lenyalják  csókjaink 

S  a  hála  és  öröm  könyűi, 

Melyek  majd,  mint  egy  második  Duna, 

Fognak  keresztülfolyni  a  hazán ; 

És  egy  kiáltás  lesz  a  nemzet : 

(Egy  olyan  óriás  kiáltás, 

Melytől  a  csillagok  potyognak) 

«. Vitám  et  sangvinem 

Pro  rege  nostro!» 

Mint  hajdanában 

Bőgtek  dicső  apáink.  — 

S  ha  lesz  közöttünk  olyan  vakmerő, 

Kinek  eszébe  jut, 

Hogy  három  század  óta  úr 

Hazánkon  a  Habsburg-család, 

S  azóta  a  hazának 

Nem  volt  egy  gondolatja, 

Nem  volt  egy  érzeménye, 

Mely  édesebb  a  kárhozatnál, 

Az  ilyen  vakmerőt, 

Az  ilyen  szemtelent, 

Az  ilyen  háládatlant 

Honárulónak  declaráljuk 

És  nyársra  húzzuk! 

Készülj,  hazám,  ez  ünnepélyre, 
Készülj  és  örvendj,  oh  boldog  haza ! 

S  ti  elcsapott  királyok 
Itt  Európában  valamennyien, 
Jertek  mi  hozzánk, 
A  jó  magyar  nép  szívesen  lát, 
Dicsőségének  tartja,  ha 
Hizlalhat  bennetek, 
Jertek  mi  hozzánk! 
Kosztot,  kvártélyt  adunk, 
S  az  elvesztett  királyi  czímek 
Kárpótolása  végett 
Majd  táblabírákká  teszünk! 
(Pest.) 


330  J^isebb  költemények- 


MEGINT  BESZÉLÜNK  S  CSAK  BESZÉLÜNK. 

Megint  beszélünk  s  csak  beszélünk, 
A  nyelv  mozog  s  a  kéz  pihen ; 
Azt  akarják,  hogy  Magyarország 
Inkább  kofa,  mint  hős  legyen. 

Dicsőségünknek  kardja!  csak  most 
Készültél  s  már  a  rozsda  esz. 
Meglássátok,  maholnap  minden 
Az  ó  kerékvágásba'  lesz. 

Úgy  állok  itt,  mint  a  tüzes  ló, 
Mely  föl  vagyon  nyergelve  már, 
S  prüsszögve  és  tombolva  ott  benn 
Fecsegő  gazdájára  vár. 

Nem  a  tettek  terén  fogok  hát, 
Mint  egy  csillag,  lehullani? 
Megfojtanak  majd  a  tétlenség 
Lomhán  ölelő  karjai? 

S  nem  lenne  baj,  ha  magam  volnék, 
Hisz  egy  ember  nem  a  világ, 
De  ezer  és  ezer  van,  a  ki 
A  zabián  tépelődve  rág. 

Oh  ifjaink,  óh  én  barátim, 
Ti  megkötött  szárnyú  sasok, 
Láng  a  fejem,  jég  a  szivem,  ha 
Végig  tekintek  rajtatok!  .  .  . 

Föl,  föl,  hazám,  előre  gyorsan, 
Megállni  fél  utón  kivánsz? 
Csupán  meg  van  tágítva  rajtad, 
De  nincs  eltörve  még  a  láncz! 
(Pest.) 

A  KIRÁLY  ÉS  A  HÓHÉR. 


Űl  a  király  nagy  kevélyen 
A  fényes  királyi  széken, 
Magas  urak  (aljas  szolgák !) 
Körülveszik,  kezét  nyalják. 

De  a  trónus  inogni  kezd  .  . 
Földindulás  okozza  ezt? 
Földindulás:  néplázadási 
Gyarapodik  szemlátomást. 

Mint  a  folyóvíz  a  gátot, 
Eltépte  a  nép  a  lánczot, 
S  békójának  töredéke 
Fegyver  mostan  a  kezébe'  1 

Ing  a  trónus  egyre  jobban, 
Sompolyognak  alattomban, 
Sompolyognak  el  az  urak, 
A  királynál  csak  egy  marad. 


Tudjátok-e,  ki  ez  az  egy, 
A  ki  maradt,  a  ki  nem  megy? 
Orczája  hó,  ruhája  vér, 
Keze  halál,  neve  hóhér. 

Szól  a  király:  «Mind  elhagyott! 
Csak  másod  magammal  vagyok. 
Te  vagy  tehát,  te  vagy  nekem 
Egyetlen  egy  hű  emberem !» 

((Azért,  hogy  én  itt  maradok, 
Híved,  király,  én  sem  vagyok,)) 
Szólt  a  hóhér  előlépve, 
((Királyoknak  nincsen  híve. 

Kik  a  trónus  körül  járnak, 
Nem  egyebek  ők,  mint  árnyak, 
Tart  az  árnyék,  míg  süt  a  nap, 
Ha  ez  elmegy,  vége  annak. 


Itt  maradtam  én  te  veled, 
Mert  nekem  te  adsz  kenyeret, 
Együtt  lenni  kell  mi  nekünk, 
Egymás  nélkül  nem  élhetünk,  d 

(Pest.) 


RÁKÓCZI. 


Hazánk  szentje,  szabadság  vezére, 
Sötét  éjben  fényes  csillagunk, 
Oh  Rákóczi,  kinek  emlékére 
Lángolunk  és  sírva  fakadunk  1 

Az  ügy,  melynek  katonája  voltál, 
Nem  sokára  diadalmat  fii, 
De  te  nem  lészsz  itt  a  diadalnál, 
Nem  jöhetsz  el  a  sír  mélyibűl. 

Hamvaidnak  elhozása  végett 
Elzarándokolnánk  szívesen, 
De  hoJ  tettek  le  a  földbe  téged, 
Hol  sirod?  nem  tudja  senki  sem! 

Számkiűztek  nemzeted  körébül, 
Számkiűzve  volt  még  neved  is, 
S  bedőlt  sírod  a  század  terhétül, 
Mely  fölötte  fekszik,  mint  paizs. 

Oh  de  lelked,  lelked  nem  veszett  el, 
Ilyen  lélek  el  nem  veszhetett; 
Szállj  le  hozzánk  hősi  szellemeddel, 
Ha  kezdődik  majd  az  ütközet. 

Vedd  a  zászlót,  vedd  szellemkezedbe, 
S  vidd  előttünk,  mint  hajdan  vivéd, 
S  más  világi  hangon  lelkesítve 
Erősítsd  meg  seregünk  szivét. 

S  rohanunk  az  ellenség  elébe, 
S  ha  utánunk  nyű!  száz  drága  kéz, 
S  lesz  előttünk  száz  halálnak  képe: 
Nem  lesz  kö2tünk,  a  ki  visszanéz. 

S  majd  ha  eljön  gyózedelmünk  napja, 
A  szabadság  dicső  ünnepe, 
így  kiált  föl  millióknak  ajka : 
A  ki  kezdte,  az  végezte  be  ! 

(Pest.) 

FELESÉGEM  ÉS  KARDOM. 


Galamb  van  a  házon, 
Csillag  van  az  égen, 
Az  én  ölemben  van 
Kedves  feleségem  ; 
Ugy  tartják  szelíden 
Ringató  karjaim, 
Mint  a  harmatot  a 
Rezgő  fa  lombjai. 

Ha  már  megöleltem, 
Mért  meg  ne  csókolnám? 
Csókokban  nem  szegény, 
Nem  is  fösvény  a  szám. 
Beszélgetünk  is,  de 
Az  csak  félig  beszéd, 
A  másik  fele  már 
Csókokba  olvad  szét. 


Mit  nézesz,  öreg  kard, 
Olyan  mérgesen  ránk? 
Vén  golyhó,  talán  a 
Szerelemféltés  bánt? 
Hagyd  el  ezt  te,  bajtárs, 
Nem  való  ez  néked, 
Ha  férfi  vagy,  ne  űzz 
Asszony  mesterséget. 

De  meg  nincs  is  okod, 
Engemet  féltened, 
Hiszen  ismerhetnéd 
Már  feleségemet, 
Ismerheted  lelkét, 
Ezt  a  ritka  lelket, 
A  minőt  az  isten 
Nem  sokat  teremtett ; 


Nagy  a  mi  örömünk, 
Nagy  a  mulatságunk, 
Gyöngynek  is  beillik 
Fényes  boldogságunk  1 
De  az  én  kardomnak 
Ez  sehogy  sem  tetszik, 
Ránk  szemét  a  falról 
Mogorván  mereszti. 


Ha  szüksége  van  a 
Hazának  karomra, 
Téged  saját  keze 
Köt  fel  oldalamra, 
Oldalamra  köt,  és 
Búcsúját  így  veszi : 
Menjetek,  legyetek 
Egymásnak  hívei ! 
(Pest.) 


A  TAVASZHOZ. 

]fju  lánya  a  vén  télnek,  Jöszte,  jöszte,  várnak  régi 

Kedves  kikelet,  Jó  barátaid  ; 

Hol  maradsz?  mért  nem  je-  Vond  föl  a  kék  ég  alatt  a 

A  világ  felett?     [lensz  meg  Fák  zöld  sátrait. 

Gyógyítsd  meg  a  beteghajnalt,  S  ne  feledd  el  a  virágot, 

Beteg  most  szegény,  S  ne  feledd  el  ezt, 

Oly  halványan  üldögél  ott  Hozz  belőle,  a  mennyit  csak 

A  föld  küszöbén;  Elbír  két  kezed. 

Áldást  hoz  majd  a  mezőre,  Nagyobbodtak  a  halálnak 

Ha  meggyógyítod :  Tartományai, 

Édes  örömkönnyeket  sír,  S  bennök  sokan  a  szabadság 

Édes  harmatot.  Szent  halottai ; 

Hozd  magaddal  a  pacsirtát,  Ne  legyenek  szemfedőtlen 

Nagy  mesteremet,  Puszta  sír  alatt : 

A  ki  szép,  szabad  dalokra  Hintsd  reájok  szemfedőül 

Tanít  engemet.  A  virágokat  1 

(Pest.) 


A  MAGYAROK  ISTENE. 

Félre  kislelkűek,  a  kik  mostan  is  még 
Kételkedni  tudtok  a  jövő  felett, 
Kik  nem  hiszitek,  hogy  egy  erős  istenség 
őrzi  gondosan  a  magyar  nemzetet! 

Él  az  a  magyarok  istene,  hazánkat 
Átölelve  tarja  atyai  keze; 
Midőn  minket  annyi  ellenséges  század 
Ostromolt  vak  dühhel :  ő  védelmeze. 

Az  idők,  a  népek  éktelen  viharja 
Elfujt  volna  minket,  mint  egy  porszemet, 
De  ő  szent  palástja  szárnyát  ránk  takarta, 
S  tombolt  a  vihar,  de  csak  fejünk  felett. 

Nézzetek  belé  a  történet  könyvébe, 
Mindenütt  meglátni  vezérnyomdokát, 
Mint  a  folyóvízen  által  a  nap  képe, 
Áthúzódik  rajta  arany  híd  gyanánt. 

így  keresztüléhünk  hosszú  ezer  évet; 
Ezer  évig  azért  tartott  volna  meg, 
Hogy  most,  a  midőn  már  elértük  a  révet, 
Az  utósó  habok  eltemessenek? 

Ne  gondoljuk  ezt,  ne  káromoljuk  őtet, 
Mert  káromlás,  róla  ilyet  tenni  fel, 
Nem  hogy  egy  isten,  de  még  ember  sem  űzhet 
]ly  gúnyos  játékot  gyermekeivel ! 

A  magyar  nemzetnek  volt  nagy  és  sok  vétke, 

S  büntetéseit  már  átszenvedte  ő; 

De  erénye  is  volt,  és  jutalmat  érte 

Még  nem  nyert .  .  .  jutalma  lesz  majd  a  jövő. 

Élni  fogsz,  hazám,  mert  élned  kell .  . .  dicsőség 
És  boldogság  lészen  a  te  életed  .  .  . 
Véget  ér  már  a  hétköznapi  vesződség 
Várd  örömmel  a  szép  derült  ünnepet! 

(Pest.) 


ILYEN  ASSZONY  VALÓ  NÉKEM. . . 

Ilyen  asszony  való  nékem,  Édes  szemed  mosolygása 

Mint  az  én  kis  feleségem.  Örömemnek  kútforrása, 

Eszemadta  kis  barnája,  Többet  ér  egy  tekinteted, 

Te  vagy  a  világ  rózsája.  Mintatavasz,  mikor  legszebb 

Nem  vagyok  az,  a  ki  voltam.  Meg  is  érem  minélelőbb, 

A  ki  annyit  szomorkodtam;  Megérem  én  azt  az  időt, 

Csillagos  ég  az  életem,  Hogy  a  hová  lépsz,  kedvesem, 

Ezt  is  neked  köszönhetem.  Lábad  nyomán  virág  terem. 

Ha  dicsérni  akarnálak, 
Sokfélének  mondhatnálak, 
Nem  mondalak  én  egyébnek, 
Csak  az  isten  remekének  1 

(Pest.) 

A  LEDŐLT  SZOBOR. 

Állt  egy  szobor  magas  hegy  tetején. 
Olyan  magas  volt  e  hegy,  hogy  neki 
A  fellegek  szolgáltak  öv  gyanánt, 
S  vállán  pihent  meg  nyári  délben  a  nap. 

E  hegytetőn  állott  az  érczszobor, 
Egy  méltóságos  óriás-alak, 
Egyik  kezében  háborúi  kard, 
Másik  kezében  győzedelmi  zászló. 

Mikép  jutott  e  hegyre  e  szobor? 
A  földrül  vitték  őt  oda,  vagy  az 
Égből  esett  le?  .  .  .  így  szentebb,  de  úgy 
Magasztosabb,  ha  emberkéz  emelte. 

Az  ég  s  a  föld  közös  munkája  volt, 
Isten  segített,  ember  fáradott; 
Sok  száz  esztendő  múlt  el,  mialatt 
Sok  miljom  kéz  bevégezé  a  munkát. 

De  végre  meglett.  Fönn  állt  a  szobor. 
Európa  látta  s  nézte,  s  mindenik 
Térd  meghajolt,  lenyomta  őket  a 
Fél  tisztelet  fél  rettegés  előtte. 

AH  még  a  hegy,  de  orma  bús,  rideg. 

Hol  a  szobor,  mely  koronája  volt? 

Tán  megirigylé  a  földtől  e  díszt 

Az  ég,  s  magához  fölragadta  ?  ...  oh  nem  1 

Földindulás  jött,  mely  lerombolá, 

Megingatá  alapján  őt  e  vész, 

A  magasból  a  mélybe  dőlt  alá, 

S  alant  a  völgyben  elnyelé  a  posvány. 

Hazám,  hazám,  te  szent  dicső  szobor. 
E  posványban  kellett  fetrengened, 
Ott  henteregtél  három  századig 
A  sárrá  rothadt  zöld  hullámok  alján, 

S  fejed,  mit  egykor  koszorú  gyanánt 
Öveztek  fönn  a  szomszédcsillagok, 
Az  ingoványnak  undok  férgei 
Borították  el  ronda  testeikkel. 

Oh  én  hazám,  oh  én  szegény  hazám! 
Minek  nevezzem  azt  az  érzeményt, 
Mely  mint  egy  sötét  felhőszakadás 
Omlik  szivembül  multad  emlékére? 

De  félre,  bú,  de  félre,  gyász,  el,  el ! 
Nincs  a  mocsárban  már  a  szent  szobor, 
Fertö-ágyábul  kiemeltük  őt, 
Kihoztuk  őt  a  tiszta  levegőre. 

Oh  jertek,  jertek,  mossuk  tagjait, 
Legyen,  mint  volt,  olyan  szeplőtelen, 
Jőjön,  segítsen  mosni  mindenik, 
Az  asszony  könynyel  és  a  férfi  vérrel. 

Ha  régi  fényében  ragyogni  fog, 
Akkor  menjünk  pihenni,  társaim  .  .  . 
Akkor  se  még,  nem!  még  azon  kivűl 
Uj  kötelesség  fáradalma  vár  ránk. 

Föl  kell  emelnünk  a  szobrot  megint 
A  hegyre,  melyen  egykor  tündökölt, 
A  melyrül  olyan  méltóságosan 
Nézett  alá  a  bámuló  világra. 

Föl,  nemzetemnek  apraja,  nagya, 
Szégyen  reá,  ki  lomhán  vesztegel, 
Dicsőség  arra,  a  ki  dolgozik  .  .  . 
Válaszszatok  most :  szégyen  vagy  dicsőség ! 
(Pest.) 

MÁR  Ml  NÉKÜNK  ELLENSÉGÜNK  . . . 


Már  mi  nékünk  ellenségünk 
Egész  világ,  Játom  én ; 
Szegény  magyar,  beh  magad 
Ezen  a  föld  kerekén !    [vagy 

A  kivel  mi  megosztottuk 
Asztalunknak  ételét, 
Ruháinkat,  hajlékunkat: 
Éhenkórász  volt  elég. 

A  ki  hozzánk  jőne  mostan, 
Bajainkat  osztani, 
A  ki  velünk  kezet  fogna : 
Nincs  barát,  nincs  atyafi. 


És  mi  nem  hagyjuk  magunkat, 
Míg  lesz  egy  kéz  és  egy  kard ; 
Fogadom  azt,  hogy  megbánja, 
A  ki  bántja  a  magyart  1 

Hosszú  a  mi  türelmünk,  de 
Ha  egyszer  kifakadunk, 
Akkor  aztán  hosszú  ám  és 
Rettentő  a  haragunk. 

Tudhatják  az  ellenségink, 
Mint  viselünk  háborút, 
Ha  pedig  már  elfeledték, 
Jól  van,  majd  eszükbe  jut. 


No  de  semmi,  jó  az  isten,  Ugy  elütjük-verjük  őket. 

Ugy  lesz,  a  hogy  lenni  kell ;      Ha  türelmünk  megszakad, 
Hagyjanak  el !  csak  magunkat      Hogy  magunk  is  megsajnáljuk 
Mi  magunk  ne  hagyjuk  el.  Szegény  nyomorultakat! 

(Pest.) 


KIS  F1U  HALÁLÁRA. 

Alig  hogy  kivettek  a  bölcsőbül, 
Kis  fiúcska,  koporsóba  tettek; 
Volt-e  méltó  a  világra  jőnöd? 
Mi  haszna  volt  rövid  életednek? 

Balga  kérdés!  te  eleget  éltél, 
Bármi  hamar  végezed  be  pályád ; 
Hány  nem  érte  meg,  a  mit  te?  ámbár 
Késő  vénség  görbitette  vállát. 

Te  megérted  kurta  életedben 
A  magyar  nemzet  feltámadását, 
Te  hallottad  e  szent  zajt,  s  magad  is 
Kiáltottad:  éljen  a  szabadsági 
(Pest.) 


BÁNK  BÁN. 

Ügyefogyott  király  volt  az 
A  második  Endre, 
Papucs  alatt  szuszogott  az 
Isten-teremtette ; 
Felesége  tartotta  az 
Ország  gyeplőszárát, 
Őgyelgett  is  ám  a  székét 
Majd  tüled  majd  hozzád. 

Gyönge  kéz  az  asszony  keze, 

Nem  való  kormányra, 

Hát  ha  még  a  gyöngeségnek 

Gonoszság  a  párjai 

Endre  király,  gonosz  asszony 

A  te  feleséged, 

Szíve  gonosz,  neve  Gertrúd, 

Születése  német. 

Gertrúd  a  jó  magyarokat 

Kutyába  se  vette, 

Hivatalrul,  méltóságrul 

Le-letevegette, 

A  helyökbe  meg  a  maga 

Perepútyát  rakta, 

Maradtak  vón',  vesztek  vóna 

Ott  a  hazájokbal 

Ilyen  sértést  szenvedtenek 
A  nagy  uraságok, 

A  szegény  nép  rneg  szenvedett 

Húzzavonja«ágot, 

Szenvedett  az  istenadta 

Árva  magyar  népe, 

Mint  a  Krisztus  a  keresztfán, 

Olyan  volt  a  képe  ; 

Ugy  fizette  a  sok  adót, 

Hogy  a  szeme  dűledt, 

Nem  volt  irgalom  számára, 

Nem  volt  könyörűlet. 

A  királyi  udvarból  ily 

Nyájas  szavak  jöttek  : 

((Dolgozz,  paraszt,  dolgozz,  fizess, 

Azután  dögölj  megb 

Néhányan  az  efféléket 

Megsokalták  végre, 

Szövetkeztek  rettenetes 

Összeesküvésre, 

Azt  mondották:  ((Söpörjük  ki 

A  királyi  házat, 

Annyi  benne  a  szemét,  hogy 

Igazán  gyalázat !» 

Csak  Bánk  bán,  a  nádorispán, 

Tartóztatta  őket, 

Nem  remélt-e  sikert?  vagy  tán 

Remélt  jobb  időket? 

De  mikor  a  feleségét  .  .  . 

Iszonyú  történet;  .  .  . 

Hogyan  kezdjem  ?  hogy  végezzem  !. 

No  jaj  neked,  német! 

Bánk  bánnak  a  feleségét 
A  királyné  öcscse 
Erőszakos  lator  móddal 
Megszeplősítette. 

Szép  az  asszony,  ifjú  és  jó, 
Asszonyok  virága  1 
S  eltiporva,  bele  dobva 
Fertőzet  sarába! 

«Föl,  barátim !»  ordit  a  férj 
Kínja  nagy  voltában, 
«Lelkemen  a  bosszúállás, 
Kardomon  halál  van; 
Föl,  barátim,  egyenesen 
A  királyi  házba  .  .  . 
Királyi  ház?  bordélyház  és 
Zsiványok  tanyája !» 

És  bementek  egy  csoportban 

A  királyi  lakba, 

Ott  a  német  urak  épen 

Dőzsöltek  kaczagva, 

Akkor  is,  míg  a  magyarnak 

Borát,  étkét  falták, 

A  szegény  magyar  nemzetet 

Veszettül  csúfolták. 

Megálltak  ám  a  magyarok 
A  ház  közepében, 
Mindeniknek  egy-egy  mennykő 
Villogott  szemében ; 
Meg  is  hökkent  a  németség 
Egy  keveset  ekkor, 
A  ki  ivott,  gégéjében 
Eczetté  vált  a  bor. 

Kezdte  pedig  a  beszédet 
Mag'  a  nádor,  Bánk  bán, 
Királynénak  s  udvarának 
Jó  estét  kivánván : 
«Jó  estét,  jó  mulatságot, 
Fölséges  személyek  ...» 

P«t«fi   Sándor,   li.  16 

A  királyné :  «Mit  akartok, 
Hívatlan  vendégek ?J> 

«Azt  azonnal  tudni  fogod, 
Nem  soká  váratlak, » 
Felelt  Bánk  bán,  ((elbeszélem 
Neked  s  ez  uraknak. 
Tiszteletet  parancsolok! 
Mert  nemzet  áll  itten, 
Egy  megbántott  nemzet  és  a 
Bosszúálló  isten. 

Mi  vagyunk  a  vendégek  itt? 
És  nem  ti  lennétek? 
Ti  vagytok  itt  a  hívatlan 
S  háJátlan  vendégek! 
Befogadtunk  titeket  s  ti 
Kivertetek  minket, 
És  eszitek  és  iszszátok 
Testünket,  vérünket. 

De  csak  ettétek  .  .  .  mert  ez  az 

Utósó  falattok, 

A  mi  most  van  szájatokban, 

Ettül  megfuladtok! 

Először  is  te  halsz  meg,  te 

Gertrúd,  német  szajha  1 

Te  királyné  s  kerftőné 

Egy  személyben!  .  .  .  rajta !» 

Bánk  bán  kardja  a  királynét 
Át  meg  átaljárta, 
S  magyarság  a  németséget 
Hányta  mind  kardjára. 
A  ki  bírta,  megszökéssel 
fcletét  elorzá; 

Meghalt,  a  ki  nem  szökhetett  . 
Kitisztult  az  országi 
(Pest.) 

AUSZTRIA. 

Miként  elpusztult  Jeruzsálem, 

El  fogsz  pusztulni,  Ausztria, 

S  mint  Jeruzsálemnek  lakói, 

Földönfutók  lesznek  császárjaid, 

Földönfutók  és  üldözöttek ! 

Készüljetek, 

Ti  fölfuvalkodott  félistenek, 

Az  óra  kondul  s  futnotok  kell, 

Hogy  el  ne  zúzzanak 

Az  omló  trónus  romjai  .  .  . 

Ott  veszni  nem  szabad  ti  nektek, 

Ti  nektek  élni,  hosszan  élni  kell  a 

Bukás  után 

Nyomorban,  végetlen  nyomorban ! 

Hiába  mossátok  kezeiteket, 

Ti  Pontius  Pilátusok, 

Ámíthatjátok  a  világot, 

De  lát  az  isten  s  ismer  bennetek, 

S  nincs  számotokra  többé  kegyelem  ; 

Vagy  érdemeltek-e 

Csak  annyit  is  az  ég  kegyéből, 

A  mennyitől  egy  hajszál  meghajol  ? 

Nem  !  - —  Birodalmatok 

A  szabadság  kálváriája, 

Uralkodás  volt  minden  vágyatok, 

Ezért  emeltetek  Munkácsokat, 

Hogy  a  szellem  világát,  melegét, 

A  rabbilincsek  e  fölolvasztóját 

Elrejtsétek  mélységes  föld  alá, 

S  fölötte  a  sötétségben  buján 

Tenyészhessek  a  zsarnokok  virága, 

A  test-  s  lélekzsibbasztó  butaság  .  .  . 

Elrabl  ottátok  a  népek  jogát, 

És  elloptátok  kincseit, 

Ti  bíboros  haramjálc, 
Ti  koronázott  tolvajoki 

De  a  lopott  vagyont 
El  nem  viszitek  magatokkal ; 
Félmeztelen 
Fognak  kiverni  titeket 
A  fölemelkedett  alattvalók, 
Mint  a  tűzkardos  angyal 
Ádámot-Évát  a  paradicsombul. 
Kolduljatok,  miként 
Koldultak  milliók  miattatok ! 
Koldulni  fogtok  és 
Nem  nyertek  alamizsnát, 
Mert  a  kihez  fordultok,  az  mind 
Gazságitoknak  áldozatja  volt, 
Rátok  köp,  elrúg  bennetek, 
És  undorodva  fordul  el ! 
S  ha  ekkép  éhen  vesztetek, 
Dögtestetekre  hollók  szállanak, 
Mert  nem  lesz  és  ne  légyen  ember  az 
Utálat  miatt,  a  ki  eltemessen ; 
A  hollók  gyomra  lesz  majd  sírotok 
És  szemfedőtök  a  népeknek  átkai 
(Pest.) 


MIT  NEM  BESZÉL  AZ  A  NÉMET 

Mit  nem  beszél  az  a  német, 
Az  istennyila  ütné  meg! 
Azt  követeli  a  svábság : 
Fizessük  az  adósságát. 

Ha  csináltad,  fizesd  is  ki, 
Ha  a  nyelved  öltöd  is  ki, 
Ha  meggebedsz  is  beléje, 
Ebugatta  himpellére!  .  .  . 

Ha  pediglen  nem  fizetünk, 
Aszondja,  hogy  jaj  mi  nekünk, 
Háborút  küld  a  magyarra, 
Országunkat  elfoglalja. 

Foglalod  a  kurvanyádat, 
De  nem  ám  a  mi  hazánkat!  .  .  . 
Hadat  nekünk  ők  izennek, 
Kik  egy  nyúlra  heten  mennek. 

Lassan,  német,  húzd  meg  magad, 
Könnyen  emberedre  akadsz  : 
Ha  el  nem  férsz  a  bőrödbe. 
Majd  kihúzunk  mi  belőle! 

Itt  voltatok  csókolózni, 
Mostan  jöttök  hadakozni? 
Jól  van  hát,  jól  van,  jőjetek, 
Majd  elválik,  ki  bánja  meg. 

Azt  a  jó  tanácsot  adom, 
Jőjetek  nagy  falábakon, 
Hogy  hosszúkat  léphessetek, 
Mert  megkergetünk  bennetek. 

Fegyverre  nem  is  méltatunk, 
Mint  a  kutyát,  kibotozunk, 
Úgy  kiverünk,  jobban  se  kell, 
Még  a  pipánk  sem  alszik  el ! 
(Pest.) 


FEKETE-PIROS  DAL. 

Hagyjátok  el  azt  a  piros-fehér-zöld  szint, 
Lejárt  az  ideje  1 

Más  szín  illeti  most  a  magyar  nemzetet : 
Piros  és  fekete. 

Fessük  zászlai nkat  fekete-pirosra, 

Mert  gyász  és  vér  lesz  a  magyar  nemzet  sorsa. 

Kicsiny  sziget  vagyunk  tenger  közepében, 

Erős  vihar  támad, 

Minden  felől  jőnek  és  megostromolják 

A  habok  hazámat. 

Fessük  zászlainkat  fekete- pirosra, 

Mert  gyász  és  vér  lesz  a  magyar  nemzet  sorsa. 

Készül  az  ellenség;  és  mi  készülünk-e? 

Mit  csinál  a  kormány? 

A  helytt,  hogy  őrködnék,  mélyen  mélyen  alszik 

Fönn  a  haza  tornyán. 

Fessük  zászlainkat  fekete-pirosra, 

Mert  gyász  és  vér  lesz  a  magyar  nemzet  sorsa. 

Fönn  a  kormány  alszik,  mi  pedig  itt  alant 

Vígadunk,  dőzsölünk, 

Mintha  mind  a  három  isten  nem  gondolna 

Mással,  csak  mi  velünk. 

Fessük  zászlainkat  fekete-pirosra, 

Mert  gyász  és  vér  lesz  a  magyar  nemzet  sorsa. 

Eszembe  jut  Mohács,  az  a  szomorú  kori 

Akkor  is  így  tettünk, 

Terített  asztalnál  telt  poharak  körül 

Bút  és  bajt  feledtünk. 

Fessük  zászlainkat  fekete-pirosra, 

Mert  gyász  és  vér  lesz  a  magyar  nemzet  sorsa. 

Mohács,  Mohács! . . .  tarka  lepke,  gondtalanság 

Röpködött  előttünk, 

Azt  űztük,  pedig  már  a  török  oroszlán 

Elbődült  mögöttünk. 

Fessük  zászlainkat  fekete-pirosra, 

Mert  gyász  és  vér  lesz  a  magyar  nemzet  sorsa. 

Hol  lesz  az  új  Mohács?  hol  megint  húszezer 

Magyar  vitéz  vész  el, 

Mérföldekre  nyúló  rónát  borítva  el 

Kiomló  vérével. 

Fessük  zászlai nkat  fekete- pirosra, 

Mert  gyász  és  vér  lesz  a  magyar  nemzet  sorsa. 

Hol  lesz  az  új  Mohács?  a  hol  megint  lemegy 

Majd  a  haza  napja, 

S  háromszáz  évig  vagy  talán  soha  többé 

Arczát  nem  mutatja! 

Fessük  zászlainkat  fekete  pirosra, 

Mert  gyász  és  vér  lesz  a  magyar  nemzet  sorsa. 

(Pest.) 

MIÉRT  KÍSÉRSZ  . . . 

Miért  kisérsz  minden  lépten  nyomon, 
Te  munkás  hazaszeretet? 
Éjjel  nappal  mért  mutatod  nekem 
Gonddal  borított  képedet? 
Örökké  itt  vagy,  itt  vagy  én  velem, 
Úgy  is  látlak,  ha  behunyom  szemem. 

Tudom,  kevés,  mit  a  honért  tevék, 
De  megtevém,  a  mennyi  telt, 
Van,  a  kinek  nagyobb  az  ereje, 
S  még  is  kevesebbet  mivelt ; 
Kérlek,  fordítsd  el  tőlem  képedet 
Csak  egy  időre,  hazaszeretet! 

Oh  hadd  feledjem,  hogy  polgár  vagyok! 

Itt  a  tavasz,  virít  a  föld, 

Virágillat  s  a  zengő  madarak 

Dala  eget  földet  betölt, 

Arany  felhők,  e  nyájas  szellemek, 

Fejem  fölött  vidáman  lengenek. 

Oh  hadd  feledjem,  hogy  polgár  vagyok! 

A  költészetnek  istene 

Olyan  kegyes  hozzám ;  iránta  én 

Hálátlanságba  essem-e? 

Ott  vesztegelni  hagyjam  lantomat, 

Míg  a  bútól  majd  húrja  szétszakad? 

Oh  hadd  feledjem,  hogy  polgár  vagyok! 

Van  ifjúságom  s  kedvesem, 

Gyöngyökbe  foglalt  órákkal  kinál 

Az  ifjúság  s  a  szerelem, 

És  minden  óra,  mit  el  nem  vevék, 

Egy  elpazarlott  örök  üdvösség. 

Hah,  mennyi  tündér  együtt:  ifjúság. 
Tavasz,  költészet,  szerelem ! 
El  hagyjam  őket  tőlem  szállani? 
Utánok  vágyva  nyúl  kezem .  .  . 
Jertek  hozzám.  .  .  nyújtsátok  karotok  .  .  . 
Öleljetek  meg,  tietek  vagyok! 
(Pest.) 


A  KIRÁLY  ESKÜJE. 

Megesküdt  a  király  Vermed  lesz  Budavár, 

Hunyadi  Lászlónak:  Bele  esel,  ha  mégysz, 

((.Esküszöm  az  égre,  Maradj  lenn  Belgrádban, 

Az  ég  istenére,  Vagy  bujdoss  hazátlan, 

Bántani  nem  foglak. »  Szép  fiatal  vitéz. 

Készül  föl  Budára  Kora  még  te  néked 

Jó  Hunyadi  László.  Sírba  fekünnöd  le, 

Ne  menj  fel,  ne  menj  fel,  Éktelen  halotti 

Ne  légy  életeddel  Szemfedőt  borítni 

Könnyelműen  játszó!  Ékes  szemeidre. 

Hazám  szép  vitéze, 
Ne  menj  föl  Budára  1 
Látod,  mi  villog  ott? 
Nem  a  te  csillagod .  . 
Hóhérbárd  sugara! 


«.  Mi  ért  dobtok  engem 
Fekete  tömlöczbe?* 
—  «Mert  királyod  ellen 
Van  szándék  szivedben ; 
Hűséged  megszegve. í 


«  Balga  aggódástok 
Nem  ijeszt  el  engem ; 
Köszönöm  tanácstok, 
De  reá  nem  állok, 
Megyek,  föl  kell  mennem. 


—  «Én  királyom  ellen ! 
Én  hüségetszegő  1 
Emelj  szót  ellenem, 
Lelkiismeretem, 
Légy  bíróm,  lépj  elő. 


Vén  Budavárban  van 
]fju  menyasszonyom; 
Érted  száz  halálba 
Mennék  meg  sem  állva, 
Szerelmes  angyalom  1 


Ez  hallgat,  ez  alszik, 
Mint  csecsemő  gyermek 
Anyja  lágy  ölében, 
S  engemet,  oh  szégyen ! 
Itt  bilincsre  vernek. 


De  halálrul  ottan 
Szó  sincs,  nem  is  lehet, 
Megesküdtél  nekem, 
Királyom,  s  én  hiszem 
Szent  esküvésedet. » 


Vegyétek  le  rólam 
Ezt  a  rozsdás  vasat, 
S  adjátok  helyébe 
Hazám  védelmére 
Tündöklő  kardomat!* 


Nemes  bizalommal 
László  Budán  termett. 
Ássák  a  zsiványok, 
Ássátok,  ássátok 
Alája  a  vermet! 


Beszélhetsz,  jó  vitéz, 
Senki  sem  hallgat  rád, 
Tömlöczöd  becsukták, 
Halld  fordulni  kulcsát, 
Csikorogni  a  zárt. 


Menyasszonya  keblén 
Meg  sem  pihenhetett, 
Szerelme  egébül 
Mély  pokolba  szédül : 
Tömlöczbe  vettetett. 


Nem  sokáig  hagyták, 
Hogy  magát  emészsze 
Nagy  Magyarországnak 
Legszebbik  virága, 
Legnagyobb  vitéze. 

a  Kelj  föl,  és  jöszte  ki!í> 

—  ((Szabad  vagyok  tehát  ?» 

—  «Szabad  lészsz,  oly  szabad, 
Hogy  egy  óra  alatt 

Ott  vagy,  a  hol  apád. » 


Háromszor  csapott  a 
Hóhér  a  fejéhez, 
S  László  vitéz  még  él, 
Él,  s  halljátok,  beszél, 
Bkkép  szól  a  néphez  : 


—  ((Mit  ?  megöltök  engem  ? 
Apám  szent  nevére, 
Ez  őrült  merészség! .  .  . 
Ki  sem  hallgatva  még, 
És  már  elitéivé. 


((Én  ártatlan  vagyok; 
Ha  volna  is  vétkem, 
Bűnhődtem  már  érte, 
S  törvény  értelmében 
Szabad  már  személyem!)) 


Hunyadi  Jánosnak 
Vagyok  én  gyermeke ; 
Velem  így  tennetek 
Nem  rettent  bennetek 
E  félisten  neve? 


S  föláll  László  vitéz, 
De  megbotlik  lába, 
S  estében  negyedszer 
Sújt  hozzá  a  mester 
És  fejét  levágja! 


De  volnék  akárki, 
Én  ártatlan  vagyok, 
S  a  király  végtére 
Esküvel  igérte, 
Hogy  bántani  nem  fog 


Lemenőben  volt  a 
Nap,  piros  volt  arcza, 
Vad  haraggal  vetett 
Végső  tekintetet 
A  véres  piaczra. 


Halld  meg,  egész  világ, 
Te  hozzád  kiáltok: 
így  add  rá  hitedet, 
Ha  eskü  veséket 
Tesznek  a  királyok!)) 


Azért  volt  a  nap  oly 
Haragos  kedvében, 
Hogy  a  nép  csak  állt  ott, 
S  merőn  szájat  tátott 
Tehetetlenségben. 


Szép  vitéz  Hunyadit 
Föl  Szent-György  terére 
Hurczolták  a  latrok  .  .  . 
Többet  is  akartok 
Tudni?  kifolyt  vérei 


Mért  nem  éltem  akkori 
Mért  nem  voltam  ottan ! 
Kiáltottam  vón'  a 
Gyáva  bámulókra 
Veszett  fájdalmamban  : 

'(Föl,  ha  istened  van, 
Föi  magyar  nép,  és  e 
Gaz  királyt  legottan 
Fojtsuk  az  ártatlan 
Áldozat  vérébe b 
(Pest.) 

FÖL! 

Elég  soká  voltunk  fajankók, 
Legyünk  végtére  katonák  1 
Elég  volt  már  a  furulyából, 
Riadjatok  meg,  harsonák! 

Elől  pofoznak,  hátul  rúgnak, 
Hazám,  tovább  is  tűrsz-e  még? 
Nem  lobbansz  föl,  míg  mennykövével 
Föl  nem  gyújt  a  haragos  ég? 

Oh  nemzetem,  hát  bírnak  téged 
Örökké  féken  tartani 
A  nagyfejűek  s  kisszivűek 
(A  táblabírák)  szavai  ? 

Vagy  úgy  van,  a  mint  ők  beszélik, 
Hogy  elfajult  már  a  magyar, 
Hogy  gyöngeségből,  gyávaságból 
Harczolni  nem  bír,  nem  akar? 

Hazugság,  szennyes  gaz  hazugság 
S  mint  a  nyelvetek,  akkora; 
Nem  pezsg,  nem  habzik  a  magyar  nép, 
Csendes,  de  tüzes,  mint  bora. 

Csak  volna  harcz,  csak  öntenek  már 
Vérünket,  bár  csak  öntenek! 
Majd  meglátjátok,  holtrészeg  lesz 
Minden  csepptől  egy  ellenség. 

Siess,  hazám,  napfényre  hozni 
Világraszóló  híredet, 
Mit  német  járom,  német  ármány 
Elrablott  és  eltemetett. 

Jőjön  ki  kardod  a  hüvelyből, 
Mint  fellegek  közül  a  nap, 
Vakuljanak  meg  s  megvakulnak, 
A  kik  reá  pillantanak. 

Elég  soká  voltunk  fajankók, 
Legyünk  végtére  katonák! 
Elég  volt  már  a  furulyából, 
Riadjatok  meg,  harsonák! 
(Pest.) 


A  GYÁVA  FAJ,  A  TÖRPE  LELKEK  . 

A  gyáva  faj,  a  törpe  lelkek, 
Kik  nem  szégyenlik  magokat 
Sápadni,  ha  kezemben  a  lant 
Egy-egy  merészebb  hangot  ad, 
Ha  a  közelgető  viharnak 
Megérint  hírmondó  szele, 
S  dalom,  mint  elkapott  madár,  a 
Földről  magasra  száll  vele. 

A  vész  csak  készülőben  van  még, 

És  nem  szakít  le  egyebet, 

Mint  ajkamról  egy-egy  hangos  szót, 

A  fákról  egy-egy  levelet ; 

Hah,  majd  ha  minden  erejével 

Fog  dúlni  és  üvölteni, 

S  szivem  mélyét  forgatja  föl  s  a 

Fát  gyökerestül  tépi  ki ! 

Mit  mondotok,  mit  tesztek  akkor, 
Ha  a  világnak  sarkai 
Földindulástul,   mennydörgéstül 
Tőből  meg  fognak  ingani, 
Ha  összevesz,  mint  négy  vadállat, 
És  pusztít  mind  a  négy  elem, 
S  én  vérbe  mártott  lantomat  majd 
Véres  kezekkel  pengetem  1 

(Pest.) 

KÉT  ORSZÁG  ÖLELKEZÉSE. 

És  az  idő  eljött,  bár  nem  hamar 

De  nem  is  későn  még,  midőn 

A  szent  imádság  meghallgatva  lőn, 

Midőn  egygyé  lett  mind  a  két  magyar  1... 

Ki  eddig  a  porban  hevertél, 

Légy  üdvözölve  kebelünkön,  Erdélyi 

Oh  nemzetemnek  drága  szép  testvére, 

Simulj,  simulj  testvéred  kebelére, 

A  melyben  a  szív  most  oly  édesen  ver 

Légy  üdvözölve  százszor,  százezerszer  1 

Mi  jól  esik  ölelkezésünk, 

S  még  is  milyen  sokáig  késtünk! 

De  mindegy,  mindegy,  feljött  végre 
A  győzedelmes  nap  az  égre, 
Mely  összesimult  arczainkra  süt, 
S  örömkönyűket  szárit  mindenütt. 
Oh  nap,  ne  bántsd  e  könnyeket, 
Melyek  most  pilláinkon  rengenek, 
A  melyeket 
Öröm  csepegtetett; 
Hagyd  a  világnak  végeiglen 
Ottan  ragyogni  szemeinkben, 

Hagyd  ott  ragyogni  mindégi 

Magyar  szemében  ez  oly  ritka  vendég. 

Együtt  vagyunk  és  együtt  maradunk! 

Nincs  isten  és  nincs  ördög,  a  ki 

Ismét  széjjel  bírná  szakítni 

Ölelkező  karunk. 

Egy  volt  a  bölcsőnk,  koporsónk  is  egy  lesz, 

Ha  majd  leszállunk  a  holt  nemzetekhez.... 

De  én  nem  félek  többé  a  haláltul; 

Viselje  bármilyen  csalárdul 

A  változékony  sors  magát, 

Sebet  kapunk  talán,  de  nem  halált. 

Jöhetsz,  most  már  jöhetsz,  vihar, 
Nem  rettegjük  már  haragod, 
Két  ország  egygyé  olvadott, 
Két  élü  kard  lett  a  magyar, 
Mely  jobbra  is  vág,  balra  is  vág, 
És  jobbra-balra  majd  érzik  csapását! 

S  te,  lelkem,  szállj  a  Királyhágón  által 

Érzelmeimnek  tündérvilágával, 

És  szórd  el  ott  e  kincseket, 

Ajándékozz  meg  ifjat,  öreget, 

Hadd  gazdagodjék  mindenik  meg, 

De  legszebb  részét  add  a  székelyeknek! 

Csókold  meg  a  székely  fegyvereket, 

Azok  csókodtul  tündököljenek, 

S  azoktól  nyerj  te  hős-erőt, 

Mely  ugy  tündöklik  a  világ  előtt! 

S  ha  bejárad  a  völgyeket, 

Röpülj  föl  s  állj  meg  bérczeik  felett, 

S  hogy  megismerjék  a  rónák  fiát, 

Játszál  szemökkel,  mint  a  délibáb. 

(Pest.) 

UTÓN  VAGYOK  S  NEM  VAGY  VELEM 

Utón  vagyok  s  nem  vagy  velem, 
Jó  angyalom,  szép  kedvesem, 
De  jól  tudom,  lépésimet 
Híven  kiséri  szellemed. 
Csak  azt  tudhatnám,  édesem, 
Minő  alakban  jársz  velem? 
Tán  e  szellő  vagy,  mely  illattal 
Röpül  hozzám  s  játszik  hajammal  ? 
Az  alkony  pírja  vagy  talán 
Amott  az  ég  boltozatán? 
Vagy  tán  az  esti  csillag,  mely 
Reám  ezüst  sugárt  lövel  ? 
Vagy  a  madárka  vagy,  ki  ottan 
Ugy  megdalolgat  a  bokorban? 
Vagy  a  kicsiny  virág  vagy  itt, 
Ki  úgy  veti  rám  szemeit, 
Mikéntha  mondaná :  oh  törj  le, 
És  vígy  magaddal,  tégy  szivedre ! . . . . 
Mondd  meg  nekem,  súgd  meg  nekem, 
Melyik  vagy,  édes  kedvesem? 
(Nagy-Kőrös.) 


SZÜLŐFÖLDEMEN. 

Itt  születtem  én  ezen  a  tájon 
Az  alföldi  szép  nagy  rónaságon, 
Ez  a  város  születésem  helye, 
Mintha  dajkám  dalával  vón'  tele, 
Most  is  hallom  e  dalt,  elhangzott,  bár  : 
([Cserebogár,  sárga  cserebogár I» 

Ugy  mentem  el  innen,  mint  kis  gyermek, 
És  mint  meglett  ember  úgy  jöttem  meg. 

Hejh  azóta  húsz  esztendő  telt  el 
Megrakodva  búval  és  örömmel. . . . 
Húsz  esztendő....  az  idő  hogy  lejári 
c  Cserebogár,  sárga  cserebogár. » 

Hol  vagytok,  ti  régi   játszótársak? 
Közületek  csak  egyet  is  lássak! 
Foglaljatok  helyet  itt  mellettem, 
Hadd  felejtsem  el,  hogy  férfi  lettem, 
Hogy  vállamon  huszonöt  év  van  már.. 
«  Cserebogár,  sárga  cserebogár.  x> 

Mint  nyugtalan  madár  az  ágakon, 
Helyrül  helyre  röpköd  gondolatom, 
Szedegeti  a  sok  szép  emléket, 
Mint  a  méh  a  virágról  a  mézet: 
Minden  régi  kedves  helyet  bejár...  . 
«  Cserebogár,  sárga  cserebogár !» 

Gyermek  vagyok,  gyermek  lettem  újra, 
Lovagolok  fűzfasípot  fújva, 
Lovagolok  szilaj  nádparipán, 
Vályúhoz  mék/  lovam  inni  kivan, 
Megitattam,  gyi  lovam,  gyí  Betyár.... 
^Cserebogár,  sárga  cserebogárig 

Megkondul  az  esteli  harangszó, 
Kifáradt  már  a  lovas  és  a  ló, 
Haza  megyek,  ölébe  vesz  dajkám, 
Az  altató  nóta  hangzik  ajkán, 
Hallgatom,  s  fél  álomban  vagyok  már.  . 
« Cserebogár,  sárga  cserebogár*....  — 
(Félegyháza.) 

A  MÁRCZ1US1  IFJAK 


Szolgaságunk  idejében 
Minden  ember  csak  beszélt, 
Mi  yalánk  a  legelsők,  kik 
Tenni  mertünk  a  honérti 


Kik  nem  voltak  a  csatán,  a 
Diadalhoz  jöttének, 
S  elszedek  a  koszorúkat, 
Mert  a  szóhoz  értenek. 


Mi  emeltük  föl  először 
A  cselekvés  zászlaját, 
Mi  riasztók  föl  zajunkkal 
Nagy  álmából  a  hazát! 

A  földet,  mely  koporsó  volt 
S  benn  egy  nemzet  a  halott, 
Megillettük,  és  tizennégy 
Miljom  szív  földobogott. 

Egy  szóvá  s  egy  érzelemmé 
Olvadt  össze  a  haza, 
Az  érzelem  ((lelkesülés*, 
A  szó  «szabadság»  vala. 

Oh  ez  ritkaszép  látvány  volt, 
S  majd  ha  vénül  a  világ, 
Elmondják  az  unokáknak 
Ez  a  kort  a  nagyapák. 

És  mi  becsben,  hírben  álltunk, 
Míg  tartott  a  küzdelem, 
De  becsünknek,  de  hírünknek 
Vége  lett  nagy  hirtelen. 


E  sereg,  mely,  míg  a  harcz  folyt, 
El  volt  bújva  vagy  aludt, 
Így  zúgott  a  diadalnál  : 
Mi  viseltünk  háborút  1 

Legyen  tehát  a  tiétek 
A  dicsőség  és  a  bér, 
Isten  reki . . .  nem  küzdénk  mi 
Sem  dicsőség-  sem  díjért. 

És  ha  újra  tenni  kell  majd, 
Akkor  újra  ott  leszünk, 
És  magunknak  bajt  s  tinektek 
Koszorúkat  szerezünk. 

Viseljétek  a  lopott  hírt, 
A  lopott  babérokat, 
Nem  fogjuk  mi  fejetekről 
Leszaggatni  azokat. 

Abban  lelünk  mi  jutalmat, 
Megnyugoszunk  mi  azon  : 
Bárkié  is  a  dicsőség, 
A  hazáé  a  haszon  1 


(Pest.) 


i    Sárdor.   ]) 

K1S-KUNSAG. 

Hova  szívem,  lelkem 

Mindig,  mindenhonnan  vissza-visszavágyott, 

Újra  láttam  végre  születésem  földét, 

A  szép  Kis-KunságotI 

Bejártam  a  TÓnát, 

Melyet  átölel  a  Tisza- Duna  karja, 

S  ölében,  mint  kedves  mosolygó  gyermekét 

Az  anya,  ugy  tartja. 

Itt  vagyok  megint  a 

Nagy  városi  élet  örökös  zajában, 

Oh  de  képzeletem  most  is  odalenn  az 

Alföld  rónáján  van; 

Testi  szemeimet 

Behunyom,  és  lelkem  szemeivel  nézek, 

S  előttem  lebegnek  szépen,  gyönyörűn  az 

Alföldi  vidékek. 

Forró  nyárközép  van, 
Kapaszkodik  a  nap  fölfelé;  sugara 
Mint  a  lángeső  oly  égető  özönnel 
Omlik  a  pusztára. . . . 
Puszta  van  körűlem, 

Széles  hosszú  puszta,  el  is  látok  messze, 
Egész  odáig,  hol  a  lehajló  ég  a 
Földdel  olvad  össze. 

Gazdag  legelőkön 

Visz  az  út  keresztül ;  ott  hever  a  gőböly, 

Rekkenő  a  hőség,  azért  nem  fogyaszt  most 

A  kövér  mezőből. 

Cserény  oldalánál 

Szundikál  a  gulyás  leterített  subán, 

Kutyái  is  lomhák,  nem  is  pillantanak 

Az  utazó  után. 

Itten  a  lapályon 

Egy  ér  nyúlik  végig,  meg  se  mozdul  habja, 

Csak  akkor  loccsan,  ha  egy-egy  halászmadár 

Szárnyával  megcsapja ; 

Szép  fövény  az  alja, 

Egészen  lelátni  sárga  fenekére, 

A  lusta  pióczák  s  a  futó  bogarak 

Tarka  seregére. 

Szélén  a  sötétzöld 

Káka  közt  egy-egy  gém  nyakát  nyújtogatja, 

Közbe  hosszú  orrát  üti  víz  alá  a 

Gólyafiak  anyja, 

Nagyot  nyel,  és  aztán 

Fölemeli  fejét  s  körülnéz  kényesen, 

A  vízparton  pedig  töméntelen  bíbicz 

Jajgat  keservesen. 

Amott  egy  nagy  ágas 

Áll  szomorún,  egykor  kútágas  lehetett, 

Mellette  a  gödör,  hanem  már  beomlott, 

Be  i  s  gyepeseden  ; 

Elmerengve  nézi 

Ez  a  kútágas  a  távol  délibábot, 

Nem  tudom,  mit  nézhet  rajta?  hisz  affélét 

Már  eleget  látott. 

Ott  van  a  délibáb 

A  láthatár  szélén ....  nem  kapott  egyebet, 

Egy  ütöttkopott  vén  csárdát  emelt  föl,  azt 

Tartja  a  föld  felett. 

Emerre  meg  gyérül 

A  legelő,  végre  a  nyoma  is  elvész, 

Sárga  homokdombok  emelkednek,  miket 

Épít  s  dönt  a  szélvész. 

Nagy  sokára  egy-egy 

Tanya  tünedez  fel,  boglyák  és  kazalok, 


2Óo  J(isebb  költemények. 

Rajtok  varjú  károg,  itt-ott  egy  mogorva 

Komondor  csavarog. 

Tenger  szántóföldek 

Terjednek  szerteszét,  rajtok  áldott  búza, 

Lefelé  hajlanak,   kalászaikat  a 

Nehéz  mag  lehúzza. 

A  zöld  búza  között 

Piros  pipacsok  és  kék  virágok  nyilnak, 

Jmitt-  amott  sötét -vörös  tüskerózsa, 

Mint  egy  vérző  csillag. 

Közeleg  az  este, 

Megaranyosodnak  a  fehér  fellegek, 

Szép  felhők  1  mindenik  ugy  megy  el  fölöttünk, 

Mint  egy  tündérrege. 

Végre  ott  a  város, 

Közepén  a  templom,  nagy  komoly  tornyával, 

Szanaszét  a  város  végén  a  szélmalmok 

Széles  vitorlákkal. 

Ugy  szeretek  állni 

A  szélmalmok  előtti  elnézem  ezeket, 

A  mint  vitorlájok  hányja,  egyre  hányja 

A  czigánykereket. 

(Pest.) 


A  MAGYAR  NÉP. 

Szabad  a  magyar  nép,  szabad  valahára, 
Kinek  lánczot  vertek  kezére  lábára, 
S  görbedt  derekával  a  rabigát  vonta, 
Mintha  csak  állat  és  nem  ember  lett  volna. 

Szabad  a  magyar  nép,  fejét  föltarthatja, 
Kénye  kedve  szerint  kezeit  mozgatja, 
S  mely  előbb  mint  bilincs  őtet  szorította, 
A  vasat  mint  kardot  ő  szorítja  mostan. 

Szabad  a  magyar  nép  . . .  lejárt  napod,  német ! 
Nem  tánczoltatod  te  többé  ezt  a  népet, 
S  piócza  módjára  nem  szivod  a  vérét, 
Megfizette  isten  gonoszságod  bérét. 

E  földön  legyen  úr  a  tót  vagy  a  német? 
E  földön,  hol  annyi  vitéz  magyar  vérzett ! 
Magyar  vér  szerezte  ezt  a  dicső  hazát, 
És  magyar  vér  ezer  évig  ótalmazá! 

Nincs  itt  urasága  csak  az  egy  magyarnak, 
S  kik  a  mi  fejünkre  állani  akarnak, 
Azoknak  mi  állunk  feje  tetejére, 
S  vágjuk  sarkantyúnkat  szíve  közepébe! 

Vigyázz,  magyar,  vigyázz,  éjjel  is  ébren  légy, 
Ki  tudja,  mikor  üt  rajtad  az  ellenség  ? 
Ha  eljön,  ugy  jőjön,  hogy  készen  találjon, 
Még  a  félhalott  se  maradjon  az  ágyon  ! 

Haza  és  szabadság,  ez  a  két  szó,  melyet 
Először  tanuljon  dajkától  a  gyermek, 
És  ha  a  csatában  a  halál  eléri, 
Utószor  e  két  szót  mondja  ki  a  férfi  ! 

(Pest.) 


DOBZSE  LÁSZLÓ. 

Dobzse  László  ő  felsége  Üres  volt  a  feje  néki, 

Magyarok  királya  Üresebb  a  zsebje, 

Nem  hiába  hogy  cseh  volt,  de  Egy  keserves  polturáért 

Hejh  csehül  is  álla.  Könyökig  vájt  benne. 

Parancsolni  nem  szeretett,  Ruháján  a  moly  s  az  idő 

Nem  is  értett  hozzá,  Megrágta  a  prémet, 

S  hogyha  értett  vón'  is,  szavát  Mely  szinű  volt?  nem  lehetett 

Nem  fogadt*  az  ország.  Tudni,  csak  ugy  rémlett. 

Parasztfolttal  csapta  pofon  Ha  éhezni  méltóztatott 

Csizmáját  a  varga,  Király  ő  felsége, 

Rozsdás  volt  a  sarkantyúja,  Egyik  másik  alattvaló 

Ferde  volt  a  sarka.  Hítta  meg  ebédre. 

Kamrájában  az  egerek  De  nem  bánta  ám  meg,  a  ki 

Semmi  kárt  sem  tettek,  Meghivá  ebédre, 

Mert  biz  ott  a  legjobb  szándék  ó  felsége  kegyelmesen 

Mellett  sem  tehettek.  Gróffá  tette  érte. 

Pinczéjében  oly  bőséggel  Szegény  király,  szegény  király. 

Állott  a  sok  jó  bor,  De  vigasztalódjál, 

Hogy  egygyüszűnyi  semtelta  Még  szegényebb  királyok  is 

Legnagyobb  hordóból.  Lesznek,  mint  te  voltál.  — 

Dobzse  László  ő  felsége 
Magyarok  királya 
Nem  hiába  hogy  cseh  volt,  de 
Hejh  csehül  is  álla! 

(Pest.) 


A  NEMZETGYŰLÉSHEZ. 

Ott  álltok  a  teremnek  küszöbén, 
Melyből  a  nemzet  sorsa  jön  ki  majd, 
Megálljatok,  ne  lépjetek  be  még, 
Hallgassátok  ki  intő  szózatom.... 
Egy  ember  szól,  de  milliók  névében ! 

Az  a  hon,  melyet  őseink  szereztek 
Verítékökkel  s  szívok  vérivel, 
Az  a  hon  többé  nincs  meg,  csak  neve 
Bolyong  közöttünk,  mint  a  temetőbül 
Éjféli  órán  visszajött  kisértet. .  . . 
Az  a  hon  többé  nincs  meg,  falait 
Elmorzsol ák  a  múltkor  férgei, 
S  az  uj  vihar  szétfújta  födelét, 

S  lakói  most  az  ég  alatt  tanyáznak, 
Mint  a  vadállat  és  mint  a  madár. 
Mit  őseink  egy  ezredév  előtt 
Tevének,  azt  kell  tenni  most  ti  nektek : 
Bármily  erővel,  bármily  áldozattal, 
Bár  mind  egy  szálig  elvesztek  belé, 
Hazát  kell  nektek  is  teremteni  1 
Egy  új  hazát,  mely  szebb  a  réginél 
És  tartósabb  is,  kell  alkotnotok, 
Egy  új  hazát,  a  hol  ne  légyenek 
Kiváltságok  kevély  nagy  tornyai, 
Sötét  barlangok,  denevértanyák, 
Egy  új  hazát,  hol  minden  szögletig 
Eljusson  a  nap  s  tiszta  levegő, 
Hogy  minden  ember  lásson  s  ép  legyen. 
Nem  mondom  én  :  a  régi  épületnek 
Dobjátok  félre  mindenik  kövét, 
De  nézzetek  meg  minden  darabot,  mit 
Alapnak  vesztek,  s  a  mely  porhatag  már, 
Vessétek  azt  el  kérlelhetlenűl, 
Bármily  szent  emlék  van  csatolva  hozzá, 
Mert  jaj  a  háznak,  mely  alapba'  gyönge, 
Mert  fáradástok  akkor  hasztalan  lesz, 
Egy  perez  jöhet,  s  az  épület  ledől, 
S  rósz  gazda,  a  ki  mindig  újra  épit, 
S  ma  vagy  holnap,  de  végre  tönkre  jut. 

Számot  vetett- e  mindenik  magával, 
Minő  dologra  szánta  el  magát? 
Nagy  a  dicsőség,  melyet  mindegyik 
Szerezhet  itten,  de  tudjátok-e, 
Csak  nagy  munkáért  jár  ez  a  dicsőség! 
A  kit  nem  égő  honfiérzelem 
És  tiszta  szándék  vezetett  ide, 
Kit  a  hiúság  vagy  silány  önérdek 
Csábít  e  helyre,  az  szentségtelen 
Lábbal  ne  lépjen  e  szentelt  küszöbre, 
Mert  hogyha  egyszer  átlép  és  kijő  majd, 

Átok  s  gyaJázat  lesz  kísérete, 
Melylyel  haza  s  később  a  sírba  megy.  — 
Ti,  kik  szivébül  bálványistenek 
Ki  nem  szoríták  az  igaz  nagy  istent, 
Kiknek  szivében  a  honszeretet 
Mint  szenlegyházi  oltárlámpa  ég, 
Eredjetek  be  és  munkáljatok, 
Legyen  munkátok  oly  nagy,  oly  szerencsés, 
Hogy  bámultában,  majd  ha  látni  fogják, 
Megálljon  rajta  a  világ  szeme, 
A  bennlakókat  vallja  boldogoknak 
És  istenítse,  a  kik  építették! 
(Pest.) 


ISMÉT  MAGYAR  LETT  A  MAGYAR  . . . 

Ismét  magyar  lett  a  magyar,  Ismét  magyar  lett  a  magyar, 

Mert  ekkorig  nem  volt  a,  Lángol,  piroslik  arcza, 

Hogy  is  lettvolna?  szolga  volt,  Kitűzött  zászló  mindenik, 

S  nem  magyar,  a  ki  szolga !  A  mely  jelt  ád  a  harczra  1 

Ismét  magyar  lett  a  magyar,  Ismét  magyar  lett  a  magyar, 

Bilincsét  összetörte,  Egy  szív  miijók  keblében, 

Mint  őszszel  a  száraz  levél,  És  dobbanása  rémület 

Csörögve  hull  a  földre!  Az  ellenség  fülében! 

Ismét  magyar  lett  a   magyar,  Ismét  magyar  lett  a  magyar, 

Kardot  ragad  kezébe,  A  síkra  állt  vitézül, 

Kardján  a  napsugár  ragyog  Es  a  világ,  a  nagy  világ 

S  a  bátorság  szemébe' !  Csodákat  látni  készül ! 

Ismét  magyar  lett  a  magyar, 
S  világ  végéig  az  lesz, 
Vagy  iszonyúan  és  dicsőn 
Mind,  mind  egy  szálig  elvesz! 

(Pest.) 

MIÉRT  ZÁRJÁTOK  EL  AZ  UTAMAT? 

Miért  zárjátok  el  az  utamat? 
Bocsássatok ! 

Előre  vonnak  vágyaim,   de  én 
Használni  s  nem  ragyogni  akarok. 

Veszélyben  a  hon,  s  tettre  híja  föl 
Minden  fiát, 

S  reményeim  szikláin  állok  én, 
Lelkemre  százszoros  viszhang  kiált. 

Szilárd  reményem,  mint  a  sziklakő, 
Mely  nem  remeg, 

Hogy  helyemen  majd  becsület  marad, 
Hogy  a  hazáért  sokat  tehetek. 

A  tettek  vágya,  tettek  ereje, 
Mint  vad  patak, 
Foly  rajtam  át,  a  melynek  habjai 
Szilaj  morajjal  mélybe  omlanak 

Fölnézek  a  nyárdéli  napba  és 
Nem  fáj  szemem, 
Lenézek  örvény  fenekére  és 
Lenézek  bátran,  nem  szédül  fejem. 

Közönséges  napokban  csak  megáll 
Más  is  helyén, 

De  majd  ha  minden  ember  tántorog, 
Ottan  leszek  majd,  s  nem  tántorgok  én  1 

És  jőni  fognak  rettentő  napok, 
A  milyeket 

Csak  álmodik  most  holdas  éjeken 
Az  örülésig  rémült  képzelet. 

Nem  várok  én  dicsőséget  s  dijat 
Munkáimért.  . . . 
Kötelességet  ingyen  tenni  kell, 
S  kötelesség  munkálni  a  honért; 

És  a  dicsőség?  isten  hírivei 
Tovább  mehet, 

Nem  kell  nekem  kaczér  leány,  midőn 
Ölelhetem  hű  feleségemet. 

Miért  zárjátok  el  az  utamat? 
Bocsássatok ! 

Előre  vonnak  vágyaim,  de  én 
Használni  s  nem  ragyogni  akarok. 
(Pest.) 

KUN  LÁSZLÓ  KRÓNIKÁJA. 

Fene  gyerek  volt  az  a  kun  László, 
Magyarország  egykori  királya! 
Kun  Lászlónak  azért  híták  őt,  mert 
A  kunokkal  volt  czimboraságba', 

Az  igaz,  hogy  torkára  forrt  az  a 
Kun  barátság,  benntörött  bicskája. . . . 
De  ez  már  a  vége;  kezdjük  elől, 
Ne  hágjunk  rá  a  szép  rend  nyakára. 

A  mit  mondtam,  újra  csak  azt  mondom 
Fene  gyerek  volt  biz  ő  kegyelme; 
Az  ördög  se  tudja,  hogy  mi  volt  több, 
Emberség-e  vagy  kutyaság  benne? 

A  koronát  még  kölyök  korában 
Nyomintották  a  fejére  néki, 
S  már  csatázott  siheder  korában, 
És  vala  nagy  az  ő  vitézségi. 

Ottokárral,  híres  cseh  királylyal, 
Keveredett  kemény  háborúba, 
És  pediglen  Ottokár  alól  e 
Háborúban  a  gyékényt  kihúzta. 

A  cseheknek  nagy  királya  ott  a 
Csatatéren  a  fűbe  harapott, 
Lászlót  pedig  nem  tekintek  máskép, 
Hanem  csak  úgy,  mint  egy  új  csillagot. 

Haza  ment  ám,  hanem  otthonn  bezeg 
Fenekestül  fölfordult  az  ország, 
Olyan  volt,  mint  a  Csáki  szalmája, 
És  a  bajt  a  nagyurak  okozták. 

Természetes,  hogy  mikor  a  macska 
Nincs  otthonn,  az  egerek  tánczolnak .... 
A  nagyurak  kapták  magokat  hát, 
Egymással  mind  rútul  hajba  kaptak. 

László  király,  szerelmetes  öcsénk, 
Már  most  aztán  fogj  erősen  hozzá. .. . 
Dehogy  fogott,  dehogy  fogott!  kisebb 
Gondja  is  nagyobb  volt,  mint  az  ország. 

Neki  lódul,  becsap  a  kunokhoz, 
S  haza  gondját  eltemeti  szépen 
Kun  legények  telt  kupái  mellett, 
Kun  menyecskék  dagadó  ölében. 

És  a  midőn  hites  felesége 
Szót  emelne  e  miatt  előtte, 
Egy  szikrát  sem  teketóriázott, 
Azon  módon  elkergette  őtet. 

S  melege  lett  pap  uraiméknak, 
Kegyetlenül  szorult  a  kapezájok, 
László  király  a  pogány  kunokat 
Fosztogatni  uszította  rajok. 

Meghallja  ezt  a  szentséges  pápa, 

S  haragjában  adtat cremtettéz, 

És  meghagyja  egyik  püspökének : 

«  Rendcsinálni  magyarokhoz  elmégyszl* 

És  el  is  jött  azonnal  a  püspök, 
S  oda  vitte  jó  móddal  a  dolgot, 
Ugy  szivére  beszélt  a  királynak, 
Hogy  elméje  javuláson  forgott. 

Meg  is  javult,  istenes  szándékból 
Megtérité  papok  veszteségét, 
A  kunoknak  sátorát  elhagyta, 
S  visszavette  elvert  feleségét. 

De  egyszerre  más  jutott  eszébe  . .  . . 
Gyűléseztek  a  papok  Budában. . . . 
Megunta  a  locsogást-fecsegést, 
S  szétzavarta  őket  hamarjában. 

Fenyegeti  a  pápa  követe, 

A  püspök,  hogy  majd  átkot  vet  rája 

Bánja  is  ől  galléron  csípeti 

A  szent  embert  és  tömlöczbe  zárja. 

Es  a  régi  tivornyázó  élet 
Alvó  zaját  újra  fölkeltette, 
Fölkereste  a  kún  czimborákat, 
S  ott  virított  rózsaszínű  kedve. 

Megcsóválta  fejét  a  nemzet,  és 
Szólt:  «A  mi  sok,  az  csak  sok,  hiába  1 
Ha  ez  így  tart,  belénk  üt  a  mennykő. » 
S  László  komát  betették  fogságba. 

Nem  sokáig  üldögélt  a  hűsön, 
Kinyitották  tömlöczét  és  szóltak : 
<r Lángban,  vérben  áll  a  haza,  király, 
Jer  és  győzd  le  a  kún  lázadókat I* 

«  Rajta  tehát  1»  fölkiálta  László, 

«E1,  utánam  élet  és  halálra! 

Rég  vagy,  kardom,  a  homályban  ....  mostan 

Vess  homályt  a  nap  koronájára !» 

És  vezette  hadát  a  kunokra, 
S  ránczba  szedte  őket  nagy  csúnyául, 
Kit  levert  a  harczmezőn  közűlök, 
Kit  pedig  kiűzött  a  hazábul. 

S  megragadta  a  kormányt  erősen, 
Megmutatta,  hogy  ő  milyen  férfi, 
Hogy  ő  nem  csak  a  korhelykedést,  de 
A  nemzetnek  ügyeit  is  érti. 

A  gonoszak  meghunnyászkodának, 
S  a  királyra  reszketéssel  néztek, 
A  jók  szivét  pedig  seregestül 
Szállták  meg  a  mosolygó  remények. 

De  alig  hogy  elmosolyodott  a 
Nemzet,  újra  lebiggyedt  a  szája, 
Mert  azt  vette  észre,  hogy  istentől 
Újra  elrugaszkodott  királya. 

El  bizony,  de  mennyire !  naponként 
Veszettebbül  sűlyedt  a  piszokba. .  . . 
De  még  egyszer  fölemelte  fejét, 
Fölgyúlt  szíve,  és  égett  lobogva. 

A  berontott  kunok  és  tatárok 
Meggörnyedtek  karja  erejétül, 
Még  egy  cserfa-koszorút  hozott  az 
Ifjú  király  a  harcz  mezejérül, 

Akkor  aztán  jó  éjszakát,  erkölcsi 
Bele  mászott  nyakig  a  mocsárba, 
És  valódi  szent  volt  ekkoráig 
Ahhoz  képest,  a  hogy  mostan  járta. 

Egy  tivornya  a  másikat  érte, 
Sátor  alatt  élt,  mint  a  czigányok, 
Véle  régi  korhely  czimborái 
S  véle  a  kún  és  tatár  leányok. 

Hanem  egyszer  ilyen  szókat  hallott: 
«Laczi  pajtás,  meghalálozik  kend!» 
S  három  ember  úgy  oldalba  szúrta 
ő  felségét,  hogy  még  meg  se  nyekkent. 
(Pest.) 

MA  EGY  ÉVE  . . . 

Ma  egy  éve ....  ma  egy  éve .... 
Akkor  lettél  jegyesem, 
Ma  egy  éve,  hogy  először 
Csókoltál  meg,  kedvesem. 

Édes  volt  a  csók,  a  mely  ott 
Ajkaidról  rám  esett, 
De  ki  hinné,  de  ki  hinné? 
Csókod  most  még  édesebb. 

Száll  az  idő,  mint  a  pille, 
Melyet  a  szél  ragad  el. 
Szemlátomást  fogy  az  élet, 
Szemlátomást  hervad  el. 

Ám  hervadjon,  isten  néki, 
Érte  nem  is  búsulok; 
Nem  vesz  kárba,  mit  az  élet 
Fájáról  lehullatok. 

A  mi  elhal  életembül, 
Föltámad  mint  szerelem. . . . 
Oly  mértékben  nő  szerelmem, 

A  milyben  fogy  életem ! 

(Pest.) 

Koszorút  kötöttem 
Cserfa-levelekbül, 
Harmat  csillog  rajta 
Örömkönnycimbül . . . 
Kinek  adnám  én  ezt, 
Kinek  adnám  másnak, 
Mint  vitéz  Lenkei 
Huszárszázadának  ? 


Vígan  vannak,  össze- 
Verik  bokáikat; 
De  van  ott  egy  század, 
A  melyik  nem  vigad. 
Míg  világát  éli 
A  vidám  ezered, 
Közűlök  egy  század 
Búbánatnak  ered. 


Ez  ám  csak  a  század, 
Ezek  a  legények  1 
ősapáink  mellé 
Oda  illenének. 
Romlatlan  bennök  a 
Régi  jó  magyar  vér. . . . 
Bár  adhatnék  nekik 
E  dalnál  nagyobb  bért ! 

Dicső  fiak  ők!  s  ha 
Én  nekem  nem  hisztek, 
Ám  nézzetek  oda, 
Hogy  mit  cselekesznek. 
Én  elhallgatok,  az 

ó  tettök  beszéljen 

Százszor  kiáltjátok 
Majd  rajok  az  éljent. 

A  Dniester  vizén 
Túl,  Mariampolban, 
Lengyelország  földén 
Egy  huszárezred  van. 
Szép  magyar  huszárok, 
Fiatal  legények, 
Kutya  bajuk ....  vígan 
Miért  ne  lennének? 


Miért  búslakodtok, 
Jó  magyar  huszárok? 
Némelyik  szeméből 
Könny  miért  szivárog? 
«Hogy  ne  búslakodnánk, 
Hogy  ne  búslakodnánk 
Mikor  veszélyben  van 
Édes  magyar  hazánk? 

Rútul  feni  fogát 
Rája  tót,  rácz,  német, 
Hogy  az  istennyila 
Ókét  ott  ütné  megl 
S  minket,  kik  a  hazát 
Védeni  szeretnék, 
Itt  idegen  földön 
Tart  a  kötelesség.)) 

Így  emészti  őket 
A  bú  és  a  méreg .... 
Osszesúgnak-búgnak. . . . 
Vajon  mit  beszélnek? 
Hangjaik  suttogok, 
Arczuk  titokteljes .... 
Egy  nagy  szándékjok  van, 
Nagy  és  veszedelmes. 

Milyen  gonoszságot 
Forralnak  magokban, 
Hogy  nem  beszélnek  fönn- 
Szóval,  csak  titokban  ? 
Mily  istentelenség 
Forog  elméjükben, 
Hogy  alattomban  kell 
Eljárniok  ebben? 


E  szent  helyen  álltak 
A  derék  huszárok, 
Itten  nyílt  ama  szent 
Esküvésre  száj  ok, 
Hogy  meg  fogja  őket 
Látni  Magyarország, 
Hogy  Magyarországot 
Védelmezni  fogják! 


Nem  istentelenség, 
A  mit  ők  akarnak : 
Segítséget  vinni 
A  bántott  magyarnak, 
Segítségül  menni 
Hazájok  földére, 
Melyre  immár  foly  a 
Gazda-nemzet  vére. 


És  midőn  az  esküt 
Elmondották  vóna, 
Belé  ugrattak  a 
Dniester  folyóba, 
S  jó  paripáik  az 
Éji  sötétségben 
Által  úsztak  velők 
Szépen  szerencsésen. 


Ez  a  jó  huszárok 
Szívbeli  szándoka, 
És  hogy  ezt  titkolják, 
Van  annak  nagy  oka . . . 
Oda  jutottunk  már, 
Hogy  csak  titkon  lehet 
Tégedet  érezni, 
Szent  hazaszeretet ! 


S  jöttek  haza  felé, 
Jöttek,  jövögettek, 
Hát  egyszer  mögöttök 
Kit  pillantanak  meg? 
Lenkei  kapitány, 
Az  ő  kapitányok, 
Ez  iparkodott  nagy 
Sebesen  utánok  : 


Éjnek  éjszakáján 
Ki  állott  a  század 
Od'  a  partra,  melyet 
A  Dniester  áztat.  .. . 
E  folyónál  pihent 
Egykor  vitéz  Árpád, 
Mielőtt  bevette 
Attila  országát. 


ffÁUjatok,  legények, 
Forduljatok  vissza, 
A  generális  küld, 
Hogy  híjalak  vissza  I» 
Hanem  a  huszárok 
Nem  fordultak  vissza, 
Sőt  a  kapitánynak 
így  feleltek  vissza : 

«  Kapitány  uram,  mi 
Engedelmeskedünk 
Ugy,  ha  előre  megy, 
És  nem  hátra  velünk. 
Vitéz  kapitány  úr, 
Legyen  a  vezérünk, 
Ilyen  ember  kell,  mint 
Kapitány  ur,  nékünk! 


Tőről  vágott  magyar 
Ember  a  kapitány, 
Nem  igen  téríté 
Seregé4:  ezután, 
Ment  velők,  nem  hátra, 
De  szépen  előre, 
És  elértek  édes 
Hazájok  földére. 


Annyi  szent,  hogy  min 
Vissza  nem  visz  innen 
Sem  a  generális 
Sem  pedig  az  isten. 
Kötelességünkről 
Ne  beszéljen  nékünk, 
Szentebb  a  haza,  mint 
A  kötelességünk  1t> 


ket      Itt  a  haza  földén, 

Hová  vont  szívetek, 
Forró  öleléssel 
Üdvözlünk  titeket, 
Vitéz  jó  testvérek, 
Üdvözlünk  ezerszer . 
Beszéljen  akármit 
A  hadügy-miniszteri 

(Pest.) 


RESPUBL1CA. 

Respublica,  szabadság  gyermeke 
S  szabadság  anyja,  világ  jótevője, 
Ki  bujdosol,  mint  a  Rákócziak, 
Köszöntelek  a  távolból  előre  1 


Most  hódolok,  midőn  még  messze  vagy, 
Midőn  még  rémes  átkozott  neved  van, 
Midőn  még,  a  ki  megfeszíteni 
Kész  tégedet,  azt  becsülik  legjobban. 

Most  hódolok,  most  üdvözöllek  én, 
Hisz  akkor  úgy  is  hódolód  elég  lesz, 
Ha  a  magasból  ellenidre  majd 
A  véres  porba  diadallal  nézesz. 

Pítífi   Sándor.   II. 

Mert  győzni  fogsz,  dicső  respublica, 
Bár  vessen  ég  és  föld  eledbe  gátot, 
Miként  egy  új,  de  szent  Napóleon, 
Elfoglalod  majd  a  kerek  világot. 

Kit  meg  nem  térít  szép  szelíd  szemed, 
Hol  a  szeretet  oltárlángja  csillog, 
Majd  megtéríti  azt  szilaj  kezed, 
Melyben  halálos  vésznek  kardja  villog. 

Te  lészsz  a  győző,  a  diadal-ív 
Ha  elkészül,  a  te  számodra  lészen, 
Akár  virágos  tarka  pázsiton, 
Akár  a  vérnek  vörös  tengerében! 

Szeretném  tudni,  ott  leszek-e  én 
A  győzedelmi  fényes  ünnepélyen? 
Vagy  akkorára  már  tán  elvisz  az 
Enyészet  s  ott  lenn  tart  a  sírba'  mélyen  ? 

Ha  meg  nem  érem  e  nagy  ünnepet, 
Barátim,  emlékezzetek  meg  rólam.... 
Republicanus  vagyok  s  az  leszek 
A  föld  alatt  is  ott  a  koporsóban! 

Jertek  ki  hozzám,  s  ott  kiáltsatok 
Siromnál  éljent  a  respublicára, 
Meghallom  én  azt,  s  akkor  béke  száll 
Ez  üldözött,  e  fájó  szív  porára. 

(Pest.) 


HÁROM  MADÁR. 

Három  madár  van,  a  kit  szeretek, 
Három  madárról  mondok  éneket. 
Ha  oly  szép  lenne  rólok  énekem, 
A  mily  nagyon  én  őket  szeretem, 

A  mennyi  boldogságot,  örömet 
Ezen  madarak  nékem  szerzenek  1 

Az  első  madár  egy  kis  czinege, 
Nem  sérti  őt  a  télnek  hidege, 
Nem  háborítja  őt  meg  semmi  vész, 
Télben,  viharban  vígan  fütyörész, 
Vigan  ugrál  a  száraz  ágakon, 
Mint  a  pillangó  a  virágokon, 
Ugrál,  miként  a  gyermek,  gondtalan, 
Jön  és  megyén,  máshol  van  untalan, 
Alig  képes  kisérni  őt  a  szem.  — 
Kedélyed  e  czinege,  kedvesem! 

A  második  madár  egy  csalogány, 

Elrejtve  él  a  lombok  alkonyán, 

Nem  látja  más  ottan  s  mást  ő  se  lát, 

Kis  fészke  néki  az  egész  világ, 

Ebben  dalolgat,  s  ha  dalolni  kezd, 

Elfojt  az  alkony  mindennemű  neszt, 

Hogy  meg  ne  háborítsa  énekét, 

Hogy  gyönyörködjék  a  föld  és  az  ég, 

Gyönyörködjék  e  dalban,  a  minő 

Hozzánk  csak  legszebb  álmainkban  jő, 

A  melynek  minden  hangja  eltemet 

Egy  bánatot  és  szül  egy  örömet, 

Mert  mindenik  hang  egy  szent  szerelem.  — 

Ez  e  csalogány  szíved,  kedvesemi 

A  harmadik  madár  egy  ifjú  sas, 
Szárnyának  röpte  merész  és  magas, 
A  villámokkal  egy  tanyán  lakik 
S  tekintetét  fölküldi  a  napig. 
Nyugodt  időben  alszik,  elvonul, 
De  ha  vihar  jön  és  üvölt  vadul, 
Fölébred  a  sas  szendergésiből, 
És  a  viharnak  karjaiba  dől 

És  vinni  hagyja  magát  általa, 
Mint  viszi  a  lovast  a  paripa 
Rémítő  bátran,  szörnyű  sebesen.  — 
Ez  a  sas  a  te  lelked,  kedvesemi 

Kedélyed  gyermek,  szíved  asszony  és 
A  lelked  férfi,  te  csodás  mesés 
Teremtmény !  s  én  valóban  nem  tudom, 
Mi  több  :  szerelmem  vagy  csodálatom  ? 
(Pest.) 


A  NEMZETHEZ. 

Konduljanak  meg  a  vészharangok! 
Nekem  is  egy  kötelet  kezembe ! 
Reszketek,  de  nem  a  félelemtől ; 
Fájdalom  és  düh  habzik  szivembe'  1 

Fájdalom,  mert  düledék  hazámra 

Uj  viharnak  közeledtét  látom, 

És  düh,  és  düh,  mert  tétlenkedünk,  mert 

Nem  szakad  le  szemünkről  az  álom. 

Pillanatra  fölriadt  e  nemzet, 

S  szétnézett,  mi  zaj  van  a  világban  ? 

És  a  másik  oldalára  fordult, 

S  mostan  újra  aluszik  javában. 

Ébredj,  ébredj,  istenverte  nemzet, 
A  ki  ott  az  elsők  közt  lehetnél, 
S  kárhozatos  lomhaságod  által 
Mindig  hátul  és  alant  hevertél! 

Ébredj,  hazám,  mert  ha  most  nem  ébredsz, 
Soha  többé  nem  lesz  ébredésed, 
S  ha  ébredsz  is,  annyi  időd  lesz  csak, 
Míg  nevedet  sírkövedre  vésed  1 

Föl,  hazám,  föl!  százados  mulasztást 
Visszapótol  egy  hatalmas  óra, 
« Mindent  nyerni,  vagy  mindent  veszítni!)) 
Ezt  írjuk  föl  ezer  lobogóra. 

Oly  sokáig  tengődtünk  mi  úgy,  hogy 
Volt  is  nem  is  a  mienk  az  ország; 
Valahára  mutassuk  meg  már,  hogy 
Senkinek  sincs  semmi  köze  hozzánk. 

Vagy  ha  végzés,  hogy  el  kell  enyésznünk, 
Irtsanak  ki  hát  ezen  világból! .... 
A  haláltól,  nem  tagadom,  félek, 
De  csupán  a  becstelen  haláltól. 

Haljunk  meg,  ha  nem  szabad  már  élnünk, 
Haljunk  meg  oly  szépen,  oly  vitézül, 
Hogy  azok  is  megsirassanak,  kik 
Eltörölnek  a  földnek  szinérül ! 

Legyen  olyan  minden  ember,  mintha 
Zrínyi  Miklós  unokája  volna, 
Harczoljon  ugy  minden  ember,  mintha 
Egyedül  rá  támaszkodnék  honja! 

Oh  de  akkor,  akkor  nem  veszünk  el, 
Akkor  élet  és  dicsőség  vár  ránk, 
Akkor  saját  örök  birtokunk  lesz, 
A  mi  után  eddig  csak  sovárgánk. 

Föl  hazám,  föl  nemzetem,  magyar  nép ! 
Lépj  a  síkra  gyorsan  és  egyszerre, 
Mint  a  villám,  oly  váratlanul  és 
Oly  erővel  törj  ellenségedre. 

Hol  az  ellen,  kérdezed?  ne  kérdezd, 
Mindenütt  van,  a  hová  tekintesz, 
S  legnagyobb  és  legveszélyesebb  az, 
Ki  mint  testvér  simul  kebleinkhez. 

Köztünk  van  a  legnagyobb  ellenség, 
A  czudar,  az  áruló  testvérek! 
S  egy  közűlök  százakat  ront  el,  mint 
A  pohár  bort  az  egy  cseppnyi  méreg. 

A  halálos  ítéletet  rajok ! 
Százezerszer  sújtson  bár  a  hóhér, 
Bár  a  házak  ablakán  foly  is  be 
Az  utczáról  a  kiáradó  vér! 

Könnyű  bánni  külső  elleninkkel, 
Ha  kivesznek  e  belső  bitangok.... 
Félre  most,  lant ....  futok  a  toronyba, 
Megkondítom  azt  a  vészharangot! 

(Pest.) 


BÉRANGER  LEGÚJABB  DALA.* 

Oh  Manuel,  fölkelt  im  Francziaország! 
Szabadságának  nincs  többé  ellensége. 
Ilyennek  álmodtuk,  ilyennek  mi  őtet! 
Ez  az  óriás  nép  nem  hagy  semmit  félbe, 
Mért  nem  hagyott  téged  közöttünk  az  isten, 
Ha  már  elérhetjük  a  megigért  földet, 
Mit  vétettél,  hogy  ugy  haltál  meg,  mint  Mózes  ? 
Szegény  barátom,  hogy  meg  nem  ölelhetlek ! 

A  magasztos  harcznak  győzedelmes  végén 
Kicsiny  kis  kunyhómról  megemlékeznél  te. 
Az  ilyen  nagyszerű  láznak  napjaiban 
Van  egynek  a  másra  leginkább  szüksége. 

*  Sietek  lefordítani  e  költeményt,  mely  megbecsülhetlen  ér- 
dekű talán  nem  csak  én  reám,  hanem  minden  olvasóra  nézve,  mert 
a  dicső  Béranger  írta  és  irta  a  februariusi  forradalom,  a  köztár- 
saság kikiáltása  után  és  írta  hatvannyolcz  éves  korában  !  és  végre 
mert  ez  legszebb  költeményei  között  talán  a  legszebbik.  (Petőfi 
jegyzete.) 

Sokáig  hallgatnánk  hosszan  ölelkezve, 
Aztán  lecsókolnók  árját  könnyeinknek, 

És  elkiáltanánk :  «Vive  la  RépubliquelD 

Szegény  barátom,  hogy  meg  nem  ölelhetlek. 

Tudjátok,  tudjátok?  a  Jeu-de-Paume  óta, 

Hol  az  új  korszak  nyílt,  melyben  a  győztes  nép 

Ide  befolyatta  a  mi  szép  hazánkba 

Az  egész  világot,  mint  a  szívbe  a  vért, 

A  magasztos  és  bölcs,  véres  aranykönyvben, 

A  melyet  minden  év  uj  fénynyel  töltött  meg, 

A  Negyvennyolczadik  év  a  legdicsőbb  lap ! 

Szegény  barátom,  hogy  meg  nem  ölelhetlek. 

Soványnyá  tette  a  királyság  a  hazát, 

S  1  eveté  horgonyát  e  futó  homokba, 

Jött  a  villám  és  fölfordította  a  trónt, 

S  kerestem  ezt,  de  nincs  se  híre  se  hamva ; 

Helyette  találok  termékeny  országot, 

Melyet  majd  a  nemes  vér  termékenyit  meg, 

Dicsőséges  föld,  mely  egy  világot  táplál! 

Szegény  barátom,  hogy  meg  nem  ölelhetlek. 

A  respublica  nagy  és  állandó  marad, 

Betelvék  vágyaink de  én  szeretélek, 

Emlékszem  keserves  fölkiáltásodra: 
«A  holtak  örökké  alusznak,  szegények  b 
Alunni,  midőn  fölkél  Francziaország, 
Midőn,  hogy  kivívja  a  nagy  győzedelmet, 

Szüksége  van  neki  szellemre  és  kardra  1 

Szegény  barátom,  hogy  meg  nem  ölelhetlek. 

Dicsőség  reád,  nép,  e  gyors  sikeredre! 
Jobban  szeretlek  én,  ha  ő  eszemben  van. 
Az  én  nyílt  karjaim  nem  lesznek  üresen : 
A  ki  csak  franczia,  mind  testvér  az  mostan. 
Ti  fegyvert  fogtatok,  s  görnyedt  aggastyánnak 
Nekem,  mint  halottnak,   itt  pihennem  kellett! 

Hideg  a  vérem  és  forrók  a  könnyeim. 

Oh  franczia  nép,  hogy  meg  nem  ölelhetlek ! 

(Pest.) 


FORRADALOM. 

Haloványul  a  gyáva  szavamra  ....  dalom 
Viharodnak  előjele,  forradalom  1 

Szomorúk  az  idők,  a  napok  feketék, 
Odahagytak  atyáid,  o  nemzet,  o  nép! 

Csak  azért  szakitád  le  bilincseidet, 

Hogy  ujabb  nehezebb  vas  emészsze  kezed. 

Födi  még  beteg  arezod  az  egykori  por, 
S  ime  sorsod  újonnan  a  porba  tipor. 

Nem  a  sors,  nem  a  sors,  de  saját  fiaid 
Akaratja,  mi  újra  lealacsonyít. 

Ez  a  vétek  a  mily  ezudar  és  iszonyú, 
Iszonyúbb  legyen  érte  az  égi  boszú! 

Lealázod-e,  oh  haza,  szent  fejedet? 
Piszok  ülje  a  hír  koszorúja  helyett? 

Mielőtt  az  erőszak  igába  fogat, 
Kaszabold  le,  hazám,  nyakadat  te  magad. 

Tegye  lánczra  a  zsarnok  a  holttetemet, 
Diadalma  legyen  temetői  menet, 

Hol  elásnak,  a  domb  neki  trónja  legyen 
S  gyakoroljon  erőt  siri  férgeiden  ! 


/  <j^8,  ?  8  i 

De  te,  oh  haza,  nem  hagyod  el  magadat, 
Haragod  tüze  arczaidon  kigyuladt, 

Kezed  ott  van  a  kardon,  a  markolaton .... 
Ki  fog  élni,  ha  nem  te,  dicsőn,  szabadon? 

Szaporán  ide,  kedvesem,  ajkaidat, 
S  te  fiú,  szaporán  ide  a  poharat! 

Mire  elfogy  a  bor,  mire  csattan  a  csók, 
Jeladásra  emelhetik  a  lobogót. 

Haloványul  a  gyáva  szavamra....   dalom 
Viharodnak  előjele,  forradalom! 

(Pest.) 

HÁNY  HÉT  A  VJLÁG? 

Pesten  járt  kend,   bátya,  ugyan  mondja  meg, 
Mit  csinálnak  odafönn  a  követek? 
Mondja  el  a  sok  szép  jó  hírt  felölök, 
Hadd  buzduljon  a  szivem,  hadd  örülök. 

a  Nem  örülsz  a  pesti  hírek  hallatán, 
Ríva  fakadsz,  kedves  öcsém,  mint  a  lyány, 
Ríva  fakadsz,  hogyha  magyar  a  hited, 
Ha  hazádat  s  szabadságod  szereted. 

Jertek  ide,  jertek  ide,  legények, 
Elbeszélem  azt  az  uj  hírt  ti  néktek, 
Nem  akar  az  országgyűlés  egyebet, 
Csak  az  egyet,  hogy  katonák  legyetek.* 

Ejnye  bátya,  eb  a  lelki,  mi  lelte, 
Hogy  ezt  olyan  gonosz  hírnek  képzelte  ? 
Melyikünket  tartja  olyan  gyávának, 
Hogy  ne  menne  szívesen  katonának? 

Egytül  egyig  mind  ott  leszünk,  a  hol  kell, 
Mind  kiállunk  bátor,  elszánt  lélekkel, 
Alig  várjuk,  hogy  azt  mondják :  ide  hát 
Védelmezni  bajában  a  szent  hazát! 

«A  szavamba  vágtatok,  jó  legények, 
Nem  ottan  van  ám  vége  a  beszédnek, 
Az  a  vége,  hogy  katonák  legyetek, 
És  pedig  nem  magyarok,  de  németek. 

Belebújtok  majd  a  német  ruhába, 
Német  szóval  vezetnek  a  csatába, 
Német  zászló,  az  a  feketesárga, 
Avval  mentek  szegény  Olaszországra!)) 

Huh  még  azt  is  a  ki  áldja,  teremti ! 
De  már  abból  csakugyan  nem  lesz  semmi. 
Ilyenek  hát  követeink,  ilyenek? 
Isten  őket  érdem  szerint  áldja  meg. 

Olaszország  minket  soha  nem  bántott, 
Egyet  akar  velünk :  a  szabadságot. 
Ezért  minket  oda  vinni  nyakára  ? 
Soh'  se  lépünk  mi  arra  a  határra. 

Itt  maradunk  mi  a  magyar  hazában, 
Ezt  megvédjük  mind  halálig  mindnyájan, 
De  magyar  ruhában  és  magyar  szóval 
És  a  magyar  háromszinű  zászlóval. 

Katonának  valamennyin  fölcsapunk, 
De  a  magyar  hazát  védi  csak  hadunk, 
Magyar  hazánk  pedig  ott  van  valóban, 
Hol  a  háromszinű  magyar  zászló  van! 

(Pest.) 

VÉRMEZŐ. 


Magas  hegy  tetején  régi  Buda  vára, 
Merőn  állva  néz  a  ballagó  Dunára, 
Talán  azért  néz,  hogy  leszédüljön  végre, 
És  a  mélybe  essék,  a  víz  fenekére, 
jobb  is  lenne  már  ő  néki  ott  a  mélyben, 
Sok  gyászdolgot  látott  hosszú  életében, 
Sok  gyászdolgot  látott,  megirtózott  tőle, 
Azért  várja,  várja,  hogy  már  mikor  dől  le? 

Látta  gonosz  Zsigmond  király  idejében 
Kont  levágott  fejét  a  hóhér  kezében, 
Vitéz  Hédervári  Kont  Istvánnak  fejét, 
S  véle  egyetemben  sok  jó  társaiét. 
Látta  a  hitszegő  László  király  alatt, 
Vérpadra  idősebb  Hunyadi  mint  haladt, 
Szép  Hunyadi  László,  fiatal  levente, 
Öt  pallos-suhintás  fejét  leütötte. 

Martinovicsot  is  látta  négy  társával 
Összeölelkezni  a  véres  halállal, 
Látta  nyakaiknak  fölfeccsenő  vérét 
S  lemetszett  fejeik  rémes  fejérségét. 
Hát  ezután  kit  lát?. . . .  elgondolom  olykor  : 
Ki  tudja,  hát  ha  most  én  rajtam  van  a  sor? 
Talán  engem  is,  mint  őket,  lefejeznek  — 
Ha  meghalok,  hazám,  te  érted  halok  meg. 

Budán  ne  járjatok,  ne  járjatok  éjjel, 

Mert  találkoztok  a  megöltek  lelkével, 

Hónok  alatt  tartják  lovágott  fejőket, 

Ugy  nyögnek,  ugy  járják  be  a  vesztőhelyet. 

Kont  s  Hunyadi  László  fönn  Szent-György  piaczán 

Tölti  bolyongva  és  nyögve  az  éjszakát, 

Martinovics  pedig  társaival  együtt 

Éjféli  tanyát  ott  lenn  a  vérmezőn  üt. 

Vérmező,  vérmező!   nagyon  megszomjaztál, 
Egy  hajtásra  olyan  sok  vért  inni  tudtál, 
A  sok  jó  igazi  magyar  vért  megivád, 
S  német  csaplár  adta  neked  ez  áldomást. 
Vendégül  fogadtuk  hozzánk  a  németet, 
Hanem  a  vendégből  csakhamar  gazda  lett, 
S  hejh  be  roszul,  hejh  be  csúful  gazdálkodott, 
Bút  hozott  fejünkre,  bút  és  gyalázatot. 

Martinovics  apát,  Hajnóczi,  Zsigrai, 
Laczkovics  és  a  szép  ifjú  Szentmarjai, 
Ezek  és  több  mások  összeszövetkeznek, 
Széttörni  rablánczát  a  magyar  nemzetnek ; 
Összeszövetkeztek  élet  és  halálra, 
Szabadságot  hozni  a  magyar  hazára, 
A  magyar  hazának  elnyomott  népére, 
Az  elnyomott  népnek  sóhajtó  lelkére. 

« Tovább  is  csak  sóhajts,  szép  magyar  nemzetem? 
Tovább  is  csak  szolgálj?  nem,  istenemre,  nemi 
Nem  szolgálsz  te  többé  idegen  nemzetet, 
Legeslegkevésbbé  pedig  a  németet. 
Szabadítóidat  mi  bennünk  tekintsed, 
Leszakítjuk  rólad  a  szolga-bilincset, 
S  a  szégyenfoltot,  mely  fejedet  fődé  el, 
Lemossuk  a  zsarnok  tulajdon  vérével!* 

Az  összeesküdtek  így  beszéltek  bátran, 
S  haladtak  naponként  a  titkos  munkában, 
Jaj   de  mielőtt  a  gyümölcs  megért  volna, 
Egy  istentelen  kéz  azt  leszakította. 
Elárulta  őket  egy  rósz,  egy  gaz  czudar, 
El  fogdosták  őket  egymásután  hamar, 
S  börtönbe  vetették  nehéz  vasra  verve. 
Dugába  dőlt  a  nagy  hazamentés  terve. 

Csak  hamar  kihítták  a  börtönbül  őket, 
Bírák  elé  vitték  kihallgatás  végett. 

És  szólt  a  bíró:  «nem  maradtok  életlen, 
Összeesküdtetek  a  szent  haza  ellen.)) 
És  ők  így  feleltek  nagy  rendíthetetlen  : 
((Nem  a  haza  ellen,  csak  a  király  ellen! 
Ha  a  király  s  haza  egy  utón  nem  járnak, 
Egyiknek  veszni  kell,  veszni  a  királynak!)) 

Nagy  és  szent  igazság!  de  ez  igazságot 
Még  most  is  egészen  ki  nem  mondhatjátok, 
Csak  ugy  féligmeddig  lehet  azzal  élni, 
Különben  az  ember  vele  magát  sérti ; 
Annál  kevesebbé  volt  még  akkor  szabad, 
Tisztán  és  kereken  mondani  igazat .... 
Ha  egyéb  vérségók  nem  lett  volna  nekik, 
Már  azért  magáért  a  nyakukat  szegik. 

A  nyakukat  szegték.  A  vérmezőn  Budán 
Mind  az  öt  elvérzett  egy  nap  egymásután, 
A  szegény  magyarok  leverve  zokogtak, 
A  németek  pedig  gőgösen  kaczagtak. 
Lik,  az  elitéltek,  bátran  léptek  oda 
A  hóhér  elébe,  a  szörnyű  vérpadra  .... 
Május  hónapja  volt,  hajnal  volt  az  egén, 
Rózsa  a  kertekben,  vér  a  vesztőhelyen. 

Szabadságért  elhullt  dicső  áldozatok, 
Hol  vannak,  hol  vannak  a  ti  sírjaitok? 
Hová  temettek  el?  szent  hamvaitokat 
Hol  találjuk  meg,  hogy  tiszteljük  azokat? 
Olyan  sokáig  volt  átkozott  nevetek, 
Megemlíteni  sem  volt  szabad  bennetek, 
De  már  annak  vége ....  megadhatjuk  a  bért, 
Áldozhatunk  könnyet  a  kiontott  vérérti 
(Pest.) 


■  86  7(isehb  költemények- 

ITT  BENN  VAGYOK  A  FÉRFIKOR 
NYARÁBAN  . . . 

]tt  benn  vagyok  a  férfikor  nyarában, 
Az  ifjúságnak  eltűnt  tavasza, 
Magával  vitte  a  sok  szép  virágot, 
A  sok  szép  álmot,  a  melyet  hoza, 
Magával  vitte  a  zengő  pacsirtát, 
Mely  fel-felköltött  piros  hajnalon  .  .  , . 
Milyen  sötét  vőn'  a  világ,  az  élet, 
Ha  nem  szeretnél,  fényes  angyalom! 

Elszállt  az  égről  a  piros  sugár  és 
Elszállt  a  földről  a  dalos  madár, 
Üres  fészkébe  énekelni  a  bús 
Szellő  vagy  a  haragos  vihar  jár ; 
Abrándaimnak  száraz  erdejében 
Csörög,  csörög  már  s  nem  susog  a  lomb  . 
Milyen  sötét  vőn'  a  világ,  az  élet, 
Ha  nem  szeretnél,  fényes  angyalom! 

Az  ég  arany  hajnalcsillagja  s  a  föld 
Ezüst  harmatja  mind,  mind  elvesze, 
Letörlé  őket  kérlelhetlenűl  a 
Rideg  valóság  szigorú  keze ; 
Felhők  borongnak,  s  rekkenő  meleg  van, 
A  gondok  fojtó  levegője  nyom .... 
Milyen  sötét  vőn'  a  világ,  az  élet, 
Ha  nem  szeretnél,  fényes  angyalom! 

Regényes  bérezek  kősziklái  közt  folyt 

Csengő  morajjal  egy  tündér  patak, 

DicsYágy  patakja!  ajkaim  belőle 

Sok  boldogító  mámort  ittanak. 

Foly  még  ma  is,  de  más  igyék  vizéből, 

Cn  nem  iszom,  többé  nem  szomjazom  . .  .  . 

Milyen  sötét  vőn'  a  világ,  az  élet, 
Ha  nem  szeretnél,  fényes  angyalom  1 

Ha  elfordulok  en  magamtul  és  mint 
Polgár  végigtekintem  a  hazát, 
Szemem  megromlott  satnya  ivadékot, 
Egy  pusztulásnak  indult  népet  lát. 
Karom  feszül,  szivem  tombol  1  mi  haszna? 
Mást  nem  tehetek,  csak  sirathatom  .... 
Milyen  sötét  von'  a  világ,  az  élet, 
Ha  nem  szeretnél,  fényes  angyalom! 

Szeress,  szeress,  mint  én  szeretlek  téged, 
Oly  lángolón,  oly  véghetetlenül, 
Áraszd  reám  a  fényt  s  a  melegséget, 
Mely  isten  arczárói  szivedbe  gyűl ; 
Az  a  te  szíved  egyetlen  világom, 
Nappal  napom  és  éjjel  csillagom  .... 
Milyen  sötét  vón'  a  világ,  az  élet, 
Ha  nem  szeretnél,  fényes  csillagom! 
(Pest.) 


A  HEGYEK  KÖZT. 

Ott  alant,  alant,  a  mélyben, 
A  kék  messzeség  ködében, 
Ott  a  város ....  csak  ugy  rémlik, 
Mint  a  múlt,  a  melyet  félig 
Átadott  immár  a  lélek 
A  felejtés  éjjelének. 
Kinn  vagyok  a  természetben, 
Fönn  magasra  nőtt  hegyekben  ; 
Magas  e  hely,  itt  pihen  meg 
Koronként  a  vándor  felleg, 
S  ha  itt  volnék  éjjelenként, 
Csillagokkal  beszélgetnék. 


--83  "Kisebb  höUemények- 

Lenn  a  völgyben,  lenn  a  mélyben, 
A  kék  messzeség  ködében, 
A  város  távol  zajában 
Hagytam  gondod,  hazám  s  házam ! 
Ott  lenn  hagytam  minden  gondot, 
Mely  szivem  fölött  borongott. 
Melynek  sötét  árnyékában 
Mint  rideg  kőszikla  álltam. 
Ne  bántsatok,  ne  bántsatok, 
Ha  egy  rövid  napot  lopok 
A  magam  mulatságának, 
Hisz  eleget  élek  másnak  1 .... 
Minden  lenn  maradt,  a  mi  bánt, 
Nem  hoztam  föl  magammal  mást, 
Csak  a  mi  boldogságot  ad. 
Kedvesemet  és  lantomat. 
Kedvesem,  ki  egy  személyben 
Asszony  s  gyermek,  örömében 
Jön  és  megyén,  pillangót  űz, 
Virágot  szed,  koszorút  fűz, 
Majd  eltűnik,  majd  előjön  : 
Ugy  lebeg  a  hegytetőkön, 
Mint  egy  álom  tüneménye, 
Mint  e  rengeteg  tündére. 
Én  merengve,  oh  természet, 
Örök  szépségidre  nézek, 
S  szemeimnek  bámultában 
Néma,  de  szent  imádság  van. 
Mint  felém  repeső  szivek, 
Rezgenek  a  falevelek, 
S  ábrándos  suttogásukban 
Mennyi  kedves  szép  titok  van  ! 
Fáktól  vagyok  körülvéve, 
S  mint  édes  fia  fejére 
Áldó  keze  az  atyának, 
Ugy  hajolnak  rám  az  ágak. 
Istenem,  beh  boldog  vagyok ! 
Majd  hogy  sírva  nem  fakadok. 
(Zugliget.) 

A  BOKOR  A  VIHARHOZ. 

Lassabban,  haragos  lelkek  testvére,  vihar,  hogy 
Lombjaim  árnyékát  szét  ne  zilálja  dühöd! 

Szentegyház  vagyok  én,  e  fészek  bennem  az  oltár, 
És  ezen  oltárnak  papja  a  kis  csalogány. 

Hadd  dicsérje,  ne  bántsd,  éneklésével  az  istent, 
A  természetet,  a  szent  közös  édes  anyát. 

(ZugJiget.) 


JŐJ  EL  VÉGRE,  VALAHÁRA.  . 

Jőj  el  végre,  valahára, 
Te  határzó,  te  nagy  óra, 
Melyben  e  hon  sorsa  fordul 
Akár  roszra,  akár  jóra. 
Folyamodjunk  ahhoz,  a  mi 
Hozzánk  illik,  merészséghez, 
Dobjuk  el  már  azt  a  koczkát, 
Ha  fekete,  ha  fehér  lesz! 

Várjatok.  Meg  csak  néhány  perez, 
És  koczkánk  eldobva  lészen, 
S  vagy  olajág  vagy  pedig  kard 
Lesz  a  magyar  nép  kezében. 
Kardot  és  nem  olajágat, 
Kardot  a  nemzet  kezébe! 
Legyen  szabadság  először, 
És  azután  legyen  béke. 

Eljött  végre  az  idő,  hol 
Megmutatjuk  a  világnak: 
Hogy  méltók  vagyunk-e  élni 
Vagy  megértünk  a  halálnak? 
Ha  életrevalók  vagyunk, 
Nem  fog  a  vész  bírni  vélünk, 

Pvtoli    Sándor,    ji. 

És  ha  élhetetlenek,  nem 
Érdemeljük,  hogy  megéljünk. 

Vedd  elő  és  köszörüld  ki, 
Magyar  nemzet,  régi  kardod, 
Melyet  eddig  a  zsarnokság 
Veled  együtt  fogva  tartott; 
Vedd  elő,  és  mosd  le  róla 
A  szennyet  hír- dicsőséggel, 
Mosd  le  róla  hevenyén  a 
Vörös  rozsdát  vörös  vérrel  1 

De  mielőtt  síkra  szállunk, 
Mondjunk  el  egy  imádságot, 
És  mi  légyen  az  imádság? 
Egy  nagy  átok,  egy  vad  átokl 
Átkozzuk  ki  őseinket 
A  nyugtató  föld  ölébül, 
Miért  hagytak  fiaiknak 
Szolgaságot  örökségüli 
(Pest.) 

HALLOD-E,  SZÍV,  SZÍVEMI 

Hallod-e,  szív,  szívemi  hallod  e  beszédet? 
Gyávaság  vádjával  kit  illetnek?  téged? 
Te  reád  merik  azt  mondani,  hogy  «gyáva», 
Te  reád,  hogy  nem  mersz  menni  a  csatába. 

Tudom,  hogy  kik  vagytok,  ti  nyomorú  férgek, 
Kik  a  hátam  mögött  vakmerőn  beszéltek ; 
Egy  időben  szemközt  állottam  veletek, 
Egy  pillantásomtól  akkor  reszkettetek. 

De  miért  tőlem  e  figyelem  irántok?.  . .  . 
Nyújtogassátok  rám  a  kigyófulánkot, 
Marjátok,  marjátok,  ti  csúszók,  sarkamat, 
Hátra  sem  fordulok,  hogy  eltiporjalak  1 

Csendesedjél,  szívem,  minek  ez  indulat? 
Miért  pazarolnod  nemes  haragodat? 
Ha  épen  kedved  van  lázas  indulatra, 
Válaszsz  érdemesebb  tárgyat  haragodra. 

Csendesedjél,  szivem,  parancsolj  vérednek, 
Melyet  fölzaklatott  viharok  kergetnek, 
Mutasd  meg  azzal  is  a  te  nagyságodat, 
Hogy  békén  tűröd  a  czudar  rágalmakat. 

Czudar  gaz  rágalom  1  bebizonyítom  ezt. 
Csak  azt  restelem,  ha  bebizonyítva  lesz, 
Azok  is,  kik  most  ugy  ócsárolnak  engem, 
Éljenezni  fognak  győző-ünnepemben. 

Ily  hitvány  az  ember,  ily  hitvány  valóban! 
Csak  miljomod  része,  a  mi  közte  jó  van. 
Menjetek! ....  kivánom,  hogy  boldoguljatok, 
Küzdök  is  érte,  de  nem  kell  jutalmatok. 
(Pest.) 


MIT  DALOLTOK  MÉG  TI,  JÁMBOR  KÖLTŐK? 

«Mit  daloltok  még  ti,  jámbor  költők, 
Ily  időkben  minek  az  a  dal? 
Ugy  sem  hallgat  a  világ  reátok, 
Hangotok  csaták  zajába  hal. 

Félre  mostan,  jó  fiúk,  a  lanttal, 
Szép  zenétek  hasznot  nem  hozó, 
Tudhatnátok  azt,  hogy  elenyészik 
Mennydörgésben  a  pacsírtaszó. » 

Meglehet.  De  a  madár  nem  nézi, 
Hallgatják-e  őtet  odalent? 
A  pacsirta  fönn  a  kék  magasban 
Istenének  és  magának  zeng. 

19* 

Ön  magától  száll  a  dal  szivünkből, 
Ha  bú  vagy  kedv  érintette  meg, 
Száll  a  dal,  mint  szállanak  a  szélben 
A  letépett  rózsalevelek. 

Énekeljünk,  társak,  sőt  legyen  most 
Hangosabb,  mint  eddig  volt,  a  lant, 
Hadd  vegyüljön  e  zavaros  földi 
Zajba  egy  két  tiszta  égi  hang! 

Romba  dőlt  a  fél  világ.  .  .  .  kietlen 
Látomány,  mely  szemet  s  szívet  bánt ! 
Hadd  boruljon  a  rideg  romokra 
Dalunk,  lelkünk  zöld  repkény  gyanánt. 
(Pest.) 


A  SZÉKELYEKHEZ. 

Köröskörül  sötét  felhő  az  égen, 
Egy  magányos  csillag  ragyog  középen. 
Az  a  csillag  ott  a  magyar  nép  képe, 
Kit  idegen  népek  vettek  középre. 

Nagy  a  világ,  és  testvérünk  nincs  benne, 
Nincsen,  a  ki  bajainkban  részt  venne. 
Dehogy  testvér  a  magyarhoz  a  világ! 
Ellensége  minden  ember,  a  kit  lát. 

Ha  a  magyar  is  elhagyja  a  magyart, 
Nem  lesz  akkor  olyan,  a  ki  vele  tart, 
Ugy  eltűnik,  mint  az  égrűl  a  csillag, 
Ha  a  sötét  felhők  reá  borulnak. 

Föl,  székely,  föl,  közös  az  ellenségünk, 
Ti  nektek  is  az  árt,  a  ki  mi  nékünk, 
Az  vert  vasra  titeket,  a  ki  minket, 
Együtt  töv/jük  szét  a  közös  bilincset! 


<  8j.fi. 


Me»t  végtére  szabadokká  kell -lennünk  ; 
Hadd  legyen  az  egész  világ  ellenünk! 
Bennünket  az  még  kétségbe  ne  ejtsen, 
Hisz  velünk  van  az  igazság  s  az  isten. 

Mutassuk  meg :  a  magyar  nem  olyasmi. 
Mint  a  gyertya,  mit  el  lehet  oltani ; 
A  magyarnak  élnie  kell  örökké, 
És  nem  szabad  rabnak  lennie  többé! 

Föl,  székely,  nézz  szembe  az  ellenséggel ; 
Ki  néz  vele  szembe,  ha  nem  a  székely? 
Hisz  a  székely  ősapja  volt  Attila, 
Kit  ugy  hittak,  hogy  az  isten  ostora! 

Hiába,  Bécs,  hiába  van  gazságod, 
Küldheted  ránk  a  ráczot,  a  horvátot; 
Állani  fog,  állani  fog  Magyarhon, 
Élni  fogunk,  élni  fogunk  szabadon! 

(Pest.) 


TUDOD,  M]DÖN  ELŐSZÖR  ÜLTÜNK 

Tudod,  midőn  először  ültünk 
E  tó  fölött,  e  fák  alatt? 
Röpül  a  gyors  idő  fölöttünk, 
Azóta  két  év  elhaladt. 

Ily  ősz  volt  akkor  is,  ilyen  szép 
Mosolygó  őszi  délután, 
Szelíd  fuvalmak  így  rezgették 
A  sárga  lombokat  a  fán. 

Így  tükrözé  vissza  a  tónak 
Vize  a  tiszta  kék  eget, 
Így  ringatózott  ama  csónak 
Ábrándosan  a  víz  felett. 

De  akkor  még  csak  gondolatban 
Élveztem  mennyországomat, 
Mert  akkor  még  nem  csókolhattam, 
Mint  mostan,  édes  ajkadat. 

Két  éve  annak ....  sokat  elvitt 
Az  idő  tőlem  azalatt, 
De  nem  panaszlok,  mert  a  mennyit 
Elvitt,  sokkal  többet  hozott. 

Téged  hozott  meg  nekem,  téged, 
Reményim  fényes  gyöngysora, 
Kiért  az  örök  üdvességet 
Ezerszer  adnám  én  oda. 

Maradjunk  még  itt,  légy  mellettem  . 
Hol  úgy  búsultam  egykoron, 
Hagyj  engem  itt  most  elmerengnem 
Végetlen  boldogságomon ! 
(Erdőd.) 


ÉLET  VAGY  HALÁL ! 

A  Kárpátoktul  le  az  al-Dunáig 

Egy  bősz  üvöltés,  egy  vad  zivatar! 

Szétszórt  hajával,  véres  homlokával 

Áll  a  viharban  maga  a  magyar. 

Ha  nem  születtem  volna  is  magyarnak, 

E  néphez  állanék  ezennel  én, 

Mert  elhagyott,  mert  a  legeíhagyottabb 

Minden  népek  közt  a  föld  kerekén. 

Szegény,  szegény  nép,  árva  nemzetem  te, 
Mit  vétettél,  hogy  így  elhagytanak, 
Hogy  isten,  ördög,  minden  ellened  van, 
És  életed  fáján  pusztítanak? 

S  dühös  kezekkel  kik  tépik  leginkább 
Gazul,  őrülten  a  zöld  ágakat? 
Azok,  kik  eddig  e  fa  árnyékában 
Pihentek  hosszú  századok  alatt. 

Te  rácz,  te  horvát,  német,  tót,  oláhság, 
Mit  marjátok  mindnyájan  a  magyart? 
Török  s  tatártól  mely  titeket  védett, 
Magyar  kezekben  villogott  a  kard. 
Megosztottuk  ti  véletek  hiven,  ha 
A  jó  szerencse  nékünk  jót  adott, 
S  felét  átvettük  mindig  a  tehernek, 
Mit  vallató kra  a  balsors  rakott. 

S  ez  most  a  hála ! . .  .  .  vétkes  vakmerénynyel 

Reánk  uszít  a  hűtelen  király, 

S  mohó  étvágygyal  megrohantok  minket, 

Miként  a  holló  a  holttestre  száll. 

Hollók  vagytok  ti,  undok  éhes  hollók. 

De  a  magyar  még  nem  halotti  test, 

Nem,  istenemre  nemi  s  hajnalt  magának 

Az  égre  a  ti  véretekkel  fest. 

Legyen  tehát  ugy,  mint  ti  akartátok, 

Élet-halálra  ki  a  síkra  hát, 

Ne  légyen  béke,  míg  a  magyar  földön 

A  napvilág  egy  ellenséget  lát, 

Ne  légyen  béke,  míg  rossz  szívetekből 

A  vér  utósó  cseppje  nem  csorog .... 

Ha  nem  kellettünk  nektek  mint  barátok, 

Most  mint  birókat,  akként  lássatok. 

Föl  hát,  magyar  nép,  e  gaz  csorda  ellen, 

Mely  birtokodra  s  életedre  tör, 

Föl  egy  hatalmas,  egy  szent  háborúra, 

Föl  az  utósó  ítéletre,  föl  1 

A  századok  hiába  birkozának 

Velünk,  és  mostan  egy  év  ölne  meg? 

Oroszlánokkal  vívtunk  hajdanában, 
És  most  c  tetvek  egyenek-e  meg? 

Föl,  nemzetem,  föl!  jussanak  eszedbe 
Világhódító  híres  őseid. 
Egy  ezredév  néz  ránk  ítélő  szemmel 
Atillától  egész  Rákócziig. 
Hah,  milyen  múlt!  ha  csak  fél  akkorák  is 
Leszünk,  mint  voltak  e  nagy  ősapák, 
El  fogja  lepni  árnyékunk  a  sárba 
És  vérbe  fúlt  ellenség  táborát! 
(Erdőd.) 


A  VEN  ZÁSZLÓTARTÓ. 

Fut  Bécs  felé  Jellasics,  a  gyáva, 
Seregének  seregünk  nyomába', 
Megrémülve  fut  a  magyar  hadtól ; 
Magyar  hadban  egy  vén  zászlótartó. 

Ki  az  a  vén  zászlótartó  ottan 
Olyan  tüzes  lelki  állapotban? 
Szemem  rajta  kevélyen  mereng  el : 
Az  én  apám  az  az  öreg  ember! 

Az  én  apám  e  vén  zászlótartó. 

«  Vészben  a  hon!»  elhatott  a  nagy  szó, 

Elhatott  kórágyához,  fülébe, 

S  mankó  helyett  zászlót  vett  kezébe. 

Vállait  egy  kínos  élet  gondja, 
Betegség  és  ötvennyolcz  év  nyomja, 
S  ő  feledve  minden  baját,  búját, 
Ifjak  közé  hadi  bajtársul  állt, 

S  kit  eddig  az  asztaltól  az  ágyba 
Alig  alig  bírt  elvinni  lába, 

Ellenséget  űz  mostan  serényen 
Ifjúsága  régi  erejében. 

Mi  vitte  őt  háború  zajába  ? 
Hiszen  neki  nincsen  gazdagsága, 
Mit  féltene,  mit  védnie  kéne, 
Hogy  ne  jusson  ellenség  kezére. 

Annyi  földet  sem  mondhat  övének, 
Melyben  egykor  koporsója  fér  meg, 
S  még  is  még  is  viszi  lobogóját 
Azok  előtt,  kik  a  hazát  óják. 

Ép  azért  ment,  mert  semmivel  sem  bír ; 
Küzd  a  gazdag,  de  nem  a  hazáért, 
Védi  az  a  maga  gazdaságát .... 
Csak  a  szegény  szereti  hazáját. 

Édes  apám,  én  voltam  te  néked 
Ekkoráig  a  te  busz  keséged ; 
Fordult  a  sor,  megfordult  végképen, 
Te  vagy  mostan  az  én  büszkeségem. 

Érdemes  vagy  a  cserkoszorúra ! 
Alig  várom,  hogy  lássalak  újra 
S  megcsókoljam  örömtől  reszketve 
Kezedet,  mely  a  szent  zászlót  vitte. 

És  ha  többé  nem  látnálak  téged? 
Látni  fogom  fényes  dicsőséged ; 
Könnyem  leszen  sírodnak  harmatja, 
S  híred  a  nap,  mely  azt  fölszárítja! 

(Erdőd,) 

BÚCSÚ. 

Alig  yiradt,  már  újra  alkonyul, 
Alig  jövék,  s  megint  elmegyek,  el, 
Még  csak  alig  hogy  üdvezeltelek, 
És  már  búcsúzni,  már  elválni  kell. 
Isten  veled,  szép  ifjú  hitvesem, 
Szivem,  szerelmem,  lelkem,  életemi 

Kardot  fogék  kezembe  lant  helyett, 
Költő  valék  és  katona  vagyok  ; 
Arany  csillag  vezérelt  eddig,  s  most 
Utamra  piros  éjszakfény  ragyog. 
Isten  veled,  szép  ifjú  hitvesem, 
Szivem,  szerelmem,  lelkem,  életemi 

Nem  a  dicsvágy  von  engem  tőled  el .  . 
Fejemre  nem  is  férne  a  babér 
A  boldogság  teljes  rózsáitól, 
És  én  le  nem  hajítom  ezt  azér'. 
Isten  veled,  szép  ifjú  hitvesem, 
Szivem,  szerelmem,  lelkem,  életem  1 

Nem  a  dicsvágy  von  engem  tőled  el, 
Tudod  :  belőlem  az  régen  kihalt, 
Hazámért  ontom  véremet,  ha  kell, 
Hazámért  vívok  véres  viadalt. 
Isten  veled,  szép  ifjú  hitvesem, 
Szivem,  szerelmem,  lelkem,  életem  1 

Ha  senki  sem  védné  is  a  hazát, 
Magamnak  őtet  védni  kellene  ; 
S  mostan,  midőn  mindenki  síkra  szállt, 
Magamban  én  itthon  maradjak-e? 
Isten  veled,  szép  ifjú  hitvesem, 
Szivem,  szerelmem,  lelkem,  életem  1 

Nem  mondom  én :  gondolj  férjedre,  míg 
ó  a  honért  s  érted  harczolní  fog ; 
Ismerlek  én,  nagyon  tudom,  hogy  egy 
Gondolatod  van,  és  az  én  vagyok- 
]sten  veled,  szép  itju  hitvesem, 
Szivem,  szerelmem,  lelkem,  életem ! 

Tán  megcsonkítva  térek  vissza  majd, 
De  akkor  is  szeretsz  te  engemet, 
Mert  istenemre,  a  mint  elviszem, 
Épen  hozom  meg  hű  szerelmemet. 
Isten  veled,  szép  ifjú  hitvesem, 
Szivem,  szerelmem,  lelkem,  életem! 
(Erdőd.) 


T]  ÁKÁCZFÁK  E  KERTBEN 


Ti  ákáczfák  e  kertben, 
Ti  szép  emlékű  fák, 
A  melyeken  szivemnek 
Oly  drága  minden  ág, 

Kedves  fák,  üdvezelve 
És  áldva  legyetek, 
Áldom  még  azt  is,  a  ki 
Titeket  ültetett. 


Itt  láttam  én  először 
Kedves  galambomat, 
Itt  láttam  őt  először 
Ez  ákáczfák  alatt. 

Itt  űlt  e  lombok  alján, 
Itt  fiit  szemközt  velem, 
Itten  röpült  szeméből 
Szivembe  szerelem. 


Harmatnak  s  napsugárnak 
Áldása  rajtatok, 
Vidám  daJosmadártól 
Reszkessen  ágatok, 

Örök  tavasz  lakozzék 
Zöld  fürteiteken, 
Hogy  éltetek,  miként  az 
Enyém,  oly  szép  legyen. 


Tudom  még,  hogy  ne  tudnám? 
Habár  régen  vala, 
Az  órát,  hol  kigyuladt 
Szerelmem  hajnala. 

Ez  volt  a  hajnal !  ilyen 
Nem  ékesíte  még 
Téged,  te  véghetetlen, 
Te  régteremtett  ég. 

Letűnt  immár  e  hajnal,  Eljő  ez  is,  de  későn ; 

Megértem  a  delet,  Azért  jő  majd,  ha  jő, 

S  ez  tán  nem  oly  regényes,  Hogy  légyen  arczainkon 

De  sokkal  melegebb.  Szép  arany  szemfedő. 

Mikor  jön  majd  az  alkony,       S  a  földbe  ha  letesznek, 
Szerelmem  alkonya?  Majd  csillag  képiben 

Ettől  ne  félj,  szivemnek  Ragy°g  'e  zöld  sírunkra 

Imádott  asszonyai  Sötétkék  éjeken. 

(Nagy-Károly.) 


TISZTELJÉTEK  A  KÖZKATONÁKAT! 

Tiszt  vagyok  ....  ha  lát  a  közlegénység, 
Tiszteikedve  megyén  el  mellettem  ; 
Én  pirulok,  gondolván  magamban  : 
Nincs  igazság,  nincs  igazság  ebben, 
Nekünk  kéne  köszönteni  őket, 
Mert  mi  nálunk  sokkal  többet  érnek.  — 
Tiszteljétek  a  közkatonákat, 
Nagyobbak  ők,  mint  a  hadvezérek. 

Velők  állunk  a  csaták  tüzében, 

De  mi  tudjuk,  hogy  miért  csatázunk, 

Mert  van,  a  mi  győzelemre  buzdít, 

Vagyon  elvünk,  van  tán  gazdaságunk, 

S  von  előre  csábító  varázsa 

A  dicsőség  ragyogó  szemének.  — 

Tiszteljétek  a  közkatonákat, 

Nagyobbak  ők,  mint  a  hadvezérek. 

Ok  az  elvet  hírből  sera  ismerik, 
És  a  haza  ?  kemény  mostohájok, 
Izzadásuk  díjában  nekik  csak 
Kenyeret  vet  s  rongyokat  dob  rajok, 
S  zászlajához  hogyha  cda  állnak, 
Nyomorért  csak  új  nyomort  cserélnek.  — 

Tiszteljétek  a  közkatonákat, 
Nagyobbak  ők,  mint  a  hadvezérek. 

S  mit  tudják  ők,  mi  az  a  dicsőség? 
S  ha  tudnák  is,  mi  hasznuk  van  benne? 
Nincsen  lap  a  történet  könyvében, 
A  hol  nevök  följegyezve  lenne. 
Ki  is  győzné  mind  fölírni,  a  kik 
Tömegestül  el-elvérezének?  — 
Tiszteljétek  a  közkatonákat, 
Nagyobbak  ők,  mint  a  hadvezérek. 

Ha  megtérnek  csonkán  a  csatákból, 
Koldusbotot  ád  a  haza  nékik, 
S  ha  elesnek,  a  felejtés  árja 
Foly  sírjukon  s  neveiken  végig. 
És  ők  még  is  neki  mennek  bátran 
Az  ellenség  kardjának,  tüzének!  — 
Tiszteljétek  a  közkatonákat, 
Nagyobbak  ők,  mint  a  hadvezérek. 

(Debreczen.) 

Ezernyolczszáznegyvennyolcz,  te  csillag, 

Te  a  népek  hajnalcsillaga! .... 

Megviradt,  fölébredett  a  föld,  fut 

A  hajnaltól  a  nagy  éjszaka. 

Piros  arczczal 

Jött  e  hajnal, 

Piros  arcza  vad  sugara 

Komor  fényt  vet  a  világra ; 

E  pirulás :  vér,  harag  és  szégyen 

A  fölébredt  nemzetek  szemében. 

Szégyeneljük  szolgaságunk  éjét, 
Zsarnokok,  rátok  száll  haragunk, 

S  a  reggeli  imádság  fejében 

Istenünknek  vérrel  áldozunk. 

Álmainkban 

Alattomban 

Megcsapolták  szíveinket, 

Hogy  kioltsák  életünket, 

De  maradt  még  a  népeknek  vére 

Annyi,  a  mi  fölkiált  az  égre. 

Áll  a  tenger  nagy  elbámultában, 

Áll  a  tenger  és  a  föld  mozog, 

Emelkednek  a  száraz  hullámok, 

Emelkednek  rémes  torlaszok. 

Reng  a  gálya .... 

Vitorlája 

Iszaposán  összetépve 

A  kormányos  szíve  képe, 

A  ki  eszét  vesztve  áll  magában 

Beburkolva  rongyos  bíborában. 

Csatatér  a  nagy  világ.  A  hány  kéz, 

Annyi  fegyver,  annyi  katona. 

Mik  ezek  itt  lábaim  alatt?  ....  hah, 

Eltépett  láncz  s  eltört  korona. 

Tűzbe  vélel .... 

No  de  még  se, 

Régiségek  közé  zárjuk, 

De  nevöket  írjuk  rájuk, 

Különben  majd  a  későn-születtek 

Nem  tudnák,  hogy  ezek  mik  lehettek. 

Nagy  idők.  Beteljesült  az  írás 
Jósolatja :  egy  nyáj,  egy  akol. 
Egy  vallás  van  a  földön:  szabadság! 
A  ki  mást  vall,  rettentőn  lakol. 
Régi  szentek 
Mind  elestek, 


3°3 


Földúlt  szobraik  kövébül 
Uj  dicső  szentegyház  épül, 
A  kék  eget  veszszük  boltozatnak, 
S  oltárlámpa  lészen  benne  a  nap. 

(Debreczen.) 


HIDEG  IDŐ,  HÚS  ÓSZ1  ÉJ  . . . 

Hideg  idő,  hűs  őszi  éj. 

Ott  kandallómon  ég  a  tűz, 

De  hasztalan,  nem  melegít, 

Mert,  kedvesem,  te  mellettem  nem  ülsz. 

Itten  didergek  egyedül, 
Várom,  hogy  elálmosodom. 
Mint  várja  mélaszomorún 
Leroskadását  a  magányos  rom. 

Még  gondolkodni  sem  tudok, 
Lelkemnek  szárnya  összefagy, 
Mert  te,  virágos  tavaszom, 
Te  hő  nyaram,  te  messze  messze  vagy. 

Csak  már  ne  volna  ily  borús, 
Ilyen  sötétfelhős  az  ég; 
Hajolva  ablakom  fölé 
Talán  egy  kissé  elmerengenék. 

Ha  már  szemed  nem  láthatom, 
Ha  már  nem  lehetek  veled : 
Hadd  látnék  egy  szép  csillagot, 
A  mely  pótolna  téged  némileg  1 

(Debreczen.) 

MILYEN  LÁRMA,  MILYEN  VÍGAD  ALOM! 

Milyen  lárma,  milyen  vígadalom  1 
Mi  légyen  ez?  talán  lakodalom? 
Nem  a  biz  a  ;  fiatal  vitézek 
Látogatták  meg  ezt  a  csapszéket. 

« Kocsmárosné,  maga  nem  jót  forral, 
Minek  késik  oly  soká  a  borral? 
Tudja,  hogy  nincs  pénzem?  majd  lesz  nekem 
A  harcz  után,  akkor  megfizetem,  d 

« Kocsmárosné  szép  leánya,  rózsám, 
Jőjön  ide,  jőjön  ide  hozzám  1 
Csókoljon  meg,  kérem  igen  szépen, 
A  harcz  után  feleségül  vészem. d 

S  iddogálnak,  csókolóznak  nagyba, 
Minden,  a  mi  gond,  oda  van  hagyva, 
Mintha  nem  is  várnának  csatára, 
Mintha  még  vagy  száz  év  volna  hátra. 

«E1  azért  a  nagyobbik  kancsóért !» 
Ma  piros  bor,  holnap  majd  piros  vér .... 
(tEszem  azt  a  szádat,  beh  csókra  áll!)) 
Ma  meleg  csók,  holnap  hideg  halál 

(Debreczen.) 


ITT  ALSZIK  A  KÖLTŐ  . . . 

(Moore  után  angolból.) 

Itt  alszik  a  költő,  a  kinek  kezében 
Apollónak  lantja  zenge  olyan  szépen, 
Kinek  dala  omlott,  mint  vad  folyam  árja, 
Vagy  elhalt  távoli  kis  patak  módjára. 

Aludj',  néma  költő ....  most  észrevétlenül 
Jár  yihar  és  szellő  holt  homlokod  körül, 
Vihar,  mely  harsog,  mint  harczdalod  harsogott, 
És  szellő,  mely  elhal,  mint  szerelmi  dalod. 
(Debreczen.) 


HOGY  VOLNA  KEDVEM  . . . 

Hogy  volna  kedvem,  örömem  nekem, 
Midőn  távol  vagy,  édes  kedvesem ! 
Hiszen  sötét  van,  ha  a  nap  lemén. 
De  emléked  velem  jött  és  marad, 
Az  vet  reám  bús  halvány  sugarat ; 
Emléked  a  hold,  sorsom  éjjelén. 

Nyílik  körűlem  itt-ott  egy  virág, 
Nézek  búsulva,  szívszakadva  rá, 
Mert  harmat  reszket  mindenik  felett. 
Nézek  búsulva,  szívszakadva  rá, 
Azt  gondolván :  a  harmatos  virág 
Felémtekintő  könnyező  szemed. 

Tudom,  tudom,  hogy  sokszor  megsiratsz, 
Könnyektül  ázik  ama  kedves  arcz, 
A  melyet  annyiszor  csókoltam  én. 
Most  víz  van  ott,  hol  egykor  tűz  valal 
Így  áll  a  záporfelhők  fátyola 
Az  elenyészett  csillagok  helyén. 

Sirass,  sirass,  egy  kis  vigasztalás 
A  bús  sziveknek  a  könnyhullatás, 
Sírj,  s  könnyeid  megkönnyebbítsenek. 
Miért  ne  sirnál?  férfi  vagyok  én, 
S  véres  csatáknak  állok  küszöbén, 
És  mégis  néha  én  is  könnyezek. 

Petőfi    Síndor.    Jl.  20 

Miért  szégyelném  én  megvallani, 
Hogy  folynak  olykor  könnyem  árjai, 
Ha  bennem  elválásunk  kínja  dúl; 
Azért,  hiszem,  megállok  a  csatán  1 
Az  oroszlán  legrettentőbb  talán, 
Midőn  elvesztett  párjáért  busúl. 

(Debreczen.) 


SZERETLEK,  KEDVESEM! 


Szeretlek,  kedvesem, 
Szeretlek  tégedet, 
Szeretem  azt  a  kis 
Könnyű  termetedet, 
Fekete  hajadat, 
Fehér  homlokodat, 
Sötét  szemeidet, 
Piros  orczáidat, 
Azt  az  édes  ajkat, 
Azt  a  lágy  kis  kezet, 
Melynek  érintése 
Magában  élvezet, 
Szeretem  lelkednek 
Magas  röpülését, 
Szeretem  szivednek 
Tengerszem-mélységét, 
Szeretlek,  ha  örülsz 
És  ha  búbánat  bánt, 
Szeretem  mosolyod 
S  könnyeid  egyaránt, 
Szeretem  erényi  d 
Tiszta  sugárzását, 
Szeretem  hibáid 
Napfogyatkozását, 
Szeretlek,  kedvesem. 
Szeretlek  tégedet, 
A  mint  embernek  csak 


Szeretnie  lehet. 
Kivűled  rám  nézve 
Nincs  élet,  nincs  világ, 
Te  szövődöl  minden 
Gondolatomon  át, 
Te  vagy  érzeményem 
Mind  alva,  mind  ébren, 
Te  hangzói  szivemnek 
Minden  verésében, 
Lemondanék  minden 
Dicsőségrül  érted, 
S  megszereznék  érted 
Minden  dicsőséget, 
Nekem  nincsen  vágyam, 
Nincsen  akaratom, 
Mert  a  mit  te  akarsz, 
Én  is  azt  akarom, 
Nincs  az  az  áldozat, 
Mely  kicsiny  ne  lenne 
Éretted,  hogyha  te 
Örömet  lelsz  benne, 
S  nincs  csekélység,  a  mi 
Gyötrelmesen  nem  sért, 
Hogyha  te  fájlalod 
Annak  veszteségét, 
Szeretlek,  kedvesem, 
Szeretlek  tégedet, 

Mint  ember  még  soha, 
Soha  sem  szeretett! 
Oly  nagyon  szeretlek, 
Hogy  majd  bele  halok, 
Egy  személyben  minden, 
De  mindened  vagyok, 
A  ki  csak  szerethet, 
A  ki  csak  él  érted  : 
Férjed,  fiad,  atyád, 
Szeretőd,  testvéred, 
És  egy  személyben  te 
Vagy  mindenem  nekem  : 
Lyányom,  anyám,  húgom, 

(Debreczen.) 


Szeretőm,  hitvesem! 
Szeretlek  szivemmel, 
Szeretlek  lelkemmel, 
Szeretlek  ábrándos 
őrült  szerelemmel ! . . . 
És  ha  mindezért  jár 
Díj  avvagy  dicséret, 
Nem  engem  illet  az, 
Egyedül  csak  téged, 
A  dicséretet  és 
Díjat  te  érdemled, 
Mert  tőled  tanultam 
Én  e  nagy  szerelmet! 


ITT  VAN  AZ  ŐSZ,  ITT  VAN  ÚJRA. 


Itt  van  az  ősz,  itt  van  újra, 
S  szép,  mint  mindig,  én  nekem. 
Tudja  isten,  hogy  mi  okból 
Szeretem?  de  szeretem. 

Kiülök  a  dombtetőre, 
Innen  nézek  szerteszét, 
S  hallgatom  a  fák  lehulló 
Levelének  lágy  neszét. 

Mosolyogva  néz  a  földre 
A  szelíd  nap  sugara, 
Mint  elalvó  gyermekére 
Néz  a  szerető  anya. 

És  valóban  őszszel  a  föld 
Csak  elalszik,  nem  hal  meg ; 
Szeméből  is  látszik,  hogy  csak 
Almos  ő,  de  nem  beteg. 


Levetette  szép  ruháit, 
Csendesen  levetkezett ; 
Majd  felöltözik,  ha  virrad 
Reggele,  a  kikelet. 

Aludjál  hát,  szép  természet, 
Csak  aludjál  reggelig, 
S  álmodj'  olyakat,  a  mikben 
Legnagyobb  kedved  telik. 

Én  ujjam  hegyével  halkan 
Lantomat  megpenditem, 
Altató  dalod  gyanánt  zeng 
Méla  csendes  énekem.  — 

Kedvesem,  te  űlj  le  mellém, 
Űlj  itt  addig  szótlanul, 
Míg  dalom,  mint  tó  fölött  a 
Suttogó  szél,  elvonul. 

Ha  megcsókolsz,  ajkaimra 
Ajkadat  szép  lassan  tedd, 
Föl  ne  keltsük  álmából  a 
Szendergő  természetet. 

(Erdőd.) 


ELPUSZTULÓ  KERT  OTT  A  VÁR  ALATT 

Elpusztuló  kert  ott  a  vár  alatt, 
Elpusztuló  vár  ott  a  kert  felett.  .. . 
Rajtok  borong  homályos-szomorún 
Az  őszi  köd  és  az  emlékezet. 

Eszembe  jut  rólok,  mit  a  haza 
Veszített  egykor  s  a  mit  szívem  nyert ; 
Elhunyt  vitézek  sírja  az  a  vár, 
S  élő  szerelmem  bölcseje  a  kert. 

Itt  lenn  ringattam  én  ölemben  őt, 
Itt  lenn  öleltem  én  galambomat, 
S  ott  fönn  tanyáztak  hajdan  a  sasok, 
Ott  fönn  tanyáztak  a  Rákócziak. 

Dicső  vitézségi   édes  szerelemi 
Bejárom  egyszer  még  e  helyeket, 
Ma  itt  vagyok  még  s  holnap  távozom, 
S  tán  vissza  többé  nem  is  jöhetek. 

Lesz-é  ezentúl,  oh  kert,  a  ki  majd 
Édes  gyönyörrel  jár  e  fák  alatt? 
Lesz-é  ezentúl,  oh  vár,  a  ki  majd 
Szent  tisztelettel  nézi  tornyodat? 
(Erdőd.) 

ITT  A  NYILAM,  MJBE  LŐJJEM? 

Itt  a  nyilam!  mibe  lőjjem? 

Királyi  szék  áll  előttem, 

Bele  lövöm  bársonyába, 

Hogy  csak  ugy  porzik  kínjába', 

Éljen, 

Éljen  a  köztársaság! 

A  korona  nagyon  drága, 

Nem  való  az  a  királyra ; 

A  királyra!  ugyan  minek 

Szamáron  a  bársony  nyereg  ? 

Éljen, 

Éljen  a  köztársaság! 

Piros  bársony  köpönyege, 

Ide  vele,  hamar  ide, 

Lesz  belőle  lótakaró, 

Ugy  is  épen  arravaló. 

Éljen, 

Éljen  a  köztársaság! 

Arany  páleza  a  markában, 
Csavarjuk  ki  hamarjában  ; 
Ásót,  kapát  a  kezébe, 
Ássa  meg  a  sírját  véle ! 
Hl  jen, 
Éljen  a  köztársasági 

Ez  egyszer  csak  annyit  mondok  : 
Jó  soká  voltunk  bolondok, 
Legyen  egy  kis  eszünk  végre, 
Mászszunk  a  király  képére. 
Éljen, 

Éljen  a  köztársaság! 
(Debrecren.) 

CSATADAL. 

Trombita  harsog,  dob  pereg, 

Kész  a  csatára  a  sereg. 

Előre ! 

Süvít  a  golyó,  cseng  a  kard, 

Ez  lelkesíti  a  magyart. 

Előre! 

Föl  a  zászlóval  magasra, 
Egész  világ  hadd  láthassa. 
Előre ! 

Hadd  lássák  és  hadd  olvassák, 
Rajta  szent  szó  van  :  szabadság. 
Előre  1 

A  ki  magyar,  a  ki  vitéz, 

Az  ellenséggel  szembenéz. 

Előre ! 

Mindjárt  vitéz,  mihelyt  magyar, 

0  s  az  isten  egyet  akar. 

Előre  1 

Véres  a  föld  lábam  alatt, 

Lelőtték  a  pajtásomat, 

Előre  í 

En  se  leszek  rosszabb  nála, 

Berohanok  a  halálba, 

Előre! 

Ha  lehull  a  két  kezünk  is. 

Ha  mindnyájan  itt  veszünk  is, 

Előre! 

Hogyha  el  kell  veszni,  nosza, 

Mi  veszszünk  el,  ne  a  haza, 

Előre ! 

(Debreczen.) 


V 


AKASZSZÁTOK  FÖL  A  KIRÁLYOKAT! 

Lamberg  szivében  kés,   Latour  nyakán 
Kötél,  s  utánok  több  is  jön  talán, 
Hatalmas  kezdesz  lenni  végre,  nép! 
Ez  mind  igen  jó,  mind  valóban  szép, 
De  még  ezzel  nem  tettetek  sokat  — 
Akaszszátok  föl  a  királyokat! 

Kaszálhat'd  a  fűt  világ  végéig, 
Holnap  kinő  az,  ha  ma  lenyesik; 
Tördelheted  le  a  fa  lombjait, 
Idő  jártával  újra  kivirít  ; 
Tövestül  kell  kitépni  azokat  — 
Akaszszátok  föl  a  királyokat! 

Vagy  nem  tanultad  még  meg,  oh  világ, 

Gyűlölni  méltóképen  a  királyt? 

Oh,  hogyha  szétönthetném  köztetek 

Azt  a  szilaj  veszett  gyűlöletet, 

Mitől  keblem,  mint  a  tenger,  dagad!  — 

Akaszszátok  föl  a  királyokat ! 

Szivöknek  minden  porczikája  rósz, 

Már  anyja  méhéből  gazságot  hoz, 

Vétek,  gyalázat  teljes  élete, 

Szemétől  a  levegő  fekete, 

S  megromlik  a  föld,  melyben  elrohad  — 

Akaszszátok  föl  a  királyokat! 

Ezer  felé  bús  harczmező  a  hon, 

Arat  rajt'  a  halál  irtóztatón, 

ht  egy  falu,  amott  egy  város  ég, 

Százezerek  jajától  zúg  a  lég; 

S  halál,  rablás  mind  a  király  miatt  — 

Akaszszátok  föl  a  királyokat! 

Hiába  ömlik,  hősök,  véretek, 
Ha  a  koronát  el  nem  töritek. 
Fejét  a  szörny  ismét  fölemeli, 
S  akkor  megint  elől  kell  kezdeni. 
Hiába  lenne  ennyi  áldozat?  — 
Akaszszátok  föl  a  királyokat! 

Mindenkinek  barátság,  kegyelem, 
Csak  a  királyoknak  nem,  soha  sem  1 
Lantom  s  kardom  kezembül  eldobom, 
A  hóhérságot  majd  én  folytatom, 
Ha  kívülem  rá  ember  nem  akad  — 
Akaszszátok  föl  a  királyokat! 
(Debreczen.) 


KONT  ÉS  TÁRSAI 

Édes  hazám,   Magyarország, 
Mi  a  bajod?  bús  az  orczád, 
Az  orczád  bús,  a  könnyed  hull, 
Alig  vagy  a  fájdalomtul. 

a  Mi  volna  más  bajom  nékem, 
Mint  hogy  a  királyi  széken 
Ember  helyett  vadállat  űl, 
Uralkodik  kegyetlenül. 

Zsigmond  király,  te  vadállat, 
Ne  nyomjad  úgy  a  vállamat, 
Alig  bírja  már  a  lábam, 
El  kell  dőlnöm  itt  hosszában. 

Azért  tettelek  királynak, 
Világ  első  királyának, 
Hogy  így  csúffá  tégy  engemet 
Kiszakítsd  az  életemet? 


Én  istenem,  hova  nézzek? 
Mindenütt  csak  bús  enyészet, 
Minden  tagom  zsibbad  és  fáj, 
Átkozott  légy,  Zsigmond  király! 

Lelkem,  testem  nagyon  beteg, 
Gyermekeim,  segítsetek, 
Hol  vagytok  ti,  jó  vitézek, 
Merre  jártok,  merre  késtek?* 

Szegény  haza,  fiaidat 
Hasztalanul  hívogatod ; 
Az  egyik  rész  gaz  áruló, 
A  másik  rész  földönfutó. 

Bakonyerdő  sötétsége 
Zsiványoknak  volt  a  fészke, 
De  most  benne  űzött  vadak 
Laknak,  igaz  hazafiak. 

Közöttök  van  —  hogy  ne  volna  ?  - 
Kont  István  is  a  vadonba', 
Feje  fölött  sötét  ágak, 
Szíve  fölött  sötét  bánat. 

Gondolkodik  jó  sokáig, 
Osszehíja  czimboráit, 
Csendesen  előre  lépett, 
És  így  kezdte  a  beszédet : 

<iBeh  összeolvadt  a  számunk! 
Szegény  jó  Magyarországunk, 
Csupán  harmincz  ember  maradt 
Védeni  szabadságodat. 

Nincs  mit  tennünk,  kicsiny  a  szám, 
Isten  veled,  kedves  hazám ! . . . 
Barátim,  csak  egy  van  hátra, 
Készüljünk  el  a  halálra. 

Föl  Budára  a  királyhoz, 
Tegyük  kardunkat  lábához, 
Hadd  vegye  el  életünket, 
Csak  ne  bántsa  gyermekinket,  t 

Egynek  sem  volt  kifogása, 
Mind  készen  volt  a  halálra, 
Fölnyergeltek,  lóra  kaptak, 
Buda  felé  lovagoltak. 

Mentek  együtt  egy  csoportban, 
Mentek  némán,  mentek  lassan, 
Némán,  lassan  és  sötéten, 
Mint  a  felhő  megy  az  égen. 

Budavárba  följutának, 
Király  előtt  megállának, 
A  legbölcsebb  közöttök  Kont, 
Királynak  ily  beszédet  mond  : 

altt  vagyunk,  király,  előtted, 

Ki  irthat' d  a  pártütőket, 

Vedd  el  a  mi  életünket, 

Csak  kíméld  meg  gyermekinket. » 

S  leoldozták  kardjaikat, 
Kezök  reszket,  keblök  dagad  ; 
Kardjoktól  kell  elszakadni ! 
Mintha  leikök  szakadna  ki. 

De  csak  még  is  leoldozták, 
Király  előtt  le  is  rakták, 
Oda  rakták  őket  sorba, 
Szegényeket,  od'  a  porba. 

A  hazának  képe  volt  ez, 
Ottan  hevert,  mint  a  holttest, 
A  haza  is,  megalázva, 
Rajta  a  gaz  király  lába. 

Zsigmond  király  nagy  kevélyen 
Végig  néz  a  vitézségen, 
Szemeit  félig  behunyja, 
Es  így  kezdi  czudar  gúnynyal : 

((Nos  hát,  nagy  jó  uraimék, 
Elég  már  a  tréfa,  elég? 
Meglapulunk  valahára 
Megkorbácsolt  eb  módjára. 

Hát  ezek  a  vad  vitézek, 
A  kik  a  királyi  széket 
S  koronámat  fenyegetek? 
Kiktől  szinte  megijedek. 

Hisz  ezek  jámbor  koldusok ! .  .  . 
Szegény  golyhók,  mit  búsultok? 
Jól  van ;  a  mért  koldulátok, 
Az  életet  megkapj  átok. » 

A  harmincz  vitéz  föllobban 
Irtóztató  bősz  haragban, 
Láng  a  szivök,  láng  a  szemök, 
Fölfordult  a  világ  velők. 

Kont  a  bajuszán  egyet  ránt, 
Megereszti  vastag  hangját, 
S  a  beszéd  végét  se  várva 
Reá  dördül  a  királyra : 

a  Állj  meg,  a  ki  istened  van  1 
Többet  nem  szólsz  boszulatlan .... 
Koldus  vagy  ám  te!  vagy  volnál, 
Ha  más,  ha  zsivány  nem  volnál. 

Gyermekink  s  nem  magunk  végett 
Jöttünk  ide  kérni  téged .... 
Gyermek  ide,  gyermek  odal 
Most  a  koczka  el  van  dobva. 

Zsivány  volta],  vagy  és  maradsz, 
És  minden  i vadékod  az, 
Vér  rajtad  a  piros  bársony, 
Süssenek  meg  tüzes  nyárson  ! 

Gyilkoltass  meg  mindnyájunkat, 
Ez  te  hozzád  illő  munka .... 
De  mit  álltam  szóba  véled? 
Haramjával  nem  beszélek,  d 

Némán  néz  a  király  rája, 
Habot  túr  dühében  szája, 
Int  kezével,  s  a  vitézek 
Hóhérkézre  kerülének. 

És  a  hóhér  sújtana  már .... 

a  Megállj,  mester,))  szól  a  király, 

« Halljátok,  a  ki  letérdel, 

S  kegyelmet  kér,  életet  nyer.» 

Nincs  a  harmincz  között  egy  se, 
A  ki  térdét  meggörbítse, 
Egy  se  mozdul,  egy  se  térdel, 
Állnak  néma  megvetéssel. 

tSujts!»  ordít  a  veszett  király, 
dSujts,  bakó,  sújts,  míg  egy  fej  áll!* 
Sújt  az,  s  hullanak  a  fejek, 
Mint  őszszel  a  falevelek. 

Huszonkilencz  fej  hever  már 
Garmadában  a  vérpadnál, 
Huszonkilencz  ember  vére 
Száradt  a  piacz  kövére. 

Most  Kont  István  következik, 
A  végső,  a  harminczadikl 
ó  volt  akkor  a  hazába' 
A  szabadság  Yégsugára. 

Hogy  föllépett  a  vérpadra. 
Megreszketett  az  alatta ; 
Ott  állt  bokáig  a  vérben, 
Társai  elfolyt  vérében. 

Összegörnyed  Zsigmond  király, 
Az  elítélt  egyenest  áll, 
Olyan  az  ő  tekintete, 
Mint  az  isten  ítélete. 

Szólna  Zsigmond:  elvégezd,  mesteri* 
De  szólani  nem  tud,  nem  mer : 
Körmét  a  mellébe  vágta, 
Fogaival  ajkát  rágta. 

Iszonyú  csend Kont  lehajlott, 

A  kiomlott  vérbe  markolt, 
S  a  piros  vért  oda  vágja 
Zsigmond  fejér  orczájára. 

Ordítozás,  dob  pergésel 
De  hallik  Kont  mennydörgése: 
aZsigmond  király,  gyilkos  király, 
Vérünk,  átkunk  fejedre  száll  H 

A  hóhérbárd  villan,  suhan, 
Kont  feje  is  a  porba'  van, 
Ugy  esett  le  a  válláról, 
Mint  a  nap  az  ég  boltjáról. 

Gaz  király  volt  Zsigmond  király, 
De  nem  gazabb  társainál ; 
Csak  neveik  különbözők, 
Mind  egyformák  lélekben  ők. 

Meddig  tart  még,  beteg  világ, 
Meddig  tart  még  a  nyavalyád? 
Király-fene  rágja  tested, 
Agyonrág,  ha  ki  nem  metszed  1 

(Debrecxen.) 

FIAM  SZÜLETÉSÉRE. 

]de,  ide  fiamat  kezembe, 
Hadd  szorítsam  a  szivemhez  őt! 
Mintha  volnék  újonnan  teremtve, 
Hogy  éltemnek  ifjú  lombja  nőtt! 

Üdvezellek,  lelkem  szép  kis  ága, 
Üdvezellek,  édes  magzatom! 
Sírásodnak  bánatos  zajába 
Beleolvad  örvendő  dalom. 

Kis  parányom,  milyen  nagy  örömmel 
Állok  itt  és  nézem  képedet! 
Kell-e  még  pap?  örömkönnyeimmel 
Keresztellek  én  meg  tégedet. 

Csillagász  lett  végre  is  belőlem, 
Itten  állok  csillagom  előtt, 
Arczvonásit  hosszasan  szemlélem, 
S  találgatom  a  távol  jövőt. 

A  reménynek  nagy  virágos  fája, 
Mit  e  csillag  fénye  fölmutat; 
Csak  ne  szálljon  kora  dér  reája, 
Mely  leszedné  e  virágokat. 

Oh  halál,  te  nem  lészsz  oly  kegyetlen, 
Hogy  magaddal  rántsd  idő  előtt; 
Nem  enyém  lesz  ő  —  tartsd  ezt  eszedben 
A  hazának  nevelem  fel  őt. 

Ugy-e,  úgy-e,  kis  fiam,  ha  majdan 
Én  a  sorbul  kiöregedem, 
Iparkodni  fogsz  túltenni  rajtam, 
Vagy  betöltöd  legalább  helyem  ? 

Vajha  egykor  ekkép  szólanának 
Nem-busuJva  sírom  szelméi  : 
((Meghalt!  de  nincs  kára  a  hazának, 
Nincs,  mert  lelke  a  fiában  éJ.» 

(Debreczen.) 


VESZTETT  CSATÁK,  CSÚFOS  FUTÁSOK! 

Vesztett  csaták,  csúfos  futások! 

Bár  merre  nézek,  mást  nem  látok. 

Miként  a  sár,  a  melybe 

Követ  hajítanak  be, 

Úgy  feccsen  szét  a  harczok  mezejériil, 

Oh  nemzetem,  képedre  a  gyalázat, 

S  a  hit  már-már  sokak  szivében  gyérül, 

Hogy  mindörökre  jármodat  lerázod. 

Ki  ismer  engem  csüggedőnek? 

Kislelküséggel  engemet  ki  vádol  ? 

De  aggodalmak  néha  rám  is  jőnek 

Most  a  jövő  rejtélyes  távolából, 

Jőnek,  miként  az  éji  denevérek 

S  el-elvisítják  itten  magokat, 

Hogy  rá  szivemben  hidegséget  érzek 

És  lélekzésem  szinte  elakad. 

Hazám,  hazám,  magyar  haza, 

Elátkozott  föld  vagy  hát? 

Ki  volt,  ki  igy  megátkoza? 

Hogy  rajtad  a  szabadság 

Örökké  csak  földönfutó  legyen, 

Ki  pillanatra  hozzád  menekül, 

De  a  mint  jön,  megint  megyén, 

Elűzik  kérlelhetlenűl ! 

Hányszor  kelénk  fel  hálnom  század  óta, 

Lerázni  hősleg  a  bilincseket! 

S  kardunk  mindig  behullt  a  vérfolyóba, 

Mely  meghasított  keblünkből  eredt, 

S  ájulva  a  mint  a  földön  feküdtünk, 
Kaczagva  tombolt  a  zsarnok  fölöttünk. 

Most  talpon  állunk  újólag. . . 

Azért  állottunk  volna  fel, 

Hogy  újra  földhöz  sújtsanak? 

Nem,  nem,  most  győzni  vagy  meghalni  kell ! 

Csatára,  nemzetem, 

Halál  vagy  győzelem! 

Föl,  föl,  te  jobban  nem  szeretheted 

A  szép  halálnál  a  csúf  életet, 

Te  inkább  sírba  fekszel,  mint  mocsárba.... 

De  a  ki  kész  a  hős  halálra, 

Az  diadalmaskodni  fog. 

Induljatok 

Százezerével,  miljomával 

A  szolgaság  Egyiptomábol 

A  szabadsági  Kánaánba, 

Mint  Mózses  népe  hajdanába' ! 

Nekik  volt,  van  nekünk  is  istenünk, 

ó  fog  vezetni  tűzoszlop  képében, 

S  az  ellenség  kiömlő  vére  lészen 

A  vörös  tenger,  melyen  átmegyünk ! 

(Debreczen.) 


AZ  ÉV  VÉGÉN. 

Indulsz,  pályavégezett  év, 

Menj ....  de  várj,  ne  menj  magad, 

Sötét  van  a  más  világba', 

Jó  lesz  egy  kis  égő  lámpái 

Vidd  magaddal  dalomat. 

Megpendítem,  régi  lantom, 
Megpendítem  húrjaid ; 
Már  régóta  vagy  te  nálam, 

Sokat  szóltál ....  megpróbálom, 
Tudnál-e  még  valamit? 

Ha  valaha  szépen  szóltál, 
Most  legyen  szép  éneked  ; 
Légy  méltó  neved  híréhez, 
Tedd  még  ünnepibbekké  ez 
Ünnepélyes  perczeket. 

És  ki  tudja?  tán  utósó, 
Legutósó  lesz  e  dal ; 
Tán  ha  téged  most  leteszlek, 
Többé  majd  föl  sem  vehetlek, 
Hangod,  életed  kihal. 

A  hadistenhez  szegődtem, 
Annak  népéhez  megyek ; 
Esztendőre  hallgat  a  dal, 
Vagy  ha  írok,  véres  karddal 
írok  költeményeket. 

Zengj  tehát,  zengj,  édes  lantom, 
Zengd  ki,  a  mi  benned  van, 
Szólj  vadul,  és  szólj  szelíden, 
Ragyogóan  és  sötéten, 
Szomorúan  és  vigan. 

Légy  vihar,  mely  haragában 
Osi  tölgyeket  szakít, 
Légy  szellő,  mely  mosolyogva 
Csendes  álomba  ringatja 
A  mezők  fűszálait. 

Légy  tükör,  melyből  reám  néz 
Egész,  egész  életem, 
Melynek  legszebb  két  virága 
A  mulandó  ifjúság  s  a 
Múlhatatlan  szerelem. 


Pét.  fi   Sár.Jor.    11. 

Adj  ki  minden  hangot,  lantom, 
A  mi  benned  még  maradt .... 
A  nap  is,  midőn  Jemégyen, 
Pazarolva  földön,  égen 
Szétszór  minden  sugarat. 

S  szólj  erősen,  lantom,  hogyha 
Már  utósó  e  dalod  ; 
Hirtelen  ne  haljon  ő  meg! 
Zengjék  vissza  az  időnek 
Bérczei,  a  századok. 
(Debreczen.) 

EURÓPA  CSENDES,  ÚJRA  CSENDES. 

Európa  csendes,  újra  csendes, 
Elzúgtak  forradalmai .... 
Szégyen  reá !  lecsendesült  és 
Szabadságát  nem  vívta  ki. 

Magára  hagyták,  egy  magára 

A  gyáva  népek  a  magyart ; 

Láncz  csörg  minden  kézen,  csupán  a 

Magyar  kezében  cseng  a  kard. 

De  hát  kétségbe  kell-e  esnünk, 
Hát  búsuljunk-e  e  miatt? 
Ellenkezőleg,  oh  hon,  inkább 
Ez  légyen  a  mi  lelket  ad. 

Emelje  ez  föl  lelkeinket, 
Hogy  mi  vagyunk  a  lámpafény, 
Mely,  a  midőn  a  többi  alszik, 
Ég  a  sötétség  éjjelén. 

Ha  a  mi  fényünk  nem  lobogna 
A  véghetetlen  éjen  át, 
Azt  gondolhatnák  fönn  az  égben, 
Hogy  elenyészett  a  világ. 

Tekints  reánk,  tekints,  szabadság, 
Ismerd  meg  mostan  népedet: 
Midőn  más  könnyet  sem  mer  adni, 
Mi  vérrel  áldozunk  neked. 

Vagy  kell-e  még  több,  hogy  áldásod 
Ne  érdemeilen  szálljon  ránk? 
E  hűtlen  korban  mi   utósó, 
Egyetlen  híveid  valánk! 
(Debreczen.) 

NÉGY  NAP  DÖRGÖTT  AZ  ÁGYÚ  . . 


Négy  nap  dörgött  az  ágyú  Nincsen  szóm  elbeszélni 

Vízakna  s  Déva  közt,  Nagy  hcsiségedet. 

Ott  minden  talpalatnyi  Csak  néma  áhítattal 

Földet  vér  öntözött.  Szemléllek  tégedet, 


Fehér  volt  a  világ,  szép 
Fehér  hó  este  be, 
Ugy  omlott  a  piros  vér 
A  fehér  hóra  le. 


S  ha  volna  ember,  kit  mint 
Istent  imádanék, 
Meghajlanék  előtted 
Térdem,  meghajlanék. 


Négy  hosszú  nap  csatáztunk  S  nekem  jutott  a  vészes 

Rettentő  vad  csatát,  Dicsőség,  hogy  veled 

Minőt  a  messzelátó  Járjam  be,  oh  vezérem, 

Nap  csak  nagynéha  lát.  A  csatatéreket. 

Mindent  megtettünk,  a  mit  Te  melletted  lovaglék 

Kivánt  a  becsület....  A  harcz  veszélyiben, 

Tízannyi  volt  az  ellen,  A  hol  az  élet  pusztul 

Győznünk  nem  lehetett.  És  a  halál  terem. 


Szerencse  és  az  isten 
Tőlünk  elpártola, 
Egy  pártfogó  maradt  csak 
Velünk;  ez  Bem  vala. 

Oh  Bem,  vitéz  vezérem, 
Dicső  tábornokom  1 
Lelked  nagyságát  könnyes 
Szemekkel  bámulom. 


Sokan  elhagytanak,  te 
Rendíthetetlen  agg. 
De  úgy-e  téged,  úgy-e 
Én  ei  nem  hagytalak? 

S  lépésid  mind  halálig 
Követni  is  fogom, 
Oh  Bem,  vitéz  vezérem, 
Dicső  tábornokom  1 


(Debreczen.) 

CSATÁBAN. 


A  földön  is  harag, 
Az  égen  is  harag! 
Kifolyt  piros  vér  és 
Piros  napsugarak  í 
A  lemenő  nap  oly 
Vad  bíborban  ragyog! 
Előre,  katonák, 
Előre,  magyarok! 

Komoly  felhők  közül 
Bámul  reánk  a  nap, 
Rettentő  szuronyok 
Füstben  csillámlanak 
A  sűrű  lomha  füst 
Sötéten  gomolyog, 
Előre,  katonák, 
Előre,  magyarok ! 


Ropog,  hosszan  ropog 
Csatárok  fegyvere, 
Ágyuk  bömbölnek,  hogy 
Reng  a  világ  bele ; 
Te  ég,  te  föld,  talán 
Most  összeomlótok! 
Előre,  katonák, 
Előre,  magyarok! 

Szilaj  lelkesedés 
Foly  bennem,  mint  tüzár, 
A  vérszag  és  a  füst 
Megrészegíte  már, 
Előre  rontok  én, 
Ha  élek,  ha  halok! 
Utánam,  katonák, 
Utánam,  magyarok  1 


(Meggyes.) 


BIZONY  MONDOM,  HOGY  GYŐZ  MOST 
A  MAGYAR  . . . 

Bizony  mondom,  hogy  győz  most  a  magyar, 

Habár  ég  s  föld  ellenkezőt  akar! 

Azért  nem  győzött  eddig  is  e  hon, 

Mert  soha  sem  volt  egy  akaraton; 

Most  egy  a  lélek,  egy  a  szív,  a  kar. . . . 

Mikor  győznél,  ha  most  sem,  oh  magyar? 

Egy  ember  a  haza,  s  ez  halni  kész, 

S  ezért,  oh  népem,  ép  ezért  megélsz, 

S  dicső  lesz  élted,  boldog  és  szabad, 

A  milyen  senkié  a  nap  alatti 

S  én  bátran  állom  a  csaták  tüzét, 
Tudom,  hogy  a  golyó  nekem  nem  vét, 
Tudom,  hogy  a  sors  őriz  engemet, 
Hogy  engemet  megölni  nem  lehet, 
Mert  én  leszek,  nekem  kell  lenni,  ki, 
Ha  elleninket  mind  a  föld  fedi, 
Megéneklem  majd  diadalmadat, 
Szabadság,  és  a  szent  halottakat, 
A  kiknek  vére  volt  keresztvized 
S  halálhörgése  bölcsőéneked  ; 
Meg  kell,  hogy  érjem  azt  a  szép  napot, 
Midőn  áldásodat  reánk  adod, 
S  mi  annyi  átokteljes  év  után 
Sírunk,  mosolygunk  az  öröm  mián, 
Midőn,  mit  eltört  lánczunk  ád,  a  nesz 
Egy  szabad  nemzet  imádsága  lesz! 
Meg  kell,  hogy  érjem  azt  a  nagy  napot, 
A  melyért  lantom  s  kardom  fáradott! 
(Maros- Vásárhely.) 


PACSÍRTASZÓT  HALLOK  MEGINT. 

Pacsírtaszót  hallok  megint! 
Egészen  elfeledtem  már. 
Dalolj,  tavasznak  hírmondója  te, 
Dalolj,  te  kedves  kis  madár. 

Oh  istenem,  mi  jól  esik 
A  harczi  zaj  után  e  dal, 
Mikéntha  bérezi  hűs  patak  füröszt 
Égő  sebet  hullámival. 

Dalolj,  dalolj,  kedves  madár. 
Eszembe  hozzák  e  dalok, 
Hogy  nem  csak  gyilkos  eszköz,  katona, 
Egyszersmind  költő  is  vagyok. 

Eszembe  jut  da]odruI  a 
Költészet  és  a  szerelem, 
Az  a  sok  jó,  mit  e  két  istennő 
Tett  és  még  tenni  fog  velem. 

Emlékezet  s  remény,  ez  a 
Két  rózsafa  ismét  virit 
Dalodra,  és  lehajtja  mámoros 
Lelkem  fölé  szép  lombjait, 

És  álmodom,  és  álmaim 
Oly  kedvesek,  oly  édesek .... 
Te  rólad  álmodom,  hív  angyalom. 
Kit  olyan  híven  szeretek, 

Ki  lelkem  üdvössége  vagy, 

Kit  istentől  azért  nyerek, 

Hogy  megmutassa,  hogy  nem  odafönn, 

De  lenn  a  földön  van  az  ég. 

Dalolj,  pacsirta,  hangjaid 

Kikeltik  a  virágokat ; 

Szivem  mily  puszta  volt  és  benne  már 

Milyen  sok  szép  virág  fakad. 

(Bethlen.) 


PÉTER  BÁTYA. 

Tíz  katona  esett  a  helységre, 
Nem  volt  szükség  fogdosó  kötélre, 
Húsz  legény  ment  maga  jó  szántából 
Zászló  alá  az  eke  szarvától. 

«Hogy  ne  mennénk  örömest,  mikor  kell! 
A  ki  nem  megy,  hitvány  gyáva  korhely. 
Nem  királyért  hadakozunk  mostan, 
A  hazáért  fogunk  állni  sorban. 

Nem  királyért,  sőt  a  király  ellen, 
A  kit  isten  mindörökké  verjen! 
Verje  meg  ugy,  a  mint  ő  akarta, 
Hogy  igába  jussunk  mi  s  nyomorba. 

Te  éretted  megyünk  a  csatába, 
Nemzetünknek  drága  szabadsága  ! 
Megyünk  húszan  tíz  helyett,  és  ha  kell. 
Utánunk  még  kétszer  annyi  jön  el.» 

S  összeálltak  indulásra  készen 
Az  ujonezok  falu  közepében, 
Körülöttök  fiatalok,  vének 
Gyülekeztek  búcsúvétel  végett. 

Az  anyák  (ez  a  természet  rendé, 
Isten  őket  már  igy  teremtette, 
ók  szegények  erről  nem  tehetnek) 
Hát  az  anyák  szörnyen  keseregtek. 

Sírtak-rítak,  mint  az  őszi  felleg, 
Fiaiknak  hogy  elmenni  kellett, 
Elmenniök,  és  még  oda  pedig, 
A  hol  a  halál  vendégeskedik. 

A  mint  mondom,  volt  sok  sírás-rívás, 
Hejh  hanem  ugy  csak  korán  se  rítt  más, 
Egynek  se  volt  oly  nedves  köténye, 
.Mint  kelmédnek,  szegény  Panna  néne. 

Hogy  ne  sírna?  három  fia  vagyon, 
Mind  a  három  szép  szál  legény  nagyon, 
S  mind  a  három  be  vagyon  sorozva 
Katonának  s  ottan  áll  a  sorba'. 

«  Hagyd  el,  anyjok,  hagyd  el  már, a  szólt  kérve 
Péter  bátya,  Panna  néni  férje, 
« Hagyd  el,  anyjok,  elég  ebbül  ennyi, 
Nem  is  illik  ennyit  keseregni. 


Nékem  is  ugy  fiaim,  mint  néked, 
Azért  még  sem  siratom  ám  őket, 
Sőt  örülök,  hogy  nevemmel  hárman 
Lesznek  ott  a  szabadság  harczában. 

Menjetek  el,  szeretett  cselédim; 

Ha  megjöttök  a  háború  végin, 

Nagy  kedvem  lesz ....  és  ha  oda  vesztek, 

Fáj  a  szívem  majd,  de  nem  reped  meg. 

Szép  halál  a  szabadságért  halni, 
A  hogy  én  azt  el  tudom  gondolni, 
Legszebb  halál  az  a  csatatéri, 
A  hogy  azt  az  én  eszem  föléri. 

Menjetek  hát  életbe  halálba, 
Fegy veritek  legyenek  megáldva, 
Hogy  szabadság  ragyogjon  majd  rajtok, 
Különben  jobb,  hogyha  ott  maradtok.)) 

Az  ujonczok  útra  kerekedtek, 
Jó  kedve  volt  a  jó  gyerekeknek ; 
Ugy  mentenek  a  halál  útjára, 
Mintha  mentek  volna  lakomára. 

Péter  bátya,  hát  kendet  mi  lelte? 
Olyat  sóhajt,  majd  kiszáll  a  lelke, 
Néz  utána  az  ujoncz-seregnek, 
S  íme  íme  könnyei  peregnek. 

E  hát  vége  a  sok  czifra  szónak? 
Addig  beszélt  máshoz  biztatólag, 
Addig  köpte  a  markát,  mig  aztán 
Tyúkmadár  lett  a  vitéz  oroszlán. 

Csúfolták  az  öreget  keményen, 
Hogy  hát  ő  csak  szóval  győzte  légyen, 
De  az  öreg,  bár  nagyon  is  unja, 
Egy  sziporkát  sem  felel  a  gúnyra. 

A  mit  szóJott,  azt  csak  ugy  magában 
Mormogta  el  haza  ballagtában  : 
«Mennek  ők  és  maradni  kel]  nékem ! 
Itthonn  maraszt  göthös  öregségem. 

Szabadságot  vesznek  drága  áron, 
S  én  ne  legyek  a  véres  vásáron, 
Én  itthonn  csak  kész  portékát  lessek, 
Ne  legyek  ott,  hogy  én  is  fizessek  1 

Jól  esik,  hogy  megértem  ezt  a  kort, 
Hol  nemzetem  láncz  helyett  fegyvert  hord, 
S  még  is  vesztem  vőn'  el  eddig  inkább, 
Mint  hogy  most  csak  nézzem  e  szent  munkát ! 

Elvágnám  a  két  kezem,  két  lábam, 
Ha  tudnám,  hogy  nem  vágom  hiában. 
Ha  helyette  más  erős  új  nőne, 
Hogy  mehetnék  majd  a  harczmezőre !» 

(Szalonta.) 


AZ  ERDÉLY]  HADSEREG. 

Mi  ne  győznénk?  hisz  Bem  a  vezérünk, 
A  szabadság  régi  bajnoka! 
Bosszúálló  fénynyel  jár  előttünk 
Osztrolenka  véres  csillaga. 

Ott  megy  ő,  az  ősz  vezér ;  szakálla 
Mint  egy  fehér  zászló  lengedez  ; 
A  kivívott  diadal  utáni 
Békeségnek  a  jelképe  ez. 

Ott  megy  ő,  a  vén  vezér,  utána 
A  hazának  ifjúsága  mi, 
Így  kísérik  a  vén  zivatart  a 
Tengerek  szilaj  hullámai. 

Két  nemzet  van  egyesölve  bennünk, 
S  mily  két  nemzet!  a  lengyel  s  magyar! 
Van-e  sors,  a  mely  hatalmasabb,  mint 
E  két  nemzet,  ha  egy  czélt  akar? 

Egy  a  czélunk:  a  közös  bilincset 
Összetörni,  melyet  hordozánk, 
S  összetörjük,  esküszünk  piros  mély 
Sebeidre,  megcsúfolt  hazánk! 

Küldd  elénk,  te  koronás  haramja, 
Légiónként  bérszolgáidat, 
Hogy  számodra  innen  a  pokolba 
Holttestökbül  építsünk  hidat. 

Mi  ne  győznénk?  hisz  Bem  a  vezérünk, 
A  szabadság  régi  bajnoka! 
Bosszúálló  fénynyel  jár  előttünk 
Osztrolenka  véres  csillaga! 
(Bánfi-Hunyad  ) 

KI  GONDOLNÁ,  KI  MONDANÁ. . . 

Ki  gondolná,  ki  mondaná, 
Hogy  e  hely  csatatér? 
Hogy  néhány  rövid  hét  előtt 
]tt  folyt  el  annyi  vér? 

Itt  harczolánk,  itt  vett  körűi 
Az  ellenség  hada, 
Elől  halál,  hátul  halál, 
Ez  rémes  nap  vala! 

Akkor,  miként  a  férfi  gond, 
Mogorva  volt  az  ég, 
Most,  mint  a  kis  gyermek  szeme, 
Szelíd  és  tiszta  kék. 

Akkor,  mint  aggastyán  feje, 
Hófehér  volt  a  föld, 
Mostan,  miként  az  ifjúnak 
Reménye,  olyan  zöld. 

A  légben  akkor  itt  zúgó 
Golyók  röpültek  el, 
A  légben  most  fejem  fölött 
Pacsirta  énekel. 

Láttunk  itt  akkor  a  sikon 
Véres  halottakat, 
S  hol  a  holtak  feküdtenek, 
Most  ott  virág  fakad. 

Ki  gondolná,  ki  mondaná, 
Hogy  e  hely  csatatér? 
Hogy  néhány  rövid  hét  előtt 
Itt  folyt  el  annyi  vér  ? 

(Szászsebes.) 


VAJDA-HUNYADON. 


Fogadjatok  be,  ti  dicső  falak, 
Fogadj  magadba,  híres  ősi  vár ! 
Légy  üdvezelve ....  hol  a  hős  lakott, 
A  költő  ottan  lelkesedve  jár. 

Mily  hős  lakott  itt,  a  nagy  Hunyadi ! 
A^ily  lelkesülés  éget  engemet ! 
Szivemnek  hangos  dobbanásai, 
Beszéljetek  ti  ajkaim  helyett. 

Itten  lakott,  tán  olykor  épen  itt 
Gondolkodék  e  bástya  tetején, 

Innen  tekintett  a  jövőbe  5, 

A  honnan  most  a  múltba  nézek  én. 

Ití  pihené  ki  fáradalmait, 
Midőn  elzúgtak  a  kemény  csaták, 
Melyek  Konstantinápoly  tornyain 
A  büszke  félholdat  megingaták. 

Jó  pihenő  hely ....  csendes  szép  magány 
Mélyen  lehajló  völgynek  zöld  ölén.... 
Itt  lenn  a  vár;  nem  éri  a  vihar 
Még  a  zászlót  sem  tornya  tetején. 

El  van  rejtezve  a  világ  elől 
E  szent  magány ;  beléje  más  nem  lát, 
Csak  messziről  fehér  fejével  a 
Hegyek  nagyapja,  a  vén  Retyezát. 


Szólott  Hunyadvár  bámuló  gyönyörrel : 
<r.Kit  látok?  oh  kit  iátok?  Hunyadit! 
Megjöttél  hát,  oh  hősök  hőse,  végre, 
Kit  vártalak  négy  hosszú  századig. 

Én  hittem  azt,  hogy  vissza  fogsz  te  jőni, 
Ez  a  hitem  volt,  mi  erőt  adott, 
Hogy  el  ne  dőljek,  hogy  viselni  bírjam 
A  négyszáz  éves  gyászt  és  bánatot. 

Es  megjövél ....  légy  hévvel  üdvezeive, 
Hosszan  várt  vendég,  oh  hős,  oh  apám ! 
Csak  az  fáj  most,  hogy  nem  tud  sírni  a  kő 
Örömkönyűimet  hogy  ontanám!)) 

Felelt  a  vendég:  (^Sajnállak,  szegény  vár, 
Hogy  örömedet  el  kell  rontani .... 

Csalatkozol ;  nem  az  jött,  a  kit  vártál, 
Az  én  nevem  Bem,  és  nem  Hunyadi. » 

Szólt  vissza  a  vár:  ((Én  azzal  törődjem, 
Mi  volt  akkor  s  mi  mostan  a  neved? 
A  név  mulandó,  változékony;  a  mi 
Örök,  azt  nézem  én,  a  szellemet. 

Nem  a  nevedről,  hanem  szellemedrül 

S  annak  müvéről  ismerek  reád : 

Az  vagy,  ki  voltál,  négyszáz  év  előtt  s  most 

Te  mentetted  meg  a  magyar  hazát !» 

(Vajda-Hunyad.) 


A  SZÉKELYEK. 

Nem  mondom  én:  előre  székelyek I 
Előre  mentek  úgy  is,  hős  fiúk; 
Ottan  kivan  harczolni  mindegyik, 
Hol  a  csata  legrémesebben  zúg. 
Csak  nem  fajult  el  még  a  székely  véri 
Minden  kis  cseppje  drágagyöngyöt  ér. 

Ugy  mennek  a  halál  elébe  ők, 

A  mint  más  ember  menyegzőre  mén, 

Virágokat  tűznek  kalapjaik 

Mellé,  s  dalolnak  a  harcz  mezején. 

Csak  nem  fajult  el  még  a  székely  vér, 

Minden  kis  cseppje  drágagyöngyöt  ér. 

Ki  merne  nékik  ellenállani  ? 
Ily  bátorságot  szívében  ki  hord? 
Mennek,  röpülnek,  mint  a  szél,  s  űzik 
Az  ellenséget,  mint  a  szél  a  port! 
Csak  nem  fajult  el  még  a  székely  vér, 
Minden  kis  cseppje  drágagyöngyöt  ér! 

(Karánsebes.) 

SZÜLEIM  HALÁLÁRA. 

Végre  megtörtént  a 

Rég  várt  viszonlátás! 

Nincs  köszönet  benne, 

Nincsen  istenáldás. 

Láttam  jó  atyámat ....  vagy  csak  koporsóját. 

Annak  sem  látszott  ki  csakaz  egyik  széle, 

Ezt  is  akkor  láttam  kinn  a  temetőben, 

Mikor  jó  anyámat  tettük  le  melléje. 

Sem  atyám  sem  anyám 

Nincs  többé,  nem  is  lesz, 

Kiket  szoríthatnék 

Dobogó  keblemhez, 

A  kiknek  csókolnám  még  lábok  nyomát  is, 

Mert  engemet  szivök  vérén  neveltek  fel, 

Mert  körülöveztek,  mint  a  földet  a  nap 

Lángoló  sugári,  szent  szeretetökkel ! 

Oh  atyám,  oh  anyám, 

Miért  távozátok? 

Tudom,  hogy  áldás  a 

Sír  nyugalma  rátok, 

De  mi  nektek  áldás,  az  átok  én  nékem, 

Melytül  szegény  szívem  csakhogy  nem  reped  meg 

Ha  így  bántok  velem,  ti  kik  szerettetek, 

Mit  várjak  azoktul,  a  kik  nem  szeretnek? 

Itt  hagytak,  elmentek, 

Nem  is  jőnek  vissza! 

Omló  könnyeimet 

Sírj  ok  halma  iszsza. 

Folyjatok,  könnyeim,  folyj,  te  forró  patak, 

Szivárogj  le  hideg  orczáikra  halkan, 

Hadd  tudják  meg  rólad :  árva  gyermeköknek 

Elhagyott  lelkén  mily  égő  fájdalom  van! 

De  nem,  de  nem,  inkább 

Eltávozom  innen, 

Hogysem  könnyem  árja 

Hozzájok  lemenjen ; 

Mentsen  isten  tőle!  ....  édes  jó  szüleim 

Hogyha  megéreznék  fiuknak  keservét, 

Szerető  szivök  a  sírban  sem  pihenne, 

Egy  bú  lenne  nékik  a  hosszú  öröklét. 

Isten  veletek  hát .... 
Csak  egyszer  még,  egyszer 
Ölelkezem  össze 
Sírkeresztetekkel .... 
Olyan  a  két  ága,  mint  két  ölelő  kar, 
Mintha  apám  s  anyám  nyújtaná  ki  karját.  . . 
Tán  fölemelkedtek  halotti  ágyokból, 
Fiokat  még  egyszer  ölelni  akarják! 
(Pest.) 

A  HONVÉD. 

Isten  után  legszebb  és  a  legszentebb  név 

A  honvéd-nevezet! 

Hogy  ne  iparkodnám  hát  megérdemelni 

Ezt  a  szép  nagy  nevet? 

Iparkodom  teljes  szivembül,  oh  hazám, 

Megvédeni  téged, 

Védni,  fölemelni  téged,  s  lesújtani 

A  te  ellenséged ! 

Sokat  lesújtottunk  mi  már,  de  meglehet, 

Hogy  még  sok  van  hátra  ; 

Hadd  legyen,  mit  bánjuk?  akárki,  akárhány, 

Karunk  készen  várja. 

Jőjetek,  szabadság  hóhérlegényei, 

Nem  jöttök  egyébért, 

Csak  hogy  elvegyétek,  a  mit  érdemeltek, 

A  véres  halálbért. 

Ti  vagytok,  zsiványok,  kik  országunk  földét 

Kipusztítottátok, 

Fekvén  rajta  három  száz  esztendeig  mint 

Nehéz  istenátok. 

Hanem  hiszen  ezt  a  földet  ti  teszitek 

Újra  termékenynyé  : 

Véreteket  iszsza  most,  mint  eddig  itta 

Saját  népe  könnyét! 

Jőjetek!  ismerjük  már  egymást;  ti  futtok, 

Mi  űzünk  titeket, 

Űzünk,  mint  a  szélvész  a  széjjelszaggatott 

Rongyos  fellegeket. 

Jőjetek,  hadd  szúrjuk  szíveiteket  a 

Szuronyunk  hegyére, 

Emlékezzetek  a  más  világon  is  a 

Honvédek  nevére  1 

Honvéd  vagyok ;  mikor  nevemet  kimondom 

—  Mi  tagadás  benne?  — 

Egy  kis  büszkeségnek  ragyogó  szikrája 

Szökken  a  szemembe, 

Egy  vagyok  a  végre  föltámadt  magyar  nép 

Győző  seregébül, 

Én  is  segítettem  koronát  leütni 

A  király  fejérül ! 

Hej  te  király,  hol  van  régi  szép  sereged, 

Hol  van  régi  fényed? 

Hejh  be  tönkre  tették  a  szegény  honvédek, 

E  rongyos  legények. 

Rongyos  vagyok,  mint  az  ágrulszakadt,  csak  hogy 

Mezítláb  nem  járok, 

De  több  becsületem  van  még  is,  mint  nektek, 

Czifra  uraságok. 

Van  bizony  én  nékem  becsületem,  de  nagy. 
Ország-világ  előtt, 

Petőfi   Sándor.  11.  12 


338  Kisebb  költemények. 

Még  azok  eJőtt  is,  kit  szuronyom  leszúrt, 

Kit  fegyverem  lelőtt ; 

Még  az  ellenség  is  a  kit  csak  magasztal 

Egy  szívvel,  egy  szájjal, 

Hogy  ne  becsülné  azt  tulajdon  nemzete, 

Tulajdon  hazája? 

Rajta  is  leszek,  hogy  jó  hírem-nevemet 

Megtartsam  halálig, 

Vagy  ha  visszamék  majd  az  otthonnvalókhoz, 

Elvigyem  hazáig. 

Az  lesz  ám  az  öröm,  ha  majd  visszatérek 

Az  én  enyéimhez, 

És  ide  szorítom  rendre  valamennyit 

Dobogó  szivemhez  1 

Hej  az  lesz  ám  a  nap  1  ...  és  még  sem  tudom,  hogy 

Mit  szeretnék  jobban : 

Haza  menni -e  majd  a  harcz  végén  vagy  itt 

Elesni  a  hadban? 

Társaim  arczárói,  a  kik  elhullanak, 

Én  arról  azt  látom : 

A  hazáért  halni  legnagyobb  boldogság 

Ezen  a  világon  1 

(Pest.) 


FÖL  A  SZENT  HÁBORÚRA  1 

Itt  a  próba,  az  utósó 

Nagy  próba : 

Jön  az  orosz,  jön  az  orosz, 

Itt  is  van  már  valóba'. 

Eljött  tehát  az  utósó 

Ítélet, 

De  én  attól  sem  magamért 

Sem  hazámért  nem  félek. 

Miért  félnénk  az  ítélet 

Napjátul  ? 

Féljenek  ők,  kik  viselik 

Magokat  oly  galádul, 

Kik  rá  törtek  az  ártatlan 

Magyarra, 

Most  veri  meg  az  úristen 

Mindenható  haragja  1 

Föl  hazámnak  valamennyi 

Lakója, 

Ideje,  hogy  tartozását 

Minden  ember  lerója ; 

Ki  a  házból,  ki  a  síkra, 

Emberek, 

Most  az  egész  Magyarország 

Legyen  egy  nagy  hadseregi 

Ki  is  megyünk,  szó  sincs  róla, 

Mindnyájan, 

Meghalni  vagy  győzedelmet 

Nyerni  a  szent  csatában. 

Szent  a  csata,  nem  harczolunk 

Királyért : 

Király  ellen  szabadságunk, 

Istenünk  és  hazánkért! 

Átkos  király,  érezted  hát 

Vesztedet, 

Az  ördögnek,  hogy  megmentsen, 

Eladtad  a  lelkedet. 

De  hiába  volt  a  vásár, 

Elhihet'd : 

Kit  az  isten  elhagyott,  azt 

Az  ördög  nem  menti  meg. 

Sok  az  orosz,  nagy  a  száma, 
Mi  haszna? 

Több  lesz  oíí  a  magyar :  talán 

Száz  is  jut  egy  oroszra. 

És  ha  volnánk  kevesebben, 

Mint  azok : 

Hála  isten,  minket  hí  ugy 

A  világ,  hogy  magyarok! 

Ne  féljetek,  gyermekink,  ne 

Féljetek, 

Nem  szúr  által  dárdájával 

A  vad  kozák  titeket; 

Feleségink,  kedvesink,  ne 

Sírjatok, 

Idegenek  ölelése 

Nem  tesz  csúfot  rajtatok. 

S  ti  apáink,   anyáink,  szent 

Halottak, 

Sírotokon  ellenség  ne 

Tapodjon,  nem  tapodhat ; 

Inkább  veszszen  ki  nemzetünk 

Egy  szálig, 

S  dagadjon  föl  kifolyt  vérünk 

Arja  az  ég  boltjáig! 

Minden,  a  mi  szent  előttünk, 

Koczkán  van, 

Ha  a  világ  támad  is  meg, 

Győznünk  kell  e  csatákban ; 

Ha  miljomnak  el  kell  veszni, 

Veszszen  el ! 

Ki  fogna  most  fukarkodni 

Életével,  vérivel  ? 

És  te  isten,  magyarok  nagy 

istene, 

Légy  népeddel,  hű  népeddel, 

Jo  népeddei,  légy  vele! 

Tedd  hatalmad  fiaidnak 
Lelkére, 

Világdöntő  haragodat 
Fegyvereink  élére! 
(Pest.) 

SZÖRNYŰ  IDŐ  . . 


Szörnyű  idő,  szörnyű  idő! 
S  a  szörnyűség  mindegyre  nő. 
Talán  az  ég 
Megesküvék, 
Hogy  a  magyart  kiirtja. 
Minden  tagunkból  vérezünk, 
Hogy  is  ne?  villog  ellenünk 
A  fél  világnak  kardja. 

És  ott  elől  a  háború 

Csak  a  kisebb  baj ;  szomorúbb, 

Mi  hátul  áll, 

A  döghalál. 

Beh  kijutott  a  részed 

Isten  csapásiból,  o  hon, 

Folyvást  arat  határi don 

Két  kézzel  az  enyészet. 

(Aliezö- 


Egy  szálig  elveszünk-e  mi  ? 
Vagy  fog  maradni  valaki, 
Leírni  e 
Vad  fekete 
Időket  a  világnak? 
S  ha  lesz  ember,  ki  megmarad, 
El  tudja  e  gyászdolgokat 
Beszélni,  mint  valának? 

S  ha  elbeszéli  úgy,  a  mint 
Megértük  ezeket  mi  mind : 
Akad-e  majd, 
Ki  ennyi  bajt 

Higyjen,  hogy  ez  történet? 
És  e  beszédet  nem  veszi 
Egy  őrült,  rémülésteli, 
Zavart  ész  meséjének? 

$  erény.) 

Fogadjatok   be,  ti  dicső  falak 

Forradalom        

Föl!„     „____„     .... 
Föl   a  szent  háborúra    __     ._ 
Földre  száll  a  legszebb  an- 
gyal-    ________ 

Fölszedtem    sátorfám 

Föltámadott  a  tenger  —  _ 
Föl  tudnám  én  is  öltöztetni 
Fut  Bécs  felé  Jellasics 

Galamb   van   a   házon — 

Ha  én  hegy  volnék      _     _ 
Hadd  támadjon  föl  még  egy- 
szer .  . ._     _     _ 

Ha  én  madár  volnék  ... 

Ha  én    kedvesemről    gondol- 
kodom          ..      

Ha  férfi  vagy,  Jegy  férfi — 
Hagyjátok    el    azt    a     piros- 
fehér-zöld szint  _     „ 

Hallod-e  szív,  szívem       

Haloványu!  a  gyáva  szavamra 
Hazánk     szentje,      szabadság 

vezére    

Háború   volt_     _.     _ 

Hány  hét  a   világ?—     _     _ 

Három   fiú     

Három  madár  _     

Hejh,   mostan   puszta    ám— 
Hejh,  vannak  ma    számadások 
Hideg,    hideg    van    ott    kinn 


Lap 
55 

I   1  2 

245 

1  22 
l72 
191 

233 
'79 

266 

^34 
3 1 8 

53 
332 
280 
251 
338 

95 

81 

224 

55 
296 

233 

208 

78 
27 

58 


245 
290 
280 

23. 

35 

281 

2  1 

274 
204 
186 

207 


Lap 
Hideg  idő,  hűs  őszi  éj._  _  303 
Hintón  és  gyalog—  _  —  148 
Hires  szépség—  —  ._  _  79 
Hogyan      vagy,     kedves     jó 

leányka —    108 

Hogyha  üres  az  embernek  1 1 3 
Hogy  kitelt  a  francziáknál  —  216 
Hogy  volna  kedvem—  —  205 
Hol   vannak  a  hellének         —    116 

Homér  és  Oszián —        116 

Hova  lett  a  tarka  szivárvány  189 
Hova  szivem,   klkem     —   258 

de,  ide  fiamat  kezembe  _  318 
fju  lánya  a  vén  télnek  —  233 
lyen  asszony  való  nékem  235 
ndulsz,  pályavégezett  év  —  320 
smét  magyar  lett  a  magyar  264 
sten,  alkotál-e—  —  —  —  145 
sten  hozzád,  gyönyörű  ha- 
zugság— _  —  „  —  145 
sten  után  legszebb  és  a  leg- 
szentebb név  „  _  _  336 
tt  a  gyűrű  —  „  —  —  104 
tt  a  nyilam,  mibe  lőjjem?  309 
tt  a  próba,  az  utósó  _  _  338 
tt  alszik  a  költő—  „  —  304 
tt    benn    vagyok    a    férfikor 

nyarában— ._     —  286 

tt  születtem  én  ezen  a  tájon  255 

tt    tüze    föl    piros     zászlaját  92 

tt  vagyok,   itt  vagyok  _     _  86 

tt    van    az    ősz,   itt   van  újra  307 

Jőj   el   végre  valahára     _     ....   289 

Kiapadsz-e,  harag  —  _  184 
Kecskemét  városa  ...  —  —  39 
Kemény  szél  fúj—  —  —  216 
Keserű  élet,  édes  szerelem  24 
Kérdezd:  szeretlek-e?—    —  77 

Készülj,  hazám  1—     —  227 

Két  ország  ölelkezése—     —        253 

Két  sóhaj    —     —      39 

Ki  a  mezőre  ballagok  .  .  ._  49 
Ki   gondolná,  ki  mondaná      —  331 


"Betűrendes  tartalom-mutató. 

Lap 
Kinn  a  ménes,  kinn  a  pusztán    185 

238 

170 

258 

5° 

9 


ij6 


271 
183 
292 
266 
9 

66 


,65 


94 


Kis  fiú  halálára—  __  __  — 
Kis  Juliskám,  feleségem  _~ 
Kis-Kunság  ~  _  _~  _ 
Kit  feledni  vágytam  _  — 
Kivül-belül  szomorú  csárda... 
Konduljanak  meg  a  vészha- 
rangok   ___     —     _. 

Kont  és  társai     —     

Kopogtatásuk.  Kérdem.  „     ~ 
Koszorút  kötöttem      _.     _. 
Könnyez  a  részvét  —     _.     — 
Köröskörül  sötét  felhő     .„ 
Kun   László  krónikája    ...     .„. 
Kutyakaparó.,,.     .„ — 

Laczi  te  .  .  .     _     —     —     _. 
Lassabban,     haragos     lelkek 

testvére  —     —     —     — 

Látod,  látod,  vagy  hiszen  mit 

Játnál       _     _     _     _     _„ 
Látom     kelet      leggazdagabb 

virányit —     —     —     — 

Lenézik  a  szegény  költőket  177 
Lenkei  százada —  —  —  —  271 
Lennék  én  folyóvíz  _  __  71 
Levél   Arany  Jánoshoz  „.     __    105 

Ma  egy  éve 270 

Magas  hegy  tetején  régi  Buda 

vára —     _.     283 

Magyar   történet  múzsája.—        219 

Magyar  vagyok       23 

Ma  lágyan   suttogó  ...    30 

Már  galambom,  engedj  meg  103 
Már  mi  nékünk  ellenségünk  238 
Másnak  szivem  mindig  ....  24 
Meddig  alszol  még  hazám?  152 
Meddig  tart  ez  Őrült  hang- 
zavar            _     1 26 

Megbántott  a  rózsám...     121 

Megesküdt   a    király     „   248 

Meghaltál-e?™    _'    _     _        105 
Megint  beszélünk   s   csak  be- 
szélünk         „.     230  I 

Megjött,  megjött   az   óhajtott     98  | 


Megtépve,   megcsúfolva         _ 

Meleg  dél   van    

Menny  és  föld~.     „      _ 

Messze,  messze,  messze  .  .  . 
Még  al  g  volt  reggel  .„  _ 
Mélységes    völgyben—     _ 

Még  kér  a  nép  ...       

Még   nyilnak    a    völgyben    a 

kerti   virágok       

Mért  vagyok  én  a  hold  „ 

Mi   a  szerelem 

Mi  lárma  ez  megént? 

Mi    volt    nekem   a  szerelem? 

Miért  kisérsz       ....     

Miért    vagy    oly    kevély  .  .  . 
Miért  zárjátok   el    az    utamat 
[  Mikéni  elpusztult  Jeruzsálem 
j  Miijók  nevében  emelem   sza- 
vam       

Mily  szép  a  világ  !    _ 

Milyen    lárma,    milyen   viga- 
dalom !    

Mi   ne  győznénk  ?  hisz    Bem 

a  vezérünk    ...     _ 

Mindent  tevéi,   a  mit   szabad 

Minek  nevezzelek  ?„     

Mint  elátkozott  királyfi   ... 
Mint  vadállat,     mely     halálát 
sejti—     _     _     _     _     _ 

Alióta    elváltam    édes    szere- 
tőmtűi    ______ 

Mit  csinálsz,    mit  varrogatsz 
ott?_     _     __     „     _     __ 

Mit  daloltok   még  ti,  jámbor 
költők  ?_____ 

Mit  nem    beszél    az  a  német 
Mondjátok:    Jer   Párizsba   „ 

Mosolyogj   rám  !     

Múzsám    és    menyasszonyom 

Ne  bántson  az  meg       —     

Ne  feledd  a  tért._     „.     „ 
Ne  fogja  senki    könnyelműen 
Nehéz    nekem    már    a    bocs- 

Nem   akarok  elrohadni     __ 


L«p 

102 

93 
'45 

18 
186 
192 

33 

138 

'55 

149 

80 

40 

247 

'3 

265 

243 

140 
67 

304 

330 
169 
i<*9 
168 

,56 

65 
196 

291 
244 
181 
176 
81 

"5 

206 

16 

46 
59 

Betűrendes  tartalom- mutató. 


Lap 
Nem    angol    ló    az  én  Pega- 
zusom    _     _     —     —     -  no 
Nem  a  terhes  szekér—    _  84 
Nem  mondom  én  :  előre  szé- 
kelyek   _     _     —     —     _  334 
Nem  ü!  kevélyebben™     _  131 
Nemzeti    dal      —     —     _     —  218 
Négy  ágú  épület  .  .  —     —  56 
Négy    nap    dörgött    az  ágyú  324 
Nézek,  nézek   kifelé       _     __  162 
Nincs  nevetségesebb    az  em- 
bernél     _     —     _~     —     —  135 
Nyári   napnak  alkonyúlatánál  25 

O.   B.  kissszonyhoz— 119 

Oh  Manuel,  fölkelt  im  Fran- 

eziaerszág  _  _  __  _  278 
Oh  ne  bántsd  a  költőt  —  164 
Oh  szabadság,  hadd  nézzünk 

szemedbe      —222 

Oh   szent  költészet    _     —        109 

Okatootáia —174 

Olaszorseág 209 

Olyan  s  nap     _     _     —     —     88 
Ott    alant,    alant,  a  mélyben    287 
Ott    álltok    a    teremnek    kü- 
szöbén   _____     —  262 
Ott  a  zerge  a   kősziklán  _        133 

Ősz  elején—     —    129 

Őszi  éj  _     _     _     _        165 

Őszi   idő  a  javából—     _..     _    141 

Pacsirtaszót  hallok  megin*  _  326 
Palota  és  kunyhó       _     _  13 

Panyó   Panni     —     88 

Pató   Pál   úr  _     _     _        168 

Pesten  járt  kend,   bátya  281 

Péter  bátya  _  —  _  _  327 
Pompás  kis  utazás  .  .  ...  _  76 
Puszta  föld  ez,  ahol  most  járok     75 

Rákóczi       —     _     —     _     —231 
Respublica         —     —     —     —   273 
Respublica,  szabadság  gyer- 
meke     _-_     —     —     —  273 
Rég  eltemette  a   nyarat    __        148 


Róla  és  csak  róla    szól_     _ 
Rongyos  vitézek  __     —     ._ 
Rózsabokor    a    domboldalon 
Rózsavölgyi    halálára     —     _ 
Röpül  az  úti  por 

Sári  néni      

Szeptember  végén      _     

Sokat  beszéltek,  szépet  is  

Sokféle  a  madár  .  .  ._     _ 

Sötét  a   bánya -     _     

Süldő  poéták,  bikficzek   ._. 

Süvölt  a  zivatar  ...      „ 

Szabad  a  magyar  nép      _ 
Szent  sír     —    _     —     _     _ 
Szerelemnek  rózsafája—    — 
Szeretlek  én,   szeretlek  téged 

Szeretlek,  kedvesem      

Szép   mulatság   téged  néznem 

Szép  napkeletnek    

Széphalmon  _     —     _     — 
Szilveszter    éje    1847-ben     _ 

Szivem    ....     —     —      — 

Szolgaságunk  idejében 

Szolgáltam  én  Mars   uramnál 

Szólt  az  édes  apa 

Szomorú  éj   _     _     —     ~ 

Szörnyű  idő      

Szüleim  halálára  .„     _ 

Szülőföldemen  _     _     _     _ 

T.  M.  kisasszonyhoz     _    — 
Talpra    magyar,    hí    a    haza 
Tarka  élet—     _     —     _     — 
Te  a  nemzet-hálátalanság— 
Te  az  enyim,  én  a  tied       — 
Te  éretted  harczolék—    _. 

Tedd  le  bojtár  a   subádat    

Tenger-kéj  vettem  körül— 
Teremtve  van-e  a  világ  — 
Ti  ákáczfák  e  kertben  — 
Tiszteljétek  a  közkatonákat! 
Tiszt  vagyok,  ha  lát  a  köz- 
legénység _  —  _  — 
Tíz  katona  esett  a  helységre 
Tíz    pár    csókot    egy  végbül 


Lap 
79 
55 

168 

2IO 
16 

68 
.38 
212 

72 
4* 
149 

'5 
260 

18 
206 
198 
306 
119 
,63 

89 
186 

'25 
257 
118 


34' 
335 

*55 

108 

218 

118 

89 

66 

'53 

4' 

183 

'51 
299 
300 

300 
3*7 
'53 


Betűrendes  tartalom- mutat 6. 


3+7 


Lap 
15-ik  márczius,  1848  _  —219 
Toldi  írójához  elküldöm  ...  20 
Tompa  Mihálynál  _  _  „  86 
Tőled  válok,  legrégibb  bará- 
tom       _     _     _     _     _   1 30 

Trombita  harsog,  dob  pereg  310 
Tudod,  midőn  először  ültünk  293 
Türelem,  le  a  birkák  .  .  .  „  54 
Tűz_     _____  59 

Újonnan  visszajött  a  régi   baj      32 

Utazás   az  alföldön     „     76 

Utón     vagyok    s    nem    vagy 

velem  _„.___  255 
Ügyefogyott  király  volt  az_  239 
Ül  a  király  nagy  kevélyen  231 
Üljetek  föl  képzetemnek  „  48 
Üres  már  a  fecskefészek_        129 


Lap 

Vajda-Hunyadon      _     _     _  332 

Valahogy—    _     ....     _     _  1 27 

Van  biz  ott  ...      _     _     _  202 

Van-e  egy  marok  föld     _  194 

Van   egy    ország,    úgy    híják  174 

Van-e   mostan    olyan    legény  226 

Vasúton       ....     183 

Válasz  kedvesem  levelére...  98 

Várom,      várom     lakodalmam  127 

Vesztett  csaták,  csúfos  fut.'sok  319 

Végre  megtörtént  a       —     _  335 

Vén  muzsikus,    mit    vétettem  210 
Vén    torony     ál)     a    rónaság 

felett        _____  70 

Vérmező_     —     _  283 

Világosságot      _     _     _     _  42 

Zöld  Marczi._     _  56 

